|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA: …….

URBROJ: ……

Karlovac, …….

**Prijedlog!**

Na temelju odredbe članka 48. stavak 3. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 36/09, 125/08, 36/09, 150/11, 144/12, 19/13, 137/15, 123/17, 98/19, 144/20) te članaka 34. i 97. Statuta Grada Karlovca („Glasnik Grada Karlovca“ br. 9/2021 – potpuni tekst, 10/2022) Gradsko vijeće Grada Karlovca, na -- sjednici održanoj dana --- 2023. godine, donosi sljedeću

**O D L U K U**

**o provedbi postupka javne nabave** **izgradnje i opremanja dječjeg vrtića Rečica**

**I.**

Postupak nabave izgradnje i opremanja dječjeg vrtića Rečica provest će se sukladno Zakonu o javnoj nabavi (NN broj: 120/2016, 114/22) primjenom otvorenog postupka javne nabave male vrijednosti u predmetu nabave: Izgradnja i opremanje dječjeg vrtića Rečica.

Odlukom gradonačelnika imenovat će se stručno povjerenstvo za pripremu i provedbu postupka javne nabave

**II.**

Procijenjena vrijednost nabave iznosi 1.143.000,00 € bez PDV-a.

**III.**

Ovlašćuje se gradonačelnik Grada Karlovca da provede sve radnje u postupku predmetne javne nabave.

**IV.**

Ova Odluka stupa na snagu osmog dana od dana objave u „Glasniku Grada Karlovca“.

**PREDSJEDNIK**

**GRADSKOG VIJEĆA GRADA KARLOVCA**

**Marin Svetić, dipl.ing. šumarstva**

**DOSTAVITI:**

1. Ured gradonačelnika, ovdje
2. Upravni odjel za gradnju i zaštitu okoliša, ovdje
3. Služba za javnu nabavu, ovdje
4. Ministarstvo \_\_\_\_\_\_\_\_\_\_\_
5. Predsjednik Gradskog vijeća, ovdje
6. Dokumentacija
7. Zapisnik
8. Glasnik Grada Karlovca
9. Pismohrana

**OBRAZLOŽENJE**

Za potrebe građenja građevine javne i društvene namjene (predškolska ustanova), Dječji vrtić i jaslice na k.č.br 9/7 k.o. Rečica, površine 2.859 m2 izrađen je projekt i ishođena građevinska dozvola.

Građevina je koncipirana kao prizemnica razvedenog tlocrta, koja će sadržavati tri dnevna boravka (dva za djecu jasličke dobi, a jedan za djecu vrtičke dobi - ukupno 46 djece), koji su funkcionalno vezani na zajednički višenamjenski prostor preko garderobnih prostora, te druge pomoćne prostorije građevine (sanitarne čvorove korisnika, sanitarno–garderobni prostori zaposlenih, kabinet voditelja – izolacija, sanitarni čvor roditelja, distribucijska kuhinja, spremišta hrane i rekvizita, te vanjske terase i sl.). Građevina će imati dva spojena krila, jugoistočno u kojem su prostorije boravaka i sjeverozapadno krilo u kojem su sve ostale prateće prostorije. Predviđena je armiranobetonska nosiva konstrukcija. Površina zemljišta pod građevinom (GBP) iznosi 565,0m2, dok neto podna površina zatvorenih prostorija iznosi 395,72m2, a otvorenih površina iznosi 113,53m2. Preostali dio terena će se urediti kao zelena površina s dječjim igralištem te pristupnom prometnicom sa parkiralištem od 20 PM od kojih 1 parkirališno mjesto za invalidne osobe. Za potrebu grijanja i hlađenja građevine predviđena je ugradnja VRF uređaja – instalacija sa varijabilnim protokom rashladnog sredstva.

Procijenjena vrijednost javne nabave iznosi 1.143.000,00 € (8.611.933,50 kn) bez PDV-a, odnosno 1.428.750,00 € (10.764.916,88 kn) s uključenim PDV-om. Fiksni tečaj konverzije iznosi 1€ = 7,53450 kn.

Projekt izgradnje i opremanja dječjeg vrtića i jaslica Rečica prijavljen je na Poziv na dodjelu bespovratnih sredstava Izgradnja, dogradnja, rekonstrukcija i opremanje predškolskih ustanova NPOO.C3.1.R1-I1.01.0156 te su odobrena sredstva za sufianciranje.

Odredbom članka 48. st. 2. Zakona o lokalnoj i područnoj (regionalnoj) samoupravi propisano je da gradonačelnik može odlučivati o visini pojedinačne vrijednosti do najviše 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, odnosno drugom raspolaganju imovinom, odnosno ako je taj iznos veći od 1.000.000,00 kuna (odnosno sada, primjenom fiksnog tečaja konverzije 1€ = 7,53450 kn, 132.722,89 eura) gradonačelnik može odlučivati najviše do 1.000.000,00 kuna (sada 132.722,89 eura). Stavkom trećim istog članka propisano je da o stjecanju i otuđivanju pokretnina i nekretnina te drugim raspolaganjem imovine veće od navedenih vrijednosti odlučuje predstavničko tijelo jedinice lokane samouprave.

Obzirom da utvrđena procijenjena vrijednost predmetne nabave prelazi vrijednosti propisane odredbama Zakona o lokalnoj i područnoj (regionalnoj) samoupravi, potrebno je prethodno odobrenje predstavničkog tijela.

Slijedom prethodno obrazloženog molimo Gradsko vijeće da razmotri i usvoji predloženu Odluku.

U Karlovcu, 19.01.2023. godine

**Pročelnica Upravnog odjela za gradnju**

**i zaštitu okoliša**

**dr.sc. Ana Hranilović Trubić, dipl.ing.građ.**