|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA: …….

URBROJ: ……

Karlovac, …….

**Prijedlog!**

Na temelju odredbe čl. 53. Zakona o zaštiti okoliša (**„**Narodne novine**“** br. 80/13, 153/13, 78/15, 12/18 i 118/18) te članaka 34. i 97. Statuta grada Karlovca („Glasnik Grada Karlovca“ br. 9/2021 – potpuni tekst i 10/22), Gradsko vijeće Grada Karlovca na \_\_\_\_ sjednici održanoj dana \_\_\_\_ 2023. godine, donosi

**ODLUKU**

**O DONOŠENJU PROGRAMA ZAŠTITE OKOLIŠA GRADA KARLOVCA**

**ZA RAZDOBLJE OD 2022. DO 2025. GODINE**

**I**

Donosi se Program zaštite okoliša Grada Karlovca za razdoblje od 2022. do 2025. godine koji se nalazi u prilogu ove Odluke i njezin je sastavni dio.

**II.**

Ova Odluka stupa na snagu osmog dana od dana objave u „Glasniku Grada Karlovca“.

**PREDSJEDNIK**

**GRADSKOG VIJEĆA GRADA KARLOVCA**

**Marin Svetić, dipl.ing. šumarstva**

**DOSTAVITI:**

1. Ured gradonačelnika, ovdje
2. Upravni odjel za gradnju i zaštitu okoliša, ovdje
3. Ministarstvo gospodarstva i održivog razvoja, Radnička cesta 80, Zagreb
4. Predsjednik Gradskog vijeća, ovdje
5. Dokumentacija
6. Zapisnik
7. Glasnik Grada Karlovca
8. Pismohrana

**OBRAZLOŽENJE**

Sukladno čl.53. Zakona o zaštiti okoliša (**„**Narodne novine**“** br. 80/13, 153/13, 78/15, 12/18 i 118/18) predstavničko tijelo velikog grada donosi program zaštite okoliša za razdoblje od četiri godine. Program zaštite zraka velikog grada sastavni je dio programa zaštite okoliša (članak 13. Zakona o zaštiti zraka (**„**Narodne novine**“** br. 127/19) kao i program ublažavanja klimatskih promjena, prilagodbe klimatskim promjenama i zaštite ozonskog sloja **(**prema članku 19. Zakona o klimatskim promjenama i zaštiti ozonskog sloja („Narodne novine“ br.127/19).

Program zaštite okoliša donosi se za razdoblje od 4 godine i temeljni je dokument održivog razvitka i zaštite okoliša grada Karlovca.

Programom su propisani uvjeti i mjere zaštite okoliša, prioritetne mjere zaštite okoliša po sastavnicama okoliša (zrak, voda, tlo, šuma, buka, svjetlosno onečišćenje i dr.) i pojedinim prostornim cjelinama kao i popis subjekata koji su dužni provoditi mjere te rokovi, procjenjena sredstva i izvori financiranja.

Ciljevi i mjere iz područja zaštite prirode odnose se na povećanje znanja i razumijevanja javnosti o prirodi kroz poticanje projekata civilnog sektora; provođenje inventarizacije i kartiranja biološke raznolikosti (pozornost obratiti na invazivne vrste); poticanje obnove narušenih ekosustava. U području voda naglasak je na održivom korištenju vode kao jedinstvenog i nezamjenjivog prirodnog dobra, dok je za zrak potrebno provoditi mjere zaštite zraka, ublažavanja klimatskih promjena, provoditi projekte „zelene infrastrukture“, podizati javnu svijest o klimatskim promjenama i ozonskom omotaču. Neke predložene mjere održivog upravljanja šumama su : provođenje projekata uređenja šumskih površina u urbanim područjima s ciljem unapređenja općekorisnih funkcija šuma, zadržavati zelene površine unutar urbanih cjelina, provoditi obnovu i pošumljavanje devastiranih šuma. Mjere održivog gospodarenja i zaštite tla su: očuvanje zdravlja i funkcija tla, sprječavanje oštećenja tla, praćenje stanja i promjena kakvoće tla te saniranje i obnavljanje oštećenih tala i lokacija, nastaviti poticati ekološko poljodjelstvo. Neke od mjera prelaska na kružno gospodarstvo s naglaskom na gospodarenje otpadom: poticati dionike na kružno gospodarstvo, informiranje i edukaciju interesnih skupina o konceptu kružnog gospodarstva, provoditi mjere propisane Planom gospodarenje otpadom RH. Pojedini sektori vrše pritiske na sastavnice okoliša i opterećenja te su propisane mjere zaštite okoliša za sektore energetike, industrije, poljoprivrede, lovstva, turizma, prometa.

U svrhu uključivanja javnosti u proces donošenja Programa nacrt prijedloga Programa bio je na javnom uvidu u periodu od 26. kolovoza 2022. godine do 26. rujna 2022. godine na mrežnim stranicama Grada Karlovca. Primjedbe i prijedlozi pristigli tijekom javne rasprave nalaze se u Izvješću o javnoj raspravi koje se nalazi u prilogu.

Temeljem odredbe čl. 53. Zakona o zaštiti okoliša (**„**Narodne novine**“** br. 80/13, 153/13, 78/15, 12/18 i 118/18), pribavljena je prethodna suglasnost Ministarstva gospodarstva i održivog razvoja na Program zaštite okoliša Grada Karlovca za razdoblje od 2022. do 2025. godine

Slijedom prethodno obrazloženog molimo Gradsko vijeće da razmotri i usvoji predloženu Odluku.

Prilog: Izvješće o javnoj raspravi

Prethodna suglasnost Ministarstva gospodarstva i održivog razvoja

U Karlovcu, 19. siječnja 2023. godine

**Pročelnica Upravnog odjela za**

**gradnju i zaštitu okoliša**

**dr.sc.Ana Hranilović Trubić, dipl.ing.građ.**