GRADSKO VIJEĆE

KLASA: …….

URBROJ: …… P R I J E D L O G

Karlovac,

Na temelju članka 34. i 97. Statuta Grada Karlovca („Glasnik Grada Karlovca“ broj 9/2021-potpuni tekst i 10/2022) Gradsko vijeće grada Karlovca na sjednici, održanoj dana \_\_\_\_ godine donosi

**ODLUKU**

**o odobravanju provedbe postupka nabave javne usluge komunalnog linijskog prijevoza putnika**

**Članak 1.**

Odobrava se provedba postupka nabave javne usluge komunalnog linijskog prijevoza putnika sukladno Zakonu o javnoj nabavi („Narodne novine“, broj: 120/2016, 114/2022). Nabava će se provesti primjenom otvorenog postupka javne nabave velike vrijednosti s ciljem sklapanja Ugovora u trajanju od 3 godine, u predmetu nabave: “ Javna usluga komunalnog linijskog prijevoza putnika na području grada Karlovca“.

Za pripremu i provedbu postupka bit će imenovano stručno povjerenstvo naručitelja Odlukom Gradonačelnika.

**Članak 2.**

Procijenjena vrijednost nabave iznosi 1.800.000,00 EUR.

**Članak 3.**

Ovlašćuje se gradonačelnik Grada Karlovca da provede sve radnje u postupku predmetne javne nabave.

**Članak 4.**

Ova Odluka objavit će se u Glasniku Grada Karlovca.

PREDSJEDNIK

GRADSKOG VIJEĆA GRADA KARLOVCA

Marin Svetić dipl. ing. šumarstva

**DOSTAVITI:**

1. Ured gradonačelnika, ovdje
2. Upravni odjel za proračun i financije, ovdje
3. Upravni odjel za komunalno gospodarstvo, ovdje
4. Predsjednik Gradskog vijeća, ovdje
5. Dokumentacija
6. Zapisnik
7. Glasnik Grada Karlovca
8. Pismohrana

**OBRAZLOŽENJE**

Kako je jedinica lokalne samouprave obveznik provođenja postupka javne nabave, Grad Karlovac pokreće postupak nabave javne usluge komunalnog linijskog prijevoza putnika.

Sukladno važećem pravnom okviru koji regulira materiju javnog komunalnog linijskog cestovnog prijevoza putnika (Zakon o prijevozu u cestovnom prometu, „Narodne novine“ br. 41/18, 98/19, 30/21 i 89/21, Zakon o komunalnom gospodarstvu, „Narodne novine“ br. 68/18, 110/18 i 32/20, Uredba (EZ) br. 1370/2007 Europskog parlamenta i Vijeća od 23.10.2007. o uslugama javnog željezničkog i cestovnog prijevoza putnika, te drugi mjerodavni propisi), istekom postojećeg Ugovora o koncesiji komunalni prijevoz putnika u narednom razdoblju planira se obavljati temeljem ugovora o javnoj usluzi sklopljenog nakon provedenog transparentnog postupka javnog nadmetanja..

Sklapanje Ugovora je predviđeno za trogodišnje vremensko razdoblje, a procijenjena vrijednost nabave je 1.800.000 EUR. Ista usluga obuhvaća usluge komunalnog linijskog prijevoza putnika u vremenskom razdoblju od tri (3) godine. Javni prijevoz potrebno je osigurati, na temelju Studije javnog prijevoza putnika Grada Karlovca. U Studiji je dan prijedlog optimalne mreže koji temelji se na analizi postojećeg stanja, rezultata analize anketa, prijedloga Predstavnika MO i GČ te ruta županijskih linija i voznih redova vlakova. Sukladno navedenom, predlaže se zadržavanje velike većine postojećih linija, uz uvođenje novih, i njihov vozni red iz 2019. godine (period prije pandemije COVID 19). Prilikom kreiranja optimalne mreže linija u obzir su uzete lokacije osnovnih škola, srednjih škola, vrtića, zdravstvenih ustanova, poslovnih zona/tvrtki s većim brojem zaposlenih, trgovačkih centara, autobusni kolodvor, željeznički kolodvor i stajalište. Navedene točke interesa predstavljaju ključne lokacije kojima se treba osigurati dostupnost usluge javnog gradskog prijevoza, a vozni red treba biti prilagođen što većem broju korisnika.

Obveza obavljanja javne usluge predstavlja zahtjev koji određuje nadležno tijelo da bi osiguralo uslugu javnog prijevoza putnika od općeg interesa, koje operater kad bi uzeo u obzir samo svoje komercijalne interese, ne bi preuzeo ili ih ne bi preuzeo u istom opsegu ili pod istim uvjetima bez naknade. Javni prijevoz putnika predstavlja jednu od najvažnijih javnih komunalnih usluga koju je nužno pružiti građanima po pristupačnoj odnosno „socijalnoj“ cijeni. Promatrajući javni prijevoz kao uslugu dostupnu svima pod jednakim uvjetima može se zaključiti da kao takav iziskuje predložena procijenjena financijska sredstva.

Slijedom gore obrazloženog, predlaže se Gradskom vijeću Grada Karlovca donošenje Odluke o provedbi postupka nabave za predmetnu uslugu.

U Karlovcu, 11.01.2023. godine

PROČELNIK:

Dario Greb, dipl.ing.prom.