GRADSKO VIJEĆE

KLASA: …….

URBROJ: ……

Karlovac, …….

***Prijedlog!***

Na temelju odredbe članka 48. stavak 3. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 36/09, 125/08, 36/09, 150/11, 144/12, 19/13, 137/15, 123/17, 98/19, 144/20) te članaka 34. i 97. Statuta Grada Karlovca („Glasnik Grada Karlovca“ br. 9/2021 – potpuni tekst, 10/2022) Gradsko vijeće Grada Karlovca, na -- sjednici održanoj dana --- 2023. godine, donosi sljedeću

**ODLUKU**

**o provedbi postupka javne nabave radova na rekonstrukciji mosta Rakovac**

**Članak 1.**

Postupak nabave radova na rekonstrukciji mosta Rakovac provest će se sukladno Zakonu o javnoj nabavi („Narodne novine“, br. 120/16, 114/22) primjenom otvorenog postupka javne nabave male vrijednosti u predmetu nabave: Radovi na rekonstrukciji mosta Rakovac.

Odlukom gradonačelnika imenovat će se stručno povjerenstvo za pripremu i provedbu postupka javne nabave.

**Članak 2.**

Procijenjena vrijednost nabave iznosi 1.180.000,00 eura bez poreza na dodanu vrijednost.

**Članak 3.**

Ovlašćuje se gradonačelnik Grada Karlovca da provede sve radnje u postupku predmetne javne nabave.

**Članak 4.**

Ova Odluka stupa na snagu osmog dana od dana objave u „Glasniku Grada Karlovca.“

**PREDSJEDNIK**

**GRADSKOG VIJEĆA GRADA KARLOVCA**

**Marin Svetić, dipl.ing.šum.**

**DOSTAVITI:**

1. Ured gradonačelnika, ovdje
2. Upravni odjel za gradnju i zaštitu okoliša, ovdje
3. Služba za javnu nabavu, ovdje
4. Ministarstvo \_\_\_\_\_\_\_\_\_\_\_
5. Predsjednik Gradskog vijeća, ovdje
6. Dokumentacija
7. Zapisnik
8. Glasnik Grada Karlovca
9. Pismohrana

**O b r a z l o ž e nj e**

Most na Rakovcu odnosno Most Specijalne jedinice policije Grom preko kojeg prelazi nerazvrstana cesta prema naseljima Gornje Mekušje i Kamensko izgrađen je 1969. godine. Tijekom godina uporabe došlo je do oštećenja gornjeg i donjeg stroja mosta te je ishođena građevinska dozvola i izrađen glavni projekt rekonstrukcije mosta kojim će se poboljšati temeljni zahtjevi za građevinu i uvjeti korištenja kolnog i pješačkog prometa.

Radovi na rekonstrukciji mosta preko rijeke Korane na Rakovcu obuhvaćaju radove na popravku oštećenja armiranobetonskih elemenata, zamjeni hidroizolacije i asfaltnog zastora, zamjeni prijelaznih naprava, uređenju oborinske odvodnje, obnovi opreme mosta i prometne signalizacije, uređenju prilaznih prometnica s obje strane mosta, na sanaciji čeličnih elemenata i obnovi antikorozivne zaštite, na proširenju pješačke staze s novom ogradom te na izgradnji javne rasvjete mosta.

Procijenjena vrijednost javne nabave radova na rekonstrukciji mosta Rakovac iznosi 1.180.000,00 € (8.890.710,00 kn) bez PDV-a, odnosno 1.475.000,00 € (11.113.387,50 kn) s PDV-om. Fiksni tečaj konverzije iznosi 1€ = 7,53450 kn.

Odredbom članka 48. st. 2. Zakona o lokalnoj i područnoj (regionalnoj) samoupravi propisano je da gradonačelnik može odlučivati o visini pojedinačne vrijednosti do najviše 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, odnosno drugom raspolaganju imovinom, odnosno ako je taj iznos veći od 1.000.000,00 kuna - sada 132.722,89 eura (1€ = 7,53450 kn), gradonačelnik može odlučivati najviše do 1.000.000,00 kuna (132.722,89 eura). Stavkom trećim istog članka propisano je da o stjecanju i otuđivanju pokretnina i nekretnina te drugim raspolaganjem imovine veće od navedenih vrijednosti odlučuje predstavničko tijelo jedinice lokane samouprave.

Obzirom da utvrđena procijenjena vrijednost predmetne nabave prelazi vrijednosti propisane odredbama Zakona o lokalnoj i područnoj (regionalnoj) samoupravi, potrebno je prethodno odobrenje predstavničkog tijela.

Slijedom prethodno navedenog i obrazloženog, molimo Gradsko vijeće da razmotri i usvoji predloženu Odluku o provedbi postupka javne nabave radova na rekonstrukciji mosta Rakovac.

U Karlovcu, 20.01.2023. godine

**Pročelnica Upravnog odjela za**

**gradnju i zaštitu okoliša**

**dr.sc. Ana Hranilović Trubić, dipl.ing.građ.**

Diagram, engineering drawing

Description automatically generated