|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA: …….

URBROJ: ……

Karlovac, …….

**Prijedlog!**

Na temelju odredbe članka 48. stavak 3. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 36/09, 125/08, 36/09, 150/11, 144/12, 19/13, 137/15, 123/17, 98/19, 114/20) te članaka 34. i 97. Statuta grada Karlovca („Glasnik Grada Karlovca“ br. 9/2021 – potpuni tekst i 10/22), Gradsko vijeće Grada Karlovca na \_\_\_\_ sjednici održanoj dana \_\_\_\_ 2023. godine, donosi

**O D L U K U**

**o davanju suglasnosti za sklapanje Ugovora o sufinanciranju provedbe Projekta**

**Centar za gospodarenje otpadom Babina Gora u 2023. godini**

**I.**

Daje se suglasnost za sklapanje Ugovora o sufinanciranju provedbe Projekta Centar za gospodarenje otpadom Babina Gora u 2023. godini, predmet kojeg je isplata kapitalnih pomoći za provedbu projekta Centar za gospodarenje otpadom Babina Gora do iznosa od 524.547,00 eura koja su osigurana u Proračunu Grada Karlovca za 2023. godinu i projekcije za 2024.-2025. godinu („Glasnik Grada Karlovca“ br. 20/22), Program 4001 Zaštita okoliša, Aktivnost A400009 Centar za gospodarenje otpadom Karlovačke županije.

**II.**

Ovlašćuje se gradonačelnik Grada Karlovca za potpisivanje ugovora iz točke I. ove Odluke.

**III.**

Ova Odluka stupa na snagu osmog dana od dana objave u „Glasniku Grada Karlovca“.

**PREDSJEDNIK**

**GRADSKOG VIJEĆA GRADA KARLOVCA**

**Marin Svetić, dipl.ing. šumarstva**

**DOSTAVITI:**

1. Ured gradonačelnika, ovdje
2. Upravni odjel za proračun i financije, ovdje
3. Upravni odjel za gradnju i zaštitu okoliša, ovdje
4. Ministarstvo \_\_\_\_\_\_
5. KODOS d.o.o., Jurja Haulika 14, Karlovac
6. Predsjednik Gradskog vijeća, ovdje
7. Dokumentacija
8. Zapisnik
9. Glasnik Grada Karlovca
10. Pismohrana

**OBRAZLOŽENJE**

Sukladno Društvenom ugovoru o osnivanju Centra za gospodarenje otpadom Karlovačke županije KODOS d.o.o. Grad Karlovac je kao član Društva, uz Karlovačku, Sisačko-moslavačku i Ličko-senjsku županiju, te gradove Duga Resu, Ogulin, Ozalj i Slunj obvezan, temeljem nominalnog poslovnog udjela u Društvu, sufinancirati rad i aktivnosti KODOS-a d.o.o.

Grad Karlovac u temeljnom kapitalu Centra za gospodarenje otpadom Karlovačke županije KODOS d.o.o. sudjeluje s 24,6 %.

Proračunom Grada Karlovca za 2023. godinu („Glasnik Grada Karlovca“ br. 20/22) za sufinanciranje KODOS d.o.o. osiguran je ukupni iznos od 572.032,00 eura od čega je za aktivnosti vezane uz projekt izgradnje Centra za gospodarenje otpadom planirano 524.547,00 eura, za ostale troškove koji nisu uključeni u EU sufinanciranje planirano je 9.795,00 eura, a 37.690,00 eura planirano je za troškove tekućeg poslovanja (npr. troškovi za zaposlene, troškovi uredskog prostora, materijala i sl.).

Iznos koji je predviđen za provedbu Projekta Centar za gospodarenje otpadom Babina Gora, a koji je predmet ove Odluke, koristit će se za sufinanciranje aktivnosti projektiranja i izvođenja radova izgradnje Centra, izgradnju 4 pretovarne stanice, nabavu mobilne opreme za CGO i pretovarne stanice, stručnog nadzora, upravljanje projektom, informiranje javnosti, promidžbu i vidljivost projekta i dr.

U studenom 2022. godine potpisan je ugovor s odabranim izvođačem za projektiranje i izvođenje radova izgradnje Centra za gospodarenje otpadom Babina Gora, izvođač je uveden u posao 01.12.2022. godine. Vrijednost ugovora bez PDV-a iznosi 333.081.864,69 kn (44.207.560,51 €).

Sredstva za provedbu projekta Centar za gospodarenje otpadom Babina Gora osigurana su iz EU fondova i nacionalne komponente u ukupnom iznosu od 90% prihvatljivih procjenjenih troškova Projekta. Ostatak od 10% financira se sredstvima članova Društva koja su osigurana u proračunima i projekcijama proračuna svakog pojedinog člana Društva.

Projektom će se poboljšati infrastruktura za obradu miješanog komunalnog otpada u cilju smanjenja količine otpada odloženog na odlagalištima i doprinjet će postizanju ciljeva za ponovnu upotrebu i recikliranje.

Slijedom prethodno obrazloženog molimo Gradsko vijeće da razmotri i usvoji predloženu Odluku.

U Karlovcu, 16. siječnja 2023. godine

**Pročelnica Upravnog odjela za**

**gradnju i zaštitu okoliša**

**dr.sc.Ana Hranilović Trubić, dipl.ing.građ.**