GRADSKO VIJEĆE

KLASA: …….

URBROJ: …… P R I J E D L O G

Karlovac, …….

Na temelju članka 34. i 97. Statuta Grada Karlovca („Glasnik Grada Karlovca“ broj 9/2021-potpuni tekst i 10/2022) Gradsko vijeće grada Karlovca na sjednici, održanoj dana …….2023. godine donosi

**ODLUKU**

**o provedbi postupka javne nabave za radove na asfaltiranju nerazvrstanih cesta Grada Karlovca**

**Članak 1.**

Postupak javne nabave za radove na asfaltiranju nerazvrstanih cesta Grada Karlovca provest će se sukladno Zakonu o javnoj nabavi („Narodne novine“, broj: 120/2016, 114/2022) primjenom otvorenog postupka javne nabave male vrijednosti s ciljem sklapanja ugovora o izvođenju radova u predmetu nabave: “ Radovi na asfaltiranju nerazvrstanih cesta Grada Karlovca“.

Za pripremu i provedbu postupka bit će imenovano stručno povjerenstvo naručitelja Odlukom Gradonačelnika.

**Članak 2.**

Procijenjena vrijednost nabave iznosi 847.107, 20 eura bez poreza na dodanu vrijednost.

**Članak 3.**

Ovlašćuje se gradonačelnik Grada Karlovca da provede sve radnje u postupku predmetne javne nabave.

**Članak 4.**

Ova Odluka objavit će se u Glasniku Grada Karlovca.

PREDSJEDNIK

GRADSKOG VIJEĆA GRADA KARLOVCA

Marin Svetić dipl. ing. šumarstva

**DOSTAVITI:**

1. Ured gradonačelnika, ovdje
2. Upravni odjel za proračun i financije, ovdje
3. Upravni odjel za komunalno gospodarstvo, ovdje
4. Predsjednik Gradskog vijeća, ovdje
5. Dokumentacija
6. Zapisnik
7. Glasnik Grada Karlovca
8. Pismohrana

**OBRAZLOŽENJE**

Asfaltiranje nerazvrstanih cesta Grada Karlovca obuhvaća sanaciju postojećih makadamskih cesta na području Grada Karlovca. Postupku javne nabave pristupa se kako bi se sanacijom makadamskih cesta poboljšala kvaliteta življenja te smanjili troškovi održavanja.

Postupak javne nabave provest će se u dvije faze primjenom istog režima nabave obzirom na spremnost potrebne projektne dokumentacije za planirane radove.

Obzirom da utvrđena procijenjena vrijednost predmetne nabave prelazi vrijednost propisanu odredbama Zakona o lokalnoj i područnoj (regionalnoj) samoupravi u smislu donošenja odluke gradonačelnika kao izvršnog tijela, potrebno je prethodno odobrenje predstavničkog tijela. Slijedom gore obrazloženog, predlaže se Gradskom vijeću Grada Karlovca donošenje Odluke o provedbi postupka javne nabave za asfaltiranje nerazvrstanih cesta Grada Karlovca.

U prilogu ove Odluke nalazi se tablica popisa nerazvrstanih cesta Grada Karlovca sa svojim nazivom, dužinom i procjenom.

U Karlovcu, 18.01.2022. godine

PROČELNIK:

Dario Greb, dipl.ing.prom.