GRADSKO VIJEĆE

KLASA: …….

URBROJ: …… P R I J E D L O G

Karlovac, …….

Na temelju odredbe članka 48. stavak 3. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 36/09, 125/08, 36/09, 150/11, 144/12, 19/13, 137/15, 123/17, 98/19, 144/20) te članaka 34. i 97. Statuta Grada Karlovca („Glasnik Grada Karlovca“ br. 9/2021 – potpuni tekst, 10/2022) Gradsko vijeće Grada Karlovca, na -- sjednici održanoj dana --- 2023. godine, donosi sljedeću

**ODLUKU**

**o provedbi postupka javne nabave radova na**

**izgradnji nogostupa u dijelu Žumberačke ulice**

**Članak 1.**

Postupak nabave radova na izgradnji nogostupa u dijelu Žumberačke ulice, provest će se sukladno Zakonu o javnoj nabavi („Narodne novine“ br. 120/2016) primjenom otvorenog postupka javne nabave male vrijednosti u predmetu nabave: Radovi na izgradnji nogostupa u dijelu Žumberačke ulice.

Odlukom gradonačelnika imenovat će se stručno povjerenstvo za pripremu i provedbu postupka javne nabave.

**Članak 2.**

Procijenjena vrijednost nabave iznosi 320.000,00 eura bez poreza na dodanu vrijednost.

**Članak 3.**

Ovlašćuje se gradonačelnik Grada Karlovca da provede sve radnje u postupku predmetne javne nabave.

**Članak 4.**

Ova Odluka stupa na snagu osmog dana od dana objave u „Glasniku Grada Karlovca“.

**PREDSJEDNIK**

**GRADSKOG VIJEĆA GRADA KARLOVCA**

**Marin Svetić, dipl.ing šumarstva**

**DOSTAVITI:**

1. Ured gradonačelnika, ovdje
2. Upravni odjel za gradnju i zaštitu okoliša, ovdje
3. Predsjednik Gradskog vijeća, ovdje
4. Dokumentacija
5. Zapisnik
6. Glasnik Grada Karlovca
7. Pismohrana

**OBRAZLOŽENJE**

Postupak javne nabave pokreće se u svrhu nabave radove na izgradnji nogostupa u dijelu Žumberačke ulice što podrazumijeva gradnju nogostupa i oborinske odvodnje dijela ceste i nogostupa u dijelu Žumberačke ulice Karlovcu.

Za potrebe građenja prethodno je izrađen glavni projekt te je prema istome utvrđena procijenjena vrijednost radova u iznosu od 320.000,00 eura bez PDV-a.

Ukupna dužina zahvata je cca 850,0 m od križanja s državnom cestom DC6 do ulice Donja Jelsa. Predviđena je izvedba nogostupa minimalne širine 1,6 mu cijeloj duljini zahvata. Također, izvoditi će se i kolnička odvodnja u funkciji otjecanja oborinskih voda s kolnika i nogostupa. U sklopu zahvata izvest će se i novo autobusno ugibalište s pripadajućim peronom na mjestu dosadašnjeg.

Predmetni zahvat u prostoru provest će se u suradnji s tvrtkom Vodovodom i kanalizacijom d.o.o. Karlovac koji su investitor radova na rekonstrukciji vodoopskrbnog cjevovoda i sanitarne odvodnje.

Slijedom obrazloženog, predlaže se Gradskom vijeću Grada Karlovca donošenje Odluke o provedbi postupka javne nabave radova na izgradnji nogostupa u dijelu Žumberačke ulice.

Odredbom članka 48. st. 2. Zakona o lokalnoj i područnoj (regionalnoj) samoupravi propisano je da gradonačelnik može odlučivati o visini pojedinačne vrijednosti do najviše 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, odnosno drugom raspolaganju imovinom, odnosno ako je taj iznos veći od 1.000.000,00 kuna (odnosno sada, primjenom fiksnog tečaja konverzije 1€ = 7,53450 kn, 132.722,89 eura) gradonačelnik može odlučivati najviše do 1.000.000,00 kuna (sada 132.722,89 eura). Stavkom trećim istog članka propisano je da o stjecanju i otuđivanju pokretnina i nekretnina te drugim raspolaganjem imovine veće od navedenih vrijednosti odlučuje predstavničko tijelo jedinice lokane samouprave.

Obzirom da utvrđena procijenjena vrijednost predmetne nabave iznosi 320.000,00 eura bez PDV-a, odnosno prelazi vrijednosti propisane odredbama Zakona o lokalnoj i područnoj (regionalnoj) samoupravi, potrebno je prethodno odobrenje predstavničkog tijela.

Slijedom prethodno obrazloženog molimo Gradsko vijeće da razmotri i usvoji predloženu Odluku.

U Karlovcu, \_\_\_\_\_\_\_\_\_\_2023. godine

**Pročelnica Upravnog odjela za gradnju**

**i zaštitu okoliša**

**dr.sc. Ana Hranilović Trubić, dipl.ing.građ.**

