|  |  |  |  |
| --- | --- | --- | --- |
| Slika na kojoj se prikazuje tekst, isječak crteža  Opis je automatski generiran | |  | Slika na kojoj se prikazuje tekst  Opis je automatski generiran |
| REPUBLIKA HRVATSKA  KARLOVAČKA ŽUPANIJA | |  |
| Slika na kojoj se prikazuje tekst, keramičko posuđe, porculan  Opis je automatski generiran | GRAD KARLOVAC |  |

GRADSKO VIJEĆE

GRADA KARLOVCA

PRIJEDLOG

Z A P I S N I K

sa 18. sjednice Gradskog vijeća grada Karlovca održane dana 15. prosinca 2022. godine, s početkom u 9,00 sati u Velikoj vijećnici Gradskog vijeća grada Karlovca, Banjavčićeva 9.

NAZOČNI VIJEĆNICI: Dobriša Adamec, Dimitrije Birač, Danko Butala, Dražen Cukina, Josip Čavlović, Tihomir Čohan, Mario Goršić, Marina Jarnjević, Dragica Malović, Ana Matan, Tihomir Mamić, Mirjana Mladenović, Josip Obranović, Albert Ofner, Predrag Pavlačić, Ivica Furač, Ehlimana Planinac, Alenko Ribić, Marin Svetić i Romeo Štokić.

OSTALI NAZOČNI: Damir Mandić, gradonačelnik, Ivana Fočić, zamjenica gradonačelnika, Vlatko Kovačić, mag.iur., viši savjetnik za pravne poslove i poslove gradonačelnika, Dijana Kujinek, mag.nov,, pročelnica Ureda Gradonačelnika, Lidija Malović, dipl.oec., pročelnica Upravnog odjela za proračun i financije, Tatjana Gojak, dipl.iur, pročelnica Upravnog odjela za imovinsko pravne poslove i upravljanje imovinom, Dario Greb, dip.ing.prom., pročelnik Upravnog odjela za komunalno gospodarstvo, Draženka Sila Ljubenko, prof. pedagog, pročelnica Upravnog odjela za društvene djelatnosti, Daniela Peris, struč.spec.oec., pročelnica Upravnog odjela za gospodarstvo, poljoprivredu i turizam, Irena Grčić, struč.spec.pec., pročelnica Službe za javnu nabavu, Jasminka Maslek, dipl.oec., pročelnica Službe za unutarnju reviziju, Vesna Ribar, dipl.ing.građ., pročelnica Upravnog odjela za prostorno uređenje i poslove provedbe dokumenata prostornog uređenja, dr.sc. Ana Hranilović Trubić, dipl.ing.građ., pročelnica Upravnog odjela za gradnju i zaštitu okoliša, Anita Trbuščić dipl.oec., pročelnica Službe za ITU mehanizam, Robert Vodopić, dipl.oec., voditelj Odsjeka za pametni grad, Ivan Mrzljak, Tomislav Vukelić, Hrvoje Klobučar, Andreja Barberić, Ivica Pilaković, Vlatko Ivka, Jasmina Milovčić, Marinko Pleskina, Irena Božičević, Danka Pavletić, Margarita Maruškić Kulaš, Marina Burić, Marijeta Čelić, Suzana Šnajdar, Miroslav Rade, Jasna Požar, Željko Šančić, Mihajlo Janjatović.

ZAPISNIČARKA: Mirna Mileusnić

Sjednicu otvara gospodin Marin Svetić, predsjednik Gradskog vijeća grada Karlovca, pozdravlja sve nazočne u vijećnici, te konstatira da je vijećnici nazočno 20 vijećnika od ukupno 21 vijećnik, što znači da se mogu donositi pravovaljane odluke i zaključci.

Predsjednik Gradskog vijeća grada Karlovca predložio je slijedeći:

D N E V N I R E D

1. Usvajanje skraćenog zapisnika sa 17. sjednice Gradskog vijeća Grada Karlovca,
2. Proračun Grada Karlovca za 2023. godinu s projekcijama za 2024.-2025. godinu,
3. Odluka o izvršavanju proračuna Grada Karlovca za 2023. godinu,
4. Odluka o izmjeni i dopuni Odluke o davanju jamstva Grada Karlovca na kreditno zaduženje tvrtki „Gradska Toplana“ d.o.o. Karlovac,
5. Odluka o kreditnom zaduženju Grada Karlovca,
6. Odluka o kreditnom zaduženju Grada Karlovca,
7. Program građenja komunalne infrastrukture u 2023. godini,
8. Program utroška sredstava šumskog doprinosa u 2023. godini,
9. Program očuvanja i obnove objekata i infrastrukture zaštićene spomeničke baštine unutar kulturno-povijesne cjeline u 2023. godini,
10. Program održavanja komunalne infrastrukture u 2023. godini,
11. Program razvoja i sigurnost prometa u 2023. godini,
12. Program upravljanja objektima u vlasništvu grada u 2023. godini,
13. Program korištenja naknade za zadržavanje nezakonito izgrađenih zgrada u prostoru u 2023. godini,
14. Plan rashoda za nabavu proizvedene dugotrajne imovine i dodatna ulaganja na nefinancijskoj imovini osnovnih škola za 2023. godinu,
15. Program javnih potreba u predškolskom odgoju i obrazovanju za 2023. godinu,
16. Program javnih potreba osnovnih škola iznad zakonskog standarda za 2023. godinu,
17. Program javnih potreba u kulturi Grada Karlovca za 2023. godinu,
18. Program javnih potreba u tehničkoj kulturi grada Karlovca za 2023. godinu,
19. Program javnih potreba u sportu grada Karlovca za 2023. godinu,
20. Program subvencija troškova stanovanja i drugih prava iz socijalne skrbi za 2023. godinu,
21. Program financiranja zaštite od požara u 2023. godini,
22. Program razvoja malog i srednjeg poduzetništva na području grada Karlovca za 2023. godinu,
23. Program poticanja poljoprivrede i ruralnog razvoja na području Grada Karlovca za 2023.god.,
24. Program mjera poticanja razvoja turizma na području grada Karlovca za 2023. god.,
25. Program korištenja sredstava ostvarenih od raspolaganja poljoprivrednim zemljištem u vlasništvu Republike Hrvatske na području Grada Karlovca u 2023.god.,
26. Odluka o usvajanju Analize stanja sustava civilna zaštite na području Grada Karlovca za 2022. godinu,
27. Odluka o donošenju Plana razvoja sustava civilne zaštite na području Grada Karlovca za 2023. godinu s financijskim učincima za trogodišnje razdoblje 2023. - 2025.,
28. Odluka o donošenju Izvješća o stanju zaštite od požara na području Grada Karlovca za 2022. godinu,
29. Odluka o donošenju Provedbenog plana unapređenja zaštite od požara na području Grada Karlovca za 2023. godinu,
30. Odluka o raspoređivanju sredstava Proračuna Grada Karlovca namijenjenih financiranju političkih stranaka i nezavisnih vijećnika Gradskog vijeća Grada Karlovca za 2023. godinu,
31. Odluka o načinu financiranja vijeća nacionalnih manjina i predstavnika nacionalne manjine u Gradu Karlovcu u 2023. godini,
32. Odluka o smanjenju visine zakupnine za poslovne prostore u vlasništvu Grada Karlovca u 2023. god.,
33. Odluka o kriterijima, mjerilima i načinu financiranja decentraliziranih funkcija u osnovnim školama na području grada Karlovca za 2023. godinu,
34. Odluka o socijalnoj skrbi,
35. Zaključak o prihvaćanju Programa rada Savjeta mladih Grada Karlovca za 2023. godinu,
36. Rješenje o imenovanju Šetnice Martina Šimunića,
37. Rješenje o imenovanju Šetnice Tomislava Lasića.

Predsjednik Gradskog vijeća stavlja na raspravu prijedlog dnevnog reda.

Budući da nije bilo rasprave, članovi Gradskog vijeća su sa 20 (dvadeset) glasova ZA glasali za predloženi dnevni red. Predsjednik utvrđuje da je dnevni red usvojen sa 20 (dvadeset) glasova ZA.

**TOČKA 1.**

**Usvajanje skraćenog zapisnika sa 17. sjednice Gradskog vijeća Grada Karlovca**

Uvodno obrazloženje dao je gospodin Marin Svetić, dipl.ing. šumarstva., predsjednik Gradskog vijeća grada Karlovca.

Budući da nije bilo rasprave, od nazočnih 20 vijećnika u vijećnici, vijeće je sa 20 glasova ZA donijelo:

**ZAKLJUČAK**

**o usvajanju skraćenog zapisnika sa 17. sjednice gradskog vijeća grada Karlovca**

I.

Usvaja se skraćeni zapisnik sa 17. sjednice Gradskog vijeća Grada Karlovca održane dana 30. studenog 2022. godine u tekstu kako je dostavljen vijećnicima s pozivom za 18. sjednicu Gradskog vijeća Grada Karlovca.

II.

Zapisnik se nalazi u prilogu ovog Zaključka i čini njegov sastavni dio.

**TOČKA 2.**

**Proračun Grada Karlovca za 2023. godinu s projekcijama za 2024.-2025. godinu**

Uvodno obrazloženje dala je gospođa Lidija Malović, dipl.oec., pročelnica Upravnog odjela za proračun i financije te je predložila amandman predlagatelja gradonačelnika grada Karlovca koji postaje sastavni dio Proračuna kako slijedi:

A M A N D M A N

na prijedlog točke 2.dnevnog reda

## I

Predlagatelj amandmana predlaže da se u Proračunu Grada Karlovca za 2023 godinu, II Posebni dio, Rashodi, izvrši izmjena kako slijedi:

**Razdjel UO za imovinsko pravne poslove i upravljanje imovinom**

Glava 00601 UO za imovinsko pravne poslove i upravljanje imovinom

Program 7000 Upravljanje imovinom

Kapitalni projekt Kupnja nekretnina 383 Naknade za zemljišta po upravnim postupcima (R0651) u iznosu od 100.000 € razdvaja se na dvije pozicije kako slijedi:

R0651 383 Naknade za zemljišta po upravnim postupcima u iznosu od 75.000 € i

R0651-1 411 Naknade za zemljišta po upravnim postupcima (stjecanje) u iznosu od 25.000,00

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku te predlažu da se donese Proračun Grada Karlovca za 2023. godinu s projekcijama za 2024.-2025. godinu.

Predsjednik Gradskog vijeća izvješćuje vijećnike da je pristiglo osam amandmana od predlagatelja Kluba vijećnika Možemo! Karlovac i Nova ljevica, te dva amandmana od predlagatelja Kluba vijećnika SDP-a.

Predsjednik Gradskog vijeća poziva izvjestiteljicu gospođu Dragicu Malović, ispred Kluba vijećnika SDP-a, a potom i gospodina Dobrišu Adameca i gospođu Anu Matan, ispred Kluba vijećnika Možemo! i Nova ljevica da iznesu predložene amandmane.

Nakon predloženih amandmana, predsjednik Gradskog vijeća otvara raspravu.

U raspravi su sudjelovali: Marina Jarnjević, Damir Mandić, Dražen Cukina, Lidija Malović, Ivica Furač, Dijana Kujinek, Dragica Malović, Alenko Ribić, Dobriša Adamec, Dimitrije Birač, Daniela Peris i Ana Matan.

Nakon provedene rasprave predsjednik Gradskog vijeća daje na glasovanje predložene amandmane Kluba vijećnika SDP-a i Kluba vijećnika Možemo! i Nova ljevica.

**AMANDMAN NA PRIJEDLOG PRORAČUNA GRADA KARLOVCA ZA 2023. GODINU  
- POUČNA STAZA KOZJAČA -**

Na temelju članka 38. Zakona o proračunu („Narodne novine“ broj 87/08, 136/12 i 15/15) i članaka 63., 64., 65., 66. i 67. Poslovnika Gradskog vijeća Grada Karlovca („Glasnik Grada Karlovca“ broj 01/15) predlažemo sljedeće izmjene u prijedloga proračuna Grada Karlovca za 2023. godinu:

|  |  |  |
| --- | --- | --- |
| POVEĆANJE RASHODA (UO ZA GOSPODARSTVO, POLJOPRIVREDU I TURIZAM) | | |
| Program | **RAZVOJ TURIZMA** | |
| Aktivnost / Projekt | **Turistička infrastruktura** | |
| Oznaka pozicije i naziv rashoda | 323 Rashodi za usluge | |
| Iznos u planu: | | 49.955,00€ |
| Predloženi iznos za povećanje: | | 28.365,00€ |
| Novi iznos rashoda: | | 78.320,00€ |

|  |  |  |
| --- | --- | --- |
| SMANJENJE RASHODA (URED GRADONAČELNIKA) | | |
| Program | **REDOVNA DJELATNOST** | |
| Aktivnost / Projekt | **Karlovačka građanska garda** | |
| Oznaka pozicije i naziv rashoda | 32 Materijalni rashodi | |
| Iznos u planu: | | 34.264,00€ |
| Predloženi iznos za smanjenje: | | 20,000.00€ |
| Novi iznos rashoda: | | 14,264.00€ |

|  |  |  |
| --- | --- | --- |
| SMANJENJE RASHODA (UPRAVNI ODJEL ZA GRADNJU I ZAŠTITU OKOLIŠA) | | |
| Program | **GRAĐENJE KOMUNALNE INFRASTRUKTURE** | |
| Aktivnost / Projekt | **Parkirališta kod izvorišta Gornje Mekušje** | |
| Oznaka pozicije i naziv rashoda | 32 Materijalni rashodi | |
| Iznos u planu: | | 8.365,00€ |
| Predloženi iznos za smanjenje: | | 8.365,00€ |
| Novi iznos rashoda: | | 0,00€ |

Amandman na prijedlog Proračuna Grada Karlovca za 2023. godinu predlagatelj nije prihvatio.

Predsjednik Gradskog vijeća daje na glasovanje predloženi amandman. Od nazočnih 20 vijećnika u vijećnici, vijeće je sa 8 glasova ZA i 12 glasova SUZDRŽANIH glasalo za amandman, te je utvrđeno da amandman nije prošao.

**AMANDMAN NA PRIJEDLOG PRORAČUNA GRADA KARLOVCA ZA 2023. GODINU  
- OBRANA OD POPLAVA (ANALIZA PROJEKTNIH RJEŠENJA) -**

Na temelju članka 38. Zakona o proračunu („Narodne novine“ broj 87/08, 136/12 i 15/15) i članaka 63., 64., 65., 66. i 67. Poslovnika Gradskog vijeća Grada Karlovca („Glasnik Grada Karlovca“ broj 01/15) predlažemo sljedeće izmjene u prijedloga proračuna Grada Karlovca za 2023. Godinu:

|  |  |  |
| --- | --- | --- |
| POVEĆANJE RASHODA (UO ZA PROSTORNO UREĐENJE I POSLOVE PROVEDBE DOKUMENATA PROSTORNOG UREĐENJA) | | |
| Program | **PROSTORNO UREĐENJE** | |
| Aktivnost / Projekt | **Izrada prostorno planske dokumentacije i urbanističkih planova** | |
| Oznaka pozicije i naziv rashoda | 323 Rashodi za usluge | |
| Iznos u planu: | | 115.000,00€ |
| Predloženi iznos za povećanje: | | 40.000,00€ |
| Novi iznos rashoda: | | 155.000,00€ |

|  |  |  |
| --- | --- | --- |
| SMANJENJE RASHODA (URED GRADONAČELNIKA) | | |
| Program | **REDOVNA DJELATNOST** | |
| Aktivnost / Projekt | Financiranje osnovnih aktivnosti | |
| Oznaka pozicije i naziv rashoda | 32 Materijalni rashodi | |
| Iznos u planu: | | 703.539,00€ |
| Predloženi iznos za smanjenje: | | 40.000,00€ |
| Novi iznos rashoda: | | 663.539,00€ |

Amandman na prijedlog Proračuna Grada Karlovca za 2023. godinu predlagatelj nije prihvatio.

Predsjednik Gradskog vijeća daje na glasovanje predloženi amandman. Od nazočnih 20 vijećnika u vijećnici, vijeće je sa 8 glasova ZA i 12 glasova SUZDRŽANIH glasalo za amandman, te je utvrđeno da amandman nije prošao.

**AMANDMAN NA PRIJEDLOG PRORAČUNA GRADA KARLOVCA ZA 2023. GODINU  
- SOCIJALNI PROGRAM 2 -**

Na temelju članka 38. Zakona o proračunu („Narodne novine“ broj 87/08, 136/12 i 15/15) i članaka 63., 64., 65., 66. i 67. Poslovnika Gradskog vijeća Grada Karlovca („Glasnik Grada Karlovca“ broj 01/15) predlažemo sljedeće izmjene u prijedloga proračuna Grada Karlovca za 2023. godinu:

|  |  |  |
| --- | --- | --- |
| POVEĆANJE RASHODA (UPRAVNI ODJEL ZA DRUŠTVENE DJELATNOSTI) | | |
| Program | **SOCIJALNA SKRB - GRADSKI PROGRAM** | |
| Aktivnost / Projekt | **Ostale naknade i pomoći građanima** | |
| Oznaka pozicije i naziv rashoda | 37 Skrb o starijim i bolesnim osobama | |
| Iznos u planu: | | 73.661,00€ |
| Predloženi iznos za povećanje: | | 30.000,00€ |
| Novi iznos rashoda: | | 103.661,00€ |

|  |  |  |
| --- | --- | --- |
| SMANJENJE RASHODA (UPRAVNI ODJEL ZA GOSPODARSTVO, POLJOPRIVREDU I TURIZAM) | | |
| Program / Glava | **AQUATIKA - SLATKOVODNI AKVARIJ KARLOVAC** | |
| Aktivnost / Projekt | **Materijalni rashodi poslovanja** | |
| Oznaka pozicije i naziv rashoda | 32 Materijalni rashodi | |
| Iznos u planu: | | 93.500,00€ |
| Predloženi iznos za smanjenje: | | 30.000,00€ |
| Novi iznos rashoda: | | 63.500,00€ |

Amandman na prijedlog Proračuna Grada Karlovca za 2023. godinu predlagatelj nije prihvatio.

Predsjednik Gradskog vijeća daje na glasovanje predloženi amandman. Od nazočnih 20 vijećnika u vijećnici, vijeće je sa 8 glasova ZA i 12 glasova SUZDRŽANIH glasalo za amandman, te je utvrđeno da amandman nije prošao.

**AMANDMAN NA PRIJEDLOG PRORAČUNA GRADA KARLOVCA ZA 2023. GODINU  
- SOCIJALNI PROGRAM 1 -**

Na temelju članka 38. Zakona o proračunu („Narodne novine“ broj 87/08, 136/12 i 15/15) i članaka 63., 64., 65., 66. i 67. Poslovnika Gradskog vijeća Grada Karlovca („Glasnik Grada Karlovca“ broj 01/15) predlažemo sljedeće izmjene u prijedloga proračuna Grada Karlovca za 2023. godinu:

|  |  |  |
| --- | --- | --- |
| POVEĆANJE RASHODA (UPRAVNI ODJEL ZA DRUŠTVENE DJELATNOSTI) | | |
| Program | **SOCIJALNA SKRB - GRADSKI PROGRAM** | |
| Aktivnost / Projekt | **Ostale naknade i pomoći građanima** | |
| Oznaka pozicije i naziv rashoda | 37 Naknade građanima i kućanstvima na temelju osiguranja i druge naknade | |
| Iznos u planu: | | 62.380,00€ |
| Predloženi iznos za povećanje: | | 30.000,00€ |
| Novi iznos rashoda: | | 92.380,00€ |

|  |  |  |
| --- | --- | --- |
| SMANJENJE RASHODA (UPRAVNI ODJEL ZA GOSPODARSTVO, POLJOPRIVREDU I TURIZAM) | | |
| Program / Glava | **AQUATIKA - SLATKOVODNI AKVARIJ KARLOVAC** | |
| Aktivnost / Projekt | **Materijalni rashodi poslovanja** | |
| Oznaka pozicije i naziv rashoda | 32 Materijalni rashodi | |
| Iznos u planu: | | 93.500,00€ |
| Predloženi iznos za smanjenje: | | 30.000,00€ |
| Novi iznos rashoda: | | 63.500,00€ |

Amandman na prijedlog Proračuna Grada Karlovca za 2023. godinu predlagatelj nije prihvatio.

Predsjednik Gradskog vijeća daje na glasovanje predloženi amandman. Od nazočnih 20 vijećnika u vijećnici, vijeće je sa 8 glasova ZA i 12 glasova SUZDRŽANIH glasalo za amandman, te je utvrđeno da amandman nije prošao.

**AMANDMAN NA PRIJEDLOG PRORAČUNA GRADA KARLOVCA ZA 2023. GODINU  
- JAVNI REGISTAR IMOVINE -**

Na temelju članka 38. Zakona o proračunu („Narodne novine“ broj 87/08, 136/12 i 15/15) i članaka 63., 64., 65., 66. i 67. Poslovnika Gradskog vijeća Grada Karlovca („Glasnik Grada Karlovca“ broj 01/15) predlažemo sljedeće izmjene u prijedloga proračuna Grada Karlovca za 2023. godinu:

|  |  |  |
| --- | --- | --- |
| POVEĆANJE RASHODA (UPRAVNI ODJEL ZA IMOVINSKO PRAVNE POSLOVE I UPRAVLJANJE IMOVINOM) | | |
| Program | **REDOVNA DJELATNOST** | |
| Aktivnost / Projekt | **Evidencija imovine i ostali troškovi** | |
| Oznaka pozicije i naziv rashoda | 42 Rashodi za nabavu proizvedene dugotrajne imovine | |
| Iznos u planu: | | 700,00€ |
| Predloženi iznos za povećanje: | | 30.000,00€ |
| Novi iznos rashoda: | | 30.700,00€ |

|  |  |  |
| --- | --- | --- |
| SMANJENJE RASHODA (UPRAVNI ODJEL ZA IMOVINSKO PRAVNE POSLOVE I UPRAVLJANJE IMOVINOM) | | |
| Program | **UPRAVLJANJE IMOVINOM** | |
| Aktivnost / Projekt | **Evidencija imovine i ostali troškovi** | |
| Oznaka pozicije i naziv rashoda | 32 Materijalni rashodi | |
| Iznos u planu: | | 350.500,00€ |
| Predloženi iznos za smanjenje: | | 30.000,00€ |
| Novi iznos rashoda: | | 320.500,00€ |

Amandman na prijedlog Proračuna Grada Karlovca za 2023. godinu predlagatelj nije prihvatio.

Predsjednik Gradskog vijeća daje na glasovanje predloženi amandman. Od nazočnih 20 vijećnika u vijećnici, vijeće je sa 8 glasova ZA i 12 glasova SUZDRŽANIH glasalo za amandman, te je utvrđeno da amandman nije prošao.

**AMANDMAN NA PRIJEDLOG PRORAČUNA GRADA KARLOVCA ZA 2023. GODINU  
- GRAĐANSKI ODGOJ -**

Na temelju članka 38. Zakona o proračunu („Narodne novine“ broj 87/08, 136/12 i 15/15) i članaka 63., 64., 65., 66. i 67. Poslovnika Gradskog vijeća Grada Karlovca („Glasnik Grada Karlovca“ broj 01/15) predlažemo sljedeće izmjene u prijedloga proračuna Grada Karlovca za 2023. Godinu:

|  |  |  |
| --- | --- | --- |
| POVEĆANJE RASHODA (UPRAVNI ODJEL ZA DRUŠTVENE DJELATNOSTI) | | |
| Program | **OSTALE AKTIVNOSTI U OBRAZOVANJU** | |
| Aktivnost / Projekt | **Karlovac - Grad prijatelj djece** | |
| Oznaka pozicije i naziv rashoda | 381 Tekuće donacije | |
| Iznos u planu: | | 6.636,00€ |
| Predloženi iznos za povećanje: | | 39.500,00€ |
| Novi iznos rashoda: | | 46.136,00€ |

|  |  |  |
| --- | --- | --- |
| SMANJENJE RASHODA (URED GRADONAČELNIKA) | | |
| Program | **REDOVNA DJELATNOST** | |
| Aktivnost / Projekt | Financiranje osnovnih aktivnosti | |
| Oznaka pozicije i naziv rashoda | 32 Materijalni rashodi | |
| Iznos u planu: | | 703.539,00€ |
| Predloženi iznos za smanjenje: | | 39.500,00€ |
| Novi iznos rashoda: | | 664.039,00€ |

Amandman na prijedlog Proračuna Grada Karlovca za 2023. godinu predlagatelj nije prihvatio.

Predsjednik Gradskog vijeća daje na glasovanje predloženi amandman. Od nazočnih 20 vijećnika u vijećnici, vijeće je sa 8 glasova ZA i 12 glasova SUZDRŽANIH glasalo za amandman, te je utvrđeno da amandman nije prošao.

**AMANDMAN NA PRIJEDLOG PRORAČUNA GRADA KARLOVCA ZA 2023. GODINU**

Sukladno članku 41. zakona o Proračunu (Narodne novine br. 144/21) predlažemo sljedeću promjenu u Proračunu Grada KARLOVCA za 2023. godinu

**POVEĆANJE RASHODA**

Program 3008 – Građenje komunalne infrastrukture

Aktivnost/Projekt K-300136 Kapitalni projekt Karlovac II Ulica i nogostup Hrnetić

Broj konta /pozicije i naziv rashoda 42 Rashodi za nabavu proizvedene dugotrajne imovine

Izvor financiranja - doprinos za šume 100.000 €

* višak prihoda iz prethodne godine 100.000 €
* komunalni doprinos 200.000 €
* opći prihodi i primici 16.325 €

Predloženi iznos za povećanje: 416. 325 €

Novi iznos rashoda: 416.325 €

**SMANJENJE RASHODA**

Program 3008 – Građenje komunalne infrastrukture

Aktivnost/Projekt K-300014 Kapitalni projekt Karlovac II Mala Švarča

Broj konta/pozicije i naziv rashoda 42 Rashodi za nabavu proizvedene dugotrajne imovine

Izvor financiranja – doprinos za šume 100.000 €

Predloženi iznos za smanjenje: 100.000 €

Novi iznos rashoda: 1.501.587 €

Aktivnost/Projekt K-300017 Kapitalni projekt Karlovac II Bašćinska

Broj konta/pozicije i naziv rashoda 42 Rashodi za nabavu proizvedene dugotrajne imovine

Izvor financiranja – višak prihoda iz prethodne godine 100.000 €

Predloženi iznos za smanjenje: 100.000 €

Novi iznos rashoda: 1.068.838 €

Aktivnost/Projekt K-300021 Kapitalni projekt Karlovac II Zvijezda

Broj konta/ pozicije i naziv rashoda 42 Rashodi za nabavu proizvedene dugotrajne imovine

Izvor financiranja – komunalni doprinos 200.000 €

Predloženi iznos za smanjenje: 200.000 €

Novi iznos rashoda: 2.719.679 €

Aktivnost/Projekt K-300133 Nogostup Hrnetić

Broj konta/pozicije i naziv rashoda 42 Rashodi za nabavu proizvedene dugotrajne imovine

Izvor Financiranja – komunalni doprinos 16.325 €

Predloženi iznos za smanjenje: 16.325 €

Novi iznos rashoda: 0 €

Amandman na prijedlog Proračuna Grada Karlovca za 2023. godinu predlagatelj nije prihvatio.

Predsjednik Gradskog vijeća daje na glasovanje predloženi amandman. Od nazočnih 20 vijećnika u vijećnici, vijeće je sa 8 glasova ZA i 12 glasova SUZDRŽANIH glasalo za amandman, te je utvrđeno da amandman nije prošao.

**AMANDMAN NA PRIJEDLOG PRORAČUNA GRADA KARLOVCA ZA 2023. GODINU**

Sukladno članku 41. zakona o Proračunu (Narodne novine br. 144/21) predlažemo sljedeću promjenu u Proračunu Grada KARLOVCA za 2023. godinu

**POVEĆANJE RASHODA**

Program 6001 – Osnovno školstvo iznad standarda

Aktivnost/Projekt A-600003 Produženi boravak

Broj konta/pozicije i naziv rashoda 3 Rashodi poslovanja 46.990 €

31 Rashodi za zaposlene 46.233 €

Izvor financiranja – opći prihodi i primici 46.990 €

Predloženi iznos za povećanje: 10.000 €

Novi iznos rashoda: 46.990 €

Aktivnost/projekt K-6000003 Nabava nefinancijske imovine

Broj konta/pozicije i naziv rashoda 45 Rashodi za dodatna ulaganja na nefinancijskoj imovini

Izvor financiranja – opći prihodi i primici 17.000 €

Predloženi iznos za povećanje: 17.000 €

Novi iznos rashoda: 17.000 €

**SMANJENJE RASHODA**

Program 6015 – Informiranje

Aktivnost/Projekt A-6000002 Subvencija Hrvatski radio Karlovac d.o.o.

Broj konta /pozicije i naziv rashoda 35 Subvencije

Izvor financiranja – opći prihodi i primici 10.000 €

Predloženi iznos za smanjenje: 10.000 €

Novi iznos rashoda: 37.000 €

Program 1000 – Redovna djelatnost

Aktivnost/Projekt T-1000001 Financiranje izbora

Broj konta/pozicije i naziv rashoda 32 Materijalni rashodi

Izvor financiranja – opći prihodi i primici 17.000 €

Predloženi iznos za smanjenje: 17.000 €

Novi iznos rashoda: 40.000 €

Amandman na prijedlog Proračuna Grada Karlovca za 2023. godinu predlagatelj je djelomično prihvatio.

Predsjednik Gradskog vijeća daje na glasovanje predloženi amandman. Od nazočnih 20 vijećnika u vijećnici, vijeće je sa 8 glasova ZA i 12 glasova SUZDRŽANIH glasalo za amandman, te je utvrđeno da amandman nije prošao.

**AMANDMAN NA PRIJEDLOG PRORAČUNA GRADA KARLOVCA ZA 2023. GODINU   
- POMOĆNICI U NASTAVI -**

Na temelju članka 38. Zakona o proračunu („Narodne novine“ broj 87/08, 136/12 i 15/15) i članaka 63., 64., 65., 66. i 67. Poslovnika Gradskog vijeća Grada Karlovca („Glasnik Grada Karlovca“ broj 01/15) predlažemo sljedeće izmjene u prijedloga proračuna Grada Karlovca za 2023. godinu:

|  |  |  |
| --- | --- | --- |
| POVEĆANJE RASHODA (UPRAVNI ODJEL ZA DRUŠTVENE DJELATNOSTI) | | |
| Program | **OSTALE AKTIVNOSTI U OBRAZOVANJU** | |
| Aktivnost / Projekt | **Pomoćnici u nastavi V** | |
| Oznaka pozicije i naziv rashoda | 31 Rashodi za zaposlene | |
| Iznos u planu: | | 46,539.00€ |
| Predloženi iznos za povećanje: | | 88.824,00€ |
| Novi iznos rashoda: | | 135.363,00€ |

|  |  |  |
| --- | --- | --- |
| SMANJENJE RASHODA (UPRAVNI ODJEL ZA GOSPODARSTVO, POLJOPRIVREDU I TURIZAM) | | |
| Program | **RAZVOJ TURIZMA** | |
| Aktivnost / Projekt | **Manifestacija "Zvjezdano ljeto"** | |
| Oznaka pozicije i naziv rashoda | 32 Materijalni rashodi | |
| Iznos u planu: | | 180.090,00€ |
| Predloženi iznos za smanjenje: | | 40.000,00€ |
| Novi iznos rashoda: | | 140.090,00€ |

|  |  |  |
| --- | --- | --- |
| SMANJENJE RASHODA (UPRAVNI ODJEL ZA GOSPODARSTVO, POLJOPRIVREDU I TURIZAM) | | |
| Program | **RAZVOJ TURIZMA** | |
| Aktivnost / Projekt | **Manifestacija "Dani piva"** | |
| Oznaka pozicije i naziv rashoda | 32 Materijalni rashodi | |
| Iznos u planu: | | 150.000,00€ |
| Predloženi iznos za smanjenje: | | 20.000,00€ |
| Novi iznos rashoda: | | 130.000,00€ |

|  |  |  |
| --- | --- | --- |
| SMANJENJE RASHODA (UPRAVNI ODJEL ZA GOSPODARSTVO, POLJOPRIVREDU I TURIZAM) | | |
| Program | **RAZVOJ TURIZMA** | |
| Aktivnost / Projekt | **Manifestacija "Advent"** | |
| Oznaka pozicije i naziv rashoda | 32 Materijalni rashodi | |
| Iznos u planu: | | 150.000,00€ |
| Predloženi iznos za smanjenje: | | 20.000,00€ |
| Novi iznos rashoda: | | 130.000,00€ |

|  |  |  |
| --- | --- | --- |
| SMANJENJE RASHODA (UPRAVNI ODJEL ZA GOSPODARSTVO, POLJOPRIVREDU I TURIZAM) | | |
| Program | **RAZVOJ TURIZMA** | |
| Aktivnost / Projekt | **Tekuće donacije u novcu Turističkoj zajednici** | |
| Oznaka pozicije i naziv rashoda | 38 Ostali rashodi | |
| Iznos u planu: | | 94.200,00€ |
| Predloženi iznos za smanjenje: | | 8.824,00€ |
| Novi iznos rashoda: | | 85.376,00€ |

Amandman na prijedlog Proračuna Grada Karlovca za 2023. godinu predlagatelj je djelomično prihvatio.

Predsjednik Gradskog vijeća daje na glasovanje predloženi amandman. Od nazočnih 20 vijećnika u vijećnici, vijeće je sa 8 glasova ZA i 12 glasova SUZDRŽANIH glasalo za amandman, te je utvrđeno da amandman nije prošao.

**AMANDMAN NA PRIJEDLOG PRORAČUNA GRADA KARLOVCA ZA 2023. GODINU  
- PROMETNA INFRASTRUKTURA ZA OSOBE SA INVALIDITETOM -**

Na temelju članka 38. Zakona o proračunu („Narodne novine“ broj 87/08, 136/12 i 15/15) i članaka 63., 64., 65., 66. i 67. Poslovnika Gradskog vijeća Grada Karlovca („Glasnik Grada Karlovca“ broj 01/15) predlažemo sljedeće izmjene u prijedloga proračuna Grada Karlovca za 2023. Godinu:

|  |  |  |
| --- | --- | --- |
| POVEĆANJE RASHODA (UPRAVNI ODJEL ZA KOMUNALNO GOSPODARSTVO) | | |
| Program | **ODRŽAVANJE KOMUNALNE INFRASTRUKTURE** | |
| Aktivnost / Projekt | **Ostale nepredviđene intervencije u gradu** | |
| Oznaka pozicije i naziv rashoda | 32 Materijalni rashodi | |
| Iznos u planu: | | 38.509,00€ |
| Predloženi iznos za povećanje: | | 15.000,00€ |
| Novi iznos rashoda: | | 43.509,00€ |

|  |  |  |
| --- | --- | --- |
| SMANJENJE RASHODA (URED GRADONAČELNIKA) | | |
| Program | **REDOVNA DJELATNOST** | |
| Aktivnost / Projekt | Financiranje osnovnih aktivnosti | |
| Oznaka pozicije i naziv rashoda | 32 Materijalni rashodi | |
| Iznos u planu: | | 703.539,00€ |
| Predloženi iznos za smanjenje: | | 15.000,00€ |
| Novi iznos rashoda: | | 688.539,00€ |

Amandman na prijedlog Proračuna Grada Karlovca za 2022. godinu predlagatelj je prihvatio u cijelosti te postaje sastavni dio proračuna.

Predsjednik Gradskog vijeća daje na glasovanje Proračun Grada Karlovca za 2023. godinu s projekcijama za 2024. – 2025. godinu, zajedno sa amandmanima koje je predlagatelj prihvatio djelomično i u cijelosti.

Od nazočnih 20 vijećnika u vijećnici, vijeće je sa 12 glasova ZA i 8 glasova PROTIV donijelo:

**Proračun**

**Grada Karlovca za 2023. godinu s projekcijama za 2024. – 2025. godinu**

Članak 1.

Proračun Grada Karlovca za 2023. godinu i projekcije za 2024. i 2025. godinu obuhvaćaju:

a) Opći dio €





b) Opći dio HRK



Članak 2.

Prihodi i rashodi te primici i izdaci po ekonomskoj klasifikaciji utvrđuju se u Računu prihoda i rashoda i Računu financiranja za razdoblje 2023. do 2025. godine u Općem dijelu Proračuna.

Članak 3.

Pregled Proračuna po programima, aktivnostima, projektima i izvorima financiranja po ekonomskoj klasifikaciji, programima i izvorima financiranja od 2023. do 2025.godine dan je u Posebnom dijelu proračuna i objavit će se u Glasniku Grada Karlovca.

Članak 4.

Proračun Grada Karlovca za 2023. godinu s pripadajućim projekcijama stupa na snagu osam dana od dana objave u Glasniku Grada Karlovca, a primjenjuje se od 01. siječnja 2023.

**TOČKA 3.**

**Odluka o izvršavanju proračuna Grada Karlovca za 2023. godinu**

Uvodno obrazloženje dala je gospođa Lidija Malović, dipl.oec., pročelnica Upravnog odjela za proračun i financije.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku, te predlažu da se donese Odluka o izvršavanju proračuna Grada Karlovca za 2023. godinu.

Budući da nije bilo rasprave, od nazočnih 20 vijećnika u vijećnici, vijeće je sa 20 glasova ZA donijelo:

**Odluku**

**o izvršavanju proračuna Grada Karlovca za 2023. godinu**

**OPĆE ODREDBE**

Članak 1.

(1) Ovom se Odlukom uređuje struktura prihoda, primitaka, rashoda i izdataka Proračuna Grada Karlovca za 2023. godinu (u daljnjem tekstu: Proračun), njegovo izvršavanje, upravljanje financijskom i nefinancijskom imovinom, opseg zaduživanja i davanje jamstava, korištenje namjenskih prihoda, prava i obveze korisnika proračunskih sredstava, ovlasti Gradonačelnika u izvršavanju Proračuna, te druga pitanja u svezi s izvršavanjem proračuna.

Članak 2.

(1) Sredstva za rashode i izdatke osiguravaju se tijelima gradske uprave i proračunskim korisnicima i to: ustanovama kojima je Grad osnivač, osnovnim školama i javnoj vatrogasnoj postrojbi koje se financiraju kao decentralizirane funkcije, vijećima nacionalnih manjina, gradskim četvrtima i mjesnim odborima, te ostalim korisnicima koji su u njegovu Posebnom dijelu određeni za nositelje sredstava.

(2) U okviru razdjela i glava osigurana su sredstva za rashode tijela Gradske uprave, proračunske i druge krajnje korisnike, po pojedinim programima, projektima i aktivnostima.

**STRUKTURA PRORAČUNA**

Članak 3.

(1) Proračun se sastoji od Općeg i Posebnog dijela.

(2) Opći dio Proračuna sadrži Račun prihoda i rashoda, te Račun financiranja.

(3) U Računu prihoda i rashoda iskazani su svi prihodi i rashodi, koji su iskazani u Proračunu Grada Karlovca za 2023. godinu. Prihodi Proračuna iskazani su po izvorima iz kojih potječu (porezni prihodi, pomoći, prihodi od imovine, prihodi od administrativnih pristojbi i po posebnim propisima, prihodi od prodaje nefinancijske imovine i ostali prihodi), a ubiru se i uplaćuju sukladno zakonima i drugim propisima. Iz navedenih prihoda financiraju se programi javnih potreba utvrđenih na nivou Grada za 2023. godinu.

(4) U računu financiranja iskazani su primici od financijske imovine i zaduživanja, te izdaci za financijsku imovinu i otplatu zajmova.

(5) Proračun Grada Karlovca je konsolidirani proračun i sadrži sve prihode i primitke, rashode i izdatke Grada Karlovca i proračunskih korisnika Grada Karlovca.

(6) Posebni dio sadrži raspored rashoda i izdataka upravnih odjela i proračunskih korisnika prema organizacijskoj, programskoj, ekonomskoj, lokacijskoj i funkcijskoj klasifikaciji te prema izvorima financiranja.

(7) Proračunski korisnici obvezni su do 31.12.2022. godine donijeti svoj financijski plan usklađen s Proračunom Grada Karlovca za trogodišnje razdoblje. Financijski plan treba biti usvojen od strane Upravnih vijeća.

**IZVRŠAVANJE PRORAČUNA**

Članak 4.

(1) Proračun Grada Karlovca planira se i izvršava kroz sustav lokalne riznice putem jedinstvenog novčanog računa preko kojega se obavljaju sve financijske transakcije Proračuna pri čemu proračunski korisnici nemaju svoje novčane račune.

(2) Proračunski korisnici Grada Karlovca uključeni u sustav lokalne riznice su:

1. Javna vatrogasna postrojba Grada Karlovca,

2. Gradsko kazalište Zorin dom,

3. Muzeji grada Karlovca

4. Gradska knjižnica Ivan Goran Kovačić,

5. Osnovna škola Banija,

6. Osnovna škola Rečica,

7. Osnovna škola Skakavac,

8. Osnovna škola Švarča

9. Osnovna škola Grabrik,

10.Osnovna škola Dubovac,

11.Osnovna škola Turanj,

12.Osnovna škola Mahično,

13.Osnovna škola Dragojle Jarnević,

14.Osnovna škola Braće Seljan,

15.Centar za odgoj i obrazovanje djece i mladeži,

16.Dječji vrtić Karlovac,

17.Dječji vrtić Četiri rijeke.

18.Aquatika – slatkovodni akvarij i muzej rijeka

Članak 5.

(1) Proračun se izvršava od 01.siječnja do 31.prosinca 2023. godine.

(2) Samo naplaćeni prihodi u kalendarskoj godini priznaju se kao prihodi Proračuna za 2023.godinu.

(3) Rashodi proračuna su svi rashodi za koje nastane obveza u 2023. godini, neovisno o njihovom plaćanju.

Članak 6.

(1) Organizacijskom klasifikacijom posebnog dijela Proračuna formirano je deset razdjela u sklopu kojih su planirane glave, unutar kojih se nalaze proračunski korisnici i ostali korisnici proračunskih sredstava.

(2) Upravni odjel za proračun i financije obvezan je u roku osam dana od stupanja na snagu proračuna, izvijestiti sva tijela gradske uprave o odobrenim sredstvima u Proračunu za 2023. godinu.

(3) Upravni odjeli Gradske uprave dužni su u roku daljnjih osam dana izvijestiti svoje krajnje proračunske i ostale korisnike o odobrenim sredstvima u Posebnom dijelu proračuna.

Članak 7.

(1) Odlukom ili drugim aktom ne mogu se stvarati obveze na teret proračuna, ako za iste nisu osigurana sredstva u proračunu.

(2) Proračunskim korisnicima sredstva se doznačuju putem lokalne riznice proračuna isključivo na osnovu pisanog dokumenta (isprave) izkoje je vidljivo:

* da je namjena odobrena u proračunu
* da je iznos stvorene obveze u visini odobrenog iznosa,
* da je obveza likvidirana od nadležne osobe.

Članak 8.

(1) Nalogodavac i odgovorna osoba za izvršavanje Proračuna u cjelini je Gradonačelnik.

(2) Upravni odjeli i proračunski korisnici mogu preuzeti obveze po ugovorima koji zahtijevaju plaćanje u slijedećim godinama samo uz pisanu suglasnost Gradonačelnika uz prethodno pisano mišljenje Upravnog odjela za proračun i financije.

(3) Upravni odjel za proračun i financije izvršava Proračun i o tome izvještava Gradonačelnika.

(4) Pročelnici tijela gradske uprave te čelnici proračunskih korisnika kao korisnici Proračuna, odgovorni su za planiranje i izvršavanje svoga dijela Proračuna.

(5) Odgovornost za izvršavanje Proračuna u smislu odredbe stavka 4. ovoga članka podrazumijeva odgovornost za preuzimanje i verifikaciju obveza, izdavanje naloga za plaćanje na teret proračunskih sredstava te za utvrđivanje prava naplate i izdavanje naloga za naplatu u korist proračunskih sredstava.

(6) Pročelnici tijela gradske uprave i čelnici proračunskih korisnika kao korisnici Proračuna odgovorni su za zakonito, svrhovito, učinkovito i ekonomično raspolaganje proračunskim sredstvima.

Članak 9.

(1) Korisnici moraju sredstva osigurana u Proračunu koristiti za utvrđene namjene svrhovito, štedljivo i racionalno.

(2) Proračunska sredstva mogu se koristiti samo za namjene i do visine koje su određene u posebnom dijelu Proračuna.

(3) Prijedlozi odluka i drugih akata koje donosi gradonačelnik odnosno koje gradonačelnik predlaže na donošenje Gradskom vijeću, a imaju fiskalni učinak, donose se odnosno utvrđuju uz prethodno pribavljeno mišljenje Upravnog odjela za proračun i financije.

Članak 10.

(1) Rashodi i izdaci Proračuna koji se financiraju iz namjenskih prihoda i primitaka te iz prihoda od pomoći izvršavat će se do iznosa naplaćenih prihoda i primitaka za te namjene.

(2) Uplaćene, a neplanirane pomoći, donacije i prihodi za posebne namjene mogu se koristiti prema naknadno utvrđenim aktivnostima i/ili projektima u proračunu uz prethodnu suglasnost Gradonačelnika za otvaranje novog izvora / aktivnosti / stavke u proračunu.

(3) Uplaćene, a manje planirane pomoći i donacije, mogu se izvršavati do visine naplaćenih sredstava.

Članak 11.

(1) Prednost u podmirivanju rashoda/izdataka imaju rashodi/izdaci za otplatu duga i pokriće danih jamstava, zatim financiranje rada tijela Gradske uprave i proračunskih korisnika, rashodi za provođenje socijalnog programa, financiranje kapitalnih izdataka i ostalih rashoda utvrđenih zakonom, ovisno o mogućnostima proračuna.

(2) Otplata glavnica i kamata, te jamstava mogu se izvršavati iznad planiranih iznosa.

Članak 12.

(1) Tijela gradske uprave odgovorna su za prikupljanje proračunskih prihoda, za potpunu i pravodobnu naplatu prihoda, u skladu sa zakonima i propisima donesenim na temelju zakona, a s druge strane za izvršavanje svih rashoda sukladno planiranim iznosima i namjenama.

(2) Pravne osobe proračunski korisnici odgovorni su za naplatu prihoda i primitaka u okviru svoje nadležnosti i za njihovu uplatu u proračun Grada Karlovca te za izvršavanje svih rashoda u skladu s odobrenim namjenama.

Članak 13.

(1) Proračunskim korisnicima Grada Karlovca uključenim u sustav riznice utvrđuje se blagajnički maksimum u iznosu od 1.500 €. Blagajnički maksimum u upravnim tijelima Grada Karlovca iznosi 3.000 €.

Članak 14.

(1) Pogrešno ili više uplaćeni prihodi u Proračun, vraćaju se uplatiteljima na teret tih prihoda, a temeljem zahtjeva uplatitelja i dokaza o pogrešno ili više uplaćenom prihodu.

(2) Naredbu ili rješenje za povrat pogrešno ili više uplaćenih prihoda izvršava Upravni odjel za proračun i financije na temelju dokumentiranog zahtjeva kojeg potpisuje pročelnik Upravnog odjela u čijoj nadležnosti je naplata tih prihoda, odnosno osoba koju on ovlasti.

Članak 15.

(1) Prihodi koje ostvare vijeća nacionalnih manjina obavljanjem vlastite djelatnosti, iz donacija, po posebnim propisima ili iz drugih izvora, namjenski su prihodi nacionalnih manjina, te se uplaćuju i izvršavaju preko njihovog računa sukladno usvojenom Financijskom planu.

Članak 16.

(1) Prihodi što ih ostvare gradske četvrti i mjesni odbori obavljanjem djelatnosti, iz donacija i drugih izvora, prihodi su Proračuna i uplaćuju se na račun Proračuna, a izvršavaju se preko jedinstvenog računa proračuna sukladno Proračunu Grada odnosno usvojenom Financijskom planu.

(2) Gradske četvrti i mjesni odbori mogu preuzimati obveze i plaćati ih po stavkama rashoda za čije su financiranje planirani prihodi iz stavka 1. ovoga članka, isključivo do iznosa naplaćenih prihoda.

**ISPLATE SREDSTAVA IZ PRORAČUNA**

Članak 17.

(1) Svaka isplata iz Proračuna mora se temeljiti na vjerodostojnoj knjigovodstvenoj ispravi, kojom se dokazuje obveza plaćanja.

(2) Pročelnik Upravnog odjela i čelnik pravne osobe proračunskog korisnika, odnosno osoba na koju je pravo preneseno, mora prije isplate provjeriti i potvrditi potpisom pravni temelj i visinu isplate koja proizlazi iz knjigovodstvene isprave.

(3) Nalog za isplatu iz Proračuna s oznakom pozicije Proračuna izdaje i odobrava pročelnik nadležnog Upravnog odijela, a potpisuju Gradonačelnik ili zamjenica Gradonačelnika, prema nadležnosti.

(4) Gradonačelnik može samostalno raspolagati proračunskim sredstvima čija pojedinačna vrijednost ne prelazi 0,5% iznosa prihoda bez primitaka ostvarenih u godini koja prethodi godini u kojoj se donosi odluka, a najviše do 132.722,81 €.

(5) Gradonačelnik može na prijedlog pročelnika Upravnog odjela za Proračun i financije, odobriti odgodu plaćanja duga ili odobriti obročnu otplatu duga po zahtjevu dužnika, uz primjereno osiguranje i kamate.

(6) Plaćanje duga može se odgoditi za jedan mjesec, a plaćanje u jednakim mjesečnim obrocima može se odobriti do 12 mjeseci.

(7) Odgoda plaćanja, obročna otplata duga ili otpis potraživanja s osnove tzv. nejavnih davanja provode se sukladno Uredbi Vlade RH o kriterijima, mjerilima i postupku za odgodu plaćanja, obročnu otplatu duga te prodaju, otpis ili djelomičan otpis duga. O odgodi plaćanja, obročnoj otplati duga ili otpisu potraživanja donosi se rješenje gradonačelnika u skladu s odredbama Zakona o općem upravnom postupku.

(8) Odgoda plaćanja, obročna otplata duga ili otpis potraživanja s osnove javnih davanja provode se sukladno odredbama Općeg poreznog zakona uz uvjet da dužnik sklopi s Gradom upravni ugovor i dostavi odgovarajuće instrumente osiguranja plaćanja.

(9) Gradonačelnik može otpisati ili djelomično otpisati potraživanja, ako bi troškovi naplate potraživanja bili u nerazmjeru s visinom potraživanja ili se ustanovi apsolutna nemogućnost naplate zbog okončanog stečaja trgovačkog društva ili brisanja iz sudskog registra.

Članak 18.

(1) Upravni odjeli Grada mogu sklapati ugovore o nabavi roba, obavljanju usluga i ustupanju radova sukladno zakonskim propisima koji uređuju ovo područje i godišnjem planu nabave.

(2) Odluku o početku postupka javne nabave donosi Gradonačelnik ili Gradsko vijeće ukoliko vrijednost nabave premašuje iznos iz čl. 17.st. 4. ove Odluke.

Članak 19.

(1) Ustanove i trgovačka društva kojima je Grad osnivač provode postupak nabave sukladno zakonskim propisima i svom godišnjem planu nabave.

Članak 20.

(1) Obračun i isplatu plaća korisnici mogu vršiti na temelju osnovice utvrđene kolektivnim ugovorom ili pravilnikom.

(2) Osnovicu i koeficijente za obračun plaće, gradonačelnika i njegovih zamjenika određuje odlukom Gradsko vijeće na prijedlog gradonačelnika.

(3) Sredstva za ostala materijalna prava isplaćivati će se korisnicima prema kolektivnim ugovorima i sporazumima ili pravilnicima u visini i opsegu utvrđenima istima.

Članak 21.

(1) Instrumente osiguranja plaćanja, kojima se stvaraju obveze na teret Proračuna priprema Upravni odjel za proračun i financije, a potpisuje Gradonačelnik.

(2) Instrumenti osiguranja plaćanja primljeni od poslovnih subjekta kao sredstvo osiguranja naplate potraživanja ili izvođenja radova i usluga, dostavljaju se Upravnom odjelu za proračun i financije.

(3) ) Instrumenti osiguranja plaćanja primljeni od fizičkih osoba kao sredstvo osiguranja naplate potraživanja Grada dostavljaju se Upravnom odjelu za proračun i financije.

(4) Evidenciju izdanih i primljenih instrumenata osiguranja plaćanja vodi Upravni odjel za proračun i financije.

**PLAĆANJE PREDUJMA**

Članak 22.

(1) Plaćanje predujma moguće je samo iznimno i to na temelju prethodne suglasnosti Gradonačelnika

(2) Bez suglasnosti Gradonačelnika iz stavka 1. ovog članka mogu se plaćati objave u službenom glasilu Republike Hrvatske, godišnje pretplate na stručnu literaturu i ostale isplate do maksimalnog pojedinačnog iznosa od 1.327,23 €.

**URAVNOTEŽENJE PRORAČUNA I PRERASPODJELA SREDSTAVA**

Članak 23.

(1) Ako tijekom godine dođe do povećanja rashoda/izdataka ili smanjenja prihoda/primitaka Gradonačelnik može poduzeti mjere za uravnoteženje proračuna propisano Zakonom.

(2) Ukoliko se primjenom privremenih mjera Proračun ne uravnoteži, izvršit će se Izmjene i dopune Proračuna, koje će donijeti Gradsko vijeće.

(3) Sukladno izmjenama i dopunama Proračuna, proračunski i krajnji korisnici obvezni su izmijeniti i dopuniti svoje financijske planove, te ih dostaviti na usvajanje upravljačkom tijelu.

(4) Proračunski korisnici svoje financijske planove mogu mijenjati isključivo na način da su uvijek usklađeni s Proračunom Grada Karlovca, te Izmjenama i dopunama Proračuna Grada Karlovca.

Članak 24.

(1) Gradonačelnik može odobriti preraspodjelu sredstava unutar pojedinog razdjela i između pojedinih razdjela na prijedlog pročelnika Upravnog odjela gradske uprave, uz prethodno pribavljeno mišljenje Upravnog odjela za proračun i financije. Preraspodjela sredstava može se izvršiti najviše do 5% rashoda i izdataka na proračunskoj stavci donesenoj od strane Gradskog vijeća koja se umanjuje.

(2) O izvršenim preraspodjelama Gradonačelnik je dužan polugodišnje izvijestiti Gradsko vijeće.

**KORIŠTENJE NAMJENSKIH I VLASTITIH PRIHODA**

Članak 25.

(1) Sredstva ostvarena od spomeničke rente uplaćena u Proračun koriste se za programe i aktivnosti za zaštitu i očuvanje kulturnih dobara Grada. Potrebno je sačiniti program utroška sredstava od spomeničke rente.

(2) Nadležni Upravni odjel nadzire ostvarenje i trošenje prihoda iz stavka 1. ovog članka, o čemu će izvijestiti Gradonačelnika i Gradsko vijeće.

(3) Namjenski prihodi i primici koji ne budu iskorišteni u ovoj proračunskoj godini, prenose se u proračun za narednu proračunsku godinu.

Članak 26.

(1) Vlastiti prihodi koje proračunski korisnici ostvaruju od obavljanja poslova na tržištu i u tržišnim uvjetima služe za pokriće rashoda proračunskih korisnika.

(2) Prihodi iz stavka 1. ovoga članka uplaćuju se na jedinstveni račun lokalne riznice tj. na žiro račun Grada za redovno poslovanje.

(3) Vlastiti prihodi proračunskih korisnika koji ne budu iskorišteni u ovoj proračunskoj godini, prenose se u proračun za narednu proračunsku godinu temeljem Odluke Gradskog vijeća.

(4) Namjenski prihodi i primici proračunskih korisnika koji ne budu iskorišteni u ovoj proračunskoj godini, prenose se u proračun za narednu proračunsku godinu temeljem Odluke Gradskog vijeća.

**IZVJEŠTAVANJE**

Članak 27.

(1) Upravni odjel za proračun i financije podnosi Gradonačelniku polugodišnji i godišnji izvještaj o ostvarenju proračuna, koji dostavljaju Gradskom vijeću u rokovima propisanim Zakonom o proračunu.

(2) Proračunski korisnici u nadležnosti Grada dužni su dostaviti polugodišnji i godišnji izvještaj o izvršenju financijskog plana upravljačkom tijelu u rokovima propisanim Zakonom o proračunua.

(3) Godišnji izvještaj o izvršenju financijskog plana dio je godišnjeg izvješća o radu proračunskih korisnika koji su dužni podnijeti godišnje izvješće predstavničkom tijelu.

(4) Trgovačka društva u vlasništvu Grada dužni su dostaviti godišnji izvještaj o poslovanju (ostvarenje financijskog plana i izvještaj o radu) nadležnom Upravnom odjelu najkasnije do 30.rujna tekuće godine za prethodnu godinu.

(5) Nadležni upravni odjel dužan je dostaviti izvještaje o poslovanju ustanova, trgovačkih društava i ostalih korisnika Gradonačelniku najkasnije do 30.rujna tekuće godine za prethodnu godinu.

**TEKUĆA ZALIHA PRORAČUNA**

Članak 28.

(1) U Proračunu Grada planirana su sredstva Tekuće zalihe u iznosu od 30.000,00 €.

(2) Sredstva Tekuće zalihe koriste se u skladu sa člankom 66. i 67. Zakona o proračunu (N.N. 144/21.)

(3) O korištenju sredstava Tekuće zalihe Proračuna odluku donosi Gradonačelnik.

(4) Gradonačelnik je obvezan tromjesečno izvijestiti Gradsko vijeće o korištenju sredstava Tekuće zalihe.

(5) U rješenju o odobravanju sredstava na teret proračunske pričuve utvrđuje se namjena, način, dinamika isplate i rokovi utroška sredstava. Sredstva Tekuće zalihe Proračuna ne mogu se koristiti za pozajmljivanje.

**UPRAVLJANJE FINANCIJSKOM IMOVINOM**

Članak 29.

(1) Raspoloživim novčanim sredstvima na računu Proračuna upravlja Gradonačelnik.

(2) Raspoloživa novčana sredstva mogu se oročavati kod poslovne banke poštujući načela sigurnosti i likvidnosti.

(3) Odluku o oročavanju donosi Gradonačelnik.

(4) Prihodi od upravljanja raspoloživim novčanim sredstvima prihodi su Proračuna.

(5) Novčana sredstva iz stavka 2. ovoga članka mogu se ulagati samo s rokom povrata do 31. prosinca 2023. godine.

Članak 30.

(1) Odluku o stjecanju dionica ili udjela trgovačkog društva, ako su za te namjene osigurana sredstva u Proračunu i ako se time štiti javni interes, odnosno interes Grada, donosi Gradsko vijeće na prijedlog gradonačelnika.

(2) Odluku o prodaji dionica ili udjela u kapitalu pravnih osoba donosi Gradsko vijeće na prijedlog gradonačelnika.

(3) Ostvarena sredstva od prodaje i zamjene nefinancijske imovine mogu se koristiti samo za otplatu duga , za nabavu nefinancijske i financijske imovine, te za kapitalne pomoći.

Članak 31.

(1) Grad Karlovac može dati pozajmicu pravnoj osobi u vlasništvu Grada do visine i pod uvjetima koje svojom odlukom utvrdi Gradonačelnik. Tako odobrena pozajmica mora biti vraćena u Proračun Grada Karlovca najkasnije do 31. prosinca 2023. godine.

**UPRAVLJANJE NEFINANCIJSKOM DUGOTRAJNOM IMOVINOM GRADA**

Članak 32.

(1)Upravljanje nefinancijskom imovinom Grada podrazumijeva njezino korištenje, održavanje i davanje u zakup ili najam.

(2) Tijela gradske uprave upravljaju nefinancijskom dugotrajnom imovinom Grada koju posjeduju za obavljanje poslova iz svog djelokruga rada sukladno općim aktima grada, brigom dobrog gospodara i vode evidenciju te imovine u skladu sa zakonom.

(3) Sredstva za održavanje i osiguranje dugotrajne nefinancijske imovine osiguravaju se u rashodima poslovanja. Poslove sklapanja ugovora o osiguranju imovine s osiguravateljima i naplatu šteta obavlja upravni odjel nadležan za opće poslove.

Članak 33.

(1) Knjigovodstvena evidencija nefinancijske dugotrajne imovine Grada vodi se u Upravnom odjelu za proračun i financije.

(2) Pročelnici upravnih odjela gradske uprave dužni su dostaviti podatke o svakoj poslovnoj promjeni na imovini kojom upravljaju Upravnom odjelu za proračun i financije.

**ZADUŽIVANJE I GRADSKA JAMSTVA**

Članak 34.

(1) Grad Karlovac može se dugoročno zadužiti samo za investiciju koja se financira iz Proračuna, a koju potvrdi Gradsko vijeće.

(2) Odluku o zaduživanju donosi Gradsko vijeće uz prethodnu suglasnost Vlade Republike Hrvatske, a ukupno zaduživanje Grada može iznositi najviše do 20% ostvarenih izvornih proračunskih prihoda u prethodnoj godini.

(3) U iznos ukupne obveze Grada po zaduživanju uključen je iznos godišnjeg anuiteta po kreditima, kao i obveze danih jamstava iz prethodnih godina.

(4) Grad Karlovac će se u 2023.godini zadužiti u iznosu od ukupno 8.761.947,00 € za slijedeće projekte: Karlovac II – Mala Švarča, Karlovac II – Jamodolska, Karlovac II – Bohinjska, Skadarska, Karlovac II – Baščinska, Karlovac II – Triglavska, Karlovac II – Donja Švarča, Karlovac II – Drežnik, Karlovac II – Zvijezda, Obnova brownfield lokacije nekadašnjeg kina Edison, Revitalizacija kina Edison u funkciji pokretanja integriranih turističkih programa u gradu Karlovcu, projekt energetske obnove JVP, izgradnje dječjih vrtića Rečica i Luščić i za projekt rekonstrukcije mosta Rakovac..

(5) Iznos zaduženja realizirati će se korištenjem zaključenih kreditnih aranžmana za projekte Karlovac II u iznosu od 4.448.298,00 € i za projekt rekonstrukcije i obnove objekta Edison u visini od 550.893,00 € kn. Kredit za rekonstrukciju i obnovu objekta Edison zaključen je uz rok korištenja od dvije godine, a kredit za projekte Karlovac II zaključen je na rok korištenja od 3 godine.

(6) U 2023. godini Grad Karlovac će zaključiti nove kreditne aranžmane za financiranje projekta energetske obnove JVP, izgradnju dječjih vrtića Rečica i Luščić, projekte Karlovac II – Mala Švarča, Karlovac II – Bašćinska i Karlovac II – Donja Švarča, te projekt rekonstrukcije mosta Rakovac u visini od 6.817.756,00 € od čega će se 3.762.756,00 € koristiti u 2023. godini, a 3.055.000,00 € će se koristiti u 2024. godini.

(7) Ukupni iznos duga prema kreditnim institucijama na kraju proračunske 2023. godine procjenjuje se na 7.650.000,00 €.

(8) Grad Karlovac se može kratkoročno zadužiti najduže do 12 mjeseci za premošćivanje nastale nelikvidnosti radi različite dinamike naplate prihoda i dospijeća obaveza prema dobavljačima i korisnicima.

Članak 35.

(1) Tekuće otplate glavnice gradskog duga, iskazane u Računu financiranja proračuna za 2023. godinu u svoti od 865.000,00 €, te pripadajuće kamate, imaju prednost u izvršavanju Proračuna pred svim ostalim izdacima.

Članak 36.

(1) Pravna osoba u većinskom ili neizravnom vlasništvu Grada i javna ustanova čiji je osnivač Grad, može se dugoročno zadužiti samo za investicijske projekte uz prethodnu pisanu suglasnost Gradonačelnika.

(2) Zahtjev se podnosi u pismenom obliku i mora sadržavati: namjenu kredita, naziv kreditora i uvjete kreditiranja s planom otplate.

(3) U opseg mogućeg zaduživanja Grada uključuju se izdane suglasnosti iz članka 127. stavka 4. Zakona o proračunu.

(4) Grad Karlovac obvezan je o izdanim suglasnostima izvještavati Ministarstvo financija sukladno članku 130. Zakona o proračunu.

(5) Grad Karlovac može dati subsidijarno jamstvo za dugoročno zaduženje trgovačkom društvu ili ustanovi u vlasništvu Grada, ali je obvezan prije davanja jamstva ishoditi suglasnost ministra financija.

(6) Grad Karlovac obvezan je o danim jamstvima izvještavati Ministarstvo financija sukladno članku 128. Zakona o proračunu.

(7) Pravne osobe koje su dobile suglasnost ili jamstvo od Grada Karlovca u smislu ovog članka, dužne su po isteku kvartala do 5. u narednom mjesecu u Upravni odjel za proračun i financije dostaviti informacije o stanju zaduženosti, a ugovor o zaduživanju u roku od pet dana od dana potpisivanja.

**PRORAČUNSKI NADZOR I UNUTARNJA KONTROLA**

Članak 37.

(1) Grad Karlovac ima pravo i obavezu kontrole financijskog, materijalnog i računovodstvenog poslovanja svojih proračunskih korisnika kao i krajnjih korisnika proračuna.

(2) Proračunski nadzor i unutarnja revizija obavljaju kontrolu i nadzor korištenja proračunskih sredstava, upozoravaju na nepravilnosti i neusklađenost sa zakonskim i drugim propisima.

(3) Ovlaštena osoba za proračunski nadzor provodi postupak proračunskog nadzora proračunskih korisnika i krajnjih korisnika te namjenskog trošenja proračunskih sredstava svih pravnih i fizičkih osoba koja dobivaju sredstva iz Proračuna, kao i namjenskog korištenja kreditnih sredstava za koje je Grad dao jamstvo.

(4) Odgovorna osoba za nadzor mora izvijestiti Gradonačelnika o svim nepravilnostima u zapisniku o obavljenom nadzoru.

(5) Korisnici su obvezni dati sve potrebne podatke, isprave i izvješća koja se od njih zatraže.

(6) Ako se prilikom vršenja proračunskog nadzora utvrdi da su sredstva bila korištena protivno Zakonu ili Proračunu, izvijestit će se Gradonačelnik Grada i poduzeti mjere da se nadoknade tako utrošena sredstva ili će se privremeno obustaviti isplata sredstava s pozicija s kojih su sredstva bila nenamjenski utrošena.

Članak 38.

(1) Unutarnji revizor dužan je izraditi strateški plan unutarnje revizije za trogodišnje razdoblje, te obaviti predviđene unutarnje revizije poslovnih procesa u 2023. godini, kao i poslove po nalogu Gradonačelnika.

(2) Nakon svake obavljene revizije izradit će izvješće u kojem se daje stručno mišljenje o uspostavljenim unutarnjim kontrolama u revidiranim poslovnim procesima.

**ZAVRŠNE ODREDBE**

Članak 39.

(1) Ova Odluka stupa na snagu osmog dana od dana objave u »Glasniku Grada Karlovca«, a primjenjuje se od 1. siječnja 2023. godine.

**TOČKA 4.**

**Odluka o izmjeni i dopuni Odluke o davanju jamstva Grada Karlovca na kreditno zaduženje tvrtki „Gradska Toplana“ d.o.o. Karlovac**

Uvodno obrazloženje dala je gospođa Lidija Malović, dipl.oec., pročelnica Upravnog odjela za proračun i financije.

Predsjednik Gradskog vijeća izvijestio je vijećnike da je Odbor financije, gradski proračun i gradsku imovinu razmatrao navedenu točku te predlažu da se donese Odluka o izmjeni i dopuni Odluke o davanju jamstva Grada Karlovca na kreditno zaduženje tvrtki „Gradska Toplana“ d.o.o. Karlovac

Budući da nije bilo rasprave, od nazočnih 20 vijećnika u vijećnici, vijeće je sa 20 glasova ZA donijelo:

**Odluku**

**o izmjeni i dopuni Odluke o davanju jamstva Grada Karlovca na kreditno zaduženje tvrtki „Gradska Toplana“ d.o.o. Karlovac**

Članak 1.

U Odluci o davanju jamstva Grada Karlovca na kreditno zaduženje tvrtki Gradska toplana d.o.o. Karlovac Klasa:024-03/22-02/03, Urbroj: 2133/01-01/01-22-6 od 12.travnja 2022. (GGK 7/22.) članak 3. mijenja se i glasi:

Obvezuje se Upravni odjel za proračun i financije da u skladu s člankom 127.st.3. Zakona o proračunu ishodi suglasnost ministra financija na zaduženje tvrtke Gradska toplana d.o.o. i na davanje jamstva Grada Karlovca za zaduženje tvrtke Gradska toplana d.o.o. iz članka 1. i 2. Odluke (GGK 7/22.)

Članak 2.

U Odluci o davanju jamstva Grada Karlovca na kreditno zaduženje tvrtki Gradska toplana d.o.o. Karlovac Klasa:024-03/22-02/03, Urbroj: 2133/01-01/01-22-6 od 12.travnja 2022. (GGK 7/22.) iza članka 5. dodaje se novi članak 5.a. koji glasi:

Gradska toplana d.o.o. obvezuje se plaćati Gradu Karlovcu naknadu za izdano jamstvo u visini od 1% u prvih 8 godina jamstva, a 0,5% za daljnjih 7 godina jamstva na iznos preostale vrijednosti glavnice na početku godine.

Članak 3.

Ova odluka stupa na snagu danom donošenja i objaviti će se u „Glasniku Grada Karlovca“

**TOČKA 5.**

**Odluka o kreditnom zaduženju Grada Karlovca**

Uvodno obrazloženje dala je gospođa Lidija Malović, dipl.oec., pročelnica Upravnog odjela za proračun i financije.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku te predlažu da se donese Odluka o kreditnom zaduženju Grada Karlovca.

Budući da nije bilo rasprave, od nazočnih 20 vijećnika u vijećnici, vijeće je sa 20 glasova ZA donijelo:

**Odluku**

**O kreditnom zaduženju Grada Karlovca**

Članak 1.

Odobrava se kreditno zaduženje Grada Karlovca u iznosu od 2.417.756 € kod Hrvatske banke za obnovu i razvitak Zagreb uz slijedeće uvjete:

1. Vrsta kredita: dugoročni kredit u €
2. Razdoblje i dinamika korištenja kredita: u tranšama, najkasnije do 31.12.2024.god.
3. Poček: 6 mjeseci do 30.06.2025.
4. Početak otplate: 01.07.2025.
5. Rok povrata kredita: 31.12.2034. odnosno 10 godina od prijenosa kredita u otplatu
6. Dinamika otplate glavnice: u 38 jednakih tromjesečnih uzastopnih rata (glavnica u jednakim obrocima)
7. Dinamika otplate kamata: tromjesečno za vrijeme korištenja i otplate kredita
8. Kamatna stopa: 1,20 % godišnje, fiksna
9. Interkalarna kamatna stopa: jednaka redovnoj 1,20% godišnje
10. Naknada za obradu kredita: 0,2% od iznosa kredita
11. Naknada za rezervaciju kredita: bez naknade
12. Naknada za prijevremenu otplatu kredita: 1% od svote prijevremeno otplaćene glavnice
13. Instrumenti osiguranja otplate: mjenice i zadužnica Grada Karlovca

Članak 2.

Dugoročni kredit iz članka 1. Ove Odluke koristiti će se za financiranje kapitalnih projekata Grada Karlovca: K300014 Karlovac II Mala Švarča, K3000017 Karlovac II Bašćinska , K3000019 Karlovac II Donja Švarča, K300128 Most Rakovac i K400019 Energetska obnova zgrade JVP-a

Članak 3.

Zadužuje se UO za proračun i financije za pripremu sve potrebne dokumentacije za dobivanje suglasnosti Vlade RH za kreditno zaduženje Grada Karlovca.

Članak 4.

Daje se suglasnost gradonačelniku za potpis Ugovora o kreditu sa Hrvatskom bankom za obnovu i razvitak Zagreb nakon dobivanja suglasnosti Vlade RH na zaduženje.

Članak 5.

Ova Odluka objaviti će se u „Glasniku“ Grada Karlovca, a stupa na snagu danom objave.

**TOČKA 6.**

**Odluka o kreditnom zaduženju Grada Karlovca**

Uvodno obrazloženje dala je gospođa Lidija Malović, dipl.oec., pročelnica Upravnog odjela za proračun i financije.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku te predlažu da se donese Odluka o kreditnom zaduženju Grada Karlovca.

Budući da nije bilo rasprave, od nazočnih 20 vijećnika u vijećnici, vijeće je sa 20 glasova ZA donijelo:

**Odluku**

**O kreditnom zaduženju Grada Karlovca**

Članak 1.

Odobrava se kreditno zaduženje Grada Karlovca u iznosu od 4.400.000 € kod Hrvatske banke za obnovu i razvitak Zagreb uz slijedeće uvjete:

1. Vrsta kredita: dugoročni kredit u €
2. Razdoblje i dinamika korištenja kredita: u tranšama, najkasnije do 30.06.2025.god.
3. Poček: 6 mjeseci do 31.12.2025.
4. Početak otplate: 01.01.2026.
5. Rok povrata kredita: 30.06.2035. odnosno 10 godina od prijenosa kredita u otplatu
6. Dinamika otplate glavnice: u 38 jednakih tromjesečnih uzastopnih rata (glavnica u jednakim obrocima)
7. Dinamika otplate kamata: tromjesečno za vrijeme korištenja i otplate kredita
8. Kamatna stopa: 1,20 % godišnje, fiksna
9. Interkalarna kamatna stopa: jednaka redovnoj 1,20% godišnje
10. Naknada za obradu kredita: 0,2% od iznosa kredita
11. Naknada za rezervaciju kredita: bez naknade
12. Naknada za prijevremenu otplatu kredita: 1% od svote prijevremeno otplaćene glavnice
13. Instrumenti osiguranja otplate: mjenice i zadužnica Grada Karlovca

Članak 2.

Dugoročni kredit iz članka 1. Ove Odluke koristiti će se za financiranje kapitalnih projekata Grada Karlovca: K300092 Izgradnja dječjeg vrtića Luščić i K300101 Izgradnja dječjeg vrtića Rečica

Članak 3.

Zadužuje se UO za proračun i financije za pripremu sve potrebne dokumentacije za dobivanje suglasnosti Vlade RH za kreditno zaduženje Grada Karlovca.

Članak 4.

Daje se suglasnost gradonačelniku za potpis Ugovora o kreditu sa Hrvatskom bankom za obnovu i razvitak Zagreb nakon dobivanja suglasnosti Vlade RH na zaduženje.

Članak 5.

Ova Odluka objaviti će se u „Glasniku“ Grada Karlovca, a stupa na snagu danom objave.

**TOČKA 7.**

**Program građenja komunalne infrastrukture u 2023. godini**

Uvodno obrazloženje dala je gospođa dr.sc. Ana Hranilović Trubić, pročelnica Upravnog odjela za gradnju i zaštitu okoliša.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku te predlažu da se donese Program građenja komunalne infrastrukture u 2023. godini.

U raspravi su sudjelovali: Dragica Malović, Ana Hranilović Trubić, Ivan Mrzljak, Damir Mandić, Marina Jarnjević, Ana Matan, Tatjana Gojak i Ivica Furač.

Nakon provedene rasprave, od nazočnih 20 vijećnika u vijećnici, vijeće je sa 12 glasova ZA i 8 glasova SUZDRŽANA donijelo:

**Program**

**građenja komunalne infrastrukture u 2023. godini**

**Članak 1.**

Programom građenja komunalne infrastrukture u 2023. godini (dalje u tekstu: Program) sukladno primjenjivim odredbama Zakona o komunalnom gospodarstvu određuje se građenje komunalne infrastrukture na području grada Karlovca za:

1. Građevine komunalne infrastrukture koje će se graditi radi uređenja neuređenih dijelova građevinskog područja, odnosno u uređenim dijelovima građevinskog područja
2. Građevine komunalne infrastrukture koje će se graditi izvan građevinskog područja
3. Postojeće građevine komunalne infrastrukture koje će se rekonstruirati i način rekonstrukcije.

Program sadrži procjenu troškova građenja komunalne infrastrukture odvojeno za svaku građevinu i ukupno te odvojeno prema izvoru njihova financiranja, kao i opis planiranih projekata.

Program ne sadrži građevine komunalne infrastrukture koje će se uklanjati, budući da isto nije planirano Proračunom Grada Karlovca za 2023. godinu.

Prostornim planom uređenja Grada Karlovca („Glasnik Grada Karlovca“ br. 1/02, [5/10](https://www.karlovac.hr/UserDocsImages/dokumenti/Razno/5GGK10.pdf) i 6/11) nisu određeni neuređeni dijelovi građevinskih područja te se sukladno čl. 201. st. (2) Zakona o prostornom uređenju („Narodne novine“ br.153/13, 65/17, 114/18, 39/19, 98/19) neuređenim dijelom građevinskog područja smatra neizgrađeni dio građevinskog područja određen istim Planom.

**Članak 2.**

Procijenjeni troškovi građenja komunalne infrastrukture u 2023. godini sadržani u ovom Programu iznose sveukupno 12.808.844,00 eura.

**Članak 3.**

Ukupno procijenjeni troškovi građenja građevina komunalne infrastrukture koje će se graditi radi uređenja neuređenih dijelova građevinskog područja, odnosno u uređenim dijelovima građevinskog područja iznose 1.490.534,00 eura, a odnose se na sljedeće projekte:

**3.1. OBILAZNICA ZVIJEZDE** – nakon izrade idejnog projekta i ishođenja lokacijske dozvole, u 2023. godini osigurana su sredstva za rješavanje imovinsko pravnih odnosa za buduću rekonstrukciju postojeće prometnice Put D. Trstenjaka i izgradnju produžetka iste ulice kako bi se spojila s Ulicom J. Draškovića (tzv. obilaznica Zvijezde). Zahvat se planira u dužini od 1542 m uz izgradnju prateće komunalne infrastrukture – pješačko – biciklističke staze, javne rasvjete, oborinske odvodnje, krajobraznog uređenja, a s ciljem razvoja prometne infrastrukture i usluga te očuvanja i revitalizacije zaštićene povijesne jezgre grada Karlovca.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
|  | |  | |
| Rješavanje imovinskopravnih odnosa-otkup zemljišta | 53.089,00 | Višak prihoda iz prethodne godine - prodaja zemljišta | 53.089,00 |
| **UKUPNO** | **53.089,00 €** |  | **53.089,00 €** |

**3.2. PROMETNICA POSLOVNA ZONA SELCE** – nakon izrade idejnog projekta te ishođenja lokacijske dozvole, u 2023. godini osigurana su sredstva za potrebe rješavanja imovinsko pravnih odnosa u obuhvatu buduće prometnice u Poslovnoj zoni Selce. Prometnica je planirana za dvosmjerni promet s oborinskom odvodnjom, DTK kanalizacijom i javnom rasvjetom na više katastarskih čestica u k.o. Karlovac I.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinskopravnih odnosa-otkup zemljišta | 265.391,00 | Višak prihoda iz prethodne godine - prodaja zemljišta | 265.391,00 |
| **UKUPNO** | **265.391,00 €** |  | **265.391,00 €** |

**3.3. PARKIRALIŠTE KRALJA ZVONIMIRA** – projekt obuhvaća izgradnjuparkirališta s javnom rasvjetom, oborinskom odvodnjom, pješačkim stazama i hortikulturnim uređenjem u Ulici kralja Zvonimira te izgradnju prilazne prometnice koja će spojiti Ulicu kralja Zvonimira i Ulicu kneza Branimira. Ukupno će biti izgrađeno 91 novo parkirališno mjesto što će smanjiti problem nedostajućih parkirališnih mjesta u gradskoj četvrti Grabrik.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 384.000,00 | Opći prihodi i primici | 398.169,00 |
| Usluga stručnog nadzora građenja | 14.169,00 |  |  |
| **UKUPNO** | **398.169,00 €** |  | **398.169,00 €** |

**3.4. PARKIRALIŠTE GROBLJA VELIKA ŠVARČA** – u skladu s Urbanističkim planom uređenja „Groblje Velika Švarča“, a nakon izrade dijela projektne dokumentacije i ishođenja lokacijske dozvole, u 2023. godini planira se rješavanje imovinsko pravnih odnosa i dovršetak projektne dokumentacije za izgradnju budućeg parkirališta na groblju Velika Švarča.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinskopravnih odnosa - otkup zemljišta | 50.000,00 | Prihodi od prodaje zemljišta | 50.000,00 |
| Izrada projektne dokumentacije | 1.991,00 | Višak prihoda iz prethodne godine – opći prihodi | 1.991,00 |
| **UKUPNO** | **51.991,00 €** |  | **51.991,00 €** |

**3.5. PARKIRALIŠTE KOD IZVORIŠTA GORNJE MEKUŠJE *–*** kako bi se parkiralište uredilo na način propisan Programom mjera sanacije za postojeće građevine i djelatnosti unutar zona sanitarne zaštite izvorišta Gaza I, Gaza II, Gaza III, Mekušje i Švarča (GGK br. 12/16), osiguravaju se sredstva za dovršetak izrade projektne dokumentacije za buduću izgradnju, odnosno rekonstrukciju parkirališta kod izvorišta Mekušje.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 8.365,00 | Višak prihoda iz prethodne godine - komunalna naknada | 8.365,00 |
| **UKUPNO** | **8.365,00 €** |  | **8.365,00 €** |

**3.6. JAVNA RASVJETA VATROGASNA CESTA** - u Vatrogasnoj ulici u Karlovcu izgradit će se javna rasvjeta kako bi prometnica bila osvjetljena sukladno propisanim normama. Ukupno će se izgraditi osamnaest rasvjetnih stupova sa svjetiljkama izvora svjetlosti LED 29,3 W.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 48.772,00 | Opći prihodi i primici | 49.772,00 |
| Usluga stručnog nadzora građenja | 1.000,00 |  |  |
| **UKUPNO** | **49.772,00 €** |  | **49.772,00 €** |

**3.7. JAVNA RASVJETA MALA ŠVARČA** - predmet projekta je izgradnja javne rasvjete od ulaza u tvrtku General Electric d.o.o. do ulaza u tvrtku AB Produkt d.o.o. Izgradit će se ukupno tri rasvjetna stupa sa svjetiljkama izvora svjetlosti LED 57,3 W.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 34.300,00 | Opći prihodi i primici | 21.000,00 |
| Usluga stručnog nadzora građenja | 700,00 | Naknada za koncesije | 14.000,00 |
| **UKUPNO** | **35.000,00 €** |  | **35.000,00 €** |

**3.8. MALA ŠVARČA AUTOBUSNA UGIBALIŠTA** – Predmet budućeg zahvata u prostoru je izgradnja dva para autobusnih ugibališta u Ulici Mala Švarča - od Ulice dr. Slavka Rozgaj do Ulice Logorište u Karlovcu, a radi povećanja sigurnosti prometa vozila i pješaka. U 2023. godini osiguravaju se sredstva za potrebe rješavanja imovinsko pravnih odnosa u obuhvatu zahvata.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinsko pravnih odnosa – otkup zemljišta | 52.552,00 | Višak prihoda iz prethodne godine - prodaja zemljišta | 52.552,00 |
| **UKUPNO** | **52.552,00 €** |  | **52.552,00 €** |

**3.9. IZGRADNJA DJEČIH IGRALIŠTA HRNETIĆ –** U 2023. godini planira se dovršetak radova na izgradnji dječjeg igrališta u naselju Hrnetić, iza Osnovne škole Banija – Područna škola Hrnetić. U okviru projekta izgradit će se dječje igralište, sportsko igralište i parkiralište opremljeno javnom rasvjetom. Na dječjem igralištu predviđen je prostor za sprave dječjeg igrališta (ljuljačka, tobogan, klackalica, vrtuljak) te se planira i izgradnja pješačke staze unutar samog igrališta. Od dječjeg igrališta do multifunkcionalnog sportskog igrališta (rukomet, košarka, odbojka, tenis) vodit će uzdužna pješačka staza (paralelno uz postojeću prometnicu). Izgradit će se i parkiralište s ukupno 12 parkirališnih mjesta. Parcela će se hortikulturno urediti sijanjem trave i sadnjom drveća, te će se postaviti urbana oprema (klupe, koševi za smeće, držači za bicikle).

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 261.446,00 | Opći prihodi i primici | 265.446,00 |
| Usluga stručnog nadzora građenja | 4.000,00 |  |  |
| **UKUPNO** | **265.446,00 €** |  | **265.446,00 €** |

**3.10. IZGRADNJA IGRALIŠTA CEROVAC**– osiguravaju se potrebna sredstva za radove na izgradnji i uređenju sportskog igrališta kod Društvenog doma u MO Vukmanički Cerovac.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 65.260,00 | Opći prihodi i primici | 66.360,00 |
| Usluga stručnog nadzora građenja | 1.100,00 |  |  |
| **UKUPNO** | **66.360,00 €** |  | **66.360,00 €** |

**3.11. IZGRADNJA IGRALIŠTA STATIVE** – osiguravaju se potrebna sredstva za radove na izgradnji i uređenju sportskog igrališta u MO Gornje Stative. Sportsko igralište planira se na k.č. br. 485/1 k.o. Gornje Stative (iza Društvenog doma), a bit će površine od cca 340 m2.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 65.260,00 | Opći prihodi i primici | 66.360,00 |
| Usluga stručnog nadzora građenja | 1.100,00 |  |  |
| **UKUPNO** | **66.360,00 €** |  | **66.360,00 €** |

**3.12**. **GROBLJE JAMADOL** – osiguravaju se sredstva za rješavanje imovinsko pravnih odnosa i dovršetak izrade projektne dokumentacije za gradnju polja 17 na groblju Jamadol. Projekt obuhvaća 132 grobna mjesta (13 jednostrukih i 119 dvostrukih zemljanih grobova u 5 „kazeta“). Između dva grobna reda planira se postavljanje zelene površine i sadnja grmlja, a na površinama oko polja 17 sadnja drvoreda. Sa istočne strane polja 17 planira se izgradnja staze - širine 4,00 m, a između grobnih redova izgradnja pješačkih staza.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 5.310,00 | Višak prihoda iz prethodne godine – opći prihodi | 5.310,00 |
| Rješavanje imovinsko pravnih odnosa -otkup zemljišta | 17.254,00 | Višak prihoda iz prethodne godine - prodaja zemljišta | 17.254,00 |
| **UKUPNO** | **22.564,00 €** |  | **22.564,00 €** |

**3.13. PARK GRABRIK *–*** Nakon izrade idejnog projekta i ishođenja lokacijske dozvole, u 2023. godini planira se rješavanje imovinsko-pravnih odnosa i dovršetak izrade projektne dokumentacije za izgradnju budućeg parka u Grabriku na postojećoj zelenoj površini pored škole, vrtića i vodocrpilišta koja će projektiranim uređenjem biti obogaćena sadnjom višeg zelenila i raznim sadržajima za korisnike svih dobnih skupina. Dio parka bit će uređen za bavljenje sportskim aktivnostima, odijeliti će se posebni dio sa rekvizitima za treniranje pasa, a ostaviti će se i dovoljno slobodnog  prostora za razne slobodne neorganizirane aktivnosti.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 5.475,00 | Višak prihoda iz prethodne godine – opći prihodi | 5.475,00 |
| Rješavanje imovinskopravnih odnosa-otkup zemljišta | 150.000,00 | Opći prihodi i primici | 150.000,00 |
| **UKUPNO** | **155.475,00 €** |  | **155.475,00 €** |

**Članak 4.**

Ukupno procijenjeni troškovi građenja građevina komunalne infrastrukture koje će se graditi izvan građevinskog područja iznose 42.471,00 eura, a odnose se na sljedeći projekt:

**4.1. SANACIJA KANALA SAJEVAC** – za potrebe izgradnje kanala oborinske odvodnje dijela pritoka potoka Sajevac u naselju Turanj kroz postojeće korito u slivu dužine 1,55 km, prethodno je potrebno riješiti imovinsko pravne odnose unutar obuhvata budućeg zahvata, a isto se planira u 2023. godini.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Kupnja zemljišta | 29.199,00 | Višak prihoda iz prethodne godine - prodaja zemljišta | 42.471,00 |
| Naknada za služnost | 13.272,00 |  |  |
| **UKUPNO** | **42.471,00 €** |  | **42.471,00 €** |

**Članak 5.**

Ukupno procijenjeni troškovi rekonstruiranja građevina komunalne infrastrukture iznose 11.275.839,00 eura, a odnose se na sljedeće projekte:

**5.1. KARLOVAC II – MALA ŠVARČA** - projekt obuhvaća rekonstrukciju ulice Mala Švarča od raskrižja kod tvrtke ''Kelteks'' do raskrižja u Logorištu u Karlovcu (proširenje i izgradnja dodatne komunalne infrastrukture - izgradnja oborinske odvodnje, izgradnja nogostupa, izgradnja DTK. U 2023. godini osiguravaju se potrebna financijska sredstva za nastavak radova.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 1.558.347,00 | Doprinos za šume | 106.178,00 |
| Usluga stručnog nadzora građenja | 33.670,00 | Pomoći od ostalih subjekata unutar općeg proračuna | 438.085,00 |
| Usluga vođenja projekta – upravljanje projektom | 7.115,00 | Primici od zaduživanja | 1.057.324,00 |
| Usluga vođenja projekta – pravna podrška | 2.455,00 |  |  |
|  |  |  |  |
| **UKUPNO** | **1.601.587,00 €** |  | **1.601.587,00 €** |

**5.2. KARLOVAC II – JAMADOLSKA** – projekt obuhvaća rekonstrukciju Jamadolske ulice u naselju Jamadol (proširenje i izgradnja dodatne komunalne infrastrukture - izgradnja oborinske odvodnje, izgradnja nogostupa, izgradnja DTK). U 2023. godini osiguravaju se potrebna financijska sredstva za nastavak radova.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 65.776,00 | Višak prihoda iz prethodne godine – opći prihodi | 67.680,00 |
| Usluga stručnog nadzora građenja | 1.481,00 |  |  |
| Usluga vođenja projekta – upravljanje projektom | 287,00 |  |  |
| Usluga vođenja projekta – pravna podrška | 136,00 |  |  |
| **UKUPNO** | **67.680,00 €** |  | **67.680,00 €** |

**5.3. KARLOVAC II – BOHINJSKA, SKADARSKA** – projekt obuhvaća izgradnju oborinske odvodnje u naselju, odnosno središnjeg oborinskog odvodnog sustava- Bohinjska ul., Skadarska ul., Bledska ul., Dorjanska ul., Ohridska ul. U 2023. godini osiguravaju se potrebna financijska sredstva za nastavak radova.

|  |  |  |  |
| --- | --- | --- | --- |
| PROCJENA TROŠKOVA – RASHODI | | IZVOR FINANCIRANJA | |
| Radovi na rekonstrukciji | 923.308,00 | Komunalni doprinos | 315.334,00 |
| Usluga stručnog nadzora građenja | 20.783,00 | Pomoći od ostalih subjekata unutar općeg proračuna | 244.941,00 |
| Usluga vođenja projekta – upravljanje projektom | 4.027,00 | Primici od zaduživanja | 279.520,00 |
| Usluga vođenja projekta – pravna podrška | 1.914,00 | Višak prihoda iz prethodne godine – opći prihodi | 110.237,00 |
| **UKUPNO** | **950.032,00 €** |  | **950.032,00 €** |

**5.4. KARLOVAC II – BAŠČINSKA** – projekt obuhvaća rekonstrukciju Baščinske ceste u naselju Švarča od Triglavske ulice na zapadu do ulice Mostanje na istoku (proširenje i izgradnja dodatne komunalne infrastrukture – izgradnja oborinske odvodnje, izgradnja nogostupa, izgradnja DTK). U 2023. godini osiguravaju se potrebna financijska sredstva za nastavak radova.

|  |  |  |  |
| --- | --- | --- | --- |
| PROCJENA TROŠKOVA – RASHODI | | IZVOR FINANCIRANJA | |
| Radovi na rekonstrukciji | 1.144.899,00 | Pomoći od ostalih subjekata unutar općeg proračuna | 267.614,00 |
| Usluga stručnog nadzora građenja | 18.416,00 | Primici od zaduživanja | 715.412,00 |
| Usluga vođenja projekta – upravljanje projektom | 3.509,00 | Višak prihoda iz prethodne godine – prodaja zemljišta | 185.812,00 |
| Usluga vođenja projekta – pravna podrška | 2.014,00 |  |  |
| **UKUPNO** | **1.168.838,00 €** |  | **1.168.838,00 €** |

**5.5. KARLOVAC II – TRIGLAVSKA** – projekt obuhvaća rekonstrukciju Triglavske ulice u naselju Švarča - od Baščinske ceste na sjeveru do k.č. 4065/2, k.o. Karlovac II na jugu (proširenje i izgradnja dodatne komunalne infrastrukture - EE, izgradnja oborinske odvodnje, izgradnja nogostupa, izgradnja DTK). U 2023. godini osiguravaju se potrebna financijska sredstva za nastavak radova.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 205.110,00 | Komunalni doprinos | 165.081,00 |
| Usluga stručnog nadzora građenja | 3.299,00 | Pomoći od ostalih subjekata unutar općeg proračuna | 44.318,00 |
| Usluga vođenja projekta – upravljanje projektom | 629,00 |  |  |
| Usluga vođenja projekta – pravna podrška | 361,00 |  |  |
| **UKUPNO** | **209.399,00 €** |  | **209.399,00 €** |

**5.6. KARLOVAC II – DONJA ŠVARČA** – projekt obuhvaća rekonstrukciju prometnice i gradnju nogostupa, oborinske odvodnje, DTK kanalizacije i javne rasvjete ulice Donja Švarča, kao i izgradnju oborinske kanalizacije u naselju Donja Švarča. U 2023. godini osiguravaju se potrebna financijska sredstva za nastavak radova.

|  |  |  |  |
| --- | --- | --- | --- |
| **PROCJENA TROŠKOVA - RASHODI** | | IZVOR FINANCIRANJA | |
| Radovi na rekonstrukciji | 768.768,00 | Pomoći od ostalih subjekata unutar općeg proračuna | 123.806,00 |
| Usluga stručnog nadzora građenja | 17.304,00 | Primici od zaduživanja | 334.148,00 |
| Usluga vođenja projekta – upravljanje projektom | 3.353,00 | Višak prihoda iz prethodne godine – opći prihodi | 120.709,00 |
| Usluga vođenja projekta – pravna podrška | 1.594,00 | Višak prihoda iz prethodne godine – komunalni doprinos | 212.356,00 |
| **UKUPNO** | **791.019,00 €** |  | **791.019,00 €** |

**5.7. KARLOVAC II – DREŽNIK** – projekt obuhvaća rekonstrukciju prometnice i gradnju nogostupa, oborinske odvodnje, DTK instalacija i javne rasvjete Sušačke ulice i dijela ulice Drežnik. U 2023. godini osiguravaju se potrebna financijska sredstva za nastavak radova.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 267.620,00 | Komunalni doprinos | 200.000,00 |
| Usluga stručnog nadzora građenja | 5.608,00 | Višak prihoda iz prethodne godine – komunalni doprinos | 74.665,00 |
| Usluga vođenja projekta – upravljanje projektom | 824,00 |  |  |
| Usluga vođenja projekta – pravna podrška | 613,00 |  |  |
| **UKUPNO** | **274.665,00 €** |  | **274.665,00 €** |

**5.8. KARLOVAC II – ZVIJEZDA**– projekt obuhvaća rekonstrukciju i uređenje prometnih površina unutar Zvijezde (zahvati: EE, vrelovod, hortikultura, urbana oprema, plinovod, parterno uređenje, izgradnja DTK). U 2023. godini osiguravaju se potrebna financijska sredstva za nastavak radova.

|  |  |  |  |
| --- | --- | --- | --- |
| PROCJENA TROŠKOVA – RASHODI | | IZVOR FINANCIRANJA | |
| Radovi na rekonstrukciji | 2.840.854,00 | Komunalni doprinos | 200.000,00 |
| Usluga stručnog nadzora građenja | 61.379,00 | Primici od zaduživanja | 2.719.679,00 |
| Usluga vođenja projekta – upravljanje projektom | 12.970,00 |  |  |
| Usluga vođenja projekta – pravna podrška | 4.476,00 |  |  |
| **UKUPNO** | **2.919.679,00 €** |  | **2.919.679,00 €** |

**5.9. REKONSTRUKCIJA ULICE NASELJE M. MARULIĆA** – područje obuhvata projekta je rekonstrukcija slijepog odvojka Ulice Naselje Marka Marulića u Karlovcu ispred višestambene višekatne zgrade od broja 10 do 10 f. Postojeće površine prometnice i parkirališta pod asfaltnim zastorom od 1.320 m2 su u jako lošem stanju. Ukupna dužina zahvata je 100 m. Predviđena je gradnja kolno pješačkih površina, oborinske odvodnje i javne rasvjete. Projekt se provodi u suradnji s tvrtkom Vodovod i kanalizacija d.o.o. Karlovac koja je investitor radova na rekonstrukciji vodoopskrbnog cjevovoda i sanitarne odvodnje.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 264.700,00 | Komunalni doprinos | 98.260,00 |
| Usluga stručnog nadzora građenja | 6.000,00 | Višak prihoda iz prethodne godine – prodaja zemljišta | 172.540,00 |
| Usluga koordinatora II | 100,00 |  |  |
| **UKUPNO** | **270.800,00 €** |  | **270.800,00 €** |

**5.10. REKONSTRUKCIJA ŽUMBERAČKE ULICE – izgradnja nogostupa –** rekonstrukcija obuhvaća izgradnju pješačkog nogostupa u Žumberačkoj ulici (od ulice Borlin do ulice Donja Jelsa) u ukupnoj dužini od 870 m. Projektom je predviđena i izgradnja oborinske odvodnje prometnice.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 403.000,00 | Komunalni doprinos | 411.440,00 |
| Usluga stručnog nadzora građenja | 8.440,00 |  |  |
| **UKUPNO** | **411.440,00 €** |  | **411.440,00 €** |

**5.11. REKONSTRUKCIJA DRŽAVNE CESTE DC3 –** planiraju se financijska sredstva za izradu projektne dokumentacije za rekonstrukciju Državne ceste DC 3 (od raskrižja s DC1 do raskrižja s Ulicom Andrije Štampara- rotor Švarča). Projekt se provodi zajedno s ostalim investitorima - Hrvatske ceste, Vodovod i kanalizacija d.o.o. i HEP ODS-Elektra Karlovac. Grad Karlovac financirat će izradu projektne dokumentacije u dijelu hodnih površina, hortikulture, javne rasvjete.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 40.000,00 | Višak prihoda iz prethodne godine - komunalna naknada | 40.000,00 |
| **UKUPNO** | **40.000,00 €** |  | **40.000,00 €** |

**5.12. UREĐENJE KUPSKE ULICE** – u sklopu izgradnje vodoopskrbe i mješovite kanalizacije u ulicama Pivovarska i Kupska od strane tvrtke Vodovod i kanalizacija d.o.o., planiraju se i radovi na uređenju, odnosno rekonstrukciji prometnice (proširenje, izgradnja nogostupa) i prateće infrastrukture u navedenim ulicama kojih će biti investitor Grad Karlovac. U 2023. godini osiguravaju se financijska sredstva za dovršetak izrade projektne dokumentacije te za rješavanje imovinsko pravnih odnosa u okviru budućeg zahvata u prostoru.

|  |  |  |  |
| --- | --- | --- | --- |
| PROCJENA TROŠKOVA – RASHODI | | IZVOR FINANCIRANJA | |
| Izrada projektne dokumentacije | 6.500,00 | Višak prihoda iz prethodne godine – komunalna naknada | 6.500,00 |
| Rješavanje imovinsko pravnih odnosa | 30.000,00 | Opći prihodi i primici | 30.000,00 |
| **UKUPNO** | **36.500,00 €** |  | **36.500,00 €** |

**5.13. UREĐENJE OKOLIŠA PETRA FILIPCA** – u 2023. godini osiguravaju se financijska sredstva za izradu projektne dokumentacije za uređenje i rekonstrukciju okoliša i parkirališta između stambenih zgrada u Ulici P. Filipca, a u okviru projekta izvest će se i oborinska odvodnja te javna rasvjeta.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 6.637,00 | Višak prihoda iz prethodne godine - komunalna naknada | 6.637,00 |
| **UKUPNO** | **6.637,00 €** |  | **6.637,00 €** |

**5.14. NOGOSTUP SAJEVAC–**  predmet projekta je projektiranje nogostupa i rekonstrukcija dijela prometnice u naselju Turanj. Nogostup će se planirati uz južnu stranu prometnice Turanj – Kamensko u dužini od 1900 m, a proteže se od kraja postojećeg nogostupa u naselju Turanj prema Kamenskom sa rješavanjem oborinske odvodnje nogostupa i prometnice.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 16.176,00 | Opći prihodi i primici | 16.176,00 |
| **UKUPNO** | **16.176,00 €** |  | **16.176,00 €** |

**5.15. REKONSTRUKCIJA MOSTA RAKOVAC** – rekonstrukcija mosta preko rijeke Korane na Rakovcu obuhvaća radove na popravku oštećenja armiranobetonskih elemenata, zamjeni hidroizolacije i asfaltnog zastora, na zamjeni prijelaznih naprava, na uređenju oborinske odvodnje, na obnovi opreme mosta i prometne signalizacije, na uređenju prilaznih prometnica obostrano, na sanaciji čeličnih elemenata i obnovi antikorozivne zaštite, na obnovi pješačke ograde i proširenju pješačke staze te na izgradnji javne rasvjete mosta.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 1.102.000,00 | Primici od zaduživanja | 1.125.000,00 |
| Usluga stručnog nadzora građenja | 20.000,00 |  |  |
| Usluga koordinatora II | 3.000,00 |  |  |
| **UKUPNO** | **1.125.000,00 €** |  | **1.125.000,00 €** |

**5.16. NOGOSTUP HRNETIĆ–** u 2023. godini planiraju se financijska sredstva za izradu projektne dokumentacije za  nogostup i rekonstrukciju dijela prometnice u naselju Hrnetić – Novaki. Nogostup će se planirati uz istočnu stranu prometnice u naselju Hrnetić - Novaki u dužini od 2.300 m, a proteže se od kraja projektiranog nogostupa u naselju Drežnik prema naselju Hrnetić sa rješavanjem oborinske odvodnje nogostupa i prometnice.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 16.325,00 | Opći prihodi i primici | 16.325,00 |
| **UKUPNO** | **16.325,00 €** |  | **16.325,00 €** |

**5.17. REKONSTRUKCIJA ULICE DONJA ŠVARČA –** u 2023. godini planiraju se financijska sredstva za izradu projektne dokumentacije kojom će se, sukladno prostorno planskoj dokumentaciji, predvidjeti obnova prometne površine i građenje pješačke staze sa pripadajućom infrastrukturom te javnom rasvjetom. Projekt se provodi u suradnji s tvrtkom Vodovodom i kanalizacijom d.o.o.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 10.000,00 | Opći prihodi i primici | 10.000,00 |
| **UKUPNO** | **10.000,00 €** |  | **10.000,00 €** |

**5.18. REKONSTRUKCIJA JAMADOLSKE ULICE, odvojak 26-38** – osigurana su sredstva za izradu projektne dokumentacije radi planiranja prilaznog puta u Jamadolskoj ulici za odvojak od kućnog broja 26 do broja 38 (prvi desni odvojak na Jamadolskoj ulici, dionica na usponu prema groblju Jamadol, a predviđen je za odvijanje dvosmjernog prometa).

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 10.000,00 | Opći prihodi i primici | 10.000,00 |
| **UKUPNO** | **10.000,00 €** |  | **10.000,00 €** |

**5.19. SANACIJA KLIZIŠTA FURAČI** – potrebno je sanirati klizište uz nerazvrstanu cestu Furači u mjesnom odboru Zagrad-Kalvarija-Vučjak. Ukupna planirana dužina dionice sanacije iznosi 65 metara. U 2023. godini planira se izrada projektne dokumentacije i rješavanje imovinsko pravnih odnosa u obuhvatu buduće sanacije.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 13.000,00 | Opći prihodi i primici | 13.000,00 |
| Rješavanje imovinskopravnih odnosa- otkup zemljišta | 3.982,00 | Višak prihoda iz prethodne godine – prodaja zemljišta | 3.982,00 |
| **UKUPNO** | **16.982,00 €** |  | **16.982,00 €** |

**5.20. KLIZIŠTE SKOPSKA** – u 2023. godini osiguravaju se financijska sredstva za izradu projektne dokumentacije za sanaciju klizišta, odnosno proširenje dijela Skopske ulice. Izgradnjom potpornog zida osigurat će se denivelacija između ceste i padine te proširenje prometnice na 5,50 m. Ukupna dužina zahvata u Skopskoj ulici iznosi cca 30 m dok se planira potporna konstrukcije predviđa u duljini od 24,5 m.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 4.148,00 | Višak prihoda iz prethodne godine - komunalna naknada | 4.148,00 |
| **UKUPNO** | **4.148,00 €** |  | **4.148,00 €** |

**5.21. SANACIJA KLIZIŠTA MANJEROVIĆI** – klizište se nalazi uz nerazvrstanu cestu NC 340920, Manjerovići 001, k.č.br. 1922 k.o. Utinja, te zahvaća spomenutu katastarsku česticu prometnice kao i nekoliko susjednih čestica uz cestu. U 2023. godini planira se rješavanje imovinsko pravnih odnosa u obuhvatu buduće sanacije.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinskopravnih odnosa-otkup zemljišta | 2.654,00 | Višak prihoda iz prethodne godine – prodaja zemljišta | 2.654,00 |
| **UKUPNO** | **2.654,00 €** |  | **2.654,00 €** |

**5.22. SANACIJA KLIZIŠTA SUCI** – klizište se nalazi uz nerazvrstanu cestu NC Suci-001 na novoformiranoj k.č.br. 2163/2 k.o. Zadobarje. U 2023. godini planira se rješavanje imovinsko pravnih odnosa u obuhvatu buduće sanacije.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinskopravnih odnosa-otkup zemljišta | 9.291,00 | Višak prihoda iz prethodne godine – prodaja zemljišta | 9.291,00 |
| **UKUPNO** | **9.291,00 €** |  | **9.291,00 €** |

**5.23. OBORINSKA ODVODNJA LJUBLJANSKA** – u 2023. godini osiguravaju se sredstva za potrebe rješavanja imovinsko pravnih odnosa za buduću rekonstrukciju postojeće oborinske odvodnje u Ljubljanskoj ulici.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Naknada za služnost | 13.272,00 | Višak prihoda iz prethodne godine – prodaja zemljišta | 29.199,00 |
| Kupnja zemljišta | 15.927,00 |  |  |
| **UKUPNO** | **29.199,00 €** |  | **29.199,00 €** |

**5.24. ASFALTIRANJE MAKADAM PROMETNICE KAMENSKO** – osiguravaju se sredstva za sanaciju postojeće makadamske prometnice u dužini od 210 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 27.872,00 | Komunalna naknada | 27.872,00 |
| **UKUPNO** | **27.872,00 €** |  | **27.872,00 €** |

**5.25. ASFALTIRANJE MAKADAM PROMETNICE TURANJ**– osiguravaju se sredstva za sanaciju postojećih makadamskih prometnica u dužini od 1015 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 134.714,00 | Komunalna naknada | 98.714,00 |
|  |  | Prihodi za posebne namjene - ostalo | 36.000,00 |
| **UKUPNO** | **134.714,00 €** |  | **134.714,00 €** |

**5.26. ASFALTIRANJE MAKADAM PROMETNICE ŠVARČA** – osiguravaju se sredstva za sanaciju postojećih makadamskih prometnica u dužini od 1680 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 222.974,00 | Komunalna naknada | 222.974,00 |
| **UKUPNO** | **222.974,00 €** |  | **222.974,00 €** |

**5.27. ASFALTIRANJE MAKADAM PROMETNICE JAMADOL** – osiguravaju se sredstva za sanaciju postojećih makadamskih prometnica u dužini od 240 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 63.707,00 | Komunalna naknada | 63.707,00 |
| **UKUPNO** | **63.707,00 €** |  | **63.707,00 €** |

**5.28. ASFALTIRANJE MAKADAM PROMETNICE HRNETIĆ** – osiguravaju se sredstva za sanaciju postojećih makadamskih prometnica u dužini od 2060 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 273.409,00 | Komunalna naknada | 273.409,00 |
| **UKUPNO** | **273.409,00 €** |  | **273.409,00 €** |

**5.29. ASFALTIRANJE MAKADAM PROMETNICE GORNJE MEKUŠJE** – osiguravaju se sredstva za izradu projektne dokumentacije za sanaciju postojeće makadamske prometnice u dužini od 170 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 1.241,00 | Komunalna naknada | 1.241,00 |
| **UKUPNO** | **1.241,00 €** |  | **1.241,00 €** |

**5.30. ASFALTIRANJE MAKADAM PROMETNICE MALA ŠVARČA** – osiguravaju se sredstva za izradu projektne dokumentacije za sanaciju postojeće makadamske prometnice u dužini od 870 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 5.365,00 | Komunalna naknada | 5.365,00 |
| **UKUPNO** | **5.365,00 €** |  | **5.365,00 €** |

**5.31. ASFALTIRANJE MAKADAM PROMETNICE DREŽNIK** – osiguravaju se sredstva za izradu projektne dokumentacije za sanaciju postojeće makadamske prometnice u dužini od 535 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 3.796,00 | Komunalna naknada | 3.796,00 |
| **UKUPNO** | **3.796,00 €** |  | **3.796,00 €** |

**5.32. ASFALTIRANJE MAKADAM PROMETNICE SVETI FLORIJAN –** osiguravaju se sredstva zasanaciju postojeće makadamske prometnice u dužini od 300 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 2.190,00 | Komunalna naknada | 44.595,00 |
| Radovi na rekonstrukciji | 42.405,00 |  |  |
| **UKUPNO** | **44.595,00 €** |  | **44.595,00 €** |

**5.33. ASFALTIRANJE MAKADAM PROMETNICE DONJE MEKUŠJE 008 –** osiguravaju se sredstva za sanaciju postojeće makadamske prometnice u dužini od 150 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 1.095,00 | Komunalna naknada | 22.563,00 |
| Radovi na rekonstrukciji | 21.468,00 |  |  |
| **UKUPNO** | **22.563,00 €** |  | **22.563,00 €** |

**5.34. ASFALTIRANJE MAKADAM PROMETNICE BREZOVA GLAVA 001 –** osiguravaju se sredstva zasanaciju postojeće makadamske prometnice u dužini od 170 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 1.241,00 | Komunalna naknada | 24.554,00 |
| Radovi na rekonstrukciji | 23.313,00 |  |  |
| **UKUPNO** | **24.554,00 €** |  | **24.554,00 €** |

**5.35. ASFALTIRANJE MAKADAM PROMETNICE TUŠILOVIĆ 003 –** osiguravaju se sredstva za sanaciju postojeće makadamske prometnice u dužini od 226 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 1.650,00 | Komunalna naknada | 33.172,00 |
| Radovi na rekonstrukciji | 31.522,00 |  |  |
| **UKUPNO** | **33.172,00 €** |  | **33.172,00 €** |

**5.36. ASFALTIRANJE MAKADAM PROMETNICE FANJKI –** osiguravaju se sredstva za sanaciju postojeće makadamske prometnice u dužini od 650 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 4.745,00 | Komunalna naknada | 90.782,00 |
| Radovi na rekonstrukciji | 86.037,00 |  |  |
| **UKUPNO** | **90.782,00 €** |  | **90.782,00 €** |

**5.37. ASFALTIRANJE MAKADAM PROMETNICE METULJSKA DRAGA 001 –** osiguravaju se sredstva za sanaciju postojeće makadamske prometnice u dužini od 220 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 1.606,00 | Komunalna naknada | 32.265,00 |
| Radovi na rekonstrukciji | 30.659,00 |  |  |
| **UKUPNO** | **32.265,00 €** |  | **32.265,00 €** |

**5.38. ASFALTIRANJE MAKADAM PROMETNICE METULJSKA DRAGA 002-** osiguravaju se sredstva za sanaciju postojeće makadamske prometnice u dužini od 150 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 1.095,00 | Komunalna naknada | 21.999,00 |
| Radovi na rekonstrukciji | 20.904,00 |  |  |
| **UKUPNO** | **21.999,00 €** |  | **21.999,00 €** |

**5.39. ASFALTIRANJE MAKADAM PROMETNICE PRISELCI DONJI 004 –** osiguravaju se sredstva za sanaciju postojeće makadamske prometnice u dužini od 600 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 4.380,00 | Komunalna naknada | 84.280,00 |
| Radovi na rekonstrukciji | 79.900,00 |  |  |
| **UKUPNO** | **84.280,00 €** |  | **84.280,00 €** |

**5.40. VRBANIĆEV PERIVOJ –** temeljem Plana upravljanja za razdoblje od 2021. do 2030. godine, osiguravaju se sredstva za dovršetak izrade projektne dokumentacije (idejno rješenje, geodetski elaborat, glavni projekt s troškovnicima) obnove, odnosno rekonstrukcije Vrbanićevog perivoja, jedinog karlovačkog gradskog parka koji je zbog svoje perivojne i povijesne vrijednosti zaštićen kao spomenik parkovne arhitekture. Projektnom dokumentacijom planira se vrednovanje postojećeg stanja te izrada plana sadnje, izgradnje infrastrukture, urbane opreme i plastike, dodatnih sadržaja i vizualizacije.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 7.300,00 | Višak prihoda iz prethodne godine – komunalna naknada | 7.300,00 |
| **UKUPNO** | **7.300,00 €** |  | **7.300,00 €** |

**5.41. MODRUŠANOV PARK- dječje igralište** – planiraju se radovi na obnovi i modernizaciji postojećeg dječjeg igrališta u Modrušanovom parku. Dječje igralište obnovit će se na način da se postojeće dječje sprave zamijene novim i modernijima za djecu različitog uzrasta te da se uz afirmaciju perivojno-pejsažne tradicije (nadopuniti živicu, posaditi nedostajuća stabla, nasipati novi humus, posijati travu i dr.) urede parterne površine. Unutar igrališta izvest će se i nove pješačke staze te će se uz staze postaviti nove klupe i koševi za otpatke.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 183.500,00 | Donacije | 187.200,00 |
| Usluga stručnog nadzora građenja | 3.700,00 |  |  |
| **UKUPNO** | **187.200,00 €** |  | **187.200,00 €** |

**Članak 6.**

Rekapitulacija procjene troškova (rashoda) Programa građenja komunalne infrastrukture u 2023. godini:

|  |  |  |
| --- | --- | --- |
| R.br. | **NAZIV PROJEKTA** | **UKUPNA PROCJENA TROŠKOVA** |
| 1. | 3.1. Obilaznica Zvijezde | 53.089,00 |
| 2. | 3.2. Prometnica Poslovna zona Selce | 265.391,00 |
| 3. | 3.3. Parkiralište kralja Zvonimira | 398.169,00 |
| 4. | 3.4. Parkiralište groblja Velika Švarča | 51.991,00 |
| 5. | 3.5. Parkiralište kod izvorišta G. Mekušje | 8.365,00 |
| 6. | 3.6. Javna rasvjeta Vatrogasna cesta | 49.772,00 |
| 7. | 3.7. Javna rasvjeta Mala Švarča | 35.000,00 |
| 8. | 3.8. Mala Švarča autobusna ugibališta | 52.552,00 |
| 9. | 3.9. Izgradnja dječjeg igrališta Hrnetić | 265.446,00 |
| 10. | 3.10. Izgradnja igrališta Cerovac | 66.360,00 |
| 11. | 3.11. Izgradnja igrališta Stative | 66.360,00 |
| 12. | 3.12. Groblje Jamadol | 22.564,00 |
| 13. | 3.13. Park Grabrik | 155.475,00 |
| 14. | 4.1. Sanacija kanala Sajevac | 42.471,00 |
| 15. | 5.1. Karlovac II – Mala Švarča | 1.601.587,00 |
| 16. | 5.2. Karlovac II – Jamadolska | 67.680,00 |
| 17. | 5.3. Karlovac II – Bohinjska, Skadarska | 950.032,00 |
| 18. | 5.4. Karlovac II – Baščinska | 1.168.838,00 |
| 19. | 5.5. Karlovac II – Triglavska | 209.399,00 |
| 20. | 5.6. Karlovac II – Donja Švarča | 791.019,00 |
| 21. | 5.7. Karlovac II – Drežnik | 274.665,00 |
| 22. | 5.8. Karlovac II – Zvijezda | 2.919.679,00 |
| 23. | 5.9. Rekonstrukcija ulice Naselje M. Marulića | 270.800,00 |
| 24. | 5.10. Rekonstrukcija Žumberačke ulice – izgradnja nogostupa | 411.440,00 |
| 25. | 5.11. Rekonstrukcija Državne ceste DC3 | 40.000,00 |
| 26. | 5.12. Uređenje Kupske ulice | 36.500,00 |
| 27. | 5.13. Uređenje okoliša P. Filipca | 6.637,00 |
| 28. | 5.14. Nogostup Sajevac | 16.176,00 |
| 29. | 5.15. Rekonstrukcija mosta Rakovac | 1.125.000,00 |
| 30. | 5.16. Nogostup Hrnetić | 16.325,00 |
| 31. | 5.17. Rekonstrukcija ulice Donja Švarča | 10.000,00 |
| 32. | 5.18. Rekonstrukcija Jamadolske ulice, odvojak 26-38 | 16.000,00 |
| 33. | 5.19. Sanacija klizišta Furači | 16.982,00 |
| 34. | 5.20. Klizište Skopska | 4.148,00 |
| 35. | 5.21. Sanacija klizišta Manjerovići | 2.654,00 |
| 36. | 5.22. Sanacija klizišta Suci | 9.291,00 |
| 37. | 5.23. Oborinska odvodnja Ljubljanska | 29.199,00 |
| 38. | 5.24. Asfaltiranje makadam prometnice Kamensko | 27.872,00 |
| 39. | 5.25. Asfaltiranje makadam prometnice Turanj | 134.714,00 |
| 40. | 5.26. Asfaltiranje makadam prometnice Švarča | 222.974,00 |
| 41. | 5.27. Asfaltiranje makadam prometnice Jamadol | 63.707,00 |
| 42. | 5.28. Asfaltiranje makadam prometnice Hrnetić | 273.409,00 |
| 43. | 5.29. Asfaltiranje makadam prometnice Gornje Mekušje | 1.241,00 |
| 44. | 5.30. Asfaltiranje makadam prometnice Mala Švarča | 5.365,00 |
| 45. | 5.31. Asfaltiranje makadam prometnice Drežnik | 3.796,00 |
| 46. | 5.32.Asfaltiranje makadam prometnice Sveti Florijan | 44.595,00 |
| 47. | 5.33. Asfaltiranje makadam prometnice Donje Mekušje 008 | 22.563,00 |
| 48. | 5.34. Asfaltiranje makadam prometnice Brezova Glava 001 | 24.554,00 |
| 49. | 5.35. Asfaltiranje makadam prometnice Tušilović 003 | 33.172,00 |
| 50. | 5.36. Asfaltiranje makadam prometnice Fanjki | 90.782,00 |
| 51. | 5.37. Asfaltiranje makadam prometnice Metuljska Draga 001 | 32.265,00 |
| 52. | 5.38. Asfaltiranje makadam prometnice Metuljska Draga 002 | 21.999,00 |
| 53. | 5.39. Asfaltiranje makadam prometnice Priselci Donji 004 | 84.280,00 |
| 54. | 5.40. Vrbanićev perivoj | 7.300,00 |
| 55. | 5.41. Modrušanov park – dječje igralište | 187.200,00 |
|  | **S V E U K U P N O** | **12.808.844,00 €** |

**Članak 7.**

Financiranje projekata unutar ovog Programa vršit će se iz sljedećih izvora: višak prihoda iz prethodne godine (komunalni doprinos, komunalna naknada, prodaja zemljišta, opći prihodi i primici), komunalni doprinos, komunalna naknada, opći prihodi i primici, pomoći od ostalih subjekata unutar općeg proračuna, doprinos za šume, primici od zaduživanja, naknada za koncesije, prihodi za posebne namjene – ostalo, prihodi od prodaje zemljišta, donacije.

U člancima 3., 4. i 5. ovog Programa iskazani su izvori financiranja odvojeno za svaku građevinu komunalne infrastrukture, odnosno za svaki projekt.

**Članak 8.**

Naredbodavac za realizaciju ovog Programa je gradonačelnik Grada Karlovca.

Za realizaciju ovog Programa zadužuju se Upravni odjel za gradnju i zaštitu okoliša, Upravni odjel za komunalno gospodarstvo te Upravni odjel za imovinsko pravne poslove i upravljanje imovinom.

**Članak 9.**

Gradonačelnik Grada Karlovca dužan je, istodobno s Izvješćem o izvršenju Proračuna Grada Karlovca za 2023. godinu, podnijeti Gradskom vijeću Grada Karlovca izvješće o izvršenju ovog Programa.

**Članak 10.**

Ovaj Program stupa na snagu osmog dana od dana objave u „Glasniku Grada Karlovca“.

**TOČKA 8.**

**Program utroška sredstava šumskog doprinosa u 2023. godini**

Uvodno obrazloženje dala je gospođa dr.sc. Ana Hranilović Trubić, dipl.ing.građ., pročelnica upravnog odjela za gradnju i zaštitu okoliša.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku te predlažu da se donese Program utroška sredstava šumskog doprinosa u 2023. godini.

Budući da nije bilo rasprave, od nazočnih 20 vijećnika u vijećnici, vijeće je sa 20 glasova ZA donijelo:

**Program**

**utroška sredstava šumskog doprinosa u 2023. godini**

**Članak 1.**

Sredstva šumskog doprinosa u 2023. godini namjenski se koriste za financiranje izgradnje sljedeće komunalne infrastrukture:

|  |  |  |
| --- | --- | --- |
| **VRSTA RASHODA** | **PRIHOD** | **PRORAČUN 2023.** |
| Kapitalni projekt K300014 Karlovac II, Mala Švarča - koji obuhvaća rekonstrukciju ulice Mala Švarča od raskrižja kod tvrtke ''Kelteks'' do raskrižja u Logorištu (proširenje i izgradnja dodatne komunalne infrastrukture - izgradnja oborinske odvodnje, izgradnja nogostupa, izgradnja DTK). | šumski doprinos | 106.178,00 |
| **U K U P N O** |  | **106.178,00 €** |

**Članak 2.**

Za realizaciju ovog Programa zadužuje se Upravni odjel za gradnju i zaštitu okoliša.

**Članak 3.**

Ovaj Program stupa na snagu osmog dana od dana objave u „Glasniku Grada Karlovca“, a primjenjuje se od 01.01.2023. godine.

**TOČKA 9.**

Program očuvanja i obnove objekata i infrastrukture zaštićene spomeničke baštine unutar kulturno-povijesne cjeline u 2023. godini

Uvodno obrazloženje dala je gospođa dr.sc. Ana Hranilović Trubić, dipl.ing.građ., pročelnica upravnog odjela za gradnju i zaštitu okoliša.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku te predlažu da se donese Program očuvanja i obnove objekata i infrastrukture zaštićene spomeničke baštine unutar kulturno – povijesne cjeline u 2023. godini.

U raspravi su sudjelovali: Ana Matan, Predrag Pavlačić, Damir Mandić i Ana Hranilović Trubić.

Nakon provedene rasprave, od nazočnih 20 vijećnika u vijećnici, vijeće je sa 20 glasova ZA donijelo:

**Program**

**očuvanja i obnove objekata i infrastrukture zaštićene spomeničke baštine unutar kulturno-povijesne cjeline u 2023. godini**

**Članak 1.**

Programom očuvanja i obnove objekata i infrastrukture zaštićene spomeničke baštine unutar kulturno – povijesne cjeline u 2023. godini (dalje u tekstu: Program) utvrđuju se uvjeti, kriteriji i načini korištenja sredstava proračuna Grada Karlovca u 2023. godini prikupljenih s osnove spomeničke rente. Predviđa se namjensko korištenje sredstava za zaštitu, očuvanje i obnova kulturnih dobara u sljedećem projektu:

1. **Kapitalni projekt: K300001 Obnova i očuvanje kulturnih dobara**

|  |  |
| --- | --- |
| VRSTA RASHODA | PRORAČUN 2023. |
| Kapitalne donacije | 100.000,00 € |

U cilju poticanja vlasnika na ulaganja u očuvanje i obnovu objekata koji imaju svojstvo zaštićenog kulturnog dobra ili se nalaze unutar kulturno-povijesne urbanističke cjeline na području Grada Karlovca, Grad Karlovac će putem javnog poziva sufinancirati ove radove iz sredstava prikupljenih s osnove spomeničke rente u ukupnom iznosu od 100.000,00 €.

**Prikaz planiranih rashoda sredstava prikupljenih sa osnove spomeničke rente u 2023. godini:**

|  |  |  |
| --- | --- | --- |
|  | VRSTA RASHODA | PRORAČUN 2021. |
| 1. | Kapitalni projekt K300001 Obnova i očuvanje kulturne baštine | 100.000,00 |
|  | **UKUPNO** | **100.000,00 €** |

**Članak 2.**

Naredbodavac za realizaciju ovog Programa je gradonačelnik Grada Karlovca.

Za realizaciju ovog Programa zadužuje se Upravni odjel za gradnju i zaštitu okoliša.

**Članak 3.**

Gradonačelnik Grada Karlovca dužan je do kraja ožujka 2024. godine podnijeti Gradskom vijeću Grada Karlovca izvješće o izvršenju Programa i namjenskom utrošku sredstava Proračuna spomeničke rente za 2023. godinu.

**Članak 4.**

Ovaj Program stupa na snagu osmog dana od dana objave u „Glasniku Grada Karlovca“.

**TOČKA 10.**

**Program održavanja komunalne infrastrukture u 2023. godini**

Uvodno obrazloženje dao je gospodin Dario Greb, dipl. ing. prom., pročelnik Upravnog odjela za komunalno gospodarstvo.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku te predlažu da se donese Program održavanja Komunalne infrastrukture u 2023. godini.

U raspravi su sudjelovali: Marina Jarnjević, Dario Greb, Dragica Malović, Ivica Furač, Predrag Pavlačić, Ivana Fočić, Ana Matan i Tomislav Vukelić.

Nakon provedene rasprave, od nazočnih 20 vijećnika u vijećnici, vijeće je sa 17 glasova ZA i 3 glasa SUZDRŽANA donijelo:

**Program**

**održavanja komunalne infrastrukture u 2023. godini**

OPĆE ODREDBE

Program se temelji na stvarnim potrebama održavanja i raspoloživim financijskim sredstvima planiranim u Proračunu Grada Karlovca za 2023. godinu.

Članak 1.

**ODRŽAVANJE SUSTAVA ODVODNJE**

Ovim Programom utvrđuje se redovno godišnje održavanje građevina javne odvodnje oborinskih voda na području grada Karlovca. Predmetne radove obavlja tvrtka Vodovod i kanalizacija d.o.o. u ime i za račun Grada Karlovca.

Na području grada Karlovca obavljat će se preinake, sanacije i veliki popravci na sustavu oborinske odvodnje, te pripremati stručne podloge za održavanje i praćenje sustava.

Radovi vezani uz održavanje sustava odvodnje odnose se na:

1. Održavanje, saniranje i čišćenje slivnika, priključaka slivnika i taložnika
2. Održavanje crpnih stanica:

* Crpna stanica „Mačekova ulica“
* Crpna stanica „Gaza“
* Crpna stanica „Rekreacioni centar Korana“
* Crpna stanica „Baumax“
* Crpna stanica „Poslovna zona Ilovac“
* Održavanje biorotora na Turnju
* Crpna stanica oborinske odvodnje „Struga“
* Crpna stanica oborinske odvodnje „Banija 1“
* Crpna stanica oborinske odvodnje „Banija 2“
* Crpna stanica oborinske odvodnje „Drežnik“
* Crpna stanica oborinske odvodnje „Švarča“
* PS kišnog preljeva Upov

1. Električna energija za navedene crpne stanice
2. Održavanje oborinske odvodnje (sanacija i održavanje otvorenih i zatvorenih oborinskih kanala)

|  |  |
| --- | --- |
|  | PRORAČUN |
| **Rashodi:** | **398.169,00** |
| Električna energija za crpne stanice | 26.545,00 |
| Usluge održavanja građevina javne odvodnje oborinskih voda | 371.624,00 |
| **Izvor financiranja:** | **389.169,00** |
| Komunalna naknada | 398.169,00 |

Zakonska osnova za provođenje:

* Zakon o komunalnom gospodarstvu („Narodne novine“ 68/18, 110/18, 32/20)
* Zakon o prostornom uređenju („Narodne novine“ 153/13, 65/17, 114/18, 39/19, 98/19)
* Zakon o gradnji („Narodne novine“ 153/13, 20/17, 39/19, 125/19)
* Zakon o vodama („Narodne novine“ 66/19, 84/21)

Cilj provedbe:

* Osigurava se redovno održavanje funkcionalnosti postojećih građevinskih objekta, te opskrba električnom energijom crpnih stanica radi nesmetane odvodnje oborinskih voda

Članak 2.

**ODRŽAVANJE ČISTOĆE JAVNIH POVRŠINA**

Temeljem Zakona o komunalnom gospodarstvu („Narodne novine“ 68/18, 110/18, 32/20) i Odluke o komunalnim djelatnostima Grada Karlovca („Glasnik Grada Karlovca“ 14/19), obavljanje poslova održavanja čistoće javnih prometnih površina povjereno je tvrtki Čistoća d.o.o. Karlovac.

Radovi na održavanju čistoće grada odvijaju se sukladno Planu održavanja javne higijene grada Karlovac za 2023. godinu koji se sastoji od sljedećih stavki:

* ručno čišćenje i pročišćavanje javnih prometnih površina
* pranje i strojno čišćenje ulica u gradskim četvrtima
* čišćenje i pranje pothodnika u Ulici kralja Tomislava
* održavanje čistoće javnog WC-a
* zbrinjavanja otpada prikupljenog redovnim održavanjem čistoće javnih prometnih površina
* pranje i čišćenje autobusnih nadstrešnica
* dodatnog održavanja čistoće javnih prometnih površina za vrijeme manifestacija
* zbrinjavanje otpada prikupljenog redovnim održavanjem čistoće javnih prometni površina

|  |  |
| --- | --- |
|  | PRORAČUN |
| **Rashodi:** | **464.530,00** |
| Čišćenje javnih i drugih prometnih površina | 464.530,00 |
| **Izvor financiranja:** | **464.530,00** |
| Komunalna naknada | 464.530,00 |

Zakonska osnova za provođenje:

* Zakon o komunalnom gospodarstvu („Narodne novine“ 68/18, 110/18, 32/20)
* Odluka o komunalnom redu („Glasnik Grada Karlovca“ 6/19)
* Odluka o komunalnim djelatnostima Grada Karlovca („Glasnik Grada Karlovca“ 14/19)

Cilj provedbe:

* Održavanje javnih površina i komunalne infrastrukture urednim i čistim

Članak 3.

**ODRŽAVANJE ZELENIH POVRŠINA I GROBLJA**

* Temeljem Zakona o komunalnom gospodarstvu („Narodne novine“ 68/18, 110/18, 32/20) i Odluke o komunalnim djelatnostima Grada Karlovca („Glasnik Grada Karlovca“ 14/19), obavljanje poslova održavanja zelenih površina i groblja povjereno je tvrtki Zelenilo d.o.o. Karlovac.

Vrše se održavanje zelenih površina:

* ručna i strojna košnja prema prioritetima (prioritet A, prioritet 1, prioritet 2, površine pokosa, prioritet 3)
* održavanje klupa i košarica u parkovima – vrše se zamjene letava i postave i zamjene košarica za otpatke
* nabava novih klupa u parkovima - nabava i postava klupa s pripadajućim radovima tipa „lijevana klupa“ i „barokna klupa“
* održavanje 35 dječja igrališta u smislu:
* održavanja igrališnih sprava, popravci metalne i drvene konstrukcije, izmjena polomljenih dijelova, bojanje igrališnih sprava, zamjena dotrajalih sprava i dr.)
* sanacije zelenih površina na dječjim igralištima nakon postave novih sprava
* košnje dječjih igrališta
* održavanje nasada (živica, ružičnjaka, sezonskog cvijeća, grmlja, drvoreda)
* sadnja novih nasada i uređenje zelene površine (zamjenska sadnja stabala, vađenje panjeva, uređenje i sanacija zelene površine, navoz plodne zemlje, prekapanje, fino planiranje i sjetva travne smjese)
* održavanju pješačkih staza i šetnica s pripadajućim radovima (čišćenje, nasipavanje i kameni agregat)
* odvozu smeća sa zelenih površina
* čišćenje zelenih površina od raznog otpadnog materijala
* čišćenje lišća sa zelenih površina i drvoreda
* prijevozne usluge odvoza otpadnog materijala
* prijevoz kontejnerskog smeća na gradski deponij
* odvoz i zbrinjavanje bio otpada
* održavanje Foginovog kupališta kroz kupališnu sezonu
* oblikovanje drvorednih i soliternih stabala prema vrsti i tipu zahvata s pripadajućim radovima
* čišćenje pješačkih staza i šetnica s pripadajućim radovima
* svakodnevno čišćenje zelenih površina od raznog otpadnog materijala
* održavanje opreme (tuševi, fontana i lift za invalide)
* održavanje aqua opreme
* održavanje svlačionica i sanitarnog čvora
* uređenje neuređenih zelenih površina (košnja i malčiranje)
* nabava biljnog materijala (cvijeće sezonsko ljetno, proljetno, drvoredna stabla, mineralno gnojivo i travna smjesa za parkovne površine)

Ovim Programom utvrđuju se i potrebe na održavanju groblja po gradskim četvrtima i mjesnim odborima u smislu:

* održavanje travnih površina (strojna i ručna košnja između grobnih mjesta i na kosinama s pripadajućim radovima)
* čišćenje travnih površina i kontejnera od raznog otpadnog materijala s pripadajućim radovima (deponiranje komunalnog otpada i prijevoz kontejnerskog smeća na gradski deponij)

U sklopu aktivnosti predviđena sredstva su namijenjena malčiranju raslinja uz poljske putove i održavanju putova na način da su u prohodnom i funkcionalnom stanju.

|  |  |
| --- | --- |
|  | PRORAČUN |
| **Rashodi:** | **1.526.612,00,00** |
| Rashodi za materijal i energiju – sadni materijal | 66.361,00 |
| Tekuće i investicijsko i održavanje zelenih površina | 1.400.526,00 |
| Rashodi za usluge – uređenje neuređenih zelenih površina grada | 19.908,00 |
| Rashodi za usluge – malčiranje poljskih puteva | 39.817,00 |
| **Izvor financiranja:** | **1.526.612,00,00** |
| Komunalna naknada | 1.526.612,00,00 |

Zakonska osnova za provođenje:

* Zakon o komunalnom gospodarstvu („Narodne novine“ 68/18, 110/18, 32/20)
* Odluka o komunalnom redu („Glasnik Grada Karlovca“ 6/19)
* Odluka o komunalnim djelatnostima Grada Karlovca („Glasnik Grada Karlovca“ 14/19)
* Zakon o zaštiti okoliša („Narodne novine“ 80/13, 153/13, 78/15, 12/18, 118/18)
* Zakon o grobljima („Narodne novine“ 19/98, 50/12, 89/17)
* Odluka o grobljima („Glasnik Grada Karlovca“ 9/99, 03/03, 5/17)
* Zakon o cestama („Narodne novine“ 84/11, 22/13, 54/13, 148/13, 92/14, 110/19, 144/21, 114/22, 114/22)

Cilj provedbe:

* Održavanje i očuvanje: zelenih površina, parkovnih površina, groblja i dr.
* Održavanje komunalne infrastrukture urednom, funkcionalnom i sigurnom za uporabu

Članak 4.

**JAVNA RASVJETA – ENERGIJA I ODRŽAVANJE**

Redovno održavanje javne rasvjete Grada Karlovca podrazumijeva osiguranje ispravnosti rada svih elemenata, a odnosi se na izvor svjetlosti, predspojnih sprava, konzola, stupova, kabela, rasvjetnih armatura i zaštitnih sjenila i stakala kao i betonskih temelja i ostalog raznog ovjesnog pribora.

Održavanje rasvjete vrši se kontinuirano i u unaprijed planiranom opsegu.

Održavanje se izvodi i po prijavi građana, ali i kontrolom ispravnosti rasvjetnih tijela i ostalih segmenata sustava na terenu.

|  |  |
| --- | --- |
|  | PRORAČUN |
| **Rashodi:** | **796.337,00** |
| Energija – javna rasvjeta | 663.614,00 |
| Usluge tekućeg i investicijskog održavanja javne rasvjete | 123.723,00 |
| **Izvor financiranja:** | **796.337,00** |
| Komunalna naknada | 796.337,00 |

Zakonska osnova za provođenje:

* Zakon o komunalnom gospodarstvu („Narodne novine“ 68/18, 110/18, 32/20)
* Odluka o komunalnim djelatnostima Grada Karlovca („Glasnik Grada Karlovca“ 14/19)
* Zakon o cestama („Narodne novine“ 84/11, 22/13, 54/13, 148/13, 92/14, 110/19, 144/21, 114/22, 114/22)
* Zakon o prostornom uređenju („Narodne novine“ 153/13, 114/18, 39/19, 98/19)
* Zakon o gradnji („Narodne novine“ 153/13, 20/17, 39/19, 125/19)

Cilj provedbe:

* Smanjenje troškova održavanja opreme i postrojenja javne rasvjete
* Povećana duljina trajanja rasvjetnih tijela
* Osiguravanje zadovoljavajućeg nivoa kvalitete javne rasvjete
* Smanjenje broj godišnjih intervencija i potrošnog materijala

Članak 5.

**UREĐENJE GRADA POVODOM BOŽIĆNIH I NOVOGODIŠNJIH BLAGDANA**

Grad Karlovac je, u skladu s Odlukom o komunalnim djelatnostima na području Grada Karlovca(„Glasnik Grada Karlovca“ 14/19) te Planom ukrašavanja grada Karlovca povodom božićnih i novogodišnjih blagdana, posao ukrašavanja grada ustupio gradskoj tvrtki Zelenilo d.o.o..

Uređenje se odnosi na: postava prirodnih i umjetne smreke, te kićenje ulica i objekata u užem centru grada.

Ova aktivnost obuhvaća: nabavu, dopremu, postavu i uklanjanje prirodnih smreka prema definiranim lokacijama, raskićivanje grada, prijevoz nakita, pakiranje, popravak i skladištenje, te nabavka potrošnog materijala za kićenje grada.

|  |  |
| --- | --- |
|  | PRORAČUN |
| **Rashodi:** | **66.361,00** |
| Rashodi za materijal i energiju | 13.272,00 |
| Rashodi za usluge kićenja grada | 53.089,00 |
| **Izvor financiranja:** | **66.361,00** |
| Opći prihodi i primici proračuna | 66.361,00 |

Zakonska osnova za provođenje:

* Zakon o komunalnom gospodarstvu („Narodne novine“ 68/18, 110/18, 32/20)
* Odluka o komunalnim djelatnostima Grada Karlovca („Glasnik Grada Karlovca“ 14/19)

Cilj provedbe:

* Kićenje gradskih ulica i parkova radi stvaranja blagdanskog ugođaja za proslavu: adventa, Božića, Nove godine i blagdana

Članak 6.

**ODRŽAVANJE NERAZVRSTANIH CESTA**

Organizacija redovnog održavanja nerazvrstanih cesta obuhvaća sljedeće poslove održavanja:

1. Održavanje asfaltiranih nerazvrstanih cesta

* Ophodnja svih cesta i otklanjanje posljedica izvanrednih događaja
* Strojno i ručno čišćenje kolnika osim poslova javne higijene
* Popravke asfaltnih površina (popravci udarnih jama, privremena signalizacija, strojno poravnavanje, ispitivanje stupnja zbijenosti i dr.)
* Popravke i ugradnju rubnjaka, opločnika i slične betonske galanterije (nabava, ugradnja, popravci i dr.)
* Održavanje objekata za odvodnju (cestovni i odvodni jarci, rigoli, rubnjaci, vodovodna i reviziona okna, slivnici, cijevi i dr.)
* Održavanje opreme ceste (smjerokazni stupići, metalne zaštitne ograde i dr.)
* Održavanje objekata – mostova, vijadukata, nadvožnjaka, podvožnjaka, pothodnika… (ručno čišćenje, popravci metalnih dijelova ograda, popravci suhozida, gabionskih zidova, geotextil, drvna građa, čišćenje prilaznih naprava i dr.)
* Košnju trave i održavanje zelenila uz prometnice (strojna i ručna košnja zelenila, grmlja i stabala)
* Svjetlosnu prometnu signalizaciju (nabava, popravci i zamjena)

1. Održavanje nerazvrstanih cesta od kamenog materijala

* Održavanje kolnika (dobava i ugradnja kamenog materijala, popravci udarnih jama, privremena signalizacija, strojno poravnavanje, ispitivanje stupnja zbijenosti i dr.)
* Popravke i ugradnju rubnjaka, opločnika i slične betonske galanterije
* Održavanje objekata za odvodnju (cestovni i odvodni jarci, rigoli, rubnjaci, vodovodna i reviziona okna, slivnici, cijevi i dr.)
* Održavanje opreme ceste (smjerokazni stupići, metalne zaštitne ograde i dr.)
* Održavanje objekata – mostova, vijadukata, nadvožnjaka, podvožnjaka, pothodnika… (ručno čišćenje, popravci metalnih dijelova ograda, popravci suhozida, gabionskih zidova, geotextil, drvna građa, čišćenje prilaznih naprava i dr.)
* Košnju trave i održavanje zelenila uz prometnice (strojna i ručna košnja zelenila, grmlja i stabala)

1. Održavanje prometne signalizacije

* Horizontalnu prometnu signalizaciju (iscrtavanje pješačkih prijelaza, parkirališnih mjesta, natpisa, oznaka STOP, bus stajališta, strelica, trokuta, biciklističkih staza, brisanje oznaka, hladna plastika i dr.)
* Vertikalnu prometnu signalizaciju (nabava prometne signalizacije i nosača, te održavanje)
* Ostalu signalizaciju (nabava ploča s natpisom ulica, održavanje ploča s natpisom ulica i održavanje turističke signalizacije)

1. Održavanje nerazvrstanih cesta u zimskim uvjetima (rad kamiona, kombinirki, grejdera, traktora, specijalnih namjenskih vozila za čišćenje snijega i posipanje agregatima; industrijska sol, kalcijev klorid, kamena sipina, paušalno dežurstvo i dr.)

|  |  |
| --- | --- |
|  | PRORAČUN |
| **Rashodi:** | **2.465.885,00** |
| Usluge tekućeg i investicijskog održavanja - signalizacija | 331.807,00 |
| Usluge tekućeg i investicijskog održavanja nerazvrstanih cesta | 2.105.808,00 |
| Usluge opremanja signalizacije za slabovidne osobe | 15.000,00 |
| Naknada za uređenje voda | 13.270,00 |
| **Izvor financiranja:** | **2.465.885,00** |
| Komunalna naknada | 1.902.615,00 |
| Pomoći od ostalih subjekata unutar općeg proračuna | 548.270,00 |
| Opći prihodi i primici proračuna | 15.000,00 |

Zakonska osnova za provođenje:

* Zakon o komunalnom gospodarstvu („Narodne novine“ 68/18, 110/18, 32/20)
* Odluka o komunalnim djelatnostima Grada Karlovca („Glasnik Grada Karlovca“ 14/19)
* Odluka o nerazvrstanim cestama na području Grada Karlovca („GGK“ br. 2/14)
* Zakon o cestama („Narodne novine“ 84/11, 22/13, 54/13, 148/13, 92/14, 110/19, 144/21, 114/22)
* Zakon o prostornom uređenju („Narodne novine“ 153/13, 114/18, 39/19, 98/19)
* Zakon o gradnji („Narodne novine“ br. 153/13, 20/17, 39/19, 125/19)
* Zakon o sigurnosti prometa na cestama („Narodne novine“ 67/08, 48/10, 24/11, 80/13, 158/13, 92/14, 64/15, 108/17, 70/19, 42/20, 85/22, 114/22)

Cilj provedbe:

* Osiguranje uvjeta za sigurno korištenje nerazvrstanih cesta na području Grada

Članak 7.

**OSTALE NEPREDVIĐENE INTERVENCIJE U GRADU**

U sklopu aktivnosti predviđena sredstva nije moguće planirati, već je iskustveno potrebno imati dio sredstava, ukoliko se pojavi potreba za interveniranjem na javnim površinama Grada Karlovca, a da potrebni zahvat nije dio ugovorenih radova.

Sredstva su dijelom usmjerena za održavanje Arboretuma (javna zelena površina veličine 16ha namijenjena provođenju aktivnosti i edukaciji učenika Šumarske i drvodjeljske škole Karlovac), izvan Programa redovnog održavanja zelenih površina.

Planirani iznos pokriva troškove: materijal i energiju (gorivo), usluge i opremu; a odnose se na: sadni materijal, opremu, strojeve, uređaje, odvoz, popravak alata i strojeva i dr.

* Dio sredstava predodređen je za priključke branitelja na električnu mrežu i vodovodnu mrežu.

|  |  |
| --- | --- |
|  | PRORAČUN |
| **Rashodi:** | **45.145,00** |
| Rashodi za usluge – priključci branitelja | 4.645,00 |
| Rashodi za usluge - prijevoz pokojnika | 664,00 |
| Rashodi za usluge - intervencije | 33.200,00 |
| Tekuće donacije uređenje Arboretuma | 6.636,00 |
| **Izvori financiranja:** | **45.145,00** |
| Opći prihodi i primici proračuna | 45.145,00 |

Zakonska osnova za provođenje:

* Zakon o komunalnom gospodarstvu („Narodne novine“ 68/18, 110/18, 32/20)
* Zakon o cestama („Narodne novine“ 84/11, 22/13, 54/13, 148/13, 92/14, 110/19, 144/21, 114/22, 114/22)
* Zakon o prostornom uređenju („Narodne novine“ 153/13, 114/18, 39/19, 98/19)
* Zakon o gradnji („Narodne novine“ 153/13, 20/17, 39/19, 125/19)
* Zakon o hrvatskim braniteljima („Narodne novine“ 121/17, 98/19, 84/21)

Cilj provedbe:

* Osiguranje sredstava za nepredviđene situacije
* Pomoć Šumarsko drvodjeljskoj školi Karlovac za održavanje Arboretuma
* Osiguravanje sredstava za prijevoz pokojnika
* Pomoć braniteljima prilikom priključivanja na električnu mrežu i vodovodnu mrežu

Članak 8.

**ODRŽAVANJE DJEČJIH IGRALIŠTA I SPORTSKIH TERENA**

U sklopu predviđenih sredstava planira se podizanje kvalitete postojećih igrališta postavom antistresne podloge, nadopuna sprava i održavanje igrališta i sportskih terena prema potrebama i inicijativama građana.

|  |  |
| --- | --- |
|  | PRORAČUN |
| **Rashodi:** | **92.906,00** |
| Održavanje dječja igrališta i sportskih terena | 26.545,00 |
| Opremanje dječjih igrališta | 66.361,00 |
| **Izvor financiranja:** | **92.906,00** |
| Komunalna naknada | 72.906,00 |
| V.P. iz prethodne godine – komunalna naknada | 20.000,00 |

Zakonska osnova za provođenje:

* Zakon o komunalnom gospodarstvu („Narodne novine“ 68/18, 110/18, 32/20)
* Zakon o cestama („Narodne novine“ 84/11, 22/13, 54/13, 148/13, 92/14, 110/19, 144/21, 114/22, 114/22)
* Zakon o prostornom uređenju („Narodne novine“ 153/13, 114/18, 39/19, 98/19)
* Zakon o gradnji („Narodne novine“ 153/13, 20/17, 39/19, 125/19)

Cilj provedbe:

* Osiguravanje uvjeta za sigurno korištenje dječjih igrališta i sportskih terena
* Dodatno opremanje dječjih igrališta spravama za igru i učenje

Članak 9.

**KOMUNALNO REDARSTVO**

Sredstva su namijenjena za usluge trećih osoba kada stranka u postupku ne postupi sukladno Rješenju komunalnog redara. Usluge koje se najčešće koriste su: uklanjanje ruševnih objekata, čišćenje neuređene okućnice, uklanjanje ambrozije i sl.

|  |  |
| --- | --- |
|  | PROGRAM |
| **Rashodi:** | **49.770,00** |
| Rashodi za usluge | 49.770,00 |
| **Izvor financiranja:** | **49.770,00** |
| Opći prihodi i primici proračuna | 49.770,00 |

Zakonska osnova za provođenje:

* Zakon o komunalnom gospodarstvu („Narodne novine“ 68/18, 110/18, 32/20)
* Zakon o građevinskoj inspekciji („Narodne novine“ 153/13)
* Zakon o gradnji („Narodne novine“ 153/13, 20/17, 39/19, 125/19)
* Zakon o gospodarenju otpadom („Narodne novine“ 84/21)

Cilj provedbe:

* Provođenje zakonskih i podzakonskih propisa koji su u nadležnosti komunalnog redarstva
* Održavanje grada čistim i urednim

Članak 10.

**INTERVENTNE MJERE OBRANE OD POPLAVA**

Sredstava su predviđena za potrebe u slučaju prirodne nepogode - poplave.

|  |  |
| --- | --- |
|  | PRORAČUN |
| **Rashodi:** | **5.310,00** |
| Materijal i sirovine | 2.655,00 |
| Oprema | 2.655,00 |
| **Izvor financiranja:** | **5.310,00** |
| Opći prihodi i primitci proračuna | 5.310,00 |

Zakonska osnova za provođenje:

* Zakon o komunalnom gospodarstvu („Narodne novine“ 68/18, 110/18, 32/20)
* Zakon o vodama („Narodne novine“ 66/19, 84/21)
* Zakon o ublažavanju i uklanjanju posljedica prirodnih nepogoda („Narodne novine 16/19)

Cilj provedbe:

* Osiguranje stupnja sigurnosti te zaštita ljudi i imovine od prirodne nepogode - poplave

Članak 11.

Pojedine vrijednosti navedene u ovom Programu utvrđene su na temelju aproksimativnih količina i iskustvenih procjena. Konačna vrijednost svakog pojedinog zahvata utvrditi će se na temelju stvarno izvedenih radova.

Planirana sredstva za Program održavanja komunalne infrastrukture, u visini od 5.911.025,00 €, osiguravaju se u iz sljedećih izvora prihoda:

* komunalna naknada - 5.161.169,00 €
* opći prihodi i primici proračuna - 181.586,00 €
* pomoći od ostalih subjekata unutar općeg proračuna - 548.270,00 €
* V.P. iz prethodne godine – komunalna naknada - 20.000,00 €.

Članak 12.

Gradonačelnik Grada Karlovca dužan je istodobno s Izvješćem o izvršenju Proračuna Grada Karlovca za 2023. godinu, podnijeti Gradskom vijeću Grada Karlovca Izvješće o izvršenju ovog Programa.

Članak 13.

Program stupa na snagu osmog dana od objave „Glasniku Grada Karlovca“.

**TOČKA 11.**

**Program razvoja i sigurnost prometa u 2023. godini**

Uvodno obrazloženje dao je gospodin Dario Greb, dipl. ing. prom., pročelnik Upravnog odjela za komunalno gospodarstvo.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku te predlažu da se donese Program razvoja i sigurnost prometa u 2023. godini.

U raspravi su sudjelovali: Marina Jarnjević, Dario Greb, Ivica Furač, Predrag Pavlačić, Dimitrije Birač i Ivana Fočić.

Nakon provedene rasprave, od nazočnih 20 vijećnika u vijećnici, vijeće je sa 17 glasova ZA i 3 glasa SUZDRŽANA donijelo:

**Program**

**razvoja i sigurnost prometa u 2023. godini**

OPĆE ODREDBE

Ovim programom utvrđuju se opseg i troškovi namijenjeni razvoju i sigurnosti prometa u 2023. godini za sljedeće aktivnosti: - Prometna jedinica mladeži,

- Urbana oprema i

- Subvencije Autotransportu d.o.o.

Članak 1.

**PROMETNA JEDINICA MLADEŽI**

Temeljem čl. 3. i 5. Zakona o sigurnosti prometa na cestama („Narodne novine“ 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22) kojim je određeno da financiranje rada prometne jedinice mladeži ide na teret proračuna lokalne samouprave.

Pripadnici prometne jedinice mladeži, nakon javnog poziva, obuke i testiranja (suradnja s Policijskom upravom karlovačkom, Postajom prometne policije) rade na poslovima upravljanja prometom za vrijeme turističke sezone, manifestacija, biciklijada i drugih događaja u kojima sudjeluje veći broj sudionika.

Dio sredstava namijenjen je nabavi radne opreme (odjeće i obuće) za nove pripadnike Prometne jedinice mladeži.

|  |  |
| --- | --- |
|  | PRORAČUN |
| **Rashodi:** | **10.618,00** |
| Rashodi za materijal i energiju – nabave opreme i odora | 664,00 |
| Usluge studentskog i učeničkog servisa | 9.954,00 |
| **Izvor financiranja:** | **10.618,00** |
| Opći prihodi i primici proračuna | 10.618,00 |

Zakonska osnova za provođenje:

* Zakon o sigurnosti prometa na cestama („Narodne novine“ 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22)

Cilj provedbe:

* Povećanje sigurnosti prometa.
* Promicanje prometne kulture.

Članak 2.

**URBANA OPREMA**

Izdaci nabave urbane opreme koriste se za nabavu: spremnika za komunalni otpad, po potrebi s pripadajućom zaštitom i podlogom (podest), klupa, koševa za otpatke, tenda (konzolne, samostojeće (jednostrešne ili dvostrešne)), jednostavnih podesta otvorenih terasa, ploča s planom naselja, stalaka za bicikle, posuda za cvijeće, zaštitnih stupića i ograda na prometnim površinama i dr., održavanje opreme na javnim površinama.

|  |  |
| --- | --- |
|  | PRORAČUN |
| **Rashodi:** | **83.973,00** |
| Izdaci za nabavu urbane opreme – sitni inventar | 6.636,00 |
| Tekuće i investicijsko održavanje urbane opreme | 6.636,00 |
| Izdaci za nabavu urbane opreme | 66.361,00 |
| Nabava nadstrešnica | 4.340,00 |
| **Izvor financiranja:** | **83.973,00** |
| Opći prihodi i primici proračuna | 83.973,00 |

Zakonska osnova za provođenje:

* Zakon o komunalnom gospodarstvu („Narodne novine“ 68/18, 110/18, 32/20)
* Odluke o komunalnom redu („Glasnik Grada Karlovca“ 6/19)

Cilj provedbe:

* Održavanje i nabava komunalne infrastrukture.
* Povećanje sigurnosti i poboljšanje kvalitete života građana.

Članak 3.

**SUBVENCIJA AUTOTRANSPORTU d.o.o.**

Temeljem Ugovora Grada Karlovca i tvrtke Autotransport d.o.o., a slijedom stvarnih potreba i troškova održavanja autobusnih linija, potrebno je subvencioniranje nerentabilnih linija na području grada Karlovca.

Iznosi se isplaćuju mjesečno prema potrebama kako bi se građanima omogućio redovit javni gradski prijevoz.

|  |  |
| --- | --- |
|  | PRORAČUN |
| **Rashodi:** | **291.990,00** |
| Subvencije trgovačkim društvima izvan javnog sektora | 291.990,00 |
| **Izvor financiranja:** | **291.990,00** |
| Opći prihodi i primici proračuna | 291.990,00 |

Zakonska osnova za provođenje:

* Zakon o koncesiji („Narodne novine“ 69/17, 107/20)

Cilj provedbe:

* Osiguranje kontinuiteta pružanja usluga linijskog prijevoza putnika.

Članak 4.

Program se temelji na stvarnim potrebama aktivnosti iz članka 1. i raspoloživim sredstvima.

Planirana sredstva za Program razvoja i sigurnosti prometa, u visini od 386.581,00 €, osiguravaju se iz Općih prihoda i primitaka proračuna.

Članak 5.

Gradonačelnik Grada Karlovca dužan je istodobno s Izvješćem o izvršenju Proračuna Grada Karlovca za 2023. godinu, podnijeti Gradskom vijeću Grada Karlovca izvješće o izvršenju ovog Programa.

Članak 6.

Ovaj Program stupa na snagu osmog dana od objave u „Glasniku Grada Karlovca“.

**TOČKA 12.**

**Program upravljanja objektima u vlasništvu grada u 2023. godini**

Uvodno obrazloženje dao je gospodin Dario Greb, dipl. ing. prom., pročelnik Upravnog odjela za komunalno gospodarstvo.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku te predlažu da se donese Program upravljanja objektima u vlasništvu grada u 2023. godini.

Budući da nije bilo rasprave, od nazočnih 20 vijećnika u vijećnici, vijeće je sa 16 glasova ZA i 4 glasa SUZDRŽANA donijelo:

**Program**

**upravljanja objektima u vlasništvu grada u 2023. godini**

Članak 1.

OPĆE ODREDBE

Ovim Programom utvrđuje se opis i opseg poslova održavanja stanova, poslovnih prostora i objekata u vlasništvu grada, te izradu projektne dokumentacije u 2023. godini, čije obavljanje se smatra komunalnom djelatnošću od lokalnog značaja.

Članka 2.

**ODRŽAVANJE STANOVA**

Ova aktivnost obuhvaća poslove vezane uz redovno i vanredno održavanje stambenih prostora u vlasništvu Grada Karlovca.

Aktivnosti vezane uz kontinuirano izvođenje građevinskih i instalaterskih radova tekućeg održavanja na stambenim objektima.

|  |  |
| --- | --- |
|  | PRORAČUN |
| **Rashodi:** | **53.089,00** |
| Rashodi za usluge – održavanje stanova | 53.089,00 |
| **Prihodi:** | **53.089,00** |
| Prihodi od prodaje stambenih objekata | 53.089,00 |

Zakonska osnova za provođenje:

* Zakon o komunalnom gospodarstvu („Narodne novine“ 68/18, 110/18, 32/20)
* Odluka o komunalnim djelatnostima Grada Karlovca („Glasnik Grada Karlovca“ 14/19)
* Zakon o prostornom uređenju („Narodne novine“ 153/13, 114/18, 39/19, 98/19)
* Zakon o gradnji („Narodne novine“ 153/13, 20/17, 39/19,125/19)

Cilj provedbe:

* Održavanje gradskih stanova funkcionalnim.

Članka 3.

**ODRŽAVANJE POSLOVNIH PROSTORA I OSTALIH OBJEKATA**

Dio Programa koji se odnosi na aktivnost održavanja poslovnih prostora u vlasništvu grada definira se kroz: tekuća i investicijska ulaganja u poslovne prostore u vlasništvu Grada Karlovca.

|  |  |
| --- | --- |
|  | PRORAČUN |
| **Rashodi:** | **135.378,00** |
| Dokup energije za poslovne prostore i stanove | 3.318,00 |
| Održavanje objekata javne i društvene namjene | 26.545,00 |
| Održavanje poslovnih prostora i komunalnih objekata | 102.197,00 |
| Održavanje nadstrešnica | 3.318,00 |
| **Prihodi:** | **135.378,00** |
| Opći prihodi i primici proračuna | 135.378,00 |

Zakonska osnova za provođenje:

* Zakon o komunalnom gospodarstvu („Narodne novine“ 68/18, 110/18, 32/20)
* Odluka o komunalnim djelatnostima Grada Karlovca („Glasnik Grada Karlovca“ 14/19)
* Zakon o prostornom uređenju („Narodne novine“ 153/13, 114/18, 39/19, 98/19)
* Zakon o gradnji („Narodne novine“ 66/19, 84/21)
* Odluka o upravljanju poslovnim prostorima („Glasnik Grada Karlovca“ 4/3, 2/12, 3/16, 4/16)

Cilj provedbe:

* Osiguravanje funkcionalnosti stambenih, poslovnih i komunalnih objekata u vlasništvu Grada Karlovca.

Članka 4.

**DODATNA ULAGANJA NA OBJEKTIMA U VLASNIŠTVU GRADA**

Program koji se odnosi na kapitalna ulaganja u poslovne prostore, sportske objekte i stanove u vlasništvu Grada.

|  |  |
| --- | --- |
|  | PRORAČUN |
| **Rashodi:** | **400.185,00** |
| Dodatna ulaganja u sportske objekte Mladost - streljana | 148.255,00 |
| Dodatna ulaganja na poslovnim prostorima | 46.389,00 |
| Dodatna ulaganja na građevinskim objektima – društveni dom Ribari | 76.800,00 |
| Dodatna ulaganja na stanovima u vlasništvu grada | 82.288,00 |
| Dodatna ulaganja na objektima u vlasništvu grada | 6.636,00 |
| Dodatna ulaganja u sportske objekte | 39.817,00 |
| **Prihodi:** | **400.185,00** |
| Opći prihodi i primici proračuna | 96.645,00 |
| Pomoći iz državnog proračuna -ostalo | 66.361,00 |
| Prihodi od prodaje stambenih objekata | 82.288,00 |
| Prihodi od prodaje poslovnih objekata | 6.636,00 |
| V.P. iz prethodne godine – pomoći iz državnog proračuna | 108.438,00 |
| V.P. iz prethodne godine – opći prihodi | 39.817,00 |

Zakonska osnova za provođenje:

* Zakon o komunalnom gospodarstvu („Narodne novine“ 68/18, 110/18, 32/20)
* Odluka o komunalnim djelatnostima Grada Karlovca („Glasnik Grada Karlovca“ 14/19)
* Zakon o prostornom uređenju („Narodne novine“ 153/13, 114/18, 39/19, 98/19)
* Zakon o gradnji („Narodne novine“ 66/19, 84/21)
* Odluka o upravljanju poslovnim prostorima („Glasnik Grada Karlovca“ 4/3, 2/12, 3/16, 4/16)
* Pravilnik o najmu stanova u vlasništvu Grada Karlovca („Glasnik Grada Karlovca“ 4/10, 5/13, 7/13, 2/16, 7/16)
* Strategija upravljanja imovinom grada Karlovca („Glasnik Grada Karlovca“ 176/20)

Cilj provedbe:

* Osiguravanje funkcionalnosti i produljenje vijeka trajanja sportskih i ostalih objekata u vlasništvu Grada Karlovca.

Članak 5.

**IZRADA PROJEKTNE DOKUMENTACIJE**

Dio programa izrada projektne dokumentacije odnosi se na

* izradu manjih projekata (elaborati, troškovnici i dr.) i razne projektne dokumentacije (izvedbeni projekti po pravilniku o jednostavnim građevinama)
* usluge stručnog nadzora
* za usluge upisa cesta

Ujedno planirani su rashodi za SUMP studiju (Planovi održive urbane mobilnosti) i potrebe aerofotogrametrijskog snimanja.

|  |  |
| --- | --- |
|  | PRORAČUN |
| **Rashodi:** | **168.394,00** |
| Rashodi za usluge | 26.545,00 |
| Rashodi za usluge – upis cesta | 26.545,00 |
| Projektna dokumentacija | 26.545,00 |
| Projektna dokumentacija SUMP studija | 66.362,00 |
| Projektna dokumentacija (aerofotogrametijsko snimanje) | 22.397,00 |
| **Prihodi:** | **168.394,00** |
| Opći prihodi i primici proračuna | 79.635,00 |
| V.P. iz prethodne godine – opći prihodi | 88.759,00 |

Zakonska osnova za provođenje:

* Zakon o komunalnom gospodarstvu („Narodne novine“ 68/18, 110/18, 32/20)
* Odluka o komunalnim djelatnostima Grada Karlovca („Glasnik Grada Karlovca“ 14/19)
* Zakon o prostornom uređenju („Narodne novine“ br.153/13, 114/18, 39/19, 98/19)
* Zakon o gradnji („Narodne novine“ 66/19, 84/21)
* Odluka o upravljanju poslovnim prostorima („Glasnik Grada Karlovca“ 4/3, 2/12, 3/16, 4/16)
* Pravilnik o jednostavnim građevinama („Narodne novine“ 112/17, 34/18, 36/19, 98/19, 31/20)
* Strategija upravljanja imovinom grada Karlovca („Glasnik Grada Karlovca“ 176/20)

Cilj provedbe:

* Priprema dokumentacije u svrhu održavanja komunalne infrastrukture u skladu s Zakonima, propisima i pravilima struke

Članak 6.

Ukupna sredstva izdvojena za financiranje ovog Programa od 757.046,00 € osigurat će se iz:

* općih prihoda i primitaka proračuna - 311.658,00 €
* prihoda od prodaje stambenih objekata - 135.377,00 €
* prihoda od prodaje poslovnih objekata - 6.636,00 €
* pomoći iz državnog proračuna – ostalo - 66.361,00 €
* V.P. iz prethodne godine – opći primici – 128.576,00 €
* V.P. iz prethodne godine – pomoći iz državnog proračuna - 108.438,00 €

Članak 7.

Vrijednost pojedinih radova iz ovog Programa određena je temeljem količina i prosječnih cijena radova u prethodnim godinama.

Radove tekućeg i investicijskog održavanja izvoditi će tvrtka koja ima sklopljen ugovor sa Gradom, a dodatna ulaganja ponuditelji po kriteriju odabira najpovoljnije cijene temeljem Zakona o javnoj nabavi.

Članak 8.

Gradonačelnik Grada Karlovca dužan je istodobno s Izvješćem o izvršenju Proračuna Grada Karlovca za 2023. godinu, podnijeti Gradskom vijeću Grada Karlovca izvješće o izvršenju ovog Programa.

Članak 9 .

Ovaj Program stupa na snagu osmog dana od objave u „Glasniku Grada Karlovca“.

**TOČKA 13.**

**Program korištenja naknade za zadržavanje nezakonito izgrađenih zgrada u prostoru u 2023. godini**

Uvodno obrazloženje dao je dao je gospodin Dario Greb, dipl. ing. prom., pročelnik Upravnog odjela za komunalno gospodarstvo.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku te predlažu da se donese Program korištenja naknade za zadržavanje nezakonito izgrađenih zgrada u prostoru u 2023. godini.

Budući da nije bilo rasprave, od nazočnih 20 vijećnika u vijećnici, vijeće je sa 20 glasova ZA donijelo:

**Program**

**korištenja naknade za zadržavanje nezakonito izgrađenih zgrada u prostoru u 2023. godini**

Članak 1.

Prihodi od naknade za zadržavanje nezakonito izgrađenih zgrada u prostoru planiraju se u Proračunu Grada Karlovca za 2023. godinu u ukupnom iznosu od 26.000,00 €.

Članak 2.

Prihod iz članka 1. ovog Programa u cijelosti će se namjenski utrošiti za provedbu Kapitalnog projekta K300099 Asfaltiranje makadam prometnice Turanj.

|  |  |
| --- | --- |
|  | PRORAČUN |
| **Rashodi:** | **36.000,00** |
| Kapitalni projekt – asfaltiranje prometnice Turanj  Građevinski objekti | 36.000,00 |
| **Izvor financiranja:** | **36.000,00** |
| Prihodi od posebne namjene – ostalo – naknada za zadržavanje nezakonito izgrađenih zgrada u prostoru | 26.000,00 |
| Prihodi od posebne namjene – ostalo – vodni doprinos | 10.000,00 |

Članak 3.

Za realizaciju ovog Programa zadužuje se Upravni odjel za komunalno gospodarstvo.

Članak 4.

Ovaj Program stupa na snagu osmog dana od dana objave u „Glasniku Grada Karlovca“.

**TOČKA 14.**

**Plan rashoda za nabavu proizvedene dugotrajne imovine i dodatna ulaganja na nefinancijskoj imovini osnovnih škola za 2023. godinu**

Uvodno obrazloženje dala je gospođa Draženka Sila Ljubenko, prof. pedagog, pročelnica Upravnog odjela za društvene djelatnosti.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku te predlažu da se donese Plan rashoda za nabavu proizvedene dugotrajne imovine i dodatna ulaganja na nefinancijskoj imovini osnovnih škola za 2023. godinu.

U raspravi su sudjelovali: Dragica Malović i Draženka Sila Ljubenko

Nakon provedene rasprave, od nazočnih 20 vijećnika u vijećnici, vijeće je sa 20 glasova ZA donijelo:

**Plan**

**rashoda za nabavu proizvedene dugotrajne imovine i dodatna ulaganja na nefinancijskoj imovini osnovnih škola za 2023. godinu**

OPĆE ODREDBE

I.

Planom rashoda za nabavu proizvedene dugotrajne imovine i dodatna ulaganja na nefinancijskoj imovini osnovnih škola grada Karlovca za 2023. godinu (u daljnjem tekstu Plan) utvrđuje se obim planskog i sustavnog ulaganja u školama tijekom 2023. godine kako bi se ostvarili uvjeti za redovito obavljanje odgojno obrazovnih funkcija.

VRSTE TROŠKOVA

II.

Plan obuhvaća troškove koji nastaju pri nabavi proizvedene dugotrajne imovine i dodatnim ulaganjima na nefinancijskoj imovini, uključujući troškove za izradu projektne dokumentacije.

III.

Navedeni rashodi odnose se na skupine:

42 - Rashodi za nabavu proizvedene dugotrajne imovine i

45 - Rashodi za dodatna ulaganja na nefinancijskoj imovini

IV.

Planirana sredstva raspoređuju se po školama prema sljedećim kriterijima:

* završetak projekata započetih u 2022. godini,
* realizacija projekata za koje je osigurana odgovarajuća projektna dokumentacija
* izrada dokumentacije za projekte koji imaju za cilj unapređenje odgojno-obrazovnog sustava
* nabavka računalne i druge opreme u cilju unaprjeđenja odgojno – obrazovnog procesa.

RASPODJELA SREDSTAVA

V.

Ukupni rashodi za nabavu proizvedene dugotrajne imovine i dodatna ulaganja na nefinancijskoj imovini osnovnih škola za 2023. godinu iznose 278.871,00 € planirano temeljem Odluke o kriterijima, mjerilima i načinu financiranja decentraliziranih funkcija u osnovnim školama (DEC) na području grada Karlovca za 2023. godinu.

|  | **Osnovna škola** | **Ukupna**  **vrijednost investicije** | **Planirana sredstva**  **DEC** | **Opis i vrsta ulaganja** |
| --- | --- | --- | --- | --- |
| 1. | **OŠ Braća Seljan** | 39.817,00 | 39.817,00 | Izrada dokumentacije za izgradnju školske sportske dvorane |
| 2. | **OŠ Švarča** | 211.693,00 | 211.693,00 | Nastavak izgradnje školskog parkirališta i uređenja okoliša |
| 3. | **Osnovne škole** | 27.361,00 | 27.361,00 | Nabavka opreme za sve škole u cilju unaprjeđenja odgojno-obrazovnog procesa. |
|  | **UKUPNO** | **278.871,00** | **278.871,00** |  |

VI.

Upravni odjel za društvene djelatnosti zadužuje se za raspodjelu sredstava planiranih u članku V. ovog Plana, sukladno sredstvima planiranim Proračunom Grada Karlovca za 2023.godinu.

Osnovna škola zadužuje se za operacionalizaciju plana raspodjele sredstava za planirana ulaganja iz članka V. ovog Plana, a koja se realiziraju sukladno Zakonu o javnoj nabavi (NN 120/16, 114/22). Škola je dužna imenovati ovlaštenog predstavnika osnivača za realizaciju rashoda prema priloženoj tablici.

VII.

Doznaka sredstava za nabavu proizvedene dugotrajne imovine i dodatno ulaganje na nefinancijskoj imovini izvršava se na temelju dostavljene dokumentacije o provedenom postupku sukladno Zakonu, dostavljenih ovjerenih računa o nabavi roba ili ovjerenih obračunskih situacija za izvršene radove koji su dospjeli ili dospijevaju na plaćanje.

Sredstva će se doznačiti prema zahtjevima škola putem interne pisane procedure - lokalne riznice.

PRIJELAZNE I ZAVRŠNE ODREDBE

VIII.

Za provedbu ovog Plana zadužuje se predmetna škola i Upravni odjel za društvene djelatnosti.

IX.

Dinamika ostvarivanja Plana mora biti usklađena s dinamikom ostvarivanja prihoda u proračunu i sredstvima s pozicije potpore izravnanja.

X.

Plan rashoda za nabavu proizvedene dugotrajne imovine i dodatna ulaganja na nefinancijskoj imovini osnovnih škola za 2023. godinu stupa na snagu 8. dana od dana objave u Glasniku Grada Karlovca.

**TOČKA 15.**

**Program javnih potreba u predškolskom odgoju i obrazovanju za 2023. godinu**

Uvodno obrazloženje dala je gospođa Draženka Sila Ljubenko, prof. pedagog, pročelnica Upravnog odjela za društvene djelatnosti.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku te predlažu da se donese Program javnih potreba u predškolskom odgoju i obrazovanju za 2023. godinu.

U raspravi su sudjelovali: Dimitrije Birač, Ana Matan i Draženka Sila Ljubenko.

Nakon provedene rasprave, od nazočnih 20 vijećnika u vijećnici, vijeće je sa 20 glasova ZA donijelo:

**Program**

**javnih potreba u predškolskom odgoju i obrazovanju za 2023. godinu**

**I**

**UVOD**

Zakon o predškolskom odgoju i obrazovanju (NN 10/97,107/07,94/13,98/19, 57/22 u daljnjem tekstu: Zakon) definira predškolski odgoj kao djelatnost koja obuhvaća programe odgoja, obrazovanja, zdravstvene zaštite, prehrane i socijalne skrbi djece.

Predškolski odgoj je sastavni dio sustava odgoja, obrazovanja i skrbi o djeci, a obuhvaća programe odgoja, obrazovanja, zdravstvene zaštite, prehrane i socijalne skrbi koji se ostvaruju u dječjim vrtićima, te iznimno, u drugim ustanovama i udrugama.

Sukladno Zakonu Grad Karlovac ima pravo i obavezu odlučivati o potrebama i interesima građana na svom području za organiziranjem i ostvarivanjem programa predškolskog odgoja i obrazovanja te skrbi o djeci predškolske dobi radi zadovoljavanja tih potreba osnivati dječje vrtiće. Sve mjere vezane uz zadovoljavanje tih potreba utvrđuju se sukladno Zakonu i Državnom pedagoškom standardu.

Programom javnih potreba u predškolskom odgoju i obrazovanju Grada Karlovca utvrđuje se oblik, opseg, kvaliteta i način zadovoljavanja javnih potreba u djelatnosti predškolskog odgoja i obrazovanja te skrbi o djeci predškolske dobi prema potrebama i interesima građana grada Karlovca.

Prema Zakonu djelatnost predškolskog odgoja financira se pretežito sredstvima proračuna lokalne i područne samouprave te sudjelovanjem roditelja u cijeni programa predškolskog odgoja u koje su uključena njihova djeca. Određeni programi kao što su posebni programi za djecu s teškoćama u razvoju sufinanciraju se iz sredstava Državnog proračuna.

Djelatnost predškolskog odgoja u gradu Karlovcu odvija se u sljedećim ustanovama:

**a) DJEČJI VRTIĆ KARLOVAC**

U okviru djelatnosti Dječjeg vrtića Karlovac provode se: redoviti desetsatni program, redoviti desetsatni sportski program, redoviti desetsatni glazbeni program, program senzomotorne stimulacije i program predškole koja je obvezni program za svu djecu u godini prije polaska u osnovnu školu i u pravilu se provodi od 1. listopada do 31. svibnja u trajanju od 250 sati. Program predškole je besplatan za sve roditelje čija su djeca u godini dana prije polaska u osnovnu školu uključena u taj program.

Rad se odvija u pet objekta:

* Centralni objekt Gaza, Tkalčeva 2,
* Područni odjel Grabrik, B. Kašića 17,
* Područni odjel Banija, Obala Račkog 8,
* Područni odjel Novi centar, Smičiklasova 23,
* Područni odjel Zadobarje, Zadobarje 39.

U pedagoškoj godini 2022./2023. godini predškolski odgoj provodi su kroz 33 odgojne skupine (24 vrtićke grupe i 9 jasličkih grupa).

**b) DJEČJI VRTIĆ „ČETIRI RIJEKE“**

U okviru djelatnosti Dječjeg vrtića „Četiri rijeke“ provodi se redoviti desetsatni program, redoviti desetsatni program za rano učenje engleskog jezika, cjelodnevni integrirani sportski program, Alternativni cjelodnevni program prema koncepciji Marije Montessori za djecu od 1-3 i od 3-6 godine života i program predškole koja je obvezni program za svu djecu u godini prije polaska u osnovnu školu i u pravilu se provodi od 1. listopada do 31. svibnja u trajanju od 250 sati. Program predškole je besplatan za sve roditelje čija su djeca u godini dana prije polaska u osnovnu školu uključena u taj program.

Rad se odvija u pet objekata:

* Centralni objekt Rakovac, Grge Tuškana 9a
* Područni odjel Dubovac, Kupska 8,
* Područni odjel Švarča, Ivice Gojaka 4,
* Područni odjel Turanj, Turan 20,
* Područni odjel Mahićno, Mahićno 122a.

U pedagoškoj godini 2022./2023. godini predškolski odgoj provodi se kroz 33 odgojne skupine (26 vrtićkih grupa i 7 jasličkih grupa).

**c) DJEČJI VRTIĆI DRUGOG OSNIVAČA (PRIVATNI VRTIĆI) S PODRUČJA GRADA KARLOVCA**

Grad Karlovac u svom Proračunu osigurava sredstva za sufinanciranje redovitog desetsatnog programa za boravak djece u vrtićima kojima Grad Karlovac nije osnivač. Odlukom o sufinanciranju redovitog programa predškolskog odgoja na području grada Karlovca u dječjim vrtićima kojima Grad Karlovac nije osnivač utvrđuje se način sufinanciranja redovitog desetsatnog programa predškolskog odgoja na području grada Karlovca. Redoviti desetsatni program predškolskog odgoja za djecu u vrtićima na području grada Karlovca sufinancirat će se sukladno načinu i kriterijima za financiranje participacije roditelja u cijeni boravka djece u dječjim vrtićima kojima je osnivač Grad Karlovac. U gradu Karlovcu djeluje jedan privatni vrtić Dječji vrtić „Tintilinić“ koji provodi redovni desetsatni program verificiran od strane Ministarstva znanosti i obrazovanja.

**d) OBRTI ZA ČUVANJE DJECE**

Grad Karlovac u svom Proračunu osigurava sredstva za sufinanciranje obrta za čuvanje djece registrirane na području grada Karlovca temeljem Zakona o dadiljama („Narodne novine“ broj 37/13, 98/19). Odluku o utvrđivanju mjerila za sufinanciranje djelatnosti dadilja na području grada Karlovca donosi gradonačelnik. Navedenom Odlukom definiraju se uvjeti na temelju kojih pravo na sufinanciranje troškova čuvanja, brige i skrbi o djeci ostvaruju ako dijete i oba roditelja imaju prebivalište na području grada Karlovca te da su oba roditelja djeteta zaposlena ili su na redovitom školovanju.

**II**

**PLANIRANA SREDSTVA**

U Proračunu grada Karlovca za 2023. godinu planirani iznos od 3.873.018,00 € za Program javnih potreba u predškolskom odgoju i obrazovanju raspoređuje se na sljedeći način:

Tab. br.1

|  |  |  |
| --- | --- | --- |
| R. br. | **NAZIV AKTIVNOSTI** | **Planirana sredstva** |
| 1. | **DJEČJI VRTIĆ KARLOVAC** | **1.542.553,00** |
| 1.1. | **RASHODI ZA ZAPOSLENE U USTANOVAMA PREDŠKOLSKOG ODGOJA** | 1.518.000,00 |
|  | Plaće (Bruto) | 1.518.000,00 |
| 1.2. | **NAKNADE ZA RAD UPRAVNOG VIJEĆA** | **4.645,00** |
|  | Plaće (Bruto) | 4.645,00 |
| 1.3. | **OPREMANJE DJEČJEG VRTIĆA** | **19.908,00** |
|  | Rashodi za materijal i energiju | 6.636,00 |
|  | Oprema | 13.272,00 |

Tab. br. 2

|  |  |  |
| --- | --- | --- |
| R. br. | **NAZIV AKTIVNOSTI** | **Planirana sredstva** |
| 2. | **DJEČJI VRTIĆ ČETIRI RIJEKE** | **1.485.430,00** |
| 2.1. | **RASHODI ZA ZAPOSLENE U USTANOVAMA PREDŠKOLSKOG ODGOJA** | **1.481.448,00** |
|  | Plaće (Bruto) | 1.268.973,00 |
|  | Doprinosi na plaće | 212.475,00 |
| 2.2. | **NAKNADE ZA RAD UPRAVNOG VIJEĆA** | **3.982,00** |
|  | Naknade za rad predstavničkih i izvršnih tijela, povjerenstava i slično | 3.982,00 |

Tab. br. 3

|  |  |  |
| --- | --- | --- |
| R. br. | **NAZIV AKTIVNOSTI** | **Planirana sredstva** |
| 3. | **SUFINANCIRANJE SMJEŠTAJA DJECE U PRIVATNIM VRTIĆIMA** | **119.450,00** |
|  | Sufinanciranje privatnih vrtića | 66.361,00 |
|  | Sufinanciranje obrta za čuvanje djece | 53.089,00 |

Tab. br.4

|  |  |  |
| --- | --- | --- |
| R. br. | **NAZIV AKTIVNOSTI** | **Planirana sredstva** |
| 4. | **UNAPRJEĐENJE KVALITETE PREDŠKOLSKOG ODGOJA I OBRAZOVANJA** | **725.585,00** |
| 4.1. | UO ZA DRUŠTVENE DJELATNOSTI | 22.894,00 |
| 4.2. | DJEČJI VRTIĆ KARLOVAC | 302.691,00 |
| 4.3. | DJEČJI VRTIĆ ČETIRI RIJEKE | 400.000,00 |

**III**

**OPIS AKTIVNOSTI I NAČIN ISPLATE SREDSTAVA**

1. **DJEČJI VRTIĆ KARLOVAC**
   1. **RASHODI ZA ZAPOSLENE** **U USTANOVAMA PREDŠKOLSKOG ODGOJA**

Djelatnost predškolskog odgoja u Dječjem vrtiću Karlovac financira se iz dvaju osnovnih izvora:

* sredstava Proračuna Grada Karlovca
* sudjelovanjem roditelja u cijeni programa kojima su obuhvaćena njihova djeca

Grad Karlovac osigurava u Proračunu sredstva za plaće i naknade troškova djelatnika dječjeg vrtića Karlovac u skladu s Kolektivnim ugovorom za radnike zaposlene u Dječjem vrtiću Karlovac i Dječjem vrtiću Četiri rijeke. Sredstva za plaće doznačit će se prema zahtjevu vrtića putem interne pisane procedure-lokalne riznice.

* 1. **NAKNADE ZA RAD UPRAVNOG VIJEĆA**

Dječjim vrtićem upravlja Upravno vijeće. Mandat upravnog vijeća traje četiri godine.

Upravno vijeće vrtića Karlovac temeljem Zakona:

* odlučuje o stjecanju, opterećivanju i otuđivanju nekretnina dječjeg vrtića pod uvjetima propisanim aktom o osnivanju i statutom dječjeg vrtića, uz suglasnost osnivača dječjeg vrtića,
* predlaže osnivaču statusne promjene dječjeg vrtića,
* predlaže osnivaču promjenu naziva dječjeg vrtića,
* odlučuje o upisu djece i o mjerilima upisa, uz suglasnost osnivača,
* odlučuje o zasnivanju i prestanku radnog odnosa na prijedlog ravnatelja dječjeg vrtića, sukladno Zakonu,
* obavlja i druge poslove utvrđene aktom o osnivanju i statutom dječjeg vrtića.

Sredstva će se doznačiti prema zahtjevu vrtića putem interne pisane procedure-lokalne riznice.

1. **DJEČJI VRTIĆ „ČETIRI RIJEKE“**

**2.1.RASHODI ZA ZAPOSLENE** **U USTANOVAMA PREDŠKOLSKOG ODGOJA**

Djelatnost predškolskog odgoja u Dječjem vrtiću „Četiri rijeke“ financira se iz dvaju osnovnih izvora:

* sredstava Proračuna Grada Karlovca
* sudjelovanjem roditelja u cijeni programa kojima se obuhvaćena njihova djeca

Grad Karlovac osigurava u Proračunu sredstva za plaće i naknade troškova djelatnika dječjeg vrtića Četiri rijeke u skladu s Kolektivnim ugovorom za radnike zaposlene u Dječjem vrtiću Karlovac i Dječjem vrtiću Četiri rijeke.

Sredstva za plaće doznačit će se prema zahtjevu vrtića putem interne pisane procedure-lokalne riznice.

**2.2. NAKNADE ZA RAD UPRAVNOG VIJEĆA**

Dječjim vrtićem upravlja Upravno vijeće. Mandat upravnog vijeća traje četiri godine.

Upravno vijeće vrtića Karlovac temeljem Zakona:

* odlučuje o stjecanju, opterećivanju i otuđivanju nekretnina dječjeg vrtića pod uvjetima propisanim aktom o osnivanju i statutom dječjeg vrtića, uz suglasnost osnivača dječjeg vrtića,
* predlaže osnivaču statusne promjene dječjeg vrtića,
* predlaže osnivaču promjenu naziva dječjeg vrtića,
* odlučuje o upisu djece i o mjerilima upisa, uz suglasnost osnivača,
* odlučuje o zasnivanju i prestanku radnog odnosa na prijedlog ravnatelja dječjeg vrtića, sukladno Zakonu,
* obavlja i druge poslove utvrđene aktom o osnivanju i statutom dječjeg vrtića.

Sredstva će se doznačiti prema zahtjevu vrtića putem interne pisane procedure-lokalne riznice.

1. **SUFINANCIRANJE SMJEŠTAJA DJECE U PRIVATNIM VRTIĆIMA**

**3.1. SUFINANCIRANJE PRIVATNIH VRTIĆA**

Grad Karlovac sufinancira dio ekonomske cijene smještaja djece u dječjem vrtiću drugog osnivača (privatnom vrtiću) s područja grada Karlovca. Navedenim vrtićima osiguravat će se sredstva po djetetu s prebivalištem na području grada Karlovca za redoviti 10-satni program predškolskoga odgoja verificiran od Ministarstva znanosti i obrazovanja. Odluku o sufinanciranju redovitog programa predškolskog odgoja na području grada Karlovca u dječjim vrtićima kojima osnivač nije Grad Karlovac donosi gradonačelnik. Sredstva za 2023. godinu osigurana su u Proračunu Grada Karlovca, a doznačavat će se temeljem potpisanog ugovora i ispostavljenih računa. Redoviti desetsatni program predškolskog odgoja za djecu u vrtićima na području grada Karlovca sufinancirat će se sukladno načinu i kriterijima za financiranje participacije roditelja u cijeni boravka djece u dječjim vrtićima kojima je osnivač Grad Karlovac. Sredstva će se isplatiti temeljem ugovora s vrtićem i ispostavljenog računa.

**3.2. SUFINANCIRANJE OBRTA ZA ČUVANJE DJECE**

Grad Karlovac u svom Proračunu osigurava sredstva za sufinanciranje obrta za čuvanje djece registrirane na području grada Karlovca temeljem Zakona o dadiljama („Narodne novine“ broj 37/13, 98/19). Odluku o utvrđivanju mjerila za sufinanciranje djelatnosti dadilja na području grada Karlovca donosi gradonačelnik Grada Karlovca. Navedenom Odlukom definiraju se uvjeti na način da se pravo na sufinanciranje troškova čuvanja, brige i skrbi o djeci ostvaruje ako dijete i oba roditelja/skrbnika imaju prebivalište na području grada Karlovca te da su oba roditelja/skrbnika djeteta zaposlena ili su na redovitom školovanju. Grad Karlovac potpisuje ugovore s obrtima za čuvanje djece koji imaju roditelje i djecu koji udovoljavaju uvjetima propisanim gore navedenom Odlukom. Sredstva će se isplatiti temeljem ugovora s vrtićem i ispostavljenog računa.

**4. UNAPRJEĐENJE KVALITETE PREDŠKOLSKOG ODGOJA I OBRAZOVANJA**

Grad Karlovac provodi projekt „Unaprjeđenje kvalitete predškolskog odgoja i obrazovanja u Karlovcu II“ u sklopu otvorenog trajnog poziva „Nastavak unaprjeđenja usluga za djecu u sustavu ranog i predškolskog odgoja i obrazovanja“ u okviru Operativnog programa Učinkoviti ljudski potencijali 2014. – 2020., Prioritetne osi 2 „Socijalno uključivanje“.

Opći cilj projekta je doprinijeti usklađivanju poslovnog i obiteljskog života obitelji s uzdržavanim članovima uključenim u programe ranog i predškolskog odgoja i obrazovanja. Specifični cilj projekta je unaprjeđenje usluga koje pruža vrtić kroz produljenje radnog vremena vrtića s ciljem omogućavanja bolje ravnoteže između poslovnih obveza i obiteljskog života zaposlenih roditelja s uzdržavanim članovima uključenim u programe ranog i predškolskog odgoja i obrazovanja na način da se rad dječjih vrtić organizira tako da je usklađen i prilagođen potrebama zaposlenih roditelja kroz uslugu produljenog radnog vremena dječjeg vrtića sukladno Državnom pedagoškom standardu.

Predmetni projekt pruža uslugu produljenog radnog vremena vrtića za 6 sati, a isti koristi oko 220 djece u 5 objekata. Kroz projekt je zaposleno 12 novih odgojitelja, 3 stručna suradnika, 1 kuhar i 5 spremačica na 75 % te 1 voditelj projekta na 100% radnog vremena.

**IV**

**OSTALE ODREDBE**

Zadužuju se Dječji vrtić Karlovac i Dječji vrtić Četiri rijeke za namjensko trošenje doznačenih sredstava, te da po realizaciji programa za 2023. godinu podnesu Izvješće nadležnom Upravnom odjelu za društvene djelatnosti i Gradskom vijeću Grada Karlovca.

**V**

Ovaj Program stupa na snagu osmog dana od dana objave u Glasniku Grada Karlovca.

**TOČKA 16.**

**Program javnih potreba osnovnih škola iznad zakonskog standarda za 2023. godinu**

Uvodno obrazloženje dala je gospođa Draženka Sila Ljubenko, prof. pedagog, pročelnica Upravnog odjela za društvene djelatnosti.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku te predlažu da se donese Program javnih potreba osnovnih škola iznad zakonskog standarda za 2023. godinu.

U raspravi su sudjelovali: Marina Jarnjević, Draženka Sila Ljubenko, Dragica Malović i Predrag Pavlačić.

Nakon provedene rasprave, od nazočnih 20 vijećnika u vijećnici, vijeće je sa 20 glasova ZA donijelo:

**Program**

**javnih potreba osnovnih škola iznad zakonskog standarda za 2023. godinu**

**I**

**UVOD**

Program javnih potreba osnovnih škola iznad zakonskog standarda za 2023. godinu (u daljnjem tekstu Program), poticajni je program koji se financira iz Proračuna grada Karlovca s ciljem unapređenja karlovačkog osnovnoškolskog sustava. Programom su obuhvaćeni poslovi i projekti iz područja odgoja i obrazovanja, koji sukladno pozitivnim zakonskim propisima spadaju u nadležnost Grada Karlovca ili su od posebnog interesa za Grad Karlovac. U Gradu Karlovcu djelatnost osnovnog obrazovanja realizira se u 11 odgojno obrazovnih ustanova, u okviru kojih je 10 osnovnih matičnih škola, 9 područnih škola, i Centar za odgoj i obrazovanje djece i mladeži (u daljnjem tekstu Centar). Ukupan broj učenika u osnovnim školama u školskoj godini 2022./2023. je 3.639, dok se u Centru kroz osnovnu i srednju školu obrazuje 104 učenika, pa je tako sveukupno u školama kojima je osnivač Grad Karlovac 3.743 učenika raspoređenih u 218 razrednih odjela. Centar u svojoj djelatnosti pruža i usluge predškolskog odgoja za djecu s teškoćama u razvoju različitog stupnja i vrste teškoće. Od 11 ustanova nastava se u jednoj smjeni provodi u 6 škola (OŠ Banija, OŠ Braća Seljan, OŠ Skakavac, OŠ Rečica, OŠ Švarča i Centru) dok u ostalih 5 škola nastava je organizirana u dvije smjene (OŠ Dragojle Jarnević, OŠ Dubovac, OŠ Grabrik, OŠ Turanj i OŠ Mahično).

Programi i aktivnosti vezani su uz unaprjeđenje materijalnih uvjeta u kojima se odvija odgojno obrazovni rad, omogućavanje stručnog usavršavanja učitelja i stručnih suradnika, poticanje izvannastavnih i izvanškolskih aktivnosti učenika, stvaranje poticajnog, sigurnog i suradničkog odnosa u školi i poticanje zdravih odnosa suradnje između svih članova školske zajednice. Programom javnih potreba osnovnih škola iznad zakonskog standarda za 2023. godinu iz Proračuna Grada Karlovca osiguravaju se sredstva za provedbu produženog boravka, prijevoza učenika, rada s darovitim učenicima, održavanje škole u prirodi te preventivnih i izvannastavnih aktivnosti.

**II**

**PLANIRANA SREDSTVA**

U Proračunu Grada Karlovca za 2023. godinu planirani iznos od 584.841,00 € za Program javnih potreba u osnovnom školstvu iznad zakonskog standarda raspoređuje se na sljedeći način:

|  |  |  |
| --- | --- | --- |
| Red. Br. | **NAZIV AKTIVNOSTI** | **Planirana sredstva** |
| 1. | **PRODUŽENI BORAVAK** | 308.805,00 |
| 2. | **PRIJEVOZ UČENIKA – iznad standarda** | 62.778,00 |
| 3. | **RAD S DAROVITIM UČENICIMA OŠ** | 6.590,00 |
| 4. | **PREVENCIJA OVISNOSTI** | 1.827,00 |
| 5 | **ŠKOLA U PRIRODI** | 13.272,00 |
| 6. | **NABAVA OBRAZOVNOG MATERIJALA ZA UČENIKE OSNOVNIH ŠKOLA** | 188.250,00 |
| 7. | **OSTALE AKTIVNOSTI** | 3.319,00 |
|  | **UKUPNO** | **584.841,00** |

**III**

**OPISI PROJEKATA I AKTIVNOSTI**

1. **PRODUŽENI BORAVAK**

Produženi boravak provodi se kao neobvezan oblik odgojno-obrazovnog rada, namijenjen učenicima razredne nastave, koji se provodi izvan redovite nastave s organiziranim boravkom, prehranom i učenjem u prostorima škole, a temeljem Pravilnika o organizaciji i provedbi produženoga boravka u osnovnoj školi (NN 62/2019). Produženi boravak u školskoj godini 2022./2023. provodi se u ukupno sedam gradskih škola kojeg pohađa oko 620 učenika s područja grada Karlovca raspoređeni u 21 grupu.

Produženi boravak provodi se u sljedećim školama:

* OŠ Švarča
* OŠ Grabrik
* OŠ Dubovac
* OŠ Braća Seljan
* OŠ Dragojla Jarnević
* OŠ Banija
* OŠ Turanj

Osnovni cilj produženog boravka je djecu zbrinuti nakon nastave dok su roditelji na radnom mjestu i organiziranim samostalnim radom učenika uz pomoć učitelja izraditi domaću zadaću, samostalno učiti, izvoditi istraživačke projekte, a osmišljeni su i sportsko rekreacijski, tehničko radni i kulturno umjetnički programi.

Sredstva za plaće i druge rashode za zaposlene učiteljice u produženom boravku osiguravaju se iz Proračuna Grada Karlovca i mjesečne subvencije roditelja. Način financiranja i organizacije produženog boravka definira se posebnom odlukom gradonačelnika.

Sredstva će se doznačiti prema zahtjevima škola putem interne pisane procedure-lokalne riznice.

**3. PRIJEVOZ UČENIKA – IZNAD STANDARDA**

1. **Usluge prijevoza učenika osnovnih škola**

Sukladno zakonskim odredbama, prijevoz učenika osnovnih škola financira se u okviru decentraliziranih funkcija u školstvu na sljedeći način:

- osnivač je dužan organizirati prijevoz učenicima razredne nastave (1. – 4. razred) koji imaju adresu stanovanja udaljenu od škole najmanje tri kilometra.

- osnivač je dužan organizirati prijevoz učenicima predmetne nastave (5. – 8. razred) koji imaju adresu stanovanja udaljenu od škole najmanje pet kilometara.

Za učenike koji ne udovoljavaju zakonskim kriterijima za ostvarivanje prava na financiranje troškova prijevoza, Grad Karlovac dodatno osigurava sredstva iznad zakonskog standarda i to za učenike od 1. do 4. razreda koji su udaljeni od kuće do škole do 3 km i za učenike od 5. do 8. razreda koji su udaljeni od kuće do škole do 5 km.

Škola dostavlja popise učenika u Upravni odjel za društvene djelatnosti i prijevozniku koji obavlja uslugu prijevoza učenika, vodeći računa o važećoj Mreži osnovnoškolskih ustanova na području grada Karlovca. Temeljem dostavljenih popisa prijevoznik izdaje mjesečne karte učenicima. Sukladno zaključenom Ugovoru o koncesiji za obavljanje djelatnosti javnog prijevoza putnika, Autotransport Karlovac d.d., ispostavlja račun naručitelju prijevoza Gradu Karlovcu, za izvršenu uslugu prijevoza učenika.

**b) Usluge prijevoza djece s teškoćama u razvoju**

Temeljem Odluke Ministarstva znanosti i obrazovanja o kriterijima za financiranje povećanih troškova prijevoza i posebnih nastavnih sredstava i pomagala te sufinanciranje prehrane učenika s teškoćama u razvoju u osnovnoškolskim programima, utvrđeno je da se troškovi prijevoza učenika s teškoćama u razvoju koji se mogu organizirati javnim putničkim prijevozom, financiraju iz proračuna osnivača.

Povećani troškovi odnose se na učenike s teškoćama u razvoju koji su učenici redovitih osnovnih škola i koji se školuju temeljem Rješenja Karlovačke županije o određivanju primjerenog oblika odgoja i obrazovanja po prilagođenom programu*.* Sredstva će se doznačavati temeljem računa Autotransporta Karlovac d.d. prema popisima učenika kojeg dostave škole, a temeljem Ugovora o koncesiji za obavljanje djelatnosti javnog gradskog prijevoza putnika.

**4. RAD S DAROVITIM UČENICIMA**

Grad Karlovac osigurava sredstva za rad s darovitim učenicima u osnovnim školama grada Karlovca te sredstva za identifikaciju potencijalno darovitih učenika za škole koje nemaju zaposlene psihologe. Identifikacija djece koja imaju potencijal vrlo je važna, jer dodatnim radom često se potiče njihovo sudjelovanje na natjecanjima, susretima i smotrama. Identifikaciju darovitih učenika provode psiholozi, a svaka škola koja prođe identifikaciju i formira grupu darovitih izrađuje program rada s darovitim učenicima. Bavljenje darovitima podrazumijeva praćenje potencijalno darovitih učenika do kraja osmog razreda radi pravilnog odabira daljnjeg školovanja. Rad s učenicima u školi treba počivati na individualnom pristupu koji treba stvoriti preduvjete, kako za svu djecu u školskom sustavu, tako i za darovitu djecu u odgojno obrazovnom sustavu.

Grad Karlovac donio je Odluku kojom su se utvrđeni uvjeti i mjerila za dodjelu novčanih nagrada učenicima osnovnih škola i njihovim mentorima za osvojeno prvo, drugo ili treće mjesto te sudjelovanja na državnim natjecanjima, a sukladno kriterijima Agencije za odgoj i obrazovanje, Ministarstva znanosti i obrazovanja i Hrvatskog školskog sportskog saveza. Novčanu nagradu dobivaju učenici i njihovi mentori iz osnovnih škola kojima je osnivač Grad Karlovac temeljem popisa učenika i mentora, područjem natjecanja, te osvojenim mjestom na državnom natjecanju ili sudjelovanjem na natjecanju za tekuću školsku godinu. Visina novčane nagrade propisuje se odlukom koju donosi gradonačelnik, a sukladno proračunskim mogućnostima.

Cilj rada s darovitim učenicima je potaknuti organiziranu brigu za darovite učenike i poticati ih na kreativno mišljenje.

Sredstva će se doznačiti prema zahtjevima škola putem interne pisane procedure-lokalne riznice.

**5. PREVENCIJA OVISNOSTI**

U školskim ustanovama izrađuje se i provodi školska preventivna strategija koja je dio godišnjih planova i programa škola radi zadovoljavanja različitih potreba učenika u skladu s njihovim sklonostima, sposobnostima i interesima, kao i poticanje razvoja dodatnih specifičnih oblika potpore učenicima. Školske preventivni programi se sastoje od različitih radionica i predavanja koji se prilagođavaju specifičnostima svake škole. Školski preventivni programi imaju za cilj jačati i razvijati osobne i socijalne kompetencije djece i mladih kako bi živjeli kvalitetnim životom i naučili različite strategije kako se nositi i adekvatno odgovoriti na životne okolnosti u kojima se nalaze te prevenirati sve oblike neprihvatljivog ponašanja i zaštitu mentalnog zdravlja učenika.

Osnovne škole uključene su i u provođenje Preventivnog programa grada Karlovca koje je započelo 2006. godine. Učitelji i stručni suradnici koji su educirani za rad s roditeljima i učenicima provode aktivnosti čiji je cilj pružanje odgovarajuće podrške i pomoći u različitim životnim situacijama, usvajanje vještina potrebnih za uspješno građenje odnosa s djecom/mladima i roditeljima, uspostava mreže podrške između škole, roditelja i institucija zaduženih za zaštitu djece i mladih,

Grad Karlovac za aktivnosti škola osigurava dio sredstava za provedbu radionica.

Sredstva će se doznačiti prema zahtjevima škola putem interne pisane procedure-lokalne riznice.

**6. ŠKOLA U PRIRODI**

Škola u prirodi program je višednevne terenske nastave za učenike 4. razreda osnovnih škola koji se izvodi prema preporuci Ministarstva znanosti i obrazovanja. Svako odredište, odnosno mjesto u kojem se izvodi program škole u prirodi nudi, osim ugovorenih programskih sadržaja, i mogućnost odlazaka na poučne izlete koji upotpunjuju terensku nastavu. Program škole u prirodi podijeljen je na četiri osnovna dijela i to obrazovni, odgojni, sportsko-rekreacijski i kulturno zabavni. Škola u prirodi u pravilu se provodi u Hostelu Karlovac u Selcu i idealan je način terenske nastave čija je funkcija upoznavanje prirodnog okoliša, otkrivanje novog svijeta i stjecanje iskustva u odnosu prema prirodi i ljudima, razvijanje ekološke svijesti, sportske igre i natjecanje te kreativne i umjetničke radionice

Grad Karlovac osigurava besplatan organizirani prijevoz za sve učenike, te besplatan smještaj djece čiji roditelji su korisnici gradskog socijalnog programa.

**7. NABAVA OBRAZOVNOG MATERIJALA ZA UČENIKE OSNOVNIH ŠKOLA**

Sredstvima Državnoga proračuna nabavljaju se isključivo udžbenici za obvezne i izborne nastavne predmete sukladno Odluci o odabiru koju škola donosi i objavljuje na svojim mrežnim stranicama. Grad Karlovac kroz Program javnih potreba osigurava sredstva za nabavu obrazovnog materijala za učenike osnovnih škola budući ista nisu u Državnom proračunu osigurana za nabavu dopunskih i pomoćnih nastavnih sredstava (radne bilježnice, zbirke zadataka, kutije za tehničku kulturu, likovne mape, atlasi itd.). Osiguravanje obrazovnog materijala u cilju je unaprjeđenja podrške sustava djeci i njihovim obiteljima te nadogradnje obrazovnog sustava, a najviše kao dodatna mjera odnosno financijska pomoć roditeljima na početku školske godine.

Sredstva će se doznačiti prema zahtjevima škola putem interne pisane procedure-lokalne riznice

**8. OSTALE AKTIVNOSTI**

Državni pedagoški standard osnovnoškolskog sustava odgoja i obrazovanja definira izvannastavnu aktivnost kao „oblik aktivnosti koji škola planira, programira, organizira i realizira, a u koju se učenik samostalno, neobvezno i dobrovoljno uključuje“. Unutar škole i programa osnovno školskog obrazovanja koje je redovno, učenici osnovnih škola aktivni su i u izvannastavnim aktivnostima. Njima učenici zadovoljavaju svoje stvaralačke i rekreativne potrebe, a posebice stječu kulturu slobodnog vremena. One omogućuju stvaralačko djelovanje učenika i nastavnika te značajno doprinose sveukupnom ostvarivanju odgojno-obrazovnih zadataka. Grad financira, stimulira i potiče angažman učenika u ovim oblicima aktivnosti.

U izvannastavne aktivnosti ubrajaju se različiti sadržaji koji su od velike koristi za dječji svestrani razvoj kao što su sport, glazba, aktivnosti unutar Globe programa, škola plivanja za djecu s teškoćama u razvoju u Centru za odgoj i obrazovanje djece i mladeži i usvajanje novih vještina. Sredstva će se doznačiti prema zahtjevima škola putem interne pisane procedure-lokalne riznice.

**IV**

**OSTALE ODREDBE**

Zadužuju se gore navedeni korisnici za namjensko trošenje doznačenih sredstava.

Zadužuje se Upravni odjel za društvene djelatnosti da podnese Izvješće Gradskom vijeću Grada Karlovca o realizaciji programa Javnih potreba u osnovnim školama iznad zakonskog standarda za 2023. godinu.

**V**

Ovaj program stupa na snagu osmog dana od dana objave u Glasniku Grada Karlovca.

**TOČKA 17.**

**Program javnih potreba u kulturi Grada Karlovca za 2023. godinu**

Uvodno obrazloženje dala je gospođa Draženka Sila Ljubenko, prof. pedagog, pročelnica Upravnog odjela za društvene djelatnosti.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku te predlažu da se donese Program javnih potreba u kulturi Grada Karlovca za 2023. godinu

U raspravi su sudjelovali: Ana Matan i Draženka Sila Ljubenko.

Nakon provedene rasprave, od nazočnih 19 vijećnika u vijećnici, vijeće je sa 19 glasova ZA i donijelo:

**Program**

**javnih potreba u kulturi Grada Karlovca za 2023. godinu**

Članak 1.

Programom javnih potreba u kulturi Grada Karlovca za 2023. godinu (u daljnjem tekstu: Program) utvrđuju se aktivnosti, poslovi i djelatnosti u kulturi od značenja za grad Karlovac, kao i za njegovu promociju na svim razinama međužupanijske i međunarodne suradnje.

Programom javnih potreba u kulturi stvaraju se uvjeti za zadovoljavanje potreba u sljedećim područjima kulturnih djelatnosti:

- glazbena i glazbeno-scenska djelatnost,

- dramska i plesna umjetnost, te izvedbene umjetnosti,

- knjižna, nakladnička i knjižarska djelatnost,

- vizualne umjetnosti i zaštita i očuvanje kulturne baštine,

- inovativne umjetničke i kulturne prakse i međunarodna kulturna suradnja

Članak 2.

Program čine programi udruga građana, vjerskih zajednica, te programi drugih pravnih i fizičkih osoba.

Ovim Programom u 2023. godini u Proračunu Grada Karlovca planirane su javne potrebe u kulturi u ukupnom iznosu od 145.995,00 €, kako slijedi:

**I. KULTURNI PROGRAMI USTANOVA I UDRUGA** – program 6006 aktivnost A600001, planiran u iznosu od 132.723,00 €, koji se odnose na programe ustanova kojima Grad Karlovac nije osnivač, udruga građana i drugih pravnih i fizičkih osoba.

**II. POMOĆI ZA SAKRALNE OBJEKTE** - PROGRAMI ZAŠTITE I OČUVANJA KULTURNE BAŠTINE –- program 6006 kapitalni projekt K600002 u iznosu od 13.272,00 €, koji se odnosi na projekte obnove i očuvanja lokalne baštine prema Programu.

Članak 3.

Financijska sredstva za ostvarivanje javnih potreba iz članka 1. ovog Programa osiguravaju se u Proračunu Grada Karlovac za 2023. godinu.

Raspodjelu financijskih sredstava iz prethodnog stavka ovog članka prema korisnicima obavlja Upravni odjel za društvene djelatnosti, sukladno Planu raspodjele sredstava za programe javnih potreba u kulturi Grada Karlovca za 2023. godinu (u daljnjem tekstu: Plan) i Odluci o izvršavanju Proračuna Grada Karlovca za 2023. godinu.

Plan iz stavka 2. ovog članka glasi:

|  |  |
| --- | --- |
| **PLAN RASPODJELE SREDSTAVA** Iznosi u € | |
| **A)GLAZBENA I GLAZBENO-SCENSKA DJELATNOST** | |
| **1. Zajednica organizacija amaterskih kulturnih djelatnosti Karlovac - ZOAKD** |  |
| Očuvanje kulturne baštine - radionice | 1.327,00 |
| Organizacija smotri | 2.654,00 |
| Tradicionalni koncerti | 1.327,00 |
| Sufinanciranje sudjelovanja članica ZOAKD-a na manifestacijama državnog značaja | 1.327,00 |
| UKUPNO | **6.635,00** |
| **2. Glazbena škola Karlovac** |  |
| Redovna djelatnost Karlovačkog komornog orkestra Glazbene škole Karlovac | 13.272,00 |
| Koncerti „Božićna bajka“ i „Orašar“ | 1.991,00 |
| Koncert „Klasika u parku“ | 664,00 |
| UKUPNO | **15.927,00** |
| **3. Puhački orkestar grada Karlovca** |  |
| Redovni program rada u 2023. godini | 6.640,00 |
| UKUPNO | **6.640,00** |
| **4. Karlovački tamburaški orkestar** |  |
| Redovni rad orkestra | 1.327,00 |
| Škola tambure | 1.327,00 |
| Koncert – Umirovljenici svome gradu | 398,00 |
| UKUPNO | **3.052,00** |
| **5. FA „Matija Gubec“** |  |
| Redovna djelatnost u 2023. godini | 4.646,00 |
| Koncertna aktivnost u 2023. godini | 1.327,00 |
| UKUPNO | **5.973,00** |
| **6. Chorus Carolostadien** |  |
| Redovna djelatnost | 1.327,00 |
| Obilježavanje 25. obljetnice – Buđenje s pjesmom | 1.327,00 |
| UKUPNO | **2.654,00** |
| **7. Dokumentacijsko-memorijalni centar hrvatskih branitelja**  **„Damir Pintar“** |  |
| 15. siječnja - Dan međunarodnog priznanja Republike Hrvatske | 664,00 |
| UKUPNO | **664,00** |
| **8. FD „Vuga“** |  |
| Cjelovečernji koncert | 531,00 |
| UKUPNO | **531,00** |
| **9. Karlovački vokalni oktet** |  |
| Redovna djelatnost | 531,00 |
| Proslava 65. godišnjice | 1.327,00 |
| UKUPNO | **1.858,00** |
| **10. KA–MATRIX** |  |
| „Udar groma 2023“ – festival suvremene glazbe | 1.327,00 |
| UKUPNO | **1.327,00** |
| **11. Orpheus** |  |
| 17. međunarodni etno jazz festival | 3.982,00 |
| **UKUPNO** | **3.982,00** |
| **A)SVEUKUPNO** | **49.243,00** |
|  | |
| **B) DRAMSKA I PLESNA UMJETNOST, TE IZVEDBENE UMJETNOSTI** | |
| **1.Tranzicijsko-fikcijsko kazalište/TRAFIK** |  |
| Premijera predstave „Drago mi je, Dragojla“ | 1.593,00 |
| UKUPNO | **1.593,00** |
| **2.Umjetnička organizacija „Lepeza“** |  |
| 30 godina umjetničkog rada | 1.593,00 |
| UKUPNO | **1.593,00** |
| **3. Studio 23** |  |
| Redovna djelatnost u 2023. godini | 1.327,00 |
| UKUPNO | **1.327,00** |
| **4. F.R.E.E. D.A.N.C.E.** |  |
| Karlovac Dance Festival 013 – hrvatska gostovanja | 1.991,00 |
| Tesla on the Beach | 2.124,00 |
| UKUPNO | **4.115,00** |
| **5. Bratstvo svetog Mihovila** |  |
| „Sajam vlastelinstva Dubovac – Bitka za Karlovac“ | 3.318,00 |
| UKUPNO | **3.318,00** |
| **6. Kinoklub Karlovac** |  |
| Stop Motion Scena 2023. | 1.327,00 |
| UKUPNO | **1.327,00** |
| **7.Plesni klub st.Art** |  |
| Završna produkcija Plesnog kluba st.Art | 1.327,00 |
| UKUPNO | **1.327,00** |
| **B)SVEUKUPNO** | **14.600,00** |
|  | |
| **C)KNJIŽNA, NAKLADNIČKA I KNJIŽARSKA DJELATNOST** | |
| **1. Glazbena škola Karlovac** |  |
| Digitalizacija arhivske građe „Glazbeni Karlovac“ – treća faza | 664,00 |
| UKUPNO | **664,00** |
| **2. KALOMA d.o.o.** |  |
| Glazbokaz | 265,00 |
| Pričam ti priču nešto drugačije | 664,00 |
| Susreti s dječjim književnicima | 398,00 |
| UKUPNO | **1.327,00** |
| **3. Ogranak Matice hrvatske u Karlovcu** |  |
| Izdavanje časopisa „Svjetlo“ | 5.309,00 |
| HKN GK „Zdravko Pucak“ | 2.654,00 |
| Obilježavanje 70. rođendana dr. sc. Irene Lukšić | 1.327,00 |
| Okrugli stol u čast dr. sc. Milana Kruheka | 1.327,00 |
| UKUPNO | **10.617,00** |
| **4. Književni krug Karlovac** |  |
| 24. natječaj za kratku priču „Zlatko Tomičić“ | 796,00 |
| UKUPNO | **796,00** |
| **5.** **Umjetnička organizacija „Lepeza“** |  |
| Tko šiša miša - slikovnica | 664,00 |
| UKUPNO | **664,00** |
| **6. Udruga slijepih Karlovačke županije** |  |
| Izdavanje časopisa „Život slijepih“ | 929,00 |
| UKUPNO | **929,00** |
| **7.Arheološka udruga „Kremen“** |  |
| Karlovačko arheološko blago | 1.327,00 |
| UKUPNO | **1.327,00** |
| **8.Mojca Rapo** |  |
| Izdavanje pjesničke zbirke „Šaptačica vodama“ | 1.327,00 |
| UKUPNO | **1.327,00** |
| **9.Tomislav Domović** |  |
| Antologija „Cvrčci u trubi“ | 1.327,00 |
| UKUPNO | **1.327,00** |
| **10.Kulturno umjetničko društvo „Rečica“** |  |
| Izdavanje monografije KUD-a „Rečica“ povodom 100. obljetnice | 3.584,00 |
| UKUPNO | **3.584,00** |
| **11.Kulturno umjetničko društvo „Mostanje“** |  |
| Izdavanje monografije „Mostanje kroz vrijeme i običaje“ | 1.327,00 |
| UKUPNO | **1.327,00** |
| **C)SVEUKUPNO** | **23.889,00** |
|  | |
| **D)VIZUALNE UMJETNOSTI** | |
| **1. Centar za pružanje usluga u zajednici „Vladimir Nazor“** |  |
| 49. zimska likovna kolonija ZILIK 2023. i izložbe u Galeriji ZILIK | 2.654,00 |
| UKUPNO | **2.654,00** |
| **2. Udruga likovnih autora Karlovac** |  |
| Izložbeni program 2023. | 1.327,00 |
| UKUPNO | **1.327,00** |
| **D) SVEUKUPNO** | **3.981,00** |
|  | |
| **E) INOVATIVNE UMJETNIČKE I KULTURNE PRAKSE I MEĐUNARODNA KULTURNA SURADNJA** | |
| **1. Glazbena škola Karlovac** |  |
| Edukacija publike kroz programe „Noć glazbe“ i „Kava s Bachom“ | 664,00 |
| 24. međunarodna ljetna škola gitare | 1.991,00 |
| 11. Karlovac piano festival | 796,00 |
| UKUPNO | **3.451,00** |
| **2.Folklorni ansambl „Matija Gubec“** |  |
| Sudjelovanje na CIOFF festivalu na Cipru | 1.327,00 |
| UKUPNO | **1.327,00** |
| **3. KA-MATRIX** |  |
| Nova kultura\_Hibridni grad 023 | 929,00 |
| UKUPNO | **929,00** |
| **4. F.R.E.E. D.A.N.C.E.** |  |
| Karlovac Dance Festival 013 – međunarodna gostovanja | 1.327,00 |
| UKUPNO | **1.327,00** |
| **5. Međunarodni festival folklora** |  |
| 24. međunarodni festival folklora i 4. okusi svijeta | 19.908,00 |
| UKUPNO | **19.908,00** |
| **6.**  **Kinoklub Karlovac** |  |
| FUSE – Film Under Severe Experiment 2023. | 1.327,00 |
| 28. filmska revija mladeži i 16. Four River Film Festival | 10.618,00 |
| UKUPNO | **11.945,00** |
| **7. Savez udruga Kaoperativa** |  |
| Mala scena i Urbani park 2023. | 1.327,00 |
| UKUPNO | **1.327,00** |
| **8. Studio 23** |  |
| Performing PICNIC PARK festival #4 | 796,00 |
| UKUPNO | **796,00** |
| **E)SVEUKUPNO** | **41.010,00** |
|  | |
| **F) ZAŠTITA I OČUVANJE KULTURNE BAŠTINE** | |
| **1.Župa Sveta Tri Kralja, Banija** | |
| Nastavak građevinske sanacije župne crkve 5.309,00 | |
| UKUPNO  **5.309,00** | |
| **2.Eparhija gornjokarlovačka – Crkvena općina Karlovac** | |
| Izrada stolarije na zgradi Parohijskog i Eparhijskog dvora 5.309,00 | |
| UKUPNO **5.309,00** | |
| **3.Župa Uzvišenja Svetog Križa, Završje Netretičko** | |
| Nastavak građevinske sanacije kapele Svetog Antuna Pustinjaka, Zadobarje 2.654,00 | |
| UKUPNO **2.654,00** | |
| **F) SVEUKUPNO 13.272,00** | |
|  | |
| **REKAPITULACIJA - Djelatnosti** | |
| A) Glazbena i glazbeno-scenska djelatnost | 49.243,00 |
| B) Dramska i plesna umjetnost, te izvedbene umjetnosti | 14.600,00 |
| C) Knjižna, nakladnička i knjižarska djelatnost | 23.889,00 |
| D) Vizualne umjetnosti | 3.981,00 |
| E) Inovativne umjetničke i kulturne prakse i međunarodna kulturna suradnja | 41.010,00 |
| F) Zaštita i očuvanje kulturne baštine | 13.272,00 |
| **UKUPNO** | **145.995,00** |
|  | |
| **REKAPITULACIJA – Korisnici** | |
| 1. Kulturni programi ustanova i udruga | 132.723,00 |
| 2. Pomoći za sakralne objekte | 13.272,00 |
| **SVEUKUPNO** | **145.995,00** |

Članak 4.

Upravni odjel za društvene djelatnosti prati namjensko korištenje sredstava iz članka 3. ovog Programa i podnosi izvješće o izvršenju Programa Gradskom vijeću Grada Karlovca.

Članak 5.

Ovaj Program stupa na snagu 8. dan od objave u Glasniku Grada Karlovca, a primjenjivat će se od 1. siječnja 2023. godine.

**TOČKA 18.**

**Program javnih potreba u tehničkoj kulturi grada Karlovca za 2023. godinu**

Uvodno obrazloženje dala je gospođa Draženka Sila Ljubenko, prof. pedagog, pročelnica Upravnog odjela za društvene djelatnosti.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku te predlažu da se donese Program javnih potreba u tehničkoj kulturi grada Karlovca za 2023. godinu.

U raspravi su sudjelovali: Predrag Pavlačić i Draženka Sila Ljubenko.

Nakon provedene rasprave, od nazočnih 19 vijećnika u vijećnici, vijeće je sa 19 glasova ZA donijelo:

**Program**

**javnih potreba u tehničkoj kulturi grada Karlovca za 2023. godinu**

**I**

**UVOD**

Program javnih potreba u tehničkoj kulturi grada Karlovca za 2023. godinu (u daljnjem tekstu Program), donosi se kao provedbeni akt u skladu s Proračunom Grada Karlovca za 2023. godinu. Programom su obuhvaćene aktivnosti, poslovi i djelatnosti od značaja za razvoj tehničke kulture u gradu Karlovcu, kao i za njegovu promociju na svim razinama.

**II**

Temeljem članka 20. Zakona o tehničkoj kulturi (NN 76/93, 11/94, 38/09) Upravni odjel za društvene djelatnosti na prijedlog Zajednice tehničke kulture Karlovac izradio je Program javnih potreba u tehničkoj kulturi grada Karlovca za 2023. godinu. Svrha programa je da se putem programskog cilja sustavno usmjerava razvoj tehničke kulture u gradu Karlovcu.

**Opći cilj Programa**

Razvitak i promidžba tehničke kulture, poticanje na stvaralački i znanstveni rad, tehnički odgoj i obrazovanje, znanstveno i tehničko opismenjavanje, s naglaskom na inovatorstvo, posebno djece i mladih.

**Specifični ciljevi Programa**

1. Podržati odgoj, obrazovanje i osposobljavanje za stjecanje tehničkih, tehnoloških i informatičkih znanja i vještina

2. Podržati inventivni rad i stvaralačke radnje usmjerene na razvitak i uvođenje novih proizvoda, materijala, proizvodnih postupaka, metoda i usluga

3. Promovirati praktičnu primjenu tehničke kulture osobito u spoju s inovatorstvom i poduzetništvom

4. Podržati i promovirati rad stručnih službi Zajednice tehničke kulture

5. Podržati razvoj i ojačati kapacitete udruga u tehničkoj kulturi

6. Poboljšati suradnju obrazovnih institucija, Zajednice tehničke kulture i njenih članica.

**III**

**PLANIRANA SREDSTVA**

U Proračunu Grada Karlovca za 2023. godinu za Program javnih potreba u tehničkoj kulturi planiran je iznos od **86.270,00 €** te se raspoređuje na sljedeći način:

|  |  |
| --- | --- |
| **Opis aktivnosti** | **Planirana sredstva** |
| 1. **PRIHODI**   **SREDSTVA PRORAČUNA GRADA KARLOVCA** | **86.270,00** |
| 1. **RASHODI**   **JAVNE POTREBE U TEHNIČKOJ KULTURI GRADA KARLOVCA** | **86.270,00** |
| **1. DJELOVANJE ZAJEDNICE TEHNIČKE KULTURE** | **68.270,00** |
| 1.1. Rashodi za zaposlene | 40.746,00 |
| 1.2. Materijalni rashodi | 27.524,00 |
| 1.2.1. Naknada troškova zaposlenima za prijevoz | 1.208,00 |
| 1.2.2. Rashodi za materijal i energiju | 8.490,00 |
| 1.2.3.Rashodi za usluge | 5.168,00 |
| 1.2.4.Ostali nespomenuti rashodi - troškovi organizacije natjecanja, financiranje projekata usmjerenih inovativnom radu i stvaralaštvu i dr. | 12.658,00 |
| **2. RAD UDRUGA - ČLANICA ZAJEDNICE TEHNIČKE KULTURE** | **18.000,00** |

**IV**

**OPIS AKTIVNOSTI I OPERATIVNA PROVEDBA PROGRAMA**

Programom se stvaraju uvjeti za zadovoljavanje potreba u obrazovanju u području tehničke kulture, promociji tehničke kulture, poticanju izvrsnosti u tehničkoj kulturi, funkcioniranju sustava tehničke kulture, te nagrađivanju i davanju priznanja za tehnička postignuća.

**V**

Sredstva za provedbu Programa javnih potreba u tehničkoj kulturi grada Karlovca za 2023. godinu u iznosu od 86.270,00 € izdvajat će se iz Proračuna Grada Karlovca za 2023. godinu na račun Zajednice tehničke kulture Karlovac, u mjesečnim isplatama prema stvarnim potrebama, sukladno podnesenim zahtjevima i ostvarenju Proračuna.

1. **Djelovanje Zajednice tehničke kulture**

Zajednica tehničke kulture Karlovac (u daljnjem tekstu Zajednica), koordinira i usmjerava rad udruga, daje stručnu i organizacijsku potporu radu udruga.

Programom su planirana sredstva za sufinanciranje bruto plaće stručne službe (tajnica, voditeljica filmskih projekata), troškova prijevoza zaposlenika, materijalnih troškova, režijskih troškova, tekućeg održavanja inventara i opreme kao i ostalih troškova nastalih u radu Zajednice.

Sredstva za plaću stručne službe osigurana su temeljem Odluke gradonačelnika o osnovici i koeficijentima za obračun plaće zaposlenika u zajednicama udruga korisnicama Proračuna Grada Karlovca (KLASA 024-02/22-01/119, URBROJ: 2133-1/01-08-02-22-1).

Materijalni troškovi financirani u okviru ovog Programa, sastoje se od naknade prijevoza za zaposlene, rashode za materijal i energiju (rashodi za energiju, usluge telefona, pošte i prijevoza i komunalne usluge). Također Zajednica podmiruje rashode za usluge (knjigovodstvo i čišćenje prostora te ostale usluge). Ostali nespomenuti rashodi poslovanja odnose se na kotizacije za natjecanja, financiranje projekata usmjerenih inovativnom radu i stvaralaštvu, uredski materijal, materijal i dijelove za tekuće i investicijsko održavanje i nabavu opreme za rad.

1. **Rad udruga članica Zajednice tehničke kulture Karlovac**

Zajednica tehničke kulture Karlovac okuplja sljedeće udruge:

1. Aeroklub „Karlovac“
2. Autoklub „Karlovac“ Karlovac
3. Društvo arhitekata, građevinara i geodeta Karlovac
4. Društvo pedagoga tehničke kulture Karlovačke županije
5. Hrvatska gorska služba spašavanja-stanica Karlovac
6. Kinoklub Karlovac
7. Klub spasioca na vodama Karlovac
8. Klub za podvodne aktivnosti Karlovac
9. Odred izviđača „Vladimir Nazor“ Karlovac
10. Old timer moto klub Karlovac
11. Radioklub Karlovac
12. Roniteljski klub "Zrinski"
13. Speleološko društvo Karlovac
14. Sportski moto klub Karlovac
15. Udruga informatičara Karlovačke županije
16. Udruga inovatora Karlovačke županije

Pri Zajednici kao sekcije djeluju i Klubovi mladih tehničara. Oni obuhvaćaju djecu osnovnoškolskog i srednjoškolskog uzrasta i predstavljaju jedini oblik neformalnog obrazovanja i osposobljavanja u Karlovcu i Karlovačkoj županiji.

Zajednica i udruge članice koje okuplja imaju preko 5.500 članova. Udruge u svome radu postižu vrhunske rezultate na domaćim i međunarodnim natjecanjima i izložbama na kojima sudjeluju.

Program rada udruga obuhvaća troškove organizacije i sudjelovanja udruga na raznim natjecanjima, smotrama i izložbama, programe stručnih osposobljavanja, nabavu opreme kao i održavanje opreme, troškove provođenja radionica za pomladak, troškove vezane za uređenje prostora i sl.

U udrugama se velika pažnja stavlja na rad s djecom i mladima (klubovi mladih tehničara) što obuhvaća razna područja tehničke kulture kao što su: promet, informatika, digitalna fotografija, maketarstvo, zrakoplovno modelarstvo, strojarske konstrukcije, elektronika, elektrotehnika, mikrokontroleri, radiogoniometrija, robotika, 3D modeliranje, strojarstvo i slično.

Sredstva planirana za rad udruga članica Zajednice, raspoređuje Izvršni odbor temeljem odluke Povjerenstva za procjenu prihvatljivosti programa prema Javnom pozivu za podnošenje programa tehničke kulture u 2023. godini koje udruge podnose Zajednici tehničke kulture Karlovac.

**Promocija Programa javnih potreba u tehničkoj kulturi**

Promocija Programa javnih potreba u tehničkoj kulturi provoditi će se tijekom cijele 2023. godine i to kroz najave u tiskovnim konferencijama, postavljanjem Programa na web stranicu Zajednice i Grada Karlovca i u suradnji sa Zajednicom tehničke kulture podnošenjem Izvješća o provedbi .

**OSTALE ODREDBE**

**VI**

Zadužuje se Zajednica tehničke kulture Karlovac da po realizaciji Programa javnih potreba u tehničkoj kulturi za 2023. godinu podnese narativno i financijsko izvješće Gradskom vijeću Grada Karlovca.

**VIII**

Ovaj Program stupa na snagu osmog dana od dana objave u „Glasniku“ Grada Karlovca.

**TOČKA 19.**

**Program javnih potreba u sportu grada Karlovca za 2023. godinu**

Uvodno obrazloženje dala je gospođa Draženka Sila Ljubenko, prof. pedagog, pročelnica Upravnog odjela za društvene djelatnosti.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku te predlažu da se donese Program javnih potreba u sportu grada Karlovca za 2023. godinu.

U raspravi su sudjelovali: Tihomir Čohan, Dimitrije Birač, Željko Šančić, Ana Matan, Damir Mandić i Dobriša Adamec.

Nakon provedene rasprave, od nazočnih 20 vijećnika u vijećnici, vijeće je sa 20 glasova ZA donijelo:

**Program**

**javnih potreba u sportu grada Karlovca za 2023. godinu**

**I**

**UVOD**

Program javnih potreba u sportu grada Karlovca za 2023. godinu (u daljnjem tekstu Program) donosi se kao provedbeni akt sukladno Proračunu Grada Karlovca za 2023. godinu.

**II**

Temeljem članka 76. Zakona o sportu (NN 71/06, 150/08, 124/10, 124/11, 86/12, 94/13, 85/15, 19/16, [98/19](https://www.zakon.hr/cms.htm?id=40903),[47/20](https://www.zakon.hr/cms.htm?id=44277),[77/20](https://www.zakon.hr/cms.htm?id=45094).) te sukladno provedbi Strategije razvoja sporta grada Karlovca 2021.- 2028. (dalje u tekstu Strategija) Upravni odjel za društvene djelatnosti na prijedlog Karlovačke športske zajednice izradio je Program javnih potreba u sportu grada Karlovca za 2023. godinu. Programom su obuhvaćene aktivnosti, poslovi i djelatnosti od značaja za razvoj sporta u gradu Karlovcu.

**Opći cilj Programa**

Opći cilj Programa jest učiniti sport jednako dostupan svima bez obzira na dob, rasu, spol, spolnu orijentaciju, vjeru, nacionalnost, društveni položaj, političko ili drugo uvjerenje.

**Specifični ciljevi Programa**

1. poticati i promicati sport,

2. provoditi sportske aktivnosti djece, mladih i studenata,

3. podržati djelovanje sportskih udruga i Karlovačke športske zajednice

4. osigurati sportsku pripremu, domaća i međunarodna natjecanja, te opću i posebnu zdravstvenu zaštitu sportaša,

5. osigurati zapošljavanje osoba za obavljanje stručnih poslova u sportu,

6. podržati i promovirati sportsko-rekreacijske aktivnosti građana,

7. podržati i promovirati sportske aktivnosti osoba s teškoćama u razvoju i osoba s invaliditetom,

8. osigurati planiranje, izgradnju, održavanje i korištenje sportskih građevina značajnih za grad Karlovac

**Opis, struktura i broj korisnika**

Korisnici Programa javnih potreba u sportu su široka skupina građana svih dobi različitih potreba koje ovaj Program kroz ostvarivanje ciljeva zadovoljava. Prije svega to je 132 sportske udruge aktivne pri Karlovačkoj športskoj zajednici te je kroz njih uključeno oko 5.000 članova prema popisu članova u registrima tih klubova.

Korisnici su u program uključeni kroz korištenje termina u sportskim dvoranama i na sportskim terenima koje organizira Karlovačka športska zajednica za svoje članice.

Profesionalno zaposleni sportski treneri u Programu aktivno djeluju na području razvoja sporta, ali i na unapređivanju vlastitih stručnih kompetencija i kvalifikacija.

Poseban naglasak stavljen je na sport osoba s invaliditetom te rad sportskih klubova osoba s invaliditetom.

U najširem smislu korisnici programa su svi građani grada Karlovca kroz podizanje kvalitete sporta u gradu i kroz promociju rekreacije i zdravih stilova života.

**III**

**PLANIRANA SREDSTVA**

U Proračunu Grada Karlovca za 2023. godinu planiran je iznos od **1.380.981,00 €** za Program javnih potreba u sportu koji se raspoređuje na sljedeći način:

|  |  |
| --- | --- |
| **Opis aktivnosti** | **Planirana sredstva** |
| 1. **PRIHODI**   **SREDSTVA PRORAČUNA GRADA KARLOVCA** | **1.380.981,00** |
| 1. **RASHODI**   **JAVNE POTREBE U SPORTU GRADA KARLOVCA** | **1.380.981,00** |
| **1. TEKUĆE DONACIJE U NOVCU - SPORTSKE UDRUGE ČLANICE KARLOVAČKE ŠPORTSKE ZAJEDNICE** | **490.000,00** |
| 1.1. Tekuće donacije sportskim udrugama članicama KŠZ-a: | 410.000,00 |
| 1.1.1. Osnovne ekipne sportske udruge | 178.000,00 |
| 1.1.2. Ekipne sportske udruge nositelji kvalitete | 40.000,00 |
| 1.1.3. Individualne sportske udruge nositelji kvalitete | 145.000,00 |
| 1.1.4. Programski fond | 47.000,00 |
| 1.2. Režijski troškovi | 33.000,00 |
| 1.3. Sufinanciranje sportskih manifestacija | 13.000,00 |
| 1.4. Neraspoređena sredstva | 13.000,00 |
| 1.5. Sufinanciranje troškova prijevoza | 21.000,00 |
| **2. PROVOĐENJE DIJELA PROGRAMA SPORTSKE KULTURE UČENIKA** | **10.618,00** |
| 2.1. Programske aktivnosti | 10.618,00 |
| **3. TEKUĆE DONACIJE U NOVCU - ZA DJELATNOST KŠZ** | **391.665,00** |
| 3.1. Plaće za redoviti rad | 336.851,00 |
| 3.1.1. Zaposlenici Karlovačke športske zajednice-stručna služba | 78.440,00 |
| 3.1.2. Zaposlenici-profesionalni treneri | 218.860,00 |
| 3.1.3. Treneri | 39.551,00 |
| 3.2. Materijalni i režijski troškovi | 54.814,00 |
| 3.2.1. Naknada troškova zaposlenima za prijevoz-stručna služba | 4.712,00 |
| 3.2.2. Naknada troškova zaposlenicima za prijevoz-profesionalni treneri | 16.683,00 |
| 3.2.3. Naknada troškova za prijevoz | 8.202,00 |
| 3.2.4. Rashodi za materijal i energiju (rashodi za energiju, uredski materijal, materijal i dijelovi za tekuće i investicijsko održavanje, usluge telefona, pošte i prijevoza i komunalne usluge) | 25.217,00 |
| **4. TEKUĆE DONACIJE U NOVCU – ZA OSOBE S INVALIDITETOM** | **6.640,00** |
| 4.1. Tekuće donacije sportskim udrugama osoba s invaliditetom | 6.640,00 |
| **5. TEKUĆE DONACIJE U NOVCU – ZA KORIŠTENJE SPORTSKIH DVORANA** | **450.869,00** |
| 5.1. Sportski objekti Mladost d.o.o. | 358.360,00 |
| 5.2. Sportski objekti na području grada Karlovca  Ostale sportske dvorane  - dvorana Osnovne škole Grabrik  - dvorana Ekonomsko - turističke škole i Osnovne škole D. Jarnević  - dvorana Šumarske i drvodjeljske škole  - dvorana Prirodoslovne škole  - dvorana Osnovne škole Dubovac  - dvorana Doma Oružanih snaga Hrvatske vojske Zrinski  - dvorana Arena  -dvorana FIK d.o.o. | 92.509,00 |
| **6. ZDRAVSTVENA SKRB SPORTAŠA** | **17.917,00** |
| 6.1. Liječnički pregledi sportaša | 17.917,00 |
| **7. STIPENDIJE VRHUNSKIM I PERSPEKTIVNIM SPORTAŠIMA** | **13.272,00** |
| 7.1. Stipendije | 13.272,00 |

**IV**

**OPIS AKTIVNOSTI U PROGRAMU**

1. **Financiranje sportskih udruga članica Karlovačke športske zajednice**

**Financiranje kroz fond sportskih udruga I. skupine**

U Fond sportske udruge I. skupine pripadaju 3 podskupine: Osnovne ekipne sportske udruge, Ekipne sportske udruge nositelji kvalitete i Individualne sportske udruge nositelji kvalitete.

Sportske udruge I. skupine definirane su Pravilnikom o uvjetima i kriterijima za raspodjelu financijskih sredstava sportskim udrugama i to su klubovi koji imaju sve dobne kategorije sportaša, natječu se u najvišim rangovima sustava natjecanja u svojim sportovima, okupljaju veliki broj djece, imaju dugogodišnju tradiciju rada i od posebnog su interesa za grad Karlovac.

Pri raspodjeli sredstava uvažavaju se rezultati, rang natjecanja, masovnost (broj stupnjeva natjecanja), tradicija, organizacija natjecanja, kao i broj sportaša po pojedinom sportu.

**Financiranje kroz programski fond**

Programski fond čine svi ostali klubovi koji će sredstva dobivati temeljem predanih programa i troškovnika sukladno Pravilnikom o uvjetima i kriterijima za raspodjelu financijskih sredstava sportskim udrugama (bodovanje programa). Sredstva za navedene programe doznačuju se tijekom godine u mjesečnim isplatama prema zahtjevima Karlovačke športske zajednice, a sukladno ostvarenju Proračuna Grada Karlovca.

**Režijski troškovi**

Režijski troškovi služe za sufinanciranje režijskih troškova sportske udruge/kluba koji ne koriste dvorane i prostore koji se osiguravaju iz Javnih potreba u sportu Grada Karlovca a nalaze se u I. skupini.

**Sufinanciranje sportskih manifestacija**

Financiranje manifestacija od posebnog interesa za grad Karlovac kojima se doprinosi promociji grada, podržava razvitak turizma i promovira sport i sportske aktivnosti građana.

**Neraspoređena sredstva**

Sportske udruge članice KŠZ-a koje ispunjavaju sve uvjete prema Zakonu o sportu (NN 71/06, 150/08, 124/10, 124/11, 86/12, 94/13, 85/15, 19/16, 98/19, 47/20, 77/20.) i Zakonu o udrugama (NN[74/14](https://www.zakon.hr/cms.htm?id=18799),[70/17](https://www.zakon.hr/cms.htm?id=18801),[98/19](https://www.zakon.hr/cms.htm?id=40755)) i posebne uvjete iz natječaja, imaju pravo prijave na Javni poziv za neraspoređena sredstva za aktivnosti koje iz opravdanih razloga nisu mogle biti planirane u godišnjem planu sportske udruge, kao i članice koje se nisu javile na Javni poziv, a provodit će tijekom godine projekte, program i manifestacije, koje su od posebnog značaja za Grad Karlovac, KŠZ i razvoj sporta.

1. **Financiranje i promocija školskog sporta i aktivnosti učenika**

Program sportskih aktivnosti učenika provodi se kroz školska sportska natjecanja osnovnih i srednjih škola. Takva među školska natjecanja se provode u ekipnim i pojedinačnim sportovima sukladno programu natjecanja na razini Republike Hrvatske.

Program među školskih sportskih natjecanja sadrži troškove organizacije i provedbe natjecanja koje provodi Školski sportski savez grada Karlovca koji je glavni nositelj ove aktivnosti.

1. **Financiranje rada stručnih službi Karlovačke športske zajednice**

**Tekuće donacije u novcu Karlovačkoj športskoj zajednici**

Karlovačka športska zajednica obavlja kroz svoju stručnu službu programske, stručne, analitičke i računovodstveno-financijske poslove kako za potrebe Zajednice, tako i za sportske klubove udružene u zajednicu.

Program sadrži troškove plaća djelatnika stručne službe, materijalne i režijske troškove Zajednice, plaće 15 profesionalnih trenera i 13 trenera koji su zaposleni na određeno (Ugovor o radu na pola radnog vremena i Ugovor o djelu) za potrebe klubova sukladno Sistematizaciji radnih mjesta.

Sredstva se mjesečno doznačuju Karlovačkoj športskoj zajednici koja vrši obračun plaća i ostalih prava i obveza.

Klubovi kojima se podržava razvoj i rad kroz djelovanje profesionalnog trenera su sljedeći:

* Nogometni klub Karlovac 1919 2 trenera
* Hrvatski rukometni klub Karlovac 1 trener
* Odbojkaški klub Karlovac 2 trenera
* Košarkaški klub Šanac Karlovac 1 trener
* Teniski klub Karlovac 1 trener
* Atletski klub Karlovac 1 trener
* Gimnastički klub Sokol 1 trener
* Streljački klub Karlovac 1 trener
* Taekwondo klub Banija Pandas 1 trener
* Karate klub Karlovac 1969. 1 trener
* Baseball klub Olimpija 83 1 trener
* Veslački klub Korana 1 trener
* Taekwondo klub Prana 1 trener

Klubovi kojima se podržava razvoj i rad kroz financiranje dodatnog trenera Ugovorom o radu na određeno vrijeme na pola radnog vremena te Ugovorom o djelu su slijedeći:

* Nogometni klub Karlovac 1919 1 trener
* Nogometni klub Ilovac 2 trenera
* Atletski klub Karlovac 1 trener
* Gimnastički klub Sokol 1 trener
* Rukometni klub Š.R. Karlovac 1 trener
* Mačevalački klub Karlovac 1 trener
* Taekwondo klub Karlovac 1 trener
* Kickboxing klub Tigar 1 trener
* HRK Karlovac 2 trenera
* Rukometni klub Dubovac Gaza 1 trener
* Košarkaški klub Šanac 1 trener

1. **Promocija i razvoj sporta osoba s invaliditetom**

Sufinanciranje troškova natjecanja sportaša osoba s invaliditetom provodi se kroz Program javnih potreba u sportu za 2023. godinu osiguranim sredstvima za podmirenje troškova organizacije natjecanja, korištenja pojedinog sportskog objekta i stručni nadzor. Za natjecanja koja se održavaju izvan Karlovca, osigurano je sufinanciranje troškova putovanja i smještaja.

Sredstva će se dodijeliti udrugama sportaša - osoba s invaliditetom, temeljem natječaja kojeg će provesti Karlovačka športska zajednica.

1. **Korištenje sportskih objekata**

Programom se sufinanciraju troškovi korištenja zatvorenih i otvorenih sportskih terena za trening i natjecanja klubova koji to pravo ostvaruju prema Kategorizaciji kvalitete sportskih klubova grada Karlovca.

Raspored korištenja sportskih objekata koordinira i izrađuje Karlovačka športska zajednica prema zahtjevima i potrebama klubova.

1. **Zdravstvena skrb sportaša**

Zdravstvena skrb provodi se u dvije zdravstvene ustanove s kojima je Karlovačka športska zajednica sklopila ugovor o pružanju usluga. Liječnički pregled sportaša vezani su za sustav natjecanja u sportu.

Pregledi se provode 2 puta godišnje i obavezni su za sportaše u sustavu natjecanja temeljem Zakona o sportu (NN 71/06, 150/08, 124/10, 124/11, 86/12, 94/13, 85/15, 19/16, 98/19, 47/20, 77/20.).

1. **Stipendije vrhunskim i perspektivnim sportašima**

Temeljem Pravilnika za programe potpore vrhunskim i perspektivnim sportašima Karlovačke športske zajednice i kroz provedbu Strategije i pripadajućeg Operativnog plana. Karlovačka športska zajednica potpisuje ugovore o stipendiranju s vrhunskim i perspektivnim sportašima. Ugovori se zaključuju temeljem Odluke Upravnog odbora Karlovačke športske zajednice.

**Promocija Programa javnih potreba u sportu**

Promocija Programa javnih potreba u sportu provodit će se tijekom cijele 2023. godine i to kroz najave u tiskovnim konferencijama, postavljanjem Programa na web stranicu Zajednice i Grada Karlovca te podnošenjem Izvješća javnosti grada Karlovca.

**V**

**OPERATIVNA PROVEDBA PROGRAMA**

Karlovačka športska zajednica raspisuje Javni poziv za podnošenje pisanih programa za izradu i realizaciju planiranih sredstava za sufinanciranje Programa javnih potreba u sportu Grada Karlovca za 2023. godinu koji se objavljuje na web stranicama Karlovačke športske zajednice [www.ksz.hr](http://www.ksz.hr).

Uz propisane obrasce za prijavu potreba za sredstvima ovakav način dodjele sredstava znatno poboljšava transparentnost i učinkovitost raspodjele osiguranih sredstava u Programu javnih potreba u sportu što je u skladu s Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15, 37/21).

Sredstva iz točke III. broj 1 Tekuće donacije-sportske udruge članice KŠZ-a dostavljat će se mjesečno temeljem zahtjeva Karlovačke športske zajednice na račun podnositelja zahtjeva.

Sredstva iz točke III. broj 2 Provođenje dijela programa sportske kulture učenika doznačivat će se temeljem zahtjeva Školskog sportskog saveza grada Karlovca za pojedine aktivnosti i projekte tijekom godine na račun podnositelja zahtjeva.

Sredstva iz točke III. broj 3 Tekuće donacije u novcu-za djelatnost Karlovačke športske zajednice dostavljat će se mjesečno temeljem zahtjeva Karlovačke športske zajednice na račun iste. Sredstva obuhvaćaju troškove plaća stručne službe i profesionalnih trenera te materijalne i režijske troškove prema mjesečnim zahtjevima temeljem pristiglih računa.

Sredstva iz točke III. broj 4 Tekuće donacije sportskim udrugama osoba s invaliditetom dostavljat će se Karlovačkoj športskoj zajednici temeljem provedenog natječaja za sportske programe sportskih klubova osoba s invaliditetom.

Sredstva iz točke III. broj 5 Tekuće donacije u novcu – za korištenje školskih sportskih dvorana dostavljat će se mjesečno temeljem zahtjeva Karlovačke športske zajednice na račun podnositelja zahtjeva te sukladno rasporedu korištenja sportskih objekata za potrebe treninga i natjecanja klubova temeljem Pravilnika o korištenju sportskih objekata i ispostavljenih računa sportskih objekata.

Sredstva iz točke III. broj 6 Zdravstvena skrb sportaša dostavljat će se temeljem zahtjeva Karlovačke športske zajednice na račun podnositelja zahtjeva uz ispostavljene račune zdravstvenih ustanova s kojima Karlovačka športska zajednica ima sklopljene ugovore o provođenju liječničkih pregleda sportaša.

Sredstva iz točke III. broj 7 Stipendije vrhunskim i perspektivnim sportašima dostavit će se temeljem zahtjeva Karlovačke športske zajednice na račun podnositelja zahtjeva prema ugovorima o stipendiranju vrhunskih i perspektivnih sportaša sklopljenih prema Odluci Upravnog odbora Karlovačke športske zajednice i Pravilnika o stipendiranju.

**OSTALE ODREDBE**

**VI**

Zadužuje se Karlovačka športska zajednica i Školski športski savez grada Karlovca da po realizaciji Programa javnih potreba u sportu za 2023. godinu podnesu narativno i financijsko izvješće Gradskom vijeću Grada Karlovca.

**VII**

Ovaj Program stupa na snagu osmog dana od dana objave u Glasniku Grada Karlovca.

**TOČKA 20.**

**Program subvencija troškova stanovanja i drugih prava iz socijalne skrbi za 2023. godinu**

Uvodno obrazloženje dala je gospođa Draženka Sila Ljubenko, prof. pedagog, pročelnica Upravnog odjela za društvene djelatnosti.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku te predlažu da se donese Program subvencija troškova stanovanja i drugih prava iz socijalne skrbi za 2023. godinu.

U raspravi su sudjelovali: Ana Matan, Draženka Sila Ljubenko i Ehlimana Planinac.

Nakon provedene rasprave, od nazočnih 18 vijećnika u vijećnici, vijeće je sa 17 glasova ZA i 1 glasom SUZDRŽANIM donijelo:

**Program**

**subvencija troškova stanovanja i drugih prava iz socijalne skrbi za 2023. godinu**

1. **OPĆE ODREDBE**

**Članak 1.**

Socijalna skrb je, sukladno Zakonu o socijalnoj skrbi (NN 18/22,46/22, 119/22), djelatnost od interesa za Republiku Hrvatsku kojom se osiguravaju i ostvaruju mjere i programi namijenjeni socijalno ugroženim osobama, kao i osobama s nepovoljnim osobnim ili obiteljskim okolnostima, koji uključuju prevenciju, promicanje promjena, pomoć u zadovoljavanju osnovnih životnih potreba i podršku pojedincu, obitelji i skupinama, s ciljem unapređenja kvalitete života i osnaživanja korisnika u samostalnom zadovoljavanju osnovnih životnih potreba te njihovog aktivnog uključivanja u društvo.

**Članak 2.**

Socijalna skrb osigurava se na način koji omogućuje dostupnost naknada i usluga korisniku.

Naknade i usluge u sustavu socijalne skrbi ostvaruju se u skladu s individualnim potrebama i uz aktivno sudjelovanje korisnika.

Prava u sustavu socijalne skrbi su osobna, neprenosiva i ne mogu se nasljeđivati.

Dospjele novčane naknade koje nisu isplaćene do smrti korisnika nasljeđuju nasljednici korisnika, prema zakonu kojim se uređuje nasljeđivanje, a ako nema nasljednika, vraćaju se u Proračun Grada Karlovca, osim naknade za troškove stanovanja.

**Članak 3.**

Program subvencija troškova stanovanja i drugih prava iz socijalne skrbi za 2023. godinu (u daljnjem tekstu: Program) donosi se kao provedbeni akt u skladu sa Zakonom o socijalnoj skrbi (NN18/22, 46/22) i Proračunom Grada Karlovca za 2023. godinu.

**Članak 4.**

Programom subvencija troškova stanovanja i drugih prava iz socijalne skrbi za 2023. godinu ostvaruju se svrha i cilj Programa.

**Svrha** Programa je pratiti Nacionalnu razvojnu strategiju Republike Hrvatske do 2030. godine (NN 13/2021), Nacionalni plan razvoja socijalnih usluga za razdoblje od 2021. do 2027. godine (NN 136/2021) i Akcijski plan razvoja socijalnih usluga za razdoblje od 2021. do 2024. godine (NN 136/2021) i prema proračunskim mogućnostima osigurati građanima Karlovca viši standard socijalne skrbi i zdravstvene zaštite.

**Cilj** Programa je intervenirati u dijelove proračuna kućanstva koja se nalaze u socijalnoj potrebi, a ispunjavaju uvjete i kriterije utvrđene ovim Programom s ciljem pomaganja slabima, nemoćnima i osobama s invaliditetom, očuvanja zdravlja djece i odraslih i skrbi za djecu s teškoćama.

Program subvencija troškova stanovanja i drugih prava iz socijalne skrbi za 2023. godinu proizlazi iz Plana razvoja Grada Karlovca 2021. - 2030. te je u suglasju sa Provedbenim program Grada Karlovca za razdoblje 2021. - 2025. kako je definirano Prioritetom 2. Kvalitetno življenje i dostupne javne usluge, Posebni cilj 2.1. Poticanje uključivosti i razvoja društvene i socijalne infrastrukture; 2.1.2. Razvoj preventivnih, socijalnih i programa rada za opće dobro.

**Članak 5.**

Pojedini pojmovi u ovom Programu imaju sljedeće značenje:

1. Korisnik je osoba ili kućanstvo koji u sustavu socijalne skrbi ostvaruje naknadu, socijalnu uslugu

ili drugi oblik pomoći propisan člankom 18. Zakona o socijalnoj skrbi (NN 18/22,46/22, 119/22).

1. Kućanstvo prema ovom Programu, je zajednica osoba koje zajedno žive i podmiruju troškove

života, odnosno koje imaju prijavljeno prebivalište na istoj adresi bez obzira na srodstvo, zajedno žive u jednoj kući ili jednom stanu, imaju zajednički vodomjer i brojilo za potrošnju električne energije, temeljem kojih se izdaje jedan račun za potrošnju te su zajednički obvezni snositi troškove stanovanja i druge zajedničke troškove.

1. Dijete u smislu ovog programa je osoba do navršenih 15 godina života.
2. Malodobna osoba je osoba do navršenih 18 godina života
3. Odrasla osoba je osoba koja je navršila 18 godina, a nije navršila 65 godina života.
4. Starija osoba je osoba koja je navršila 65 i više godina života.
5. Osoba s invaliditetom je osoba koja ima dugotrajna tjelesna, mentalna, intelektualna ili osjetilna

oštećenja koja u međudjelovanju s različitim preprekama mogu sprječavati njezino puno i učinkovito sudjelovanje u društvu na ravnopravnoj osnovi s drugima.

1. Osnovne životne potrebe su prehrana, smještaj, odjeća i druge stvari za osobne potrebe; osnovne

životne potrebe djece i mladeži obuhvaćaju i potrebe koje proizlaze iz njihova razvoja i odrastanja te odgoja i obrazovanja; osnovne životne potrebe djece s teškoćama u razvoju i odraslih osoba s invaliditetom obuhvaćaju i dodatne potrebe koje proizlaze iz oštećenja njihova zdravlja odnosno invaliditeta.

1. Prihodom se smatraju sva novčana sredstva ostvarena po osnovi rada, mirovine, primitaka od

imovine ili na neki drugi način (primjerice primitak od udjela u kapitalu, kamate od štednje i sl.) ostvarena u tuzemstvu i u inozemstvu sukladno propisima o oporezivanju dohotka, a umanjeni za iznos uplaćenog poreza i prireza.

**Članak 6.**

Izrazi koji se koriste u ovom Programu, a imaju rodno značenje, koriste se neutralno i obuhvaćaju na jednak način i muški i ženski rod.

**Članak 7.**

Prava iz socijalne skrbi utvrđena u Programu subvencija troškova stanovanja i drugih prava iz socijalne skrbi za 2023. godinu obuhvaćaju:

* naknadu za troškove stanovanja,
* naknade za socijalno ugroženu djecu i mlade,
* socijalne usluge i naknade umirovljenicima, starim i bolesnim osobama,
* socijalne usluge usmjerene na prehranu beskućnika i osoba u teškoj materijalnoj i zdravstvenoj situaciji,
* ostale naknade i socijalne usluge građanima.

Stoga su naknade usmjerene na:

* subvencioniranje troškova stanovanja i naknade za ogrjev,
* djecu – novorođenčad, djecu u vrtićima, djecu u udomiteljskim obiteljima,
* učenike osnovnih škola,
* umirovljenike i sve starije osobe,
* bolesne i nemoćne, koji nemaju mogućnosti smještaja u domove ili udomiteljske obitelji,
* samce i kućanstva nezaposlenih građana,
* korisnike zajamčene minimalne naknade,
* građane koji se iznenada nađu u teškim situacijama (teška bolest, iznenadna smrt člana uže obitelji, druga egzistencijalna situacija),
* azilante i strance pod supsidijarnom zaštitom,
* strance pod privremenom zaštitom.

**Članak 8.**

Nositelj Programa je Grad Karlovac, Upravni odjel za društvene djelatnosti, a u provedbi Programa sudjeluju stalni partneri te pojedini partneri koji se biraju natječajem temeljem Zakona o javnoj nabavi (NN120/16, 114/22), a neki, poput udruga civilnog društva i drugih, se pojavljuju sukladno potrebama u provedbi Programa.

**Članak 9.**

U provedbi ovog Programa sudjeluju:

* Hrvatski zavod za socijalni rad
* Hrvatski zavod za zapošljavanje - Područni ured Karlovac
* Hrvatski zavod za mirovinsko osiguranje - Područni ured u Karlovcu
* Gradske tvrtke: Inkasator d.o.o., Gradska toplana d.o.o., Hostel Karlovac d.o.o, ,Zelenilo d.o.o.
* Autotransport Karlovac d.d.
* HEP Elektra d.o.o.
* Dom zdravlja Karlovac
* Karlovačka županija
* Sve osnovne škole kojima je osnivač Grad Karlovac
* Centar za odgoj i obrazovanje djece i mladeži Karlovac
* Dječji vrtić Karlovac i Dječji vrtić Četiri rijeke

1. **PLANIRANA SREDSTVA**

**Članak 10.**

U Proračunu Grada Karlovca za 2023. godinu planiran je iznos od 552.790,00 € za Program subvencija troškova stanovanja i drugih prava iz socijalne skrbi za 2023. godinu koji se raspoređuje na sljedeći način:

|  |  |  |
| --- | --- | --- |
|  | **PROGRAM SUBVENCIJA TROŠKOVA STANOVANJA I DRUGIH PRAVA IZ SOCIJALNE SKRBI** | **552.790,00 €** |
|  | **Skrb za socijalno ugroženu djecu i mlade** | **37.826,00** |
| 1. | **NAKNADE ZA TROŠKOVE LJETOVANJA DJECE U HOSTELU KARLOVAC** | 7.963,00 |
| 2. | **NAKNADE ZA UČENIKE U OSNOVNIM ŠKOLAMA** | 22.563,00 |
| 3. | **NAKNADA TROŠKOVA SMJEŠTAJA U USTANOVU PREDŠKOLSKOG ODGOJA** | 7.300,00 |
|  | **Troškovi stanovanja** | **195.102,00** |
| 8. | **NAKNADA ZA TROŠKOVE STANOVANJA – CENTRALNO GRIJANJE** | 19.908,00 |
| 5. | **NAKNADA ZA TROŠKOVE STANOVANJA - OGRJEV** | 55.744,00 |
| 6. | **NAKNADA ZA TROŠKOVE STANOVANJA - KOMUNALIJE** | 59.725,00 |
| 7. | **NAKNADA ZA TROŠKOVE STANOVANJA – ELEKTRIČNA ENERGIJA** | 59.725,00 |
|  | **Skrb o umirovljenicima** | **74.988,00** |
| 11. | **SUFINANCIRANJE GRADSKOG PRIJEVOZA GRAĐANA S NAVRŠENIH 65 GODINA** | 29.199,00 |
| 12. | **NAKNADA ZA PRIJEVOZ SOCIJALNO UGROŽENIM OSOBAMA** | 4.645,00 |
| 9. | **BOŽIĆNICA ZA UMIROVLJENIKE** | 19.908,00 |
| 10. | **NAKNADA ZA OSOBNE POTREBE NAJUGROŽENIJIM OSOBAMA** | 21.236,00 |
|  | **Skrb o prehrani** | **108.833,00** |
| 1. | **PREHRANA DJECE U DOJENAČKOJ DOBI – MLIJEKO ZA DOJENČAD** | 9.291,00 |
| 13. | **SKRB O PREHRANI GRAĐANA – topli obroci** | 79.634,00 |
| **SKRB O PREHRANI GRAĐANA – paketi suhe hrane** | 19.908,00 |
|  | **Skrb o starijim i bolesnim osobama** | **73.661,00** |
| 15. | **POMOĆ U KUĆI STARIM I BOLESNIM OSOBAMA** | 50.435,00 |
| 14. | **ZDRAVSTVENA NJEGA U KUĆI STARIH I BOLESNIH OSOBA** | 23.226,00 |
|  | **Ostale naknade i usluge građanima** | **62.380,00** |
| 16. | **NAKNADA POGREBNIH TROŠKOVA -** usluge prijevoza i ukopa pokojnika | 5.309,00 |
| **NAKNADA POGREBNIH TROŠKOVA -** nabava pogrebne opreme | 3.982,00 |
| 17. | **JEDNOKRATNE NOVČANE NAKNADE** | 53.089,00 |

1. **UVJETI I KRITERIJI ZA OSTVARIVANJE PRAVA**

**Članak 11.**

**Temeljni uvjeti za ostvarivanje prava utvrđenih Programom:**

* državljanstvo Republike Hrvatske s prijavljenim prebivalištem na području grada Karlovca
* status azilanta ili stranca pod supsidijarnom zaštitom s prijavljenim prebivalištem na području grada Karlovca
* status stranca pod privremenom zaštitom s prijavljenim prebivalištem na području grada Karlovca
* ukupni prihodi kućanstva

**Članak 12.**

**Ukupni prihodi kućanstva**

U ukupne prihode kućanstva ulaze svi prihodi ostvareni u posljednje dvije godine prije podnošenja zahtjeva, uključujući i prihode ostvarene od imovine i druge prihode kućanstva.

* samac do 360,00 €
* dvočlano kućanstvo do 380,00 €
* tročlano kućanstvo do 400,00 €
* četveročlano kućanstvo. do 440,00 €
* za svakog daljnjeg člana kućanstva dodatnih 50,00 €
* za treće i svako sljedeće uzdržavano dijete (odnosi se isključivo na prava za djecu: Naknada smještaja u ustanovu predškolskog odgoja, Prehrana učenika u osnovnim školama, Ljetovanje za djecu u Hostelu Karlovac d.o.o, Prehrana djece u dojenačkoj dobi – mlijeko za dojenčad) dodatnih 65,00 €
* za osobu s tjelesnim invaliditetom u visini od 60% i više unutar kućanstva (odnosi se isključivo za naknade troškova stanovanja) dodatnih 50,00 €

**Članak 13.**

**Novčana sredstva koja se ne uračunavaju u prihod:**

U ukupni prihod kućanstva ne uračunavaju se novčana sredstva ostvarena po osnovi:

1. zajamčene minimalne naknade,

2. naknade za ugroženog kupca energenata,

3. naknade zbog tjelesnog oštećenja,

4. ortopedskog dodatka,

5. osobne invalidnine,

6. doplatka za pomoć i njegu,

7. doplatka za djecu,

8. stipendije za školovanje učenika ili studenta dok traje redovito školovanje ili studiranje, a najdulje do 26. godine života,

9. jednokratne donacije pravnih i fizičkih osoba do iznosa 1.330,00 € godišnje,

10. pomoći za ublažavanje posljedica prirodne nepogode,

11. privremenog uzdržavanja za dijete prema zakonu kojim se uređuje privremeno uzdržavanje,

12. uzdržavanja za maloljetno i punoljetno dijete ostvarenog prema zakonu kojim se uređuju obiteljski odnosi do iznosa minimalne plaće,

13. obiteljske mirovine za maloljetno i punoljetno dijete do iznosa minimalne plaće,

14. nagrade učeniku za vrijeme praktične nastave i naukovanja,

15. doplatka za njegu i pomoć druge osobe, doplatka za pripomoć u kući, ortopedskog doplatka, posebnog doplatka, jednokratne novčane pomoći, obiteljske invalidnine, uvećane i povećane obiteljske invalidnine, osobne invalidnine, troškova ukopa, potpore za obrazovanje, novčane protuvrijednosti za besplatne udžbenike, dodijeljenog iznosa stambenog kredita ili financijske potpore, novčane naknade u iznosu obiteljske invalidnine, uvećane i povećane obiteljske invalidnine, naknade za topli obrok, sredstava potpore ostvarenih kroz Program stručnog osposobljavanja i zapošljavanja hrvatskih branitelja iz Domovinskog rata i članova njihovih obitelji, ostvarenih prema zakonu kojim se uređuju prava hrvatskih branitelja iz Domovinskog rata i članova njihovih obitelji,

16. osobne invalidnine, obiteljske invalidnine, uvećane i povećane obiteljske invalidnine, dodatka za pomoć i njegu druge osobe, ortopedskog dodatka, posebnog dodatka, dodatka za pripomoć u kući i novčane protuvrijednosti za besplatne udžbenike ostvarene prema zakonu kojim se uređuje zaštita vojnih i civilnih invalida rata,

17. osobne invalidnine, dodatka za njegu i pomoć druge osobe, dodatka za pripomoć u kući, ortopedskog dodatka, posebnog dodatka, jednokratne novčane pomoći, obiteljske invalidnine, uvećane i povećane obiteljske invalidnine, novčane naknade u iznosu obiteljske invalidnine, povećane i uvećane obiteljske invalidnine, naknade za troškove ukopa, stipendije i novčane protuvrijednost za besplatne udžbenike prema zakonu kojim se uređuju prava civilnih stradalnika iz Domovinskog rata,

18. jednokratne novčane potpore za novorođeno dijete na temelju zakona kojim se uređuju rodiljne i roditeljske potpore, novčane pomoći za opremu novorođenog djeteta odnosno novčane pomoći za novorođeno dijete.

**Članak 14.**

**Iznimke od uvjeta i kriterija za ostvarivanje prava.**

Ukupni prihodi kućanstva, kao temeljni kriterij iz članka 12. ovog Programa, vrijede za prava iz ovog Programa, osim za:

* Subvenciju godišnjih karata za prijevoz socijalno ugroženih kategorija,
* Sufinanciranje gradskog prijevoza građana starijih od 65 godina,
* Pomoć u kući starim i bolesnim osobama,
* Zdravstvenu njegu u kući starih i bolesnih osoba,
* Jednokratne naknade,
* Naknadu pogrebnih troškova.

Djeca smještena u ustanove socijalne skrbi i udomiteljske obitelji, imaju pravo korištenja svih prava iz ovog Programa, koja su usmjerena djeci, odnosno ne podliježu kriterijima iz članka 12. ovog Programa.

Djeca iz obitelji s odobrenim statusom azilanta ili stranca pod supsidijarnom zaštitom ili statusom privremene zaštite temeljem Zakona o međunarodnoj i privremenoj zaštiti (NN70/15,127/17) imaju pravo korištenja prava iz ovog Programa, koja su usmjerena djeci i starijim osobama, te pravo korištenja jednokratne naknade, odnosno ne podliježu kriterijima iz članka 12. ovog Programa.

Korisnici usluga Pomoć u kući starim i bolesnim osobama i Zdravstvena njege u kuća starih i bolesnih osoba imaju pravo korištenja prava iz ovog Programa temeljem članka 30. i 31. ovog Programa.

**Članak 15.**

**Prava iz ovog Programa ne priznaju se samcu ili kućanstvu ako:**

* mjesečni prihodi samca ili ukupni mjesečni prihodi kućanstva prelaze iznose (cenzuse) utvrđene u članku 12., za određeni broj članova kućanstva;
* samac ili član kućanstva koji ima u vlasništvu ili suvlasništvu drugi stan ili kuću, osim stana ili kuće koju koristi za stanovanje, odnosno drugu pokretnu ili nepokretnu imovinu od koje može ostvariti prihod;
* samac ili član kućanstva pravo već ostvaruje temeljem drugih propisa i putem drugih institucija;
* je samac sklopio ugovor o doživotnom ili dosmrtnom uzdržavanju, osim u slučaju pokretanja postupka za raskid, utvrđenje ništetnosti ili poništenje ugovora;
* je samac ili član kućanstva odbio prihvatiti pravo na zajamčenu minimalnu naknadu;
* je samac ili član kućanstva vlasnik registriranog vozila mlađeg od 8 g ili registriranog vozila čija vrijednost prelazi iznos od 40 osnovica iz članka 22. stavka 2. Zakona o socijalnoj skrbi (NN 18/22,46/22, 119/22).
* samac ili član kućanstva u postupku priznavanja prava nije omogućio uvid u prihod ili imovinu

1. **VRSTE NAKNADA**

**Članak 16.**

Naknade obuhvaćene ovim Programom su:

1. Prehrana djece u dojenačkoj dobi – mlijeko za dojenčad
2. Naknada smještaja u ustanovu predškolskog odgoja
3. Naknade za učenike u osnovnim školama
4. Naknade za troškove ljetovanja djece u Hostelu Karlovac d.o.o
5. Naknada za troškove stanovanja – ogrjev
6. Naknada za troškove stanovanja – komunalije
7. Naknada za troškove stanovanja – električna energija
8. Naknada za troškove stanovanja – centralno grijanje
9. Božićnica za umirovljenike
10. Naknada za osobne potrebe najugroženijim osobama
11. Sufinanciranje gradskog prijevoza građana s navršenih 65 godina
12. Naknada za prijevoz socijalno ugroženim osobama
13. Skrb o prehrani građana – topli obroci i paketi hrane
14. Zdravstvena njega u kući starih i bolesnih osoba
15. Pomoć u kući starim i bolesnim osobama
16. Naknada pogrebnih troškova
17. Jednokratne novčane naknade

**Članak 17.**

1. **PREHRANA DJECE U DOJENAČKOJ DOBI – MLIJEKO ZA DOJENČAD**

Svjesni smo da je pravilna prehrana u ranoj životnoj dobi baza zdravlja, ne samo u djetinjstvu već i kasnije. U djetinjstvu je preduvjet normalnog rasta i razvoja djeteta kako fizičkog tako i mentalnog. Najbolje mlijeko u dojenačkoj dobi je, bez dvojbe, majčino mlijeko no u slučajevima kad dojenje nije moguće ili je nedostatna količina onda se kao zamjena tj. nadopuna preporučaju tvornički prilagođena odnosno adaptirana dojenačka mlijeka.

Pravo na adaptirano dojenačko mlijeko imaju djeca u starosti do jedne godine čiji članovi kućanstva ispunjavaju kriterije ukupnog prihoda svih članova kućanstva iz članka 12. ovog Programa.

Mlijeko za dojenčad odobrava se temeljem preporuke patronažne službe Doma zdravlja Karlovac.

Odobrena količina mlijeka za dojenčad iznosi 5 kutija adaptiranog mlijeka mjesečno po djetetu do 6 mjeseci starosti s uključenom dostavom u kuću te 2 kutije adaptiranog mlijeka mjesečno po djetetu od navršenih 6 mjeseci do godine dana starosti.

**Članak 18.**

1. **NAKNADA SMJEŠTAJA U USTANOVU PREDŠKOLSKOG ODGOJA**

Predškolski odgoj je sastavni dio sustava odgoja, obrazovanja i skrbi o djeci, a obuhvaća programe odgoja, obrazovanja, zdravstvene zaštite, prehrane i socijalne skrbi koji se ostvaruju u dječjim vrtićima, te iznimno, u drugim ustanovama i udrugama. Djelatnost predškolskog odgoja u Karlovcu odvija se u Dječjem vrtiću Karlovac i Dječjem vrtiću Četiri rijeke, Centru za odgoj i obrazovanje djece i mladeži Karlovac.

Pravo na naknadu za trošak smještaja u vrtiću visini od 50%troškova imaju djeca čiji članovi kućanstva ispunjavaju kriterije ukupnog prihoda svih članova kućanstva iz članka 12. ovog Programa.

Pravo na naknadu za trošak smještaja u vrtiću visini od 50%troškova imaju djeca iz obitelji s odobrenim statusom azilanta ili stranca pod supsidijarnom zaštitom ili statusom privremene zaštite temeljem Zakona o međunarodnoj i privremenoj zaštiti (NN70/15,127/17), odnosno ne podliježu kriterijima iz članka 12. ovog Programa.

Pravo na naknadu za trošak smještaja u vrtiću visini od 100%troškova imaju djeca iz udomiteljskih obitelji koji svoj status dokazuju Rješenjem o udomiteljstvu, te djeca smještena u ustanove socijalne skrbi koja status dokazuju Rješenjem o smještaju, odnosno ne podliježu kriterijima iz članka 12. ovog Programa.

Pravo na naknadu za trošak smještaja utvrđuje se dva puta godišnje, u siječnju i rujnu tekuće godine, a ostvaruje se podnošenjem zahtjeva Upravnom odjelu za društvene djelatnosti, uz predočenje potrebnih dokaza, koji će korisniku izdati rješenje o utvrđenom pravu.

**Članak 19.**

1. **NAKNADE ZA UČENIKE U OSNOVNIM ŠKOLAMA**

Pravo na naknadu prehrane u osnovnim školama imaju učenici čija kućanstva ispunjavaju kriterije ukupnog prihoda svih članova kućanstva iz članka 12. ovog Programa, a tu vrstu prava ne ostvaruju po nekom drugom osnovu odnosno na neki drugi način.

Pravo na naknadu ukupnog troška produženog boravka u osnovnim školama imaju:

* udomljena djeca
* djeca iz obitelji s odobrenim statusom azilanta ili stranca pod supsidijarnom zaštitom ili statusom privremene zaštite temeljem Zakona o međunarodnoj i privremenoj zaštiti (NN70/15,127/17), odnosno ne podliježu kriterijima iz članka 12. ovog Programa
* djeca iz obitelji koja su po procjeni stručne službe Upravnog odjela za društvene djelatnosti u izuzetno lošim psihološkim, zdravstvenim i ekonomskim uvjetima, a koja pohađaju program produženog boravka u školama kojima je Grad osnivač.

Vrijednost obroka po učeniku i način provedbe određuje se temeljem ugovora sklopljenog s osnovnom školom koju učenik pohađa.

Navedena prava se utvrđuju dva puta godišnje, u siječnju i u rujnu tekuće godine, a ostvaruju se podnošenjem Zahtjeva od strane roditelja/staratelja Upravnom odjelu za društvene djelatnosti.

Pravo na naknadu troška upisnine u Gradsku knjižnicu Ivan Goran Kovačić imaju učenici čija kućanstva ispunjavaju kriterije ukupnog prihoda svih članova kućanstva iz članka 12. ovog Programa, a tu vrstu prava ne ostvaruju po nekom drugom osnovu odnosno na neki drugi način.

Način provedbe određuje se temeljem ugovora sklopljenog s Gradskom knjižnicom Ivan Goran Kovačić.

Navedeno pravo utvrđuje se od siječnja tekuće godine i vrijedi do isteka upisnine učenika, a ostvaruje se podnošenjem Zahtjeva od strane roditelja/skrbnika Upravnom odjelu za društvene djelatnosti.

**Članak 20.**

1. **NAKNADE ZA TROŠKOVE LJETOVANJA DJECE U HOSTELU KARLOVAC d.o.o**

Ljetovanje djecu u pravilu se organizira u Hostelu Karlovac d.o.o., a pod pojmom ljetovanja podrazumijeva se i sudjelovanje u školskoj športskoj školi, športskom klubu i športskom kampu u svrhu sportskih priprema.

Organizaciju ljetovanja (utvrđivanje termina, formiranje skupina, angažiranje voditelja, utvrđivanje programa boravka i organizacija puta) provodi Hostel Karlovac d.o.o.

Pravo na naknadu troška ljetovanja u Hostel Karlovac d.o.o u Selcu, jednom godišnje u trajanju najviše do 10 dana u razdoblju od lipnja do kolovoza tekuće godine, imaju djeca predškolskog uzrasta smještena u Dječji vrtić Karlovac ili Dječji vrtić Četiri rijeke te ostala djeca s navršenih 6 godina života i učenici osnovnih škola, čija kućanstva ispunjavaju kriterije ukupnih primanja svih članova kućanstva iz članka 12. ovog Programa.

Pravo na naknadu troška ljetovanja u Hostelu Karlovac d.o.o u Selcu, jednom godišnje u trajanju najviše do 10 dana u razdoblju od lipnja do kolovoza tekuće godine, uz voditelje iz nadležne udruge ostvaruju i djeca osnovnoškolske i srednjoškolske dobi iz udomiteljskih obitelji. Status dokazuju Rješenjem o udomiteljstvu odnosno ne podliježu kriterijima iz članka 12. ovog Programa.

Pravo na naknadu troška ljetovanja ostvaruje se podnošenjem zahtjeva od strane roditelja ili udomitelja uz predočenje potrebnih dokaza Upravnom odjelu za društvene djelatnosti koji Hostelu Karlovac d.o.o. dostavlja popis djece kojima je odobreno ljetovanje.

Pravo na naknadu troška ljetovanja odobrava se najkasnije do 30. srpnja tekuće godine.

**Članak 21.**

1. **NAKNADA ZA TROŠKOVE STANOVANJA - OGRJEV**

Pravo na jednokratnu godišnju naknadu za ogrjev mogu ostvariti kućanstva koja ispunjavaju kriterije ukupnog prihoda svih članova kućanstva iz članka 12. ovog Programa i koja se griju na drva, pelete, plin ili ogrjevno ulje.

Jednokratna godišnja naknada za ogrjev obuhvaća trošak nabave ogrjeva i odobrava se u novcu, u iznosu od 165,00 €.

Pravo na naknadu za ogrjev mogu ostvariti kućanstva čiji stanovi odnosno kuće nisu priključeni na sustav grijanja putem Gradske toplane d.o.o.

Upravni odjel za društvene djelatnosti, utvrđuje pravo na naknadu za ogrjev, te naknadu isplaćuje izravno na račun korisnika u tekućoj godini.

**Članak 22.**

1. **NAKNADA ZA TROŠKOVE STANOVANJA - KOMUNALIJE**

Naknada troškova komunalija odnosi se na troškove: komunalne naknade, čistoće, vodne usluge (naknade za uslugu javne vodoopskrbe, uslugu sakupljanja otpadnih voda i uslugu pročišćavanja otpadnih voda, fiksni i varijabilni dio), koji se naplaćuju putem tvrtke Inkasator d.o.o. Subvencija potrošnje vode iznosi do 3m3 po članu kućanstva mjesečno. Potrošnja vode iznad 3m3 neće se subvencionirati.

Pravo na 60% naknade troškova komunalija imaju kućanstva koja ispunjavaju kriterije ukupnog prihoda svih članova kućanstva iz članka 12. ovog Programa.

Utvrđeno pravo na naknadu troškova komunalija putem Inkasatora d.o.o, građani mogu koristiti počevši od veljače 2023. do kraja siječnja 2024. godine, uz obveznu reviziju nakon 6 mjeseci korištenja.

Korisnik je dužan u prethodnom mjesecu, prije isteka 6 mjeseci korištenja navedenog prava, dostaviti Upravnom odjelu za društvene djelatnosti dokumentaciju radi utvrđivanja mogućnosti za daljnje korištenje naknade troškova komunalija, osim kategorije umirovljenika kojima pravo traje punu godinu.

Upravni odjel za društvene djelatnosti podnositelju zahtjeva izdaje rješenje o utvrđenom pravu na naknadu troškova stanovanja.

**Članak 23.**

1. **NAKNADA ZA TROŠKOVE STANOVANJA – ELEKTRIČNA ENERGIJA**

Pravo na naknadu troškova električne energije mogu ostvariti kućanstva koja ispunjavaju kriterije ukupnog prihoda svih članova kućanstva iz članka 12. ovog Programa

Naknada troškova električne energije se odobrava prema broju članova kućanstva u određenim iznosima mjesečno:

za samca - 14,00 €

za dvočlano kućanstvo - 16,00 €

za tročlano kućanstvo - 18,00 €

za četveročlano i višečlana kućanstva - 20,00 €

Upravni odjel za društvene djelatnosti dostavit će u HEP Elektra d.o.o., popis korisnika naknade s utvrđenim iznosom svaki mjesec tijekom godine, te izvršiti uplatu odobrenog iznosa mjesečno, što će korisnicima biti obračunato prilikom periodičnih obračuna potrošnje električne energije.

Utvrđeno pravo na naknadu troškova električne energije građani mogu koristiti od veljače 2023. do kraja siječnja 2024. godine, uz obveznu reviziju nakon 6 mjeseci korištenja, osim kategorije umirovljenika kojima pravo traje punu godinu.

Korisnik je dužan u prethodnom mjesecu prije isteka 6 mjeseci korištenja prava, Upravnom odjelu za društvene djelatnosti dostaviti dokumentaciju radi utvrđivanja mogućnosti za daljnje korištenje prava.

Upravni odjel za društvene djelatnosti podnositelju zahtjeva izdaje rješenje o utvrđenom pravu na naknadu troškova stanovanja.

Za korisnike koji koriste električnu energiju drugih opskrbljivača električne energije tj. distributera biti će isplaćen gore propisan iznos izravno na račun korisnika u polugodišnjim obrocima.

**Članak 24.**

1. **NAKNADA ZA TROŠKOVE STANOVANJA – CENTRALNO GRIJANJE**

Pravo na naknadu troškova centralnog grijanja, počevši od veljače 2023. do kraja siječnja 2024. imaju kućanstva koja ispunjavaju kriterije ukupnog prihoda svih članova kućanstva iz članka 12. ovog Programa tako da će račun biti umanjen za niže navedeni iznos naknade za zimske i ostale mjesece.

Zimski mjeseci u smislu ovog Programa su: siječanj, veljača, ožujak, travanj, listopad, studeni, prosinac i naknada za njih isplaćuje se u iznosu od 17,00 € mjesečno.

Za ostale mjesece, svibanj, lipanj, srpanj, kolovoz i rujan iznos naknade je 9,00 € mjesečno.

Utvrđeno pravo na naknadu troškova centralnog grijanja putem Gradske toplane d.o.o. građani mogu koristiti do obvezne revizije nakon 6 mjeseci korištenja osim kategorije umirovljenika kojima pravo traje punu godinu.

Korisnik je dužan u prethodnom mjesecu, prije isteka 6 mjeseci korištenja prava, dostaviti Upravnom odjelu za društvene djelatnosti dokumentaciju radi utvrđivanja prava na daljnje korištenje naknade.

Upravni odjel za društvene djelatnosti podnositelju zahtjeva izdaje rješenje o utvrđenom pravu na naknadu troškova stanovanja.

**Članak 25.**

1. **BOŽIĆNICA ZA UMIROVLJENIKE**

Pravo na godišnju naknadu – božićnicu imaju umirovljenici koji su korisnici ovog Programa i ispunjavaju uvjete iz kriterija ukupnog primanja svih članova kućanstva iz članka 12.

Iznos božićnice utvrđuje gradonačelnik posebnom odlukom, temeljem utvrđenog broja korisnika i mogućnostima Proračuna u tekućoj godini.

Božićnica se isplaćuje izravno na račun umirovljenika najkasnije do 20. prosinca tekuće godine.

Popis umirovljenika koji ostvaruju pravo na božićnicu, utvrđuje Upravni odjel za društvene djelatnosti, temeljem evidencije korisnika ovog Programa.

Popis za isplatu božićnice zaključuje se s danom 1. prosinca tekuće godine.

**Članak 26.**

1. **NAKNADA ZA OSOBNE POTREBE NAJUGROŽENIJIM OSOBAMA**

Naknada za osobne potrebe priznaje se:

* Umirovljeniku koji živi u kućanstvu koje ispunjava kriterije ukupnih primanja kućanstva iz članka 12. ovog Programa, a čija mirovina ne prelazi iznos od 180,00 €
* Hrvatskom branitelju, primatelju opskrbnine koji živi u kućanstvu koje ispunjava kriterije ukupnih primanja kućanstva iz članka 12. ovog Programa, a čija opskrbnina ne prelazi iznos od 180,00 €

Naknada u novcu iznosi 50,00 € mjesečno, a isplaćuje se izravno na račune građana svako tromjesečje, od dana podnošenja zahtjeva.

Pravo na naknadu za osobne potrebe ostvaruje se podnošenjem zahtjeva Upravnom odjelu za društvene djelatnosti, uz predočenje potrebnih dokaza.

**Članak 27.**

1. **SUFINANCIRANJE GRADSKOG PRIJEVOZA GRAĐANA S NAVRŠENIH 65 GODINA**

Pravo na sufinanciranje gradskog prijevoza autobusima na području Karlovca ostvaruju građani s navršenih 65 godina, a kojima osobna mjesečna primanja (mirovina, opskrbnina i drugo), ne prelaze iznos koji je nadležno državno tijelo utvrdilo kao iznos mirovine koji ne podliježe porezu na dohodak.

Za ostvarivanje prava na sufinanciranje prijevoza, građani – novi korisnici obvezni su podnijeti zahtjev Upravnom odjelu za društvene djelatnosti.

Građani koji imaju pokaznu kartu za 2022. godinu, mogu je na blagajni javnog prijevoznika zamijeniti za pokaznu kartu za 2023. godinu, uz uplatu participacije

Građani koji tijekom 2023. godine ostvare pravo na sufinanciranje prijevoza, dobit će potvrdu s kojom će na blagajni prijevoznika, uz predaju osobne fotografije, podići pokaznu kartu, uz uplatu participacije u iznosu koji utvrđuje javni prijevoznik.

**Članak 28.**

1. **NAKNADA ZA PRIJEVOZ SOCIJALNO UGROŽENIM OSOBAMA**

Pravo na naknadu za troškove godišnje karte za javni gradski prijevoz, imaju članovi kućanstva koji ispunjavaju opće uvjete iz kriterija ukupnog prihoda svih članova kućanstva iz članka 12. ovog Programa uz obavezno ispunjavanje barem jednog od posebnih uvjeta:

1. Osobe starije od 60 godina;
2. Osobe s invaliditetom - slijepi i slabovidni, gluhi i nagluhi, osobe s intelektualnim teškoćama ili osobe s tjelesnim oštećenjem 60% i više;
3. Pratitelji slijepih osoba
4. U iznimnim slučajevima osobe mlađe od 60 godina, teško oboljele, vezane uz česti odlazak u bolnicu na preglede, dijagnostiku i terapije, uz priloženu medicinsku dokumentaciju čiji je status utvrđen odgovarajućim rješenjem nadležne institucije;

Pravo na naknadu ostvaruje se podnošenjem zahtjeva Upravnom odjelu za društvene djelatnosti.

Podnositelj zahtjeva, uz dokaze o ispunjavanju općih uvjeta, obvezan je priložiti i presliku kupljene godišnje karte za 2023. godinu s računom.

Ostali podnositelji zahtjev podnose osobno ili putem Udruge, uz obvezno priloženu presliku rješenja nadležne institucije o utvrđenom statusu.

Naknada troškova prijevoza može se ostvariti za kupnju godišnje karte kod javnog autobusnog prijevoznika i to za relacije:

* udaljenost do 15 km (zona A) iznos od 80,00 €
* udaljenost od 15 km i više (zona B) iznos od 93,00 €

Utvrđeni iznos naknade će biti isplaćen izravno na račun korisnika.

Pravo na naknadu za prijevoz socijalno ugroženim osobama ne mogu ostvariti građani koji pravo na sufinanciranje prijevoza ostvaruju temeljem prava **„Sufinanciranje gradskog prijevoza građana s navršenih 65 godina“.**

**Članak 29.**

1. **SKRB O PREHRANI GRAĐANA – TOPLI OBROCI I PAKETI HRANE**

Pravo na skrb o prehrani besplatna je i odobrava se ovisno o konkretnim prilikama, a obuhvaća:

* Topli obrok svakodnevno s dostavom u kuću.
* Topli obrok svakodnevno, koji korisnik osobno preuzima sukladno ugovoru zaključenom između Grada Karlovca i vršitelja usluga, uz obvezu korisnika da obroke preuzima u adekvatnim (higijenskim) porcijama. Topli obroci pripremaju se prema uobičajenim normativima.
* Paket suhe hrane s dostavom u kuću – 1 paket mjesečno, u pravilu kućanstvima na širem području Karlovca, odnosno korisniku koji zadovoljava takav vid pomoći u prehrani.

Jedan paket suhe hrane sadrži:

* brašno glatko - 1 kg,
* šećer - 1 kg,
* jestivo ulje - 1 l,
* riža - 1 kg,
* tjestenine razne - 1 kg,
* instant juhe razne - 5 paketića,
* konzerve ribe 125 g - 4 kom,
* čajna pašteta 100 g - 4 kom.,
* mesni doručak 150 g - 4 kom.,
* mlijeko - 2 l,
* konzerve (grah, grašak), 500g - 2 kom.

Pravo na tople obroke i pakete suhe hrane mogu ostvariti samci ili kućanstva koja ispunjavaju opće uvjete ukupnog prihoda kućanstva iz članka 12. ovog Programa, te barem jedan od posebnih uvjeta i to:

* Stari, bolesni i nemoćni koji nemaju nikakvih mogućnosti samopomoći u prehrani, po potrebi s dostavom obroka u kuću.
* Kućanstva s troje ili više djece koja žive u izrazito teškim socijalnim prilikama.
* Korisnici zajamčene minimalne naknade putem uputnice Hrvatskog zavoda za socijalnu skrb.
* Korisnici Centra za beskućnike, Karlovac
* Ostali građani koji su se našli u posebno teškim prilikama uslijed teških bolesti, uvjeta stanovanja ili drugih izvanrednih okolnosti, po preporuci Upravnog odjela za društvene djelatnosti.

Upravni odjel za društvene djelatnosti odobrava pravo na tople obroke i pakete suhe hrane, temeljem mišljenj Hrvatskog zavoda za socijalnu skrb, uz priloženu socijalnu anamnezu, te utvrđenim socijalnim statusom i materijalnim prilikama članova uže obitelji (roditelji, supružnik, djeca).

Pravo na tople obroke i pakete suhe hrane po potrebi može utvrđivati i Upravni odjel za društvene djelatnosti.

Obroci koji nisu preuzeti, ne mogu se ničim nadoknađivati. O eventualnoj spriječenosti preuzimanja obroka, korisnik je dužan obavijestiti Upravni odjel za društvene djelatnosti, kao i kuhinju vršitelja usluga, s kojom Grad Karlovac ima zaključen ugovor za pripremu i podjelu obroka.

Opravdani razlozi u slučaju neredovitog preuzimanja obroka bez prethodne obavijesti mogu biti isključivo spriječenost zbog bolesti (boravak u bolnici) ili privremena odsutnost iz mjesta prebivališta.

Za utvrđeno pravo na pomoć u prehrani, Upravni odjel za društvene djelatnosti izdaje potvrdu za razdoblje od 3 mjeseca uz obaveznu reviziju korisnika po isteku razdoblja. Za svako razdoblje potrebno je i mišljenje Hrvatskog zavoda za socijalnu skrb. Korisnici su sami dužni najkasnije 8 dana prije isteka tri mjeseca, podnijeti zahtjev za produženje prava korištenja.

**Članak 30.**

1. **ZDRAVSTVENA NJEGA U KUĆI STARIH I BOLESNIH OSOBA**

Usluge zdravstvene njege u kući obuhvaćaju: medicinsku njegu zbrinjavanja kroničnih rana, sprječavanje komplikacija dugotrajnog mirovanja, osobna higijena i toaleta, lokalna i peroralna terapija, mjerenje i registracija vitalnih funkcija, uzimanje materijala za laboratorijske pretrage, te drugi terapijski postupci koje odredi nadležni liječnik.

Pravo na zdravstvenu njegu u kući imaju građani koji ispunjavaju kriterije ukupnog prihoda kućanstva kako slijedi:

* samac do 455,00 €
* dvočlano kućanstvo do 475,00 €
* tročlano kućanstvo do 495,00 €
* četveročlano kućanstvo do 535,00 €
* za svakog daljnjeg člana kućanstva dodatnih 50,00 €

Pored navedenih kriterija, podnositelj zahtjeva treba zadovoljavati i posebne uvjete:

* Osoba je nepokretna ili polupokretna, odnosno koristi invalidska kolica;
* Osoba boluje od teških kroničnih ili akutnih bolesti koje zahtijevaju svakodnevnu specifičnu zdravstvenu njegu;
* Osoba ima liječničku dokumentaciju o nužnosti zdravstvene njege u kući;
* Osoba ima odobren određen broj sati zdravstvene njege u kući, za koju troškove snosi Hrvatski zavod za zdravstveno osiguranje.

Zdravstvena njega u kući ostvaruje se putem institucija registriranih za tu djelatnost, temeljem ugovora o međusobnim pravima i obvezama s Gradom Karlovcem.

Broj sati tretmana odobrava se u trajanju do 24 sati mjesečno po korisniku, kao dodatni tretman zdravstvene njege u kući, ovisno o broju sati tretmana odobrenog od nadležnog tijela i na teret Hrvatskog zavoda za zdravstveno osiguranje.

Upravni odjel za društvene djelatnosti donosi rješenje o odobravanju broja sati tretmana zdravstvene njege u kući.

**Članak 31.**

1. **POMOĆ U KUĆI STARIM I BOLESNIM OSOBAMA**

Usluge pomoći u kući obuhvaćaju: održavanje osobne higijene, organiziranje prehrane u kući (nabava namirnica), zagrijavanje i pospremanje prostorija, pranje i glačanje rublja, organizacija odlaska liječniku i dostava lijekova, veza u komunikaciji sa službama i institucijama, usluga podmirivanja računa troškova stanovanja i drugih obveza korisnika.

Usluge se odnose na osnovne prostorije stana ili kuće, a po sadržaju ne mogu prijeći zadovoljavanje osnovnih životnih potreba korisnika.

Pravo na usluge pomoći u kući imaju građani koji ispunjavaju kriterije ukupnog prihoda kućanstva kako slijedi:

* samac do 445,00 €
* dvočlano kućanstvo do 465,00 €
* tročlano kućanstvo do 485,00 €
* četveročlano kućanstvo do 525,00 €
* za svakog daljnjeg člana kućanstva dodatnih 50,00 €

Pored navedenih kriterija podnositelji zahtjeva trebaju ispunjavati i posebne uvjete:

* da nisu u mogućnosti samostalno živjeti iz zdravstvenih razloga (nepokretni ili polupokretni) ili zbog visoke životne dobi i nemoći nisu u mogućnosti sami o sebi brinuti i zadovoljavati osnovne životne potrebe;
* da nemaju članova uže obitelji (roditelji, supružnik, djeca) ili im oni iz zdravstvenih ili drugih opravdanih razloga nisu u mogućnosti pružiti pomoć.

Pomoć u kući ostvaruje se putem institucija registriranih za tu djelatnost, temeljem ugovora o međusobnim pravima i obvezama s Gradom Karlovcem

Broj sati tretmana pomoći u kući odobrava se u trajanju do najviše 28 sata mjesečno po korisniku.

Upravni odjel za društvene djelatnosti donosi rješenje o odobravanju broja sati tretmana Pomoći u kući.

**Članak 32.**

1. **NAKNADA POGREBNIH TROŠKOVA**

Naknada pogrebnih troškova obuhvaća naknadu za osnovna opremu i uslugu ukopa.

U naknadu pogrebnih troškova ne ulaze troškovi grobnog mjesta, koje obitelj pokojnika snosi sama. Ukoliko to nije moguće, ukop se obavlja na groblju i grobnom mjestu koje je pogrebniku na raspolaganju, a u slučaju nemogućnosti ukopa, može se izvršiti kremiranje i polaganje urne u odgovarajuću grobnicu.

Pravo na naknadu pogrebnih troškova opreme i ukopa umrlih osoba može se ostvariti za osobe koje:

* pravo na pogrebne troškove ne ostvaruju temeljem Zakona o socijalnoj skrbi (NN 18/22,46/22, 119/22)
* su nepoznatog prebivališta.
* su živjele same i nemaju članova uže obitelji (roditelji, supružnik, djeca) i ukoliko pogrebni troškovi nisu osigurani na drugi način.
* su živjele u kućanstvu, a svi članovi kućanstva ispunjavaju uvjete iz kriterija prihoda svih članova kućanstva iz članka 12. ovog Programa, te ne postoje drugi članovi uže obitelji.

Pravo na naknadu pogrebnih troškova ne može se ostvariti:

* za umrle osobe koje imaju članove uže obitelji (roditelji, supružnik, djeca), a nisu s njima živjeli u kućanstvu
* za umrle osobe, koje su bile članovi neke organizacije za posmrtnu pripomoć te se tako podmiruju pogrebni troškovi.
* u slučajevima kada je poznat nasljednik nekretnina i druge imovine pokojnika (kuća, stan, zemljište, novčana sredstva), koji je u tom slučaju dužan snositi pogrebne troškove.

Za ostvarivanje prava na naknadu pogrebnih troškova, zahtjev i svu potrebnu, odnosno raspoloživu dokumentaciju, Upravnom odjelu za društvene djelatnosti mogu podnijeti članovi obitelji ili kućanstva, skrbnici, druge bliske osobe i institucije socijalne skrbi.

Usluge prijevoza pokojnika i ukopa ovlaštena je obavljati isključivo gradska tvrtka Zelenilo d.o.o. Karlovac.

Za pogrebe na grobljima izvan područja grada Karlovca, troškovi ukopa neće se priznavati, osim u izuzetno specifičnim slučajevima, temeljem rješenja gradonačelnika.

**Članak 33.**

1. **JEDNOKRATNE NOVČANE NAKNADE**

Jednokratna naknada priznaje se kao pravo na novčanu naknadu ili kao pravo na naknadu u naravi. Jednokratna naknada može se priznati u naravi u slučajevima kada nadležni Upravni odjel za društvene djelatnosti utvrdi da postoji osnovana pretpostavka da korisnik naknadu neće koristiti namjenski.

Jednokratna naknada može se priznati samcu ili kućanstvu zbog:

* podmirenja izvanrednih troškova nastalih uslijed iznenadnih i posebno teških trenutačnih životnih okolnosti (rođenja ili obrazovanja djeteta, bolesti ili smrti člana obitelji i sl.) kada ne postoji mogućnost podmirenja osnovnih životnih potrebe, a s ciljem prevencije nastanka težih posljedica,
* pomoći građanima u troškovima posebno skupog liječenja vrlo teških bolesti,
* pomoći građanima u nužnom saniranju izuzetno loših, nehigijenskih, ili opasnih uvjeta stanovanja,
* pomoć građanima u troškovima nastalim uslijed prirodne nepogode, a po službenom proglašenju iste,
* prigodne darove djeci i socijalno najugroženijim kućanstvima (Uskrs, Božić i eventualne druge prigode),
* ostvarivanje samostalnog života udomljenoj djeci kod prestanka udomljenja.

Za ostvarivanje ovog prava korisnik je dužan podnijeti poseban pisani zahtjev te priložiti dokumentaciju iz koje je vidljiva situacija za koju se traži pomoć.

Isplata jednokratne novčane naknade vrši se temeljem Rješenja gradonačelnika izravno na račun korisnika.

1. **PODNOŠENJE ZAHTJEVA**

**Članak 34.**

Zahtjev za ostvarivanje prava podnosi se na obrascu utvrđenom za svako pravo. Uz zahtjev, podnositelj je dužan prijaviti sve prihode kućanstva i priložiti dokaze o prihodima svih članova kućanstva.

Podnositelj Zahtjeva dužan je uz Zahtjev priložiti propisanu dokumentaciju, a na traženje stručnog suradnika za provedbu Programa subvencija troškova stanovanja i drugih prava iz socijalne skrbi za 2023. godinu dužan je predočiti, odnosno priložiti i dodatnu dokumentaciju, te u određenim slučajevima dati i pisanu izjavu.

**Članak 35.**

Svi Zahtjevi za pojedine oblike pomoći nalaze se na službenim stranicama Grada Karlovca, a mogu se podići i u Upravnom odjelu za društvene djelatnosti.

1. **PRIJELAZNE I ZAVRŠNE ODREDBE**

**Članak 36.**

Sredstva za provođenja ovog Programa planirana su u Proračunu Grada Karlovca za 2023. godinu. Predviđena struktura i ukupni iznos potrebnih sredstava za izvršenje Programa za 2023. godinu, sastavni su dio Programa. Razlika između iznosa sredstava utvrđenih Proračunom Grada Karlovca za 2023. godinu za izvršenje Programa po pojedinim proračunskim pozicijama i iznosa potrebnih sredstava za izvršenje Programa u 2023. godini, osigurat će se Izmjenama i dopunama Proračuna Grada Karlovca za 2023. godinu.

**Članak 37.**

Grad Karlovac će s pojedinim institucijama i trgovačkim društvima, temeljem provedenog postupka, sukladno odredbama Zakona o javnoj nabavi (NN120/16, 114/22), ugovorom utvrditi međusobna prava i obveze u svrhu provođenja pojedinih prava i usluga iz ovog Programa. Troškove stanovanja, tvrtke mogu obračunavati samo prema čistoj cijeni usluge, bez kamata, dugovanja, sudskih ili drugih troškova, koje je prouzročio korisnik.

**Članak 38.**

O zahtjevima u iznimnim slučajevima za ostvarivanje prava i usluga iz ovog Programa odlučit će Upravni odjel za društvene djelatnosti, nakon temeljitog uvida u socijalno stanje i specifične okolnosti podnositelja zahtjeva, njegove obitelji, odnosno kućanstva.

**Članak 39.**

Kućanstvima koja žive isključivo od jedne mirovine, čiji iznos udovoljava kriterijima ukupnog prihoda kućanstva iz članka 12. ovog Programa, pravo na troškove stanovanja i usluge pomoći u kući i zdravstvene njege odobravat će se do siječnja naredne godine.

**Članak 40.**

Korištenje prava utvrđenih temeljem ovog Programa počinje u pravilu od prvog dana sljedećeg mjeseca nakon podnošenja zahtjeva osim u slučajevima kada je drugačije određeno ovim Programom.

Sukladno tome Rješenja za korištenje pojedinih prava i usluga važe od prvog dana sljedećeg mjeseca nakon podnošenja zahtjeva do isteka roka od najdulje 6 mjeseci.

Upravni odjel za društvene djelatnosti dužan je provesti reviziju prava korisnika na troškove stanovanja svakih šest mjeseci.

Daljnje korištenje prava i usluga ostvarivat će se podnošenjem novog zahtjeva.

Izuzetak su oblici pomoći:Pomoć u kući starim i bolesnim osobama, Zdravstvena njega u kući starih i bolesnih osoba, Prehrana djece u dojenačkoj dobi – mlijeko za dojenčad, Skrb o prehrani – topli obroci i paketi hrane kod kojih bi prekid kontinuiteta pomoći ugrozio životne prilike članova kućanstva.

Upravni odjel za društvene djelatnosti utvrdit će tijekom godine rokove za podnošenje zahtjeva za pojedine oblike pomoći, ovisno o mogućnosti izvršenja programa i trošenju predviđenih sredstava.

**Članak 41.**

Korisnik pojedinog oblika pomoći dužan je Upravnom odjelu za društvene djelatnosti, prijaviti svaku promjenu koja utječe na korištenje prava na pojedine oblike pomoći (adresa stanovanja, broj članova kućanstva, ostvarivanje novih ili gubitak mjesečnih primanja, te eventualne druge podatke), u roku od 8 dana od dana nastanka promjene.

**Članak 42.**

Korisnik koji je ostvario neko pravo socijalne skrbi propisano ovim Programom, dužan je nadoknaditi štetu ako je:

- na temelju neistinitih ili netočnih podataka za koje je on, odnosno njegov skrbnik, znao ili morao znati da su neistiniti odnosno netočni, ili na drugi protupravan način, ostvario pravo koje mu ne pripada ili ga je ostvario u većem opsegu nego što mu pripada,

- ostvario pravo zbog toga što on, odnosno njegov skrbnik, nije prijavio promjenu koja utječe na gubitak ili opseg prava za koju je on, odnosno njegov skrbnik, znao ili morao znati.

**Članak 43.**

Novčanom kaznom, srazmjerno visini dobivenog iznosa ostvarenog prava, kaznit će se korisnik koji je dao neistinite podatke na temelju kojih je ostvario pravo iz ovog Programa, te je dužan vratiti neosnovano primljene iznose koje je stekao na temelju ovog Programa.

**Članak 44.**

Protiv rješenja Upravnog odjela za društvene djelatnosti Grada Karlovca, o utvrđivanju prava korištenja pojedinog oblika pomoći utvrđenog Programom, podnositelj zahtjeva može izjaviti žalbu nadležnom upravnom tijelu Karlovačke županije u roku od 15 dana o dana primitka rješenja.

**Članak 45.**

Upravni odjel za društvene djelatnosti obvezuje se Gradskom vijeću Grada Karlovca podnijeti izvješće o provedbi ovog Programa za proteklu godinu, najkasnije do 31. svibnja tekuće godine.

**Članak 46.**

Ovaj Program stupa na snagu osmog dana od dana objave u Glasniku Grada Karlovca, a primjenjuje se od 01.01.2023. godine.

**TOČKA 21.**

**Program financiranja zaštite od požara u 2023. godini**

Uvodno obrazloženje dala je gospođa Dijana Kujinek, mag.nov., pročelnica Ureda gradonačelnika.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku te predlažu da se donese Program financiranja zaštite od požara u 2023. godini.

Budući da nije bilo rasprave, od nazočnih 18 vijećnika u vijećnici, vijeće je sa 18 glasova donijelo:

**Program**

**financiranja zaštite od požara u 2023. godini**

**PROGRAM FINANCIRANJA ZAŠTITE OD POŽARA U 2023. GODINI**

Članak 1.

Program financiranja zaštite od požara u 2023. godini je provedbeni akt koji se donosi u skladu s Proračunom Grada Karlovca za 2023. godinu. Programom se obuhvaćaju aktivnosti, poslovi i djelatnosti od značaja za promicanje vatrogasne djelatnosti:

1. provedba preventivnih mjera ZOP-a i eksplozija,
2. gašenje požara i spašavanje ljudi ugroženih požarom ili eksplozijom,
3. pružanje tehničke pomoći u nezgodama i opasnim situacijama,
4. pružanje i unapređivanje pomoći prilikom prirodnih i ekoloških nepogoda i katastrofa,
5. osposobljavanje, usavršavanje i stalno uvježbavanje,
6. natjecanje u znanju i vještinama potrebnim u vatrogastvu, koje obavljaju Javna vatrogasna postrojba Grada Karlovca i Vatrogasna zajednica Grada Karlovca.

Kao stručnu i humanitarnu djelatnost od interesa za Republiku Hrvatsku, ovu djelatnost obavljaju kao javnu službu javne vatrogasne postrojbe, dobrovoljna vatrogasna društva i vatrogasne zajednice.

Zadaća Javne vatrogasne postrojbe Grada Karlovca i Vatrogasne zajednice Grada Karlovca je smanjiti opasnosti i posljedice od požara, nesreća i elementarnih nepogoda kroz razvoj i organiziranje svih komponenti vatrogasnog sustava za učinkovitu provedbu vatrogasne djelatnosti, razvijanje vatrogastva sukladno gospodarskom i tehnološkom razvoju društva, provođenje mjera za ujednačavanje stupnja zaštite od požara na cijelom teritoriju Grada Karlovca te preventivno djelovanje u pogledu smanjenja rizika od nastajanja požara i drugih nesreća.

Temeljem potreba Javne vatrogasne postrojbe Grada Karlovca i Vatrogasne zajednice Grada Karlovca u provedbi posebnih mjera zaštite od požara na području Grada Karlovca (propisane Planom zaštite od požara - Revizija 2., broj PZ-04/19), u Proračunu grada Karlovca za 2023. godinu osigurana su sredstva koja će se raspoređivati prema ovom Programu.

**CILJ PROGRAMA**

Članak 2.

Glavni cilj je svrsishodno upravljanje sredstvima kako bi se postigla što viša razina zaštite ljudi i imovine od požara, prirodnih nepogoda i unapređenje preventivnih mjera zaštite.

**ZAKONSKI OKVIR**

Članak 3.

Ustavom Republike Hrvatske propisano je da jedinice lokalne samouprave obavljaju poslove iz lokalnog djelokruga kojima se neposredno ostvaruju potrebe građana među kojima je i zaštita od požara. Nadalje, Zakonom o zaštiti od požara („Narodne novine“ broj 92/10.) ovo se područje određuje kao područje od posebnog interesa za Republiku Hrvatsku, a provode je, uz ostale, pravne osobe i udruge koje obavljaju vatrogasnu djelatnost te jedinice lokalne i područne (regionalne) samouprave.

U cilju unapređenja zaštite od požara, jedinice lokalne i regionalne samouprave mogu financirati nabavu vozila, uređaja i opreme za zaštitu od požara, a zaštitu od požara organiziraju kao javnu službu. Ustroj vatrogasnih subjekata definiran je Zakonom o vatrogastvu („Narodne novine“ broj 106/99., 117/01., 36/02., 96/03., 139/04. - pročišćeni tekst, 174/04., 38/09., 80/10. i 125/19).

Vatrogasne postrojbe u gospodarstvu (koje mogu biti profesionalne i dobrovoljne) osniva pravna osoba, sukladno zakonskim obvezama i Planu zaštite od požara – Revizija 2. za gospodarske subjekte. Profesionalne vatrogasne postrojbe i dobrovoljna vatrogasna društva imaju obvezu udruživanja u vatrogasne zajednice lokalne i područne samouprave a time posredno i u Hrvatsku vatrogasnu zajednicu kao krovnu organizaciju vatrogastva u Republici Hrvatskoj.

Ovaj Program utemeljen je na:

1. Zakonu o vatrogastvu („Narodne novine“ broj 106/99, 117/01, 36/02, 96/03, 139/04, 174/04, 38/09, 80/10 i 125/19);

2 Zakonu o zaštiti od požara („Narodne novine“ broj br. 92/10);

3. Planu zaštite od požara za područje Grada Karlovca- Revizija 2., broj PZ-04/19 iz svibnja 2019. godine.

**PLANIRANA FINANCIJSKA SREDSTVA**

Članak 4.

**JAVNA VATROGASNA POSTROJBA GRADA KARLOVCA** financira se u 2023. godini u ukupnom iznosu od 1.726.562,00 EUR iz:

* poreza i prireza na dohodak (dodatni udio za JVP Karlovac),
* pomoći izravnanja za decentraliziranu funkciju vatrogastva iz državnog proračuna,
* općih prihoda iz gradskog proračuna
* vlastitih prihoda

1. sredstva pomoći izravnanja za decentraliziranu funkciju vatrogastva iz državnog proračuna raspoređena su Javnoj vatrogasnoj postrojbi Grada Karlovca u iznosu od 1.000.000,00 EUR i to na način:

1. Rashodi za zaposlene u iznosu 900.000,00 EUR

* plaće (bruto) 732.419,00 EUR
* ostali rashodi za zaposlene 16.954,00 EUR
* doprinosi na plaće 150.627,00 EUR

2. Rashodi za redovnu djelatnost u iznosu 100.000,00 EUR, koji uključuju:

* naknade troškova zaposlenima 21.597,00 EUR
* rashode za materijal i energiju 45.515,00 EUR
* rashode za usluge 24.752,00 EUR
* ostale nespomenute rashode poslovanja 8.136,00 EUR

1. Sredstva iznad zakonskog standarda u iznosu od 558.534,00 EUR i to na način:
2. Rashodi za zaposlene 480.811,00 EUR

* plaće (bruto) 335.336,00 EUR
* ostali rashodi za zaposlene 83.536,00 EUR
* doprinosi na plaće 61.939,00 EUR

1. Rashodi za redovnu djelatnost 64.452,00 EUR

* naknade troškova zaposlenima 12.078,00 EUR
* rashodi za materijal i energiju 36.313,00 EUR
* rashodi za usluge 13.008,00 EUR
* ostali nespomenuti rashodi poslovanja 3.053,00 EUR.

1. Sredstva za opremu, uređaje i ostala ulaganja u imovinu JVP 13.271,00 EUR
2. JVP -Osnovna djelatnost u iznosu od 160.595,00 EUR

D) JVP-Uslužna djelatnost u iznosu od 7.433,00 EUR.

**VATROGASNA ZAJEDNICA GRADA KARLOVCA** financira se u 2023. godini u ukupnom iznosu od 298.627,00 EUR iz općih prihoda i primitaka Proračuna Grada Karlovca na sljedeći način:

1. Financiranje redovne djelatnosti u iznosu od 92.906,00 EUR

* tekuće donacije u novcu 92.906,00 EUR

2. Ulaganje u objekte i opremu DVD-a u iznosu od 106.179,00 EUR

* kapitalne donacije DVD-ima za opremu 86.270,00 EUR
* kapitalne donacije DVD-ima za objekte 19.909,00 EUR

3. Donacije DVD-ima u iznosu od 99.542,00 EUR

* tekuće donacije DVD-ima 99.542,00 EUR

**PROVEDBA PROGRAMA**

Članak 5.

Sredstva za provedbu ovog Programa izdvajat će se iz Proračuna Grada Karlovca za 2023. godinu, uz detaljan raspored sredstava po pojedinim namjenama koje moraju odgovarati namjeni predviđenoj u Proračunu sukladno podnesenim zahtjevima.

Članak 6.

Zadužuju se korisnici ovog Programa da u roku od 30 dana od doznake sredstava dostave dokaz o namjenskom trošenju primljenih proračunskih sredstava.

Članak 7.

Zadužuju se korisnici ovog Programa da po realizaciji Programa za 2023. godinu podnesu izvještaj nadležnom Upravnom odjelu i podnesu pojedinačne izvještaje o radu Gradskom vijeću.

Članak 8.

Ovaj Program objavit će se u Glasniku Grada Karlovca.

**TOČKA 22.**

**Program razvoja malog i srednjeg poduzetništva na području grada Karlovca za 2023. godinu**

Uvodno obrazloženje dala je gospođa Daniela Peris, struč.spec.oec., pročelnica Upravnog odjela za gospodarstvo, poljoprivredu i turizam.

Predsjednik Gradskog vijeća izvijestio je vijećnike da je Odbor za gospodarstvo i poduzetništvo razmatrao navedenu točku te predlažu da se donese Program razvoja malog i srednjeg poduzetništva na području grada Karlovca za 2023. godinu.

U raspravi su sudjelovali: Josip Čavlović, Daniela Peris i Dobriša Adamec.

Nakon provedene rasprave, od nazočnih 19 vijećnika u vijećnici, vijeće je sa 15 glasova ZA i 4 glasa SUZDRŽANA donijelo:

**Program**

**razvoja malog i srednjeg poduzetništva na području grada Karlovca za 2023. godinu**

1. **OSNOVNE ODREDBE**

**Članak 1.**

Ovim Programom razvoja malog i srednjeg poduzetništva na području Grada Karlovca za 2023. godinu (u daljem tekstu: Program), uređuju se njegova svrha i ciljevi, korisnici i nositelji za provedbu, područja primjene, sredstva za realizaciju, te provedba mjera i uvjeti dodjele sredstava koja predstavljaju potpore male vrijednosti.

Ovaj Program predstavlja akt na temelju kojeg se dodjeljuju potpore male vrijednosti u smislu **Uredbe Komisije (EU) br. 1407/2013** od 18. prosinca 2013. godine o primjeni članaka 107. i 108. Ugovora o funkcioniranju Europske unije na *de minimis* potpore i Uredbe Komisije (EU) 2020/972 od 2. srpnja 2020. o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi (u daljnjem tekstu: Uredba Komisije).

**Članak 2.**

Svrha ovog Programa je stvaranje povoljnog poduzetničkog okruženja za djelovanje poduzetnika i institucija koje podupiru poduzetništvo, razvijanje poduzetničke klime i osiguranje preduvjeta za poticanje poduzetničkih kompetencija na području Grada Karlovca (u daljnjem tekstu: Grad).

**Članak 3.**

Ciljevi ovog Programa su poticanje zapošljavanja iz svih kategorija radno sposobnih osoba; poticanje otvaranja novih gospodarskih subjekata i općenito razvoja gospodarstva Grada Karlovca; povećanje aktivnosti u obrtništvu, te mikro, malom i srednjem poduzetništvu; sufinanciranje kvalitetnih i razvojnih poduzetničkih projekata i ideja; pomoć revitalizaciji poslovnih subjekata sa smanjenim kapacitetima, kao i razvoju novih perspektivnih tržišno konkurentnih zanimanja i djelatnosti; sufinanciranje diverzifikacije i digitalizacije poslovnih subjekata; prikupljanje podataka, analiza i praćenje stanja u gospodarstvu Grada Karlovca; pomoć udruženjima iz sektora obrtništva, te promocija karlovačkog gospodarstva u cijelosti.

Ciljevi iz stavka 1. ovog članka ostvaruju se provedbom mjera i aktivnosti planiranih ovim Programom.

1. **KORISNICI MJERA IZ PROGRAMA**

**Članak 4.**

Korisnici mjera iz ovog Programa mogu biti subjekti mikro i malog gospodarstva utvrđeni Zakonom kojim se uređuje poticanje razvoja malog gospodarstva koji posluju i imaju registrirano sjedište ili podružnicu na području Grada Karlovca, a obrtnici i fizičke osobe i prebivalište, te čija je lokacija ulaganja na području Grada Karlovca, koji nemaju nepodmirenih obveza prema Gradu Karlovcu i gradskim tvrtkama kao i nepodmirenih obveza na ime javnih davanja koje prati Porezna uprava.

Korisnici ovog programa mogu biti institucije i udruge koji su registrirani za gospodarsku djelatnost.

Iznimno od odredbe stavka 1. ovog članka, korisnici pojedinih mjera mogu biti i gospodarski subjekti (neovisno o veličini, vlasničkoj strukturi, te svom sjedištu odnosno prebivalištu), te fizičke osobe u slobodnom zanimanju.

1. **NOSITELJ PROGRAMA**

**Članak 5.**

Nositelj provedbe ovoga Programa je Grad Karlovac, Upravni odjel za gospodarstvo, poljoprivredu i turizam. Osim Grada, u provedbi pojedinih mjera iz Programa sudjeluju i pravne osobe koje su Programom utvrđene kao nositelji provedbe pojedinih mjera i aktivnosti.

1. **PODRUČJA PROGRAMA I POTICAJNE MJERE**

**Članak 6.**

Ovim Programom obuhvaćena su sljedeća područja poticaja razvoja malog i srednjeg poduzetništva s pripadajućim iznosima planiranih sredstava:

1. Mjere održivog poslovanja poduzetnika 133.000,00 €
2. Promidžba poduzetništva i obrtništva 5.040,00 €
3. Obrtnički sajam 46.450,00 €

**Sveukupno: 184.490,00 €**

Ovim Programom po pojedinim područjima planirane su sljedeće mjere i aktivnosti za poticanje malog i srednjeg poduzetništva te uređenje novih prostora za poduzetnike na području Grada Karlovca:

1. **ODRŽIVO POSLOVANJE PODUZETNIKA**

**Planirana sredstva: 133.000,00 €**

* 1. **Potpore poduzetništvu**

**Planirana sredstva: 133.000,00 €**

**Opis aktivnosti**: Dodjela bespovratnih potpora mikro (do 10 zaposlenih) i malim (do 50 zaposlenih) poduzetnicima za unapređenje poslovanja i otvaranje tvrtke u gospodarskoj djelatnosti koji doprinose ostvarivanju ciljeva utvrđenih ovim Programom.

Za 2023. godinu utvrđuju se slijedeće mjere:

**Mjera 1: Potpora za jačanje konkurentnosti poduzetnika**

**Mjera 2: Potpora za sufinanciranje troškova zakupa poslovnih prostora**

**Mjera 3: Potpora za sufinanciranje troškova energenata**

Potpore iz Mjere 1., 2. i 3. predstavljaju potpore male vrijednosti. Maksimalni iznos potpore koji se može dodijeliti jednom poduzetniku u jednoj kalendarskoj godini je do 6.637,00 € ukupno svih vrsta potpora. Jedna mjera ne isključuje drugu do iskorištenja maksimalnog iznosa.

Uvjete i kriterije za provođenje ovih mjera za 2023. godinu propisat će Gradonačelnik posebnim Pravilnikom koji će prije donošenja biti objavljen za javno savjetovanje s građanima i poslovnim subjektima.

Potpore prema ovom Programu prije svega će se dodjeljivati u svrhu poticanja konkurentnosti kroz ulaganja u suvremenu opremu i tehnologiju, povećanje produktivnosti i povećanje broja zaposlenih, te prevladavanje krize uzrokovane velikim poskupljenjem energenata.

Učinak potpora ovog Programa treba doprinijeti ostvarenju pokazatelja Kohezijske politike EU (2021 – 2027) kroz sljedeće rezultate: povećanje broja radnih mjesta, inovacije i digitalizacija, zelena ulaganja.

Potpore male vrijednosti po ovom Programu mogu se dodijeliti od dana stupanja na snagu Pravilnika o dodjeli bespovratnih potpora male vrijednosti za subjekte malog gospodarstva u 2023. godini koji donosi Gradonačelnik. Temeljem Pravilnika se raspisuje Javni poziv koji traje do 30. studenog 2023. godine odnosno do utroška sredstava predviđenih Proračunom Grada Karlovca za tekuću godinu.

Korisnici mjera iz ovog Programa mogu biti subjekti malog gospodarstva utvrđeni zakonom kojim se uređuje poticanje razvoja malog gospodarstva, a koji su u cijelosti u privatnom vlasništvu sa sjedištem odnosno prebivalištem na području Grada Karlovca.

**Provođenje**: Pravo na dodjelu potpora korisnici ostvaruju podnošenjem Zahtjeva isključivo putem on-line prijave za svaku pojedinu mjeru i ako ispunjavaju uvjete isključivo za već realizirane projekte, s datumom faktura nakon 01.01.2023. godine. Potpore se isplaćuju na račun korisnika temeljem Rješenja Gradonačelnika.

**Nositelj**: Upravni odjel za gospodarstvo, poljoprivredu i turizam.

1. **PROMIDŽBA PODUZETNIŠTVA I OBRTNIŠTVA**

**Planirana sredstva: 5.040,00 €**

* 1. **Rashodi za usluge**

**Planirana sredstva: 2.655,00 €**

**Opis aktivnosti**: Ova sredstva predviđena su za radionice namijenjene poduzetnicima i obrtnicima u cilju njihovog informiranja, usavršavanja, razmjene iskustva, povezivanja, boljeg poslovanja i poticanja na korištenje europskih sredstava, kao i za sufinanciranje troškova za suorganizaciju sajmova i sudjelovanje na drugim sajmovima kojima je Grad Karlovac pokrovitelj, te izrada promotivnih materijala.

**Provođenje**: Nabava usluga

**Nositelj:** Upravni odjel za gospodarstvo, poljoprivredu i turizam

* 1. **Usluge promidžbe i informiranja**

**Planirana sredstva:** **1.725,00 €**

**Opis aktivnosti**: Financiranje promidžbenih aktivnosti za jačanje vidljivosti Grada Karlovca na poduzetničkoj i investicijskoj karti Hrvatske, izrada godišnje analize o stanju gospodarstva Grada Karlovca i nabava drugih podataka vezanih za potrebe odjela.

**Provođenje**: Nabava usluga

**Nositelj**: Upravni odjel za gospodarstvo, poljoprivredu i turizam

* 1. **Ostali nespomenuti rashodi poslovanja**

**Planirana sredstva: 660,00 €**

**Opis aktivnosti**: Troškovi koji nastaju prilikom organizacije događanja vezanih na poduzetništvo (reprezentacija za radionice i sajmove, pokroviteljstva i sl.).

**Provođenje**: Nabava usluga

**Nositelj**: Upravni odjel za gospodarstvo, poljoprivredu i turizam

1. **OBRTNIČKI SAJAM**

**Planirana sredstva:** **46.450,00 €**

* 1. **Rashodi za usluge**

**Planirana sredstva: 46.450,00 €**

**Opis aktivnosti**: Subvencija troškova Udruženju obrtnika Grada Karlovca za suorganizaciju događanja „*Dani Obrtništva grada Karlovca i Karlovačke županije“*, „*Cvjetna razglednica gradu Karlovcu“* i „*Božićni obrtnički sajam*“ u svrhu promocije karlovačkih obrtnika i lokalnog obrtništva u gradu Karlovcu, OPG-a s ekološkim predznakom, obrtničkih zanimanja i obrazovnih programa, te investicijskog potencijala i planova poslovnih subjekata.

**Provođenje:** Temeljem zahtjeva korisnika

**Nositelj**: Udruženje obrtnika grada Karlovca i Obrtnička komora Karlovačke županije

1. **PROVEDBA MJERA I UVJETI DODJELE SREDSTAVA IZ PROGRAMA KOJA PREDSTAVLJAJU POTPORU MALE VRIJEDNOSTI**

**Članak 7.**

Za provedbu mjera iz ovog Programa, koje sukladno Zakonu predstavljaju potporu male vrijednosti (Mjera 1., 2, i 3) Grad raspisuje Javni poziv.

Javni poziv raspisuje Upravni odjel za gospodarstvo, poljoprivredu i turizam, a objavljuje se na službenim internetskim stranicama Grada Karlovca. Javni poziv otvoren je za podnošenje prijava do iskorištenja sredstava planiranih Proračunom Grada Karlovca za 2023. godinu, a najduže do 30. studenog tekuće godine.

Tekst Javnog poziva sadrži prihvatljive korisnike i uvjete za dodjelu potpora, neprihvatljive korisnike, mjere potpora, rokove i način podnošenja zahtjeva i podatke o informacijama.

Na osnovu objavljenog Javnog poziva, dostavljenih zahtjeva i provjere zadovoljavanja uvjeta pojedinih mjera potpora Gradonačelnik donosi Rješenje o dodjeli potpore male vrijednosti redoslijedom zaprimanja zahtjeva do utroška sredstava predviđenih ovim Programom. U Rješenju se navodi ime korisnika potpore, dodijeljeni iznos i mjera potpore. Cjelokupni iznos potpore uplaćuje se na žiro- račun korisnika.

Bespovratna novčana sredstva koja se temeljem ovog Programa dodjeljuju subjektima malog gospodarstva smatraju se **državnim potporama male vrijednosti** (*de minimis* potporama) te stoga postoji obveza primjene uvjeta za dodjelu potpore male vrijednosti sukladno važećim pravilima o potporama male vrijednosti iz Uredbe komisije (EU) br. 1407/2013. od 18. prosinca 2013. (Službeni list Europske unije, serija L, broj 352/1, 24. prosinca 2013.) i Uredbe Komisije (EU) 2020/972 od 2. srpnja 2020. (Službeni list Europske unije, serija L, broj 215, 07. srpnja 2020.)

Osnovne odredbe iz ove Uredbe su: Potporom male vrijednosti smatra se svaka potpora pojedinom poduzetniku čiji ukupni iznos **ne prelazi 200.000,00 eura** u kunskoj protuvrijednosti prema srednjem tečaju Hrvatske narodne banke na dan isplate u razdoblju od tri fiskalne godine (tekuća i dvije prethodne godine), neovisno o razini davatelja koji dodjeljuje potporu male vrijednosti (ministarstva, gradovi, županije i sl.). Pri tome, ukupna potpora male vrijednosti koja se dodjeljuje poduzetniku u sektoru cestovnog prometa ne smije premašiti 100.000,00 eura tijekom bilo kojeg razdoblja od tri fiskalne godine.

Potpora male vrijednosti smatra se dodijeljenom u trenutku kada poduzetnik stekne zakonsko pravo na primanje potpore, neovisno o datumu isplate potpore male vrijednosti poduzetniku.

Prije dodjele potpore male vrijednosti, korisnik potpore dužan je davatelju potpore (u ovom slučaju Gradu Karlovcu) dostaviti izjavu o svim drugim potporama male vrijednosti koje je zaprimio tijekom tekuće godine kao i tijekom prethodne dvije fiskalne godine, neovisno o razini davatelja potpora male vrijednosti, kako bi se izbjegla moguća prekomjerna dodjela državne potpore.

Davatelj državne potpore prilikom dodjele državne potpore male vrijednosti ima obvezu izvijestiti korisnika potpore da mu je dodijeljena potpora male vrijednosti i voditi evidenciju o dodijeljenim potporama male vrijednosti po pojedinim korisnicima.

Grad Karlovac će podatke o dodijeljenim potporama male vrijednosti, sukladno Pravilniku o dostavi prijedloga državnih potpora, podataka o državnim potporama i potporama male vrijednosti te registru državnih potpora i potpora male vrijednosti ("Narodne novine" br. 125/2017), dostaviti Ministarstvu financija RH na način propisan rečenim Pravilnikom.

Na ovaj Program na odgovarajući način primjenjuje se i Zakon o pravu na pristup informacijama (NN 25/13, 85/15) i Zakon o provedbi Opće uredbe o zaštiti podataka (NN 42/18).

1. **ZAVRŠNA ODREDBA**

Članak 8.

Ovaj Program stupa na snagu osmog dana od dana objave u Glasniku Grada Karlovca.

**TOČKA 23.**

**Program poticanja poljoprivrede i ruralnog razvoja na području Grada Karlovca za 2023.god.**

Uvodno obrazloženje dala je gospođa Daniela Peris, struč.spec.oec., pročelnica Upravnog odjela za gospodarstvo, poljoprivredu i turizam.

Predsjednik Gradskog vijeća izvijestio je vijećnike da je Odbor za poljoprivredu razmatrao navedenu točku te predlažu da se donese Program poticanja poljoprivrede i ruralnog razvoja na području Grada Karlovca za 2023. godinu.

U raspravi je sudjelovalo: Albert Ofner.

Nakon provedene rasprave, od nazočnih 19 vijećnika u vijećnici, vijeće je sa 19 glasova ZA donijelo:

**Program**

**poticanja poljoprivrede i ruralnog razvoja na području Grada Karlovca za 2023. godinu**

1. **OPĆE ODREDBE**

Članak 1.

Ovim Programom poticanja poljoprivrede i ruralnog razvoja na području Grada Karlovca za 2023. (u daljnjem tekstu: Program) uređuje se ciljevi Programa, korisnici, aktivnosti i mjere, postupak dodjele sredstava, izvor sredstava i kontrola namjenskog utroška dodijeljenih sredstava.

**Opći cilj** ovog Programa je provedbom mjera i aktivnosti poticati očuvanje i razvoj poljoprivrede i ruralnog prostora Grada Karlovca, te zaštita i redukcija divljači na prostorima na kojima je zabranjeno ustanovljavanje lovišta. Posebni ciljevi Programa su modernizacija proizvodnje i stvaranje povoljnijih uvjeta za bavljenje poljoprivredom, razvoj ruralnog prostora povećanjem ekonomske učinkovitosti i unapređenjem konkurentnosti poljoprivredne proizvodnje, diversifikacija djelatnosti i stvaranje dodane vrijednosti poljoprivrednih proizvoda, edukacija i povećanje broja zaposlenih kroz razvoj seoskog turizma, sa svrhom zadržavanja stanovništva na ruralnom području, kako bi se očuvale njegove vrijednosti i iskoristile prednosti.

1. **KORISNICI PROGRAMA**

Članak 2.

Korisnici mjera ovog Programa mogu biti poljoprivredna gospodarstva upisana u Upisnik poljoprivrednika ili Upisnik obiteljskih poljoprivrednih gospodarstava, sa sjedištem i poljoprivrednom proizvodnjom (poljoprivredno zemljište, gospodarski objekti, trajni nasadi i sl.) na području Grada Karlovca, LAG-ovi, kao i institucije i pravne osobe koje provode određene mjere iz Programa.

Poljoprivredno gospodarstvo je pravna ili fizička osoba, a djeluje kao obiteljsko poljoprivredno gospodarstvo, obrt, trgovačko društvo ili zadruga. Potpore mogu ostvariti pravne osobe (zadruge, mikro poduzeća) koje imaju maksimalno 10 zaposlenih.

Prihvatljivi korisnici su oni koji ispunjavaju i sljedeće uvjete:

* imaju podmirene sve dospjele novčane obveze prema Gradu Karlovcu i tvrtkama u vlasništvu Grada,
* imaju podmirene sve dospjele novčane obveze o kojima evidenciju vodi Porezna uprava,
* koji su namjenski utrošili već dodijeljene potpore Grada Karlovca ukoliko su ih ostvarili u ranijim razdobljima.

1. **NOSITELJ PROGRAMA**

Članak 3.

Nositelj provedbe ovog Programa je Grad Karlovac, Upravni odjel za gospodarstvo, poljoprivredu i turizam. U provedbi određenih aktivnosti i mjera iz Programa sudjeluju i drugi subjekti koje su Programom utvrđeni kao izvršitelji provedbe pojedinih mjera.

1. **AKTIVNOSTI, MJERE I PROJEKTI**

Članak 4.

Provedba Programa planirana je krozaktivnosti/projekte kako slijedi:

|  |  |  |
| --- | --- | --- |
| **R.br.** | **NAZIV AKTIVNOSTI/PROJEKTA** | **PLANIRANI IZNOS (EUR)** |
| 1. | Potpore poljoprivrednim gospodarstvima | 132.000,00 |
| 2. | Potpore poduzetništvu u ruralnom području | 22.560,00 |
| 3. | Suradnja sa institucijama i udrugama | 39.843,00 |
| 4. | Raspolaganje poljopr. zemljištem u vlasništvu RH | 6.640,00 |
| 5. | Održavanje zapuštenog poljoprivrednog zemljišta | 10.000,00 |
| 6. | „Gradski vrtovi“ | 3.318,00 |
|  | **UKUPNO** | **214.361,00** |

**AKTIVNOST 01 POTPORE POLJOPRIVREDNIM GOSPODARSTVIMA**

Članak 5.

**Potpore male vrijednosti** sukladno **Uredbi Komisije (EU) br. 1408/2013.** od 18. prosinca 2013. o primjeni članaka 107. i 108. Ugovora o funkcioniranju Europske unije na potpore *de minimis* u poljoprivrednom sektoru i **Uredbe Komisije (EU) 2019/316** od 21. veljače 2019. o izmjeni Uredbe Komisije (EU) br. 1408/2013 o primjeni članka 107. i 108. Ugovora o funkcioniranju Europske unije na potpore *de minimis* u poljoprivrednom sektoru (u daljnjem tekstu: Uredba Komisije (EU) br. 1408/2013) dodjeljuju se **poljoprivrednim gospodarstvima za primarnu poljoprivrednu proizvodnju.**

Potpore male vrijednosti sukladno Uredbi Komisije (EU) br. 1408/2013. dodjeljuju se za mjere:

Mjera 1. Nabava mehanizacije, strojeva i opreme

Mjera 2. Biljna proizvodnja

Mjera 3. Stočarska proizvodnja

Mjera 4. Pčelarstvo

Mjera 5. Poljoprivredni radovi na gospodarstvu

Mjera 6. Analize (tla, poljopr. proizvoda, stočne hrane)

Mjera 7. Edukacija poljoprivrednika

Mjera 8. Osiguranje poljoprivredne proizvodnje

Mjera 9. Certificiranje proizvodnje i konzultantske usluge

Mjera 10. Pokretanje PG-a (samozapošljavanje)

Mjera 11. Ublažavanje štete od prirodne nepogode

Opis aktivnosti: uvjete i kriterije za dodjelu potpora male vrijednosti sukladno Uredbi Komisije (EU) br. 1408/2013 propisuje Gradonačelnik provedbenim aktom.

Planirana sredstva: 132.000,00 EUR

Planirana sredstva po mjerama:

Mjera 1. : 73.000,00 EUR

Mjere 2.-10. : 52.360,00 EUR

Mjera 11. : 6.640,00 EUR

Provedba: kontinuirano, po zahtjevu korisnika, do utroška sredstava.

**AKTIVNOST 02 POTPORE PODUZETNICIMA NA RURALNOM PODRUČJU**

Članak 6.

**Potpore male vrijednosti** dodjeljuju se sukladno pravilima EU o pružanju državne potpore propisane **Uredbom Komisije (EU) br. 1407/2013** od 18. prosinca 2013. o primjeni članaka 107. i 108. Ugovora o funkcioniranju Europske unije na potpore *de minimis* i **Uredbom Komisije (EU) 2020/972** od 2. srpnja 2020. o izmjeni Uredbe Komisije (EU) br. 1407/2013 u pogledu njezina produljenja (u daljnjem tekstu: Uredba Komisije (EU) br. 1407/2013). U sektoru poljoprivrede potpore se dodjeljuju poduzetnicima koji se bave preradom i stavljanjem u promet poljoprivrednih proizvoda, te dopunskim djelatnostima na poljoprivrednom gospodarstvu.

Potpore male vrijednosti sukladno Uredbi Komisije (EU) br. 1407/2013 dodjeljuju se za mjere:

Mjera 1. Diversifikacija djelatnosti na poljoprivrednom gospodarstvu

Mjera 2. Trženje poljoprivrednih proizvoda

Mjera 3. Analize (prerađenih poljopr. proizvoda)

Mjera 4. Promidžbene aktivnosti

Mjera 5. Certificiranje proizvodnje i konzultantske usluge

Mjera 6. Digitalizacija proizvodnje i prodaje poljoprivrednih proizvoda

Opis aktivnosti: uvjete i kriterije za dodjelu potpora male vrijednosti sukladno Uredbi Komisije(EU) br. 1407/2013. propisuje Gradonačelnik provedbenim aktom.

Planirana sredstva: 22.560,00 EUR

Provedba: kontinuirano, po zahtjevu korisnika, do utroška sredstava.

**AKTIVNOST 03 SURADNJA SA INSTITUCIJAMA I UDRUGAMA**

Članak 7.

Sredstva se koriste za realizaciju aktivnosti po mjerama kako slijedi:

***Mjera 1. Rashodi za usluge***

Opis aktivnosti: Sredstva se koristite za učešće u projektima koje provode institucije i ustanove, za projekte koji pridonose razvoju i unapređenju poljoprivredne proizvodnje i ruralnog prostora (npr. provođenje aktivnosti vezanih uz organizaciju manifestacija, predavanja i/ili seminara iz oblasti poljoprivrede i ruralnog razvoja, troškove unapređenja i iznalaženja novih načina prodaje poljoprivrednih proizvoda lokalnih proizvođača i sl.).

Planirana sredstva: 1.991,00 EUR

Provedba: narudžbenice/ugovori i računi za izvršene usluge vezane na provođenje aktivnosti

Nositelj: Grad Karlovac i izvršitelji usluga.

***Mjera 2. Rashodi za usluge – zaštita divljači***

Opis aktivnosti: sredstva se koriste za financiranje troškova provedbe Programa zaštite divljači Grada Karlovca, za uslugu stručne službe i provedbu terenskih intervencija lova i izlučivanja divljači izvan lovišta.

Planirana sredstva: 31.855,00 EUR

Provedba: prema ugovoru/narudžbenici i računu za izvršenu uslugu

Nositelj: Grad Karlovac, Stručna služba, Provoditelj Programa.

***Mjera 3. Održavanje meteorološke stanice***

Opis aktivnosti: financiranje usluge redovnog godišnjeg servisa i održavanja meteorološke stanice, trošak godišnje naknade i najma GPS kartice.

Planirana sredstva: 900,00 EUR

Provedba: narudžbenica i račun za izvršenu uslugu

Nositelj: Grad Karlovac i izvršitelj usluge.

***Mjera 4. Članarina za LAG-ove***

Opis aktivnosti: Grad Karlovac član je LAG-a Vallis Colapis i FLAG-a Četiri rijeke, a sredstva se koriste za financiranje članarine.

Planirana sredstva: 5.097,00 EUR

Provedba: kontinuirano, po zahtjevu LAG-a i FLAG-a.

Nositelj: Grad Karlovac, LAG Vallis Colapis i FLAG Četiri rijeke.

**AKTIVNOST 04 RASPOLAGANJE POLJOPRIV. ZEMLJIŠTEM U VLASNIŠTVU RH**

Članak 8.

Opis aktivnosti: Sredstva se koriste za financiranje aktivnosti vezanih uz raspolaganje poljoprivrednim zemljištem u vlasništvu RH (izrada programa raspolaganja poljoprivrednim zemljištem, raspisivanje natječaja, uvođenje u posjed i sl.).

Planirana sredstva: 6.640,00 EUR

Provedba: narudžbenice i računi za izvršene usluge

Nositelj: Grad Karlovac i izvršitelji usluge.

**AKTIVNOST 05 ODRŽAVANJE ZAPUŠTENOG POLJOPRIVREDNOG ZEMLJIŠTA**

Članak 9.

Opis aktivnosti: Sredstva se koriste za financiranje aktivnosti vezanih uz usluge čišćenja poljoprivrednog zemljišta u vlasništvu Grada Karlovca i RH temeljem naloga nadležnih službi (poljoprivredna inspekcija, komunalno i poljoprivredno redarstvo).

Planirana sredstva: 10.000,00 EUR

Provedba: narudžbenice i računi za izvršene usluge

Nositelj: Grad Karlovac i izvršitelji usluge.

**TEKUĆI PROJEKT 01 GRADSKI VRTOVI**

Članak 10.

Opis aktivnosti: sredstva se koriste za financiranje usluga i radova vezanih na tekuće i investicijsko održavanje opreme i uređaja na prostoru gradskih vrtova na Gazi (održavanje pumpi za vodu, kućica za spremanje alata, odvoz otpada, najam kemijskog WC-a za korisnike vrtova i sl.).

Planirana sredstva: 3.318,00 EUR

Provedba: narudžbenice i računi za izvršene radove i usluge

Nositelj: Grad Karlovac i izvršitelji radova i usluga.

1. **IZVOR SREDSTAVA**

Članak 11 .

Izvor financiranja za aktivnosti i tekuće projekte ovog Programa je Proračun Grada Karlovca za 2023.god. u iznosu 214.361,00 EUR

|  |  |  |
| --- | --- | --- |
| **Red.**  **br.** | **IZVOR PRIHODA** | **PLANIRANI IZNOS (EUR)** |
| 1. | Opći prihodi i primici | 198.431,00 |
| 2. | Prihodi od prodaje zemljišta u državnom vlasništvu | 9.290,00 |
| 3. | Prihodi za posebne namjene - ostalo | 6.640,00 |
|  | **UKUPNO** | **214.361,00** |

1. **POSTUPAK DODJELE SREDSTAVA**

Članak 12.

Potpore male vrijednosti dodjeljuju se temeljem Javnog poziva za podnošenje zahtjeva za dodjelu potpora male vrijednosti poljoprivrednim gospodarstvima (u daljnjem tekstu: Javni poziv) i odredbi propisanih ovim Programom, a sukladno kriterijima koje propisuje Gradonačelnik provedbenim aktom.

Javni poziv raspisuje i provodi Upravni odjel za gospodarstvo, poljoprivredu i turizam Grada Karlovca (u daljnjem tekstu: Upravni odjel).

Tekst Javnog poziva sadrži prihvatljive korisnike, mjere i kriterije za dodjelu potpora, popis dokumenata koji se dostavljaju uz zahtjev, rokove i način podnošenja zahtjeva, način kontrole namjenskog utroška dobivenih sredstava i podatke o informacijama.

Javni poziv objavljuje se na službenoj web stranici Grada Karlovca ([www.karlovac.hr](http://www.karlovac.hr)), te minimalno kao obavijest u Karlovačkom tjedniku.

Članak 13.

Pravo na potpore male vrijednosti poljoprivredna gospodarstva ostvaruju temeljem vlastitog zahtjeva.

Zahtjevi se sve oblike potpora male vrijednostiiz članaka 5. i 6. sa propisanom dokumentacijom podnose se najkasnije **do 30. studenog** ili do utroškasredstava predviđenih u Proračunu Grada Karlovca za tekuću godinu, a rješavaju se prema redoslijedu zaprimanja.

Obrasci Zahtjeva za potpore male vrijednosti za **primarnu poljoprivrednu proizvodnju** sukladno Uredbi Komisije (EU) br. 1408/2013 nalaze se na web stranici Grada Karlovca, [www.karlovac.hr](http://www.karlovac.hr) ili se mogu dobiti u Upravnom odjelu.

Zahtjevi za potpore male vrijednosti za **mjere ruralnog razvoja** sukladno Uredbi Komisije (EU) br. 1407/2013 podnose se isključivo putem on-line prijave na linku **https://potpore-poduzetnici.karlovac.hr/ (Google Chrome).**

Članak 14.

Potpore male vrijednosti iz članaka 5. i 6. isplaćuju se na račun korisnika na osnovu podnesenog zahtjeva, a temeljem rješenja Gradonačelnika o dodjeli potpore male vrijednosti, nakon što se iz dostavljene dokumentacije utvrdi da su zadovoljeni propisani kriteriji.

Sredstva za provođenje aktivnosti i mjera koje se odnose na pružanje određenih radova/usluga i nabavu opreme na osnovu narudžbenica/ugovora, isplaćuju se temeljem ispostavljenog računa za izvršene radove, uslugu i/ili nabavljenu opremu.

1. **KONTROLA I POVRAT SREDSTAVA**

Članak 15 .

Korisnik potpore male vrijednosti dužan je omogućiti davatelju potpore kontrolu namjenskog utroška dobivenih sredstava. Stručnu i administrativnu kontrolu dodjele potpora provodi Upravni odjel.

Ukoliko je korisnik potpore priložio neistinitu dokumentaciju ili prijavljeno stanje ne odgovara stvarnom stanju, korisnik dobivena sredstva mora vratiti u Proračun Grada Karlovca, te će biti isključen iz svih potpora Grada Karlovca u narednih pet (5) godina.

1. **ZAVRŠNE ODREDBE**

Članak 16.

Zadužuje se Upravi odjel za provedbu ovog Programa.

Članak 17.

Upravni odjel vodi evidenciju potpora male vrijednosti po korisnicima.

Članak 18.

O realizaciji Programa Upravni odjel podnosi izvješće Gradskom vijeću najkasnije do 31. ožujka za prethodnu godinu.

Članak 19.

Ovaj Program stupa na snagu osmog dana od dana objave u službenom glasilu Grada Karlovca, a primjenjuje se od 01.01.2023.god.

**TOČKA 24.**

**Program mjera poticanja razvoja turizma na području grada Karlovca za 2023. god.**

Uvodno obrazloženje dala je gospođa Daniela Peris, struč.spec.oec., pročelnica Upravnog odjela za gospodarstvo, poljoprivredu i turizam.

Predsjednik Gradskog vijeća izvijestio je vijećnike da je Odbor za gospodarstvo i poduzetništvo razmatrao navedenu točku te predlažu da se donese Program mjera poticanja razvoja turizma na području grada Karlovca za 2023. god.

U raspravi su sudjelovali: Predrag Pavlačić i Damir Mandić.

Nakon provedene rasprave, od nazočnih 19 vijećnika u vijećnici, vijeće je sa 12 glasova ZA i 7 glasova SUZDRŽANA donijelo:

**Program**

**mjera poticanja razvoja turizma na području grada Karlovca za 2023. god.**

**I. OSNOVNE ODREDBE**

Članak 1.

Ovim Programom mjera poticanja razvoja turizma na području Grada Karlovca za 2023. god. (u daljnjem tekstu: Program) utvrđuju se svrha i ciljevi Programa, nositelji, način provedbe i sredstva za provedbu te se definiraju aktivnosti Programa.

Ovaj Program u skladu je s Planom razvoja Grada Karlovca 2021. – 2030. („Glasnik Grada Karlovca“ 18/21) kojim je turizam definiran kao jedno od razvojnih područja.

Članak 2.

Svrha ovog Programa je stvaranje povoljnog poduzetničkog okruženja za bavljenje turizmom, poticanje gospodarskih subjekata na bavljenje turističkom djelatnošću, stvaranje preduvjeta za razvoj turizma i promoviranje Karlovca kao poželjne turističke destinacije, a sve s osnovnim ciljem smanjenja broja nezaposlenih na području Karlovca i poboljšanja financijskih rezultata poslovanja gospodarskih subjekata.

Kao posebni, odnosno pojedinačni ciljevi očekuju se: veći broj tvrtki koje se bave turističkom djelatnošću ili im je djelatnost vezana uz turizam, povećanje broja turista i posjetitelja, kvalitetnija ostala turistička ponuda, brojnija i kvalitetnija ponuda kulturnih, zabavnih i sportskih sadržaja od značaja za turizam, unaprjeđenija turistička infrastruktura te uređeniji i ljepši grad, a time i bolji image grada na turističkom tržištu.

**II AKTIVNOSTI, NOSITELJI, NAČIN PROVEDBE I PLANIRANA SREDSTVA**

Članak 3.

Za provedbu Programa ukupno je planirano **764.613,00 €**, a planirane aktivnosti, nositelji, način provedbe i iznosi sredstava za provedbu određeni su kako slijedi:

**1.** **PROMIDŽBA TURIZMA GRADA KARLOVCA**

**Iznos: 13.270,00 €**

*Nositelj:* Grad Karlovac, UO za gospodarstvo, poljoprivredu i turizam.

**1.1. Rashodi za usluge**

*Planirana sredstva:* 2.655,00 €.

*Opis aktivnosti:* Ova sredstva koristit će se za dodatno informiranje turista van sustava Turističkih zajednica i aktivnosti vezane uz turizam (troškovi za grafičke i tiskarske usluge, intelektualne i osobne usluge, autorski honorari i druge usluge vezane uz turizam).

*Način provedbe:* Nabava usluga.

*Nositelj:* Grad Karlovac, UO za gospodarstvo, poljoprivredu i turizam.

**1.2. Usluge promidžbe i informiranja**

*Planirana sredstva:* 9.955,00 €.

*Opis aktivnosti:* Izrada promotivnih materijala potrebnih za promidžbu turizma grada Karlovca te izradu dokumenata potrebnih za provedbu manifestacija i drugih turističkih projekata Grada Karlovca.

*Način provedbe:* Nabava usluga.

**1.3. Ostali nespomenuti rashodi poslovanja**

*Planirana sredstva:* 660,00 €.

*Opis aktivnosti:* Ova sredstva koristit će se za troškove reprezentacije vezano uz promidžbu i informiranje, osiguranje opreme i slično.

*Način provedbe:* Nabava usluga.

*Nositelj:* Grad Karlovac, UO za gospodarstvo, poljoprivredu i turizam.

**2. TURISTIČKA INFRASTRUKTURA**

**Iznos: 49.955,00 €**

**2.1. Rashodi za usluge**

*Planirana sredstva:* 40.00,00 €.

*Opis aktivnosti:* Ova sredstva koristit će se za čuvanje (skladištenje) kućica (11 drvenih montažnih objekata u vlasništvu Grada), postavljanje kućica (montažu i demontažu) za potrebe ostalih manifestacija, obnovu i čišćenje kućica, te za najam dodatnih kućica i druge opreme ovisno o potrebama pojedine manifestacije. Osim rečenog, sredstva će se prema potrebi koristiti i za druge usluge vezane uz turističku infrastrukturu kao što su usluge obnove postojeće ili postavljanje nove turističke interpretacije na terenu te ostale turističke opreme i infrastrukture.

*Način provedbe:* Nabava usluga.

*Nositelj:* Grad Karlovac, UO za gospodarstvo, poljoprivredu i turizam.

**2.2. Uređenje grada u turističke svrhe "Zeleni cvijet"**

*Planirana sredstva:* 9.955,00 €.

*Opis aktivnosti:* Kroz ovu aktivnost dodatno se uređuju javne površine na način da se nabavlja cvijeće i tegle za prozore u najužem gradskom centru, osobito u Zvijezdi, dodatno se uređuju zelene i druge javne površine za koje se smatra da su turistički atraktivne, te se nabavlja i popravlja oprema od turističkog značaja.

*Način provedbe:* Subvencija Nositelju.

*Nositelj:* Turistička zajednica Grada Karlovca.

**3. MANIFESTACIJE I RAZNA DOGAĐANJA**

**Iznos: 107.188,00 €**

**3.1. Rashodi za usluge - ostale manifestacije**

*Planirana sredstva:* 101.210,00 €.

*Opis aktivnosti:* Ova sredstva namijenjena su za troškove usluga kod provedbe raznih manifestacija kojima je Grad Karlovac organizator ili suorganizator ili za koje Grad Karlovac pruža podršku trećim stranama-organizatorima manifestacija (program na starom Gradu Dubovcu vezano na Interreg projekt Fortitude, Valentinovo, Uskrs, Karlovački cener i drugo).

*Način provedbe:* Nabava usluga.

*Nositelj:* Grad Karlovac, UO za gospodarstvo, poljoprivredu i turizam.

**3.2. Ostale usluge**

*Planirana sredstva:* 4.650,00 €.

*Opis aktivnosti:* Ova sredstva koristit će se za troškove reprezentacije izvođača na manifestacijama, osiguranje opreme i osoba na manifestacijama i sl.

*Način provedbe:* Nabava usluga.

*Nositelj:* Grad Karlovac, UO za gospodarstvo, poljoprivredu i turizam.

**3.3. Blagdanska događanja Uskrs, Advent i Franjevački samostan**

*Planirana sredstva:* 1.328,00 €.

*Opis aktivnosti:* Sredstva su namijenjena za financiranje aktivnosti koje će se provesti u suradnji s Franjevačkim samostanom povodom Uskrsnih i Božićnih blagdana.

*Način provedbe:* Subvencija Nositelju.

*Nositelj:* Franjevački samostan.

**4. POTPORA TURISTIČKOJ ZAJEDNIC GRADA KARLOVCA**

**Iznos: 94.200,00 €**

**4.1. Potpora za destinacijski menadžment**

*Planirana sredstva:* 94.200,00 €.

*Opis aktivnosti:* Grad Karlovac dodjeljuje potporu TZ Grada Karlovca za aktivnosti Programa rada Turističke zajednice za 2023.god. koji se usvaja na Turističkom vijeću i Skupštini Turističke zajednice, a Turistička zajednica provodi ili sudjeluje u provedbi aktivnosti:

- razvoj turističkog proizvoda kao što su organizacija raznih događanja,

- uređenje destinacije s ciljem poboljšanja uvjeta boravka turista,

- komunikacija sadržaja u destinaciji, za koje potrebe treba unapređivati bazu foto i video materijala, kreirati potreban promotivni materijal i WEB stranicu, upravljati Turističko-informativnim centrom (troškovi rada i osoblja), održavati info-punktove, te postavljati i održavati turističku signalzaciju.

*Način provedbe:* Subvencija Nositelju.

*Nositelj:* Turistička zajednica Grada Karlovca.

**5. MANIFESTACIJA „ZVJEZDANO LJETO“**

**Iznos: 200.000,00 €**

**5.1. Rashodi za usluge**

*Planirana sredstva:* 150.889,00 €.

*Opis aktivnosti:* Ova sredstva namijenjena su za troškove usluga kod provedbe tradicionalne manifestacije Zvjezdano ljeto kojoj je organizator Grad Karlovac.

*Način provedbe:* Nabava usluga.

*Nositelj:* Grad Karlovac, UO za gospodarstvo, poljoprivredu i turizam.

**5.2. Naknade troškova osobama izvan radnog odnosa**

*Planirana sredstva:* 26.546,00 €.

*Opis aktivnosti:* Ova sredstva koristit će se za troškove smještaja sudionika Međunarodnog festivala folklora koji je dio manifestacije Zvjezdano ljeto.

*Način provedbe:* Nabava usluga.

*Nositelj:* Grad Karlovac, UO za gospodarstvo, poljoprivredu i turizam.

**5.3. Ostale usluge**

*Planirana sredstva:* 2.655,00 €.

*Opis aktivnosti:* Ova sredstva koristit će se za troškove reprezentacije izvođača na manifestaciji, te osiguranje opreme i osoba i sl.

*Način provedbe:* Nabava usluga.

*Nositelj:* Grad Karlovac, UO za gospodarstvo, poljoprivredu i turizam.

**5.4. Tekuće donacije u novcu**

*Planirana sredstva:* 19.910,00 €.

*Opis aktivnosti:* Za dio programa Zvjezdanog ljeta objaviti će se javni poziv za iskaz interesa za sudjelovanje u programu Zvjezdanog ljeta te će se ovim sredstvima financirati prihvatljivi troškovi provedbe programa koji će biti odabrani. Javni poziv biti će namijenjen fizičkim i pravnim osobama: udrugama civilnog društva, zadrugama, udruženjima, umjetničkim organizacijama i sportskim klubovima.

*Način provedbe:* Subvencija odabranim izvođačima programa.

*Nositelj:* Grad Karlovac, UO za gospodarstvo, poljoprivredu i turizam.

**6. MANIFESTACIJA „DANI PIVA“**

**Iznos: 150.000,00 €**

**6.1. Rashodi za usluge - Dani piva**

*Planirana sredstva:* 147.345,00 €.

*Opis aktivnosti:* Ovim sredstvima financirat će se provedba tradicionalne manifestacije „Dani piva Karlovac“ kojoj je organizator Grad Karlovac.

*Način provedbe:* Nabava usluga.

*Nositelj:* Grad Karlovac, UO za gospodarstvo, poljoprivredu i turizam.

**6.2. Ostale usluge**

*Planirana sredstva:* 2.655,00 €.

*Opis aktivnosti:* Ova sredstva koristit će se za troškove reprezentacije izvođača na manifestaciji, te osiguranje opreme i osoba i sl.

*Način provedbe:* Nabava usluga.

*Nositelj:* Grad Karlovac, UO za gospodarstvo, poljoprivredu i turizam.

**7. MANIFESTACIJA „ADVENT“**

**Iznos: 148.672,00 €**

**7.1. Rashodi za usluge – Advent**

*Planirana sredstva:* 148.672,00 €.

*Opis aktivnosti:* Ovim sredstvima financirat će se provedba manifestacije „Advent u Karlovcu“ kojoj je organizator Grad Karlovac.

*Način provedbe:* Nabava usluga.

*Nositelj:* Grad Karlovac, UO za gospodarstvo, poljoprivredu i turizam.

**7.2. Ostale usluge**

*Planirana sredstva:* 1.328,00 €.

*Opis aktivnosti:* Ova sredstva koristit će se za troškove reprezentacije izvođača na manifestaciji, te osiguranje opreme i osoba i sl.

*Način provedbe:* Nabava usluga.

*Nositelj:* Grad Karlovac, UO za gospodarstvo, poljoprivredu i turizam.

**III.** **ZAVRŠNA ODREDBA**

Članak 4.

Ovaj Program stupa na snagu osmog dana od dana objave u "Glasniku Grada Karlovca".

**TOČKA 25.**

**Program korištenja sredstava ostvarenih od raspolaganja poljoprivrednim zemljištem u vlasništvu Republike Hrvatske na području Grada Karlovca u 2023. god.**

Uvodno obrazloženje dala je gospođa Daniela Peris, struč.spec.oec., pročelnica Upravnog odjela za gospodarstvo, poljoprivredu i turizam.

Predsjednik Gradskog vijeća izvijestio je vijećnike da je Odbor za poljoprivredu razmatrao navedenu točku te predlažu da se donese Program korištenja sredstava ostvarenih od raspolaganja poljoprivrednim zemljištem u vlasništvu Republike Hrvatske na području Grada Karlovca u 2023.god.

Budući da nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo:

**Program**

**korištenja sredstava ostvarenih od raspolaganja poljoprivrednim zemljištem u vlasništvu Republike Hrvatske na području Grada Karlovca u 2023.god.**

Članak 1.

Ovim Programom planiraju se prihodi od sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Grada Karlovca, koja su prihod Proračunu Grada Karlovca za 2023.god., kako slijedi:

|  |  |  |
| --- | --- | --- |
| **Red. br.** | **VRSTA PRIHODA** | **PLANIRANI IZNOS (EUR)** |
| 1. | Prodaja poljoprivrednog zemljišta u vlasništvu RH | 9.290,00 |
| 2. | Prihodi za posebne namjene – ostalo (zakup poljopr. zemljiša) | 6.640,00 |
|  | **UKUPNO** | **15.930,00** |

Članak 2.

Prihodi iz članka 1. ovog Programa raspoređuju se na rashode u Proračunu Grada Karlovca za 2023.god. u Program POLJOPRIVREDA I RURALNI RAZVOJ za realizaciju aktivnosti i mjere kako slijedi.

|  |  |  |
| --- | --- | --- |
| **Red. br.** | **NAZIV AKTIVNOSTI/MJERA** | **PLANIRANI IZNOS (kn)** |
|  | Potpore poljoprivrednim gospodarstvima (subvencije za primarnu poljoprivrednu proizvodnju) | 9.290,00 |
| 2. | Raspolaganje poljoprivrednim zemljištem u vlasništvu RH | 6.640,00 |
|  | **UKUPNO** | **15.930,00** |

Sredstva će se koristiti za dodjelu potpora male vrijednosti poljoprivrednim gospodarstvima za poticajne mjere za unapređenje poljoprivredne proizvodnje, te za provođenje aktivnosti vezanih uz Program raspolaganja poljoprivrednim zemljištem u vlasništvu Republike Hrvatske na području Grada Karlovca.

Članak 3.

Ovaj Program stupa na snagu osmog dana nakon objave u službenom glasilu Grada Karlovca.

**TOČKA 26.**

**Odluka o usvajanju Analize stanja sustava civilna zaštite na području Grada Karlovca za 2022. godinu**

Uvodno obrazloženje dala je gospođa Dijana Kujinek, mag. nov., pročelnica Ureda gradonačelnika.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku te predlažu da se donese Odluka o usvajanju Analize stanja sustava civilne zaštite na području Grada Karlovca za 2022. godinu.

U raspravi su sudjelovali: Dragica Malović, Damir Mandić, Ivana Fočić i Dobriša Adamec.

Nakon provedene rasprave, od nazočnih 18 vijećnika u vijećnici, vijeće je sa 12 glasova ZA i 6

glasova SUZDRŽANA donijelo:

**Odluku**

**o usvajanju Analize stanja sustava civilna zaštite na području Grada Karlovca za 2022. godinu**

Članak 1.

Usvaja seAnaliza stanja sustava civilne zaštite na području Grada Karlovca za 2022. godinu, koje se nalaze u privitku ove Odluke i čini njen sastavni dio i objaviti će se u Glasniku Grada Karlovca.

Članak 2.

Temeljem ove Odluke donijet će se Plan razvoja sustava civilne zaštite na području Grada Karlovca za 2023. godinu s financijskim učincima za trogodišnje razdoblje 2023.-2025.

Članak 3.

Ova Odluka stupa na snagu osmog (8) dana od dana objave u Glasniku Grada Karlovca.

**TOČKA 27.**

**Odluka o donošenju Plana razvoja sustava civilne zaštite na području Grada Karlovca za 2023. godinu s financijskim učincima za trogodišnje razdoblje 2023. – 2025.**

Uvodno obrazloženje dala je gospođa Dijana Kujinek, mag. nov., pročelnica Ureda gradonačelnika.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku te predlažu da se donese Odluka o donošenju Plana razvoja sustava civilne zaštite na području Grada Karlovca za 2023. godinu s financijskim učincima za trogodišnje razdoblje 2023. – 2025.

Budući da nije bilo rasprave, od nazočnih 17 vijećnika u vijećnici, vijeće je sa 17 glasova ZA donijelo:

**Odluku**

**o donošenju Plana razvoja sustava civilne zaštite na području Grada Karlovca za 2023. godinu s financijskim učincima za trogodišnje razdoblje 2023. – 2025.**

Članak 1.

Donosi se Plana razvoja sustava civilne zaštite na području Grada Karlovca za 2023. godinu s financijskim učincima za trogodišnje razdoblje 2023.-2025. koji se nalazi u privitku ove Odluke i čini njen sastavni dio, i objavit će se u Glasniku Grada Karlovca.

Članak 2.

Temeljem navedene Odluke osigurat će se sredstva u Proračunu Grada Karlovca.

Članak 3.

Ova Odluka stupa na snagu osmog (8) dana od dana objave u Glasniku Grada Karlovca.

**TOČKA 28.**

**Odluka o donošenju Izvješća o stanju zaštite od požara na području Grada Karlovca za 2022. godinu**

Uvodno obrazloženje dala je gospođa Dijana Kujinek, mag. nov., pročelnica Ureda gradonačelnika.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku te predlažu da se donese Odluka o donošenju Izvješća o stanju zaštite od požara na području Grada Karlovca za 2022. godinu.

Budući da nije bilo rasprave, od nazočnih 17 vijećnika u vijećnici, vijeće je sa 17 glasova donijelo:

**Odluku**

**o donošenju Izvješća o stanju zaštite od požara na području Grada Karlovca za 2022. godinu**

Članak 1.

Donosi se Izvješće o stanju zaštite od požara na području Grada Karlovca za 2022. godinu**,** koji se nalaze u privitku ove Odluke i čini njen sastavni dio, i objavit će se u Glasniku Grada Karlovca.

Članak 2.

Ova Odluka stupa na snagu osmog (8) dana od dana objave u Glasniku Grada Karlovca.

**TOČKA 29.**

**Odluka o donošenju Provedbenog plana unapređenja zaštite od požara na području Grada Karlovca za 2023. godinu**

Uvodno obrazloženje dala je gospođa Dijana Kujinek, mag. nov., pročelnica Ureda gradonačelnika.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku te predlažu da se donese Odluka o donošenju Provedbenog plana unapređenja zaštite od požara na području Grada Karlovca za 2023. godinu.

Budući da nije bilo rasprave, od nazočnih 17 vijećnika u vijećnici, vijeće je sa 17 glasova ZA donijelo:

**Odluku**

**o donošenju Provedbenog plana unapređenja zaštite od požara na području Grada Karlovca za 2023. godinu**

Članak 1.

Donosi se Provedbeni plan unapređenja zaštite od požara na području Grada Karlovca za 2023. godinu**,** koji se nalaze u privitku ove Odluke i čini njen sastavni dio, i objavit će se u Glasniku Grada Karlovca.

Članak 2.

Ova Odluka stupa na snagu osmog (8) dana od dana objave u Glasniku Grada Karlovca.

**TOČKA 30.**

**Odluka o raspoređivanju sredstava Proračuna Grada Karlovca namijenjenih financiranju političkih stranaka i nezavisnih vijećnika Gradskog vijeća Grada Karlovca za 2023. godinu**

Uvodno obrazloženje dala je gospođa Dijana Kujinek, mag. nov., pročelnica Ureda gradonačelnika.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku te predlažu da se donese Odluka o raspoređivanju sredstava Proračuna Grada Karlovca namijenjenih financiranju političkih stranaka i nezavisnih vijećnika Gradskog vijeća Grada Karlovca za 2023. godinu.

Budući da nije bilo rasprave, od nazočnih 17 vijećnika u vijećnici, vijeće je sa 17 glasova ZA donijelo:

**Odluku**

**o raspoređivanju sredstava Proračuna Grada Karlovca namijenjenih financiranju političkih stranaka i nezavisnih vijećnika Gradskog vijeća Grada Karlovca za 2023. godinu**

**Članak 1.**

Ovom se Odlukom uređuje način raspoređivanja sredstava osiguranih u Proračunu Grada Karlovca za 2023. godinu za redovito financiranje političkih stranaka čiji su kandidati izabrani za vijećnike Gradskog vijeća Grada Karlovca i nezavisnih vijećnika izabranih s liste grupe birača.

**Članak 2.**

Sredstva iz prethodnog članka osiguravaju se u Proračunu Grada Karlovca za 2023. godinu u visini od 40.000,00 eura.

Pravo na isplatu sredstava prema ovoj Odluci imaju političke stranke koje su prema konačnim rezultatima izbora dobile mjesto u Gradskom vijeću i nezavisni vijećnici.

**Članak 3.**

Sredstva za financiranje političkih stranaka i nezavisnih vijećnika Gradskog vijeća osigurana u Proračunu Grada Karlovca raspoređuju se na način da se utvrdi jednaki iznos sredstava za svakog vijećnika u Gradskom vijeću razmjerno broju vijećnika svake političke stranke u Gradskom vijeću, u trenutku konstituiranja Gradskog vijeća.

Za redovito godišnje financiranje političkih stranaka i nezavisnih vijećnika Gradskog vijeća Grada Karlovca iz Proračuna Grada Karlovca za 2023. godinu osiguravaju se sredstva po jednom vijećniku u iznosu 1.808,00 eura. Za svakog člana Gradskog vijeća podzastupljenog spola pripada i pravo na naknadu u visini 10%, time da se za svaku vijećnicu Gradskog vijeća Grada Karlovca godišnje osigurava iznos od 1.988,80 eura.

**Članak 4.**

Sredstva iz članka 2. ove Odluke raspoređuju se tromjesečno u jednakim iznosima, razmjerno broju članova svake političke stranke zastupljene u Gradskom vijeću kao i vijećnika Gradskog vijeća koji su izabrani s nezavisnih lista i to za vijećnike u iznosu od 452,00 eura tromjesečno, odnosno za svaku vijećnicu Gradskog vijeća u iznosu od 497,20 eura tromjesečno kako slijedi:

|  |  |  |  |  |  |  |
| --- | --- | --- | --- | --- | --- | --- |
| **R.br.** | **Naziv političke stranke** | **Broj vijećnika** | | **Tromjesečni iznos sredstava za isplatu u 2023. godini** | | |
|  |  | **M** | **Ž** | **M** | **Ž** | **UKUPNO** |
| **1.** | **HDZ** | 6 | 3 | 2.712,00 € | 1.491,60 € | **4.203,60 €** |
| **2.** | **SDP** | 1 3/4 | 2 | 791,00 € | 994,40 € | **1.785,40 €** |
| **3.** | **HSS** | 1 1/4 | 0 | 565,00 € | - | **565,00 €** |
| **4.** | **MOŽEMO!** | 1 | 2 | 452,00 € | 994,40 € | **1.446,40 €** |
| **5.** | **NOVA LJEVICA** | 1 | 0 | 452,00 € | - | **452,00 €** |
| **6.** | **DP** | 2 | 0 | 904,00 € | - | **904,00 €** |
| **7.** | **HSU** | 1/2 | 0 | 226,00 € | - | **226,00 €** |
| **8.** | **AUZ** | 1/2 | 0 | 226,00 € | - | **226,00 €** |
| **UKUPNO** | | **14** | **7** | **6.328,00** € | **3.480,40** € | **9.808,40** € |

**Članak 5.**

Sredstva iz članka 2. ove Odluke doznačivati će se na žiro račun političkih stranaka tromjesečno. Korisnici su dužni knjigovodstveno ih obrađivati i omogućiti uvid nadležnim tijelima o načinu raspolaganja sredstvima.

**Članak 6.**

Ova Odluka stupa na snagu osmog dana od dana objave u Glasniku Grada Karlovca, a primjenjuje se od 01.01.2023. godine.

**TOČKA 31.**

**Odluka o načinu financiranja vijeća nacionalnih manjina i predstavnika nacionalne manjine u Gradu Karlovcu u 2023. godini**

Uvodno obrazloženje dala je gospođa Dijana Kujinek, mag. nov., pročelnica Ureda gradonačelnika.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku te predlažu da se donese Odluka o načinu financiranja vijeća nacionalnih manjina i predstavnika nacionalne manjine u Gradu Karlovcu u 2023. godini.

U raspravi su sudjelovali: Ana Matan i Dijana Kujinek.

Nakon provedene rasprave, od nazočnih 17 vijećnika u vijećnici, vijeće je sa 17 glasova ZA donijelo:

**Odluku**

**o načinu financiranja vijeća nacionalnih manjina i predstavnika nacionalne manjine u Gradu Karlovcu u 2023. godini**

**Članak 1.**

Ovom se Odlukom uređuje način financiranja rada i programa vijeća nacionalnih manjina u Gradu Karlovcu (u daljnjem tekstu: vijeća nacionalnih manjina) i predstavnika nacionalne manjine u Gradu Karlovcu ( u daljnjem tekstu: predstavnika nacionalne manjine), utvrđivanje kriterija za određivanje visine sredstava u Proračunu Grada Karlovca (u daljnjem tekstu: Grad) za financiranje rada i programa vijeća nacionalnih manjina i predstavnika nacionalne manjine te kriteriji za raspodjelu tih sredstava na vijeća nacionalnih manjina, i to:

* Vijeće albanske nacionalne manjine u Gradu Karlovcu
* Vijeće bošnjačke nacionalne manjine u Gradu Karlovcu i
* Vijeće srpske nacionalne manjine u Gradu Karlovcu,
* predstavnika slovenske nacionalne manjine u Gradu Karlovcu.

**Članak 2.**

Financijska sredstva za rad i programe vijeća nacionalnih manjina i predstavnika nacionalne manjine osiguravaju se iz:

– Proračuna Grada,

– sredstava koja vijeće nacionalne manjine, odnosno predstavnik nacionalne manjine ostvari od svoje imovine, donacija, poklona, nasljedstva i slično,

– drugih izvora koje vijeće nacionalne manjine, odnosno predstavnik nacionalne manjine ostvari u skladu sa pozitivnim propisima.

**Članak 3.**

Svakom vijeću nacionalne manjine i predstavniku nacionalne manjine osiguravaju se u Proračunu Grada sredstva za sljedeće rashode:

– rashode poslovanja, koji obuhvaćaju materijalne rashode, rashode za zaposlene i naknade za članove vijeća odnosno predstavnika nacionalne manjine,

– rashode za nabavu nefinancijske imovine,

– rashode za provođenje određenih aktivnosti utvrđenih programom rada vijeća nacionalne manjine odnosno predstavnika nacionalne manjine.

**Članak 4**.

 Iz Proračuna Grada financiraju se materijalni rashodi za:

– zakupninu,

– energente za grijanje i rasvjetu,

– komunalne usluge,

– bankarske usluge i usluge platnog prometa,

– uredski materijal,

– telefon / telefax usluge,

– poštanske usluge,

– vođenje poslovnih knjiga,

– putne troškove,

– usluge čišćenja poslovnog prostora.

**Članak 5.**

Sredstva za rashode iz članka 3. i materijalne rashode iz čl. 4. ove Odluke osigurat će se svakom vijeću nacionalne manjine u ukupnom godišnjem iznosu od 5.600,00 eura, a predstavniku nacionalne manjine u ukupnom godišnjem iznosu od 2.200,00 eura.

Sredstva će se isplaćivati u jednakim tromjesečnim iznosima od 1.400,00 eura za svako vijeće nacionalne manjine i po 550,00 eura za predstavnika nacionalne manjine i to po zaprimljenom zahtjevu korisnika sredstava.

**Članak 6.**

Vijeće nacionalne manjine, odnosno predstavnik nacionalne manjine dužni su pravdati utrošak dobivenih sredstava putem izvješća i računa ili vjerodostojnih isprava kojima se dokazuje obveza plaćanja koja trebaju dostaviti u Ured gradonačelnika do 20. u mjesecu nakon proteka tromjesečja za koje je izvršena isplata.

U slučaju da vijeće nacionalne manjine, odnosno predstavnik nacionalne manjine ne postupi na način utvrđen u stavku 1. ovoga članka, neće ostvariti pravo na isplatu za sljedeće tromjesečno razdoblje.

**Članak 7.**

Vijeće nacionalne manjine, odnosno predstavnik nacionalne manjine dužni su dostaviti program rada i financijski plan u Ured gradonačelnika najkasnije do 15.09.2023. g. za 2024. godinu.

**Članak 8.**

Vijeće nacionalne manjine, odnosno predstavnik nacionalne manjine dužni su primjenjivati sustav proračunskog računovodstva, a financijski plan i financijske izvještaje sastavljati u skladu sa pozitivnim propisima.

**Članak 9.**

Sredstva za rad i programe vijeća nacionalnih manjina i predstavnika nacionalnih manjina osiguravaju se u Proračunu Grada na poziciji Ureda gradonačelnika u iznosu 19.000,00 eura.

**Članak 10.**

Ova Odluka stupa na snagu osmog dana od dana objave u Glasniku Grada Karlovca, a primjenjuje se od 01.01. 2023. godine.

**TOČKA 32.**

**Odluka o smanjenju visine zakupnine za poslovne prostore u vlasništvu Grada Karlovca**

**u 2023. god.**

Uvodno obrazloženje dala je gospođa Daniela Peris, struč. spec. oec., pročelnica Upravnog odjela za gospodarstvo, poljoprivredu i turizam.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku te predlažu da se donese Odluka o smanjenju visine zakupnine za poslovne prostore u vlasništvu Grada Karlovca u 2023. god.

Budući da nije bilo rasprave, od nazočnih 17 vijećnika u vijećnici, vijeće je sa 17 glasova ZA donijelo:

**Odluku**

**o smanjenju visine zakupnine za poslovne prostore u vlasništvu Grada Karlovca u 2023. god.**

Članak 1.

Utvrđuje se mjera pomoći gospodarskim subjektima u 2023. godini u vidu smanjenja visine zakupnine za korištenje poslovnih prostora u vlasništvu Grada Karlovca.

Umanjuju se zakupnine poslovnog prostora kako slijedi:

* 50%  za poslovne prostore koji se nalaze u Gradskoj četvrti Zvijezda
* 30% za poslovne prostore koje koriste mikro poduzetnici (do 10 zaposlenih) bez obzira na djelatnost
* 50 % za tradicijske obrte koji imaju uvjerenje o stečenom statusu tradicijskog obrta
* dodatnih 10% smanjenja zakupnine poslovnim subjektima na ruralnom prostoru Grada Karlovca.

Članak 2.

Umanjenje zakupnine predstavlja potporu male vrijednosti. Potpora male vrijednosti se smatra dodijeljenom u trenutku izdavanja rješenja bez obzira na datum ostvarenja potpore. Tvrtka Inkasator kojoj je povjereno upravljanje poslovnim prostorima će nadležnom Odjelu dostaviti podatke o zakupnicima i zakupninama temeljem kojih će se izdati rješenje, a dodijeljeni iznos ukupne potpore unijeti u *Registar državnih potpora* pri Ministarstvu financija.

Članak 3.

Ova mjera primjenjuje se do 31.12.2023.godine na sve važeće ugovore o zakupu poslovnog prostora u vlasništvu Grada Karlovca, te ugovore koji će se sklopiti za vrijeme trajanja ove Odluke.

Članak 4.

Ova Odluka će se objaviti „Glasniku Grada Karlovca“.

**TOČKA 33.**

**Odluka o kriterijima, mjerilima i načinu financiranja decentraliziranih funkcija u osnovnim školama na području grada Karlovca za 2023. godinu**

Uvodno obrazloženje dala je gospođa Draženka Sila Ljubenko, prof. pedagog, pročelnica Upravnog odjela za društvene djelatnosti.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku te predlažu da se donese Odluka o kriterijima, mjerilima i načinu financiranja decentraliziranih funkcija u osnovnim školama na području grada Karlovca za 2023. godinu.

Budući da nije bilo rasprave, od nazočnih 17 vijećnika u vijećnici, vijeće je sa 17 glasova ZA donijelo:

**Odluku**

**o kriterijima, mjerilima i načinu financiranja decentraliziranih funkcija u osnovnim školama na području grada Karlovca za 2023. godinu**

I.

Odlukom o kriterijima, mjerilima i načinu financiranja decentraliziranih funkcija u osnovnim školama na području grada Karlovca u 2023. godini (u daljnjem tekstu: Odluka), utvrđuje se opseg djelatnosti, kriteriji, mjerila i način financiranja rashoda osnovnih škola sukladno okvirima bilančnih sredstava koja utvrđuje Vlada RH Odlukom o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2023. godini i planiranim sredstvima u Proračunu Grada Karlovca za 2023. godinu.

II.

U Proračunu Grada Karlovca za 2023. godinu, osiguravaju se sredstva za financiranje decentraliziranih funkcija u osnovnom školstvu grada Karlovca iz točke I. ove Odluke u ukupnom iznosu od **1.465.670,00 €** za sljedeće izdatke:

**1. materijalne i financijske rashode osnovnih škola u iznosu od 1.186.799,00 €,**

**2. rashode za nabavu proizvedene dugotrajne imovine i dodatna ulaganja na**

**nefinancijskoj imovini u iznosu od 278.871,00 €**

III.

* + 1. **MATERIJALNI I FINANCIJSKI RASHODI**

Sredstva za materijalne i financijske rashode iz točke II. ove Odluke koriste se za financiranje materijalnih i financijskih rashoda (prema ekonomskoj klasifikaciji) za realizaciju nastavnog plana i programa osnovnoškolskog obrazovanja. Ekonomska klasifikacija materijalnih i financijskih rashoda sukladno računskom planu obuhvaća:

* **32 - Materijalni rashodi**
* **34 - Financijski rashodi**

Rashodi iz stavka I ove Odluke odnose se na sljedeće vrste troškova:

1. **opći troškovi** - financiraju se prema opsegu djelatnosti (broj učenika, broj razrednih odjela, broj matičnih škola, broj građevina)

* određene uštede unutar bilančnih prava raspodjeljuje nadležni upravni odjel u suradnji sa osnovnim školama uvažavajući specifičnosti pojedine škole (starost objekata, nesrazmjer veličine prostora i broja učenika i druge)

**Kriteriji za financiranje općih troškova škole su**:

* 1. iznos po učeniku 3,32 € mjesečno
  2. iznos po razrednom odjelu 19,91 € mjesečno
  3. iznos po matičnoj školi 597,25 € mjesečno
  4. iznos po građevini 46,45 € mjesečno
  5. škole s 3 i više građevina ostvaruju pravo na dodatnh 66,36€ mjesečno

1. **ostali troškovi** - financiraju se prema kriteriju stvarnog izdatka.

IV.

1. **OPĆI TROŠKOVI**

Prema kriteriju **opsega djelatnosti** škole financiraju se sljedeće vrste izdataka:

* komunalne usluge i naknade
* usluge telefona, pošte i prijevoza
* pedagoška i druga obvezatna periodika, časopisi prema uputi Ministarstva znanosti i obrazovanja
* izdaci za nabavu pribora za izvođenje nastavnih planova i programa, nabavu sitnog inventara i sredstava zaštite na radu
* materijal za čišćenje
* odvoz smeća
* utrošak vode i propisana vodna naknada
* materijal za tekuće održavanje zgrada, sredstava rada i opreme
* sredstva za zaštitu na radu
* seminari, stručna literatura i časopisi
* bankarske usluge i zatezne kamate te usluge fina-e
* intelektualne usluge, usluge studentskih servisa
* reprezentacija
* dnevnice i izdaci za službena putovanja
* izdaci za stručno usavršavanje prema programu Ministarstva znanosti i obrazovanja
* povećani izdaci za korištenje računalne opreme, i to: održavanje softwarea, popravak računala, potrošni materijal i sl.
* izdaci za čuvanje objekata
* izdaci za korištenje vlastitog prijevoznog sredstva (registracija, servis, benzin i dr.)
* ostali tekući izdaci koji su nužni za ostvarivanje nastavnog plana i programa rada škole

1. **OSTALI TROŠKOVI**

Prema kriteriju **stvarnog izdatka** financiraju se sljedeće vrste rashoda:

* prijevoz učenika sukladno Zakonu
* energenti za grijanje, pogon i rasvjetu
* zakupnine za zakupljeni prostor i opremu
* pedagoška dokumentacija za početak i kraj školske godine
* zdravstveni pregled zaposlenika
* izdaci za otklanjanje nedostataka utvrđenih po ovlaštenim pravnim osobama i upravnim tijelima (inspekcijski nalazi), kao i izdaci za redovito propisane kontrole instalacija i postrojenja čije neotklanjanje ugrožava sigurnost učenika i škola
* sanacija i održavanje krovišta, elektroinstalacija, vodovodnih indstalacija i sanitarija u cilju poboljšavanja zdravstveno higijenskih uvjeta korištenja
* održavanje kotlovnica i sustava grijanja u cilju održavanja funkcionalnosti postrojenja
* održavanje opreme i objekata u cilju postizanja propisanih tehničkih i zakonskih standarda koji osiguravaju sigurnost učenika i djelatnika

V.

**2. RASHODI ZA NABAVU PROIZVEDENE DUGOTRAJNE IMOVINE I DODATNA ULAGANJA NA NEFINANCIJSKOJ IMOVINI**

Navedeni rashodi odnose se na skupine:

* **42 -** **Rashodi za nabavu proizvedene dugotrajne imovine**
* **45 - Rashodi za dodatna ulaganja na nefinancijskoj imovini.**

Rashodi za nabavu proizvedene dugotrajne imovine i dodatna ulaganja na nefinancijskoj imovini se planiraju i troše na osnovi Plana rashoda za nabavu proizvedene dugotrajne imovine i dodatna ulaganja na nefinancijskoj imovini u osnovnim školama na području grada Karlovca za 2023. godinu kojeg donosi Gradsko vijeće Grada Karlovca. Realizacija ovih rashoda moguća je tek po izvršenju radova i nabavi usluga, a ne anticipativno.

**Kriteriji i prioriteti za financiranje rashoda iz stavaka 1. ovog članka su:**

* završetak projekata započetih u 2022. godini,
* realizacija projekata za koje je osigurana odgovarajuća projektna dokumentacija
* izrada dokumentacije za projekte koji imaju za cilj unapređenje odgojno-obrazovnog sustava
* dodatna ulaganja na građevinskim objektima te postrojenjima i opremi u cilju ušteda i energetske učinkovitosti, te poboljšanja funkcionalnosti prostora školskih zgrada,
* nabavka računalne i druge opreme u cilju unaprjeđenja odgojno – obrazovnog procesa.

VI.

Sredstva za rashode poslovanja će se doznačiti prema zahtjevima korisnika, putem interne pisane procedure lokalne riznice.

Sredstva za nabavu proizvedene dugotrajne imovine i dodatno ulaganje na nefinancijskoj imovini doznačit će se prema zahtjevima korisnika putem interne pisane procedure lokalne riznice na temelju dostavljene dokumentacije o provedenom postupku, u skladu sa zakonom, dostavljenim ovjerenim računima o nabavi roba i/ili ovjerenih (privremenih ili okončanih situacija) za izvršene radove koji su dospjeli ili dospijevaju na plaćanje u tekućem mjesecu.

VII.

Korisnici su dužni rashode za materijal, dijelove i usluge tekućeg i investicijskog održavanja, te rashode za nabavu proizvedene dugotrajne imovine i dodatna ulaganja na nefinancijskoj imovini, realizirati u skladu s važećim zakonskim propisima.

VIII.

U okviru materijalnih i financijskih rashoda financiraju se troškovi redovitog programa za učenike s teškoćama u razvoju, a povećani troškovi školovanja tih učenika financirat će se sukladno posebnim kriterijima koje utvrđuje ministar znanosti i obrazovanja.

IX.

Krajnji korisnik (ustanova), dužan je postupati u skladu s Pravilnikom o proračunskom računovodstvu i računskom planu, Pravilnikom o financijskom izvještavanju u proračunskom računovodstvu, Naputkom o ekonomskoj i funkcijskoj klasifikaciji rashoda/izdataka i prihoda/primitaka, Zakonom o fiskalnoj odgovornosti i Zakonom o javnoj nabavi.

X.

Nadležno tijelo krajnjeg korisnika (ustanove) donosi financijski plan i obrazloženje plana i program rada za 2023. godinu, te financijske planove na temelju ove odluke i u skladu s odredbama Zakona o proračunu.

XI.

Ova Odluka stupa na snagu osmog dana od dana objave u Glasniku Grada Karlovca, a primjenjuje se od 1. siječnja 2023. godine.

**TOČKA 34.**

**Odluka o socijalnoj skrbi**

Uvodno obrazloženje dala je gospođa Draženka Sila Ljubenko, prof. pedagog, pročelnica Upravnog odjela za društvene djelatnosti.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku te predlažu da se donese Odluka o socijalnoj skrbi.

Budući da nije bilo rasprave, od nazočnih 17 vijećnika u vijećnici, vijeće je sa 17 glasova ZA donijelo:

**Odluku o socijalnoj skrbi**

**I. OPĆE ODREDBE**

**Članak 1.**

Ovom se Odlukom o socijalnoj skrbi (dalje u tekstu: Odluka) utvrđuju naknade i usluge u sustavu socijalne skrbi Grada Karlovca koje, pored prava što ih osigurava Republika Hrvatska na osnovi Zakona o socijalnoj skrbi (u daljnjem tekstu: Zakon), osigurava Grad Karlovac, kao i uvjeti, način i postupak njihova ostvarivanja.

**Članak 2.**

Izrazi koji se koriste u ovoj Odluci, a imaju rodno značenje, odnose se jednako na muški i ženski rod.

**Članak 3.**

Naknade i usluge u sustavu socijalne skrbi utvrđene ovom Odlukom, izuzevši uslugu smještaja beskućnika u prenoćište ili prihvatilište, ostvaruju državljani Republike Hrvatske s prijavljenim prebivalištem u Gradu Karlovcu, azilanti i stranci pod supsidijarnom zaštitom, stranci pod privremenom zaštitom s prijavljenim prebivalištem u Gradu Karlovcu te članovi njihovih obitelji koji zakonito borave u Republici Hrvatskoj, a kojima je međunarodna zaštita odobrena sukladno Zakonu o međunarodnoj i privremenoj zaštiti.

**Članak 4.**

Gradsko vijeće Grada Karlovca za svaku kalendarsku godinu uz Proračun Grada Karlovca donosi Program subvencija troškova stanovanja i drugih prava iz socijalne skrbi (dalje u tekstu: Program) kojim se utvrđuju potrebe u djelatnosti socijalne skrbi te planirana sredstva za te namjene.

**Članak 5.**

Poslove u svezi s ostvarivanjem prava iz socijalne skrbi propisane ovom Odlukom obavlja upravni odjel Grada Karlovca nadležan za djelatnost socijalne skrbi (dalje u tekstu: Upravni odjel).

Poslove ili dio poslova u vezi s ostvarivanjem prava utvrđenih ovom Odlukom, gradonačelnik može povjeriti drugoj pravnoj osobi, na temelju ugovora o međusobnim pravima i obvezama.

**II. PRAVA IZ SOCIJALNE SKRBI**

**Članak 6.**

Ovom se Odlukom utvrđuju socijalne naknade i socijalne usluge navedene u Zakonu o socijalnoj skrbi i Programu koji se donosi za svaku proračunsku godinu.

Prava iz socijalne skrbi korisnika i njihovih obitelji koje osigurava Grad Karlovac su:

1. **Naknada za troškove stanovanja**
2. **Prava navedena u Programu subvencija troškova stanovanja i drugih prava iz socijalne skrbi**
3. **Drugi oblici socijalnih usluga**

Korisnik socijalne skrbi može istovremeno ostvariti više pojedinačnih prava, odnosno usluga, ako njihovo istovremeno ostvarivanje ne proturječi ovoj Odluci.

**III. UVJETI I NAČIN OSTVARIVANJA PRAVA IZ SOCIJALNE SKRBI**

1. **NAKNADA ZA TROŠKOVE STANOVANJA**

**Članak 7.**

Pravo na naknadu za troškove stanovanja priznaje se korisniku zajamčene minimalne naknade, osim beskućniku koji se nalazi u prenoćištu, prihvatilištu ili mu je priznata usluga smještaja u organiziranom stanovanju, žrtvi nasilja u obitelji i žrtvi trgovanja ljudima kojoj je priznata usluga smještaja u kriznim situacijama.

Troškovi stanovanja u smislu ove Odluke odnose se na najamninu, komunalne naknade, troškove grijanja, vodne usluge te troškove koji su nastali zbog radova na povećanju energetske učinkovitosti zgrade.

Pravo na naknadu za troškove stanovanja priznaje se:

- samcu, korisniku zajamčene minimalne naknade, u visini od 40% iznosa zajamčene minimalne naknade;

- kućanstvu, korisniku zajamčene minimalne naknade, u visini od najmanje 30% iznosa zajamčene minimalne naknade.

**Članak 8.**

Naknada za troškove stanovanja plaća se na način da Upravni odjel:

- naknadu u cijelosti izravno uplati na račun korisnika;

- djelomično ili u cijelosti, plati račun izravno ovlaštenoj pravnoj osobi koja je obavila uslugu;

- djelomično ili u cijelosti, utvrđenu visinu najma uplati na račun najmodavca, na temelju ugovora o najmu ovjerenog od strane javnog bilježnika i nadležne porezne uprave;

- naknadu za troškove stanovanja kojom se podmiruju troškovi ogrjeva korisnika koji se griju na drva, isplaćuje izravno na račun korisnika.

1. **PRAVA NAVEDENA U PROGRAMU SUBVENCIJA TROŠKOVA STANOVANJA I DRUGIH PRAVA IZ SOCIJALNE SKRBI**

**Članak 9.**

Prava iz socijalne skrbi utvrđena u **Programu subvencija troškova stanovanja i drugih prava iz socijalne skrbi obuhvaćaju:**

* Naknadu za troškove stanovanja;
* Naknade za socijalno ugrožene djecu i mlade;
* Socijalne usluge i naknade umirovljenicima, starim i bolesnim osobama;
* Socijalne usluge usmjerene na prehranu beskućnika i osoba u teškoj materijalnoj i zdravstvenoj situaciji;
* Ostale naknade i socijalne usluge građanima.

**Članak 10.**

Prava iz socijalne skrbi utvrđena Programom može ostvariti korisnik ako ispunjava uvjete i kriterije propisane Programom, koji se definiraju i donose na godišnjoj razini te potvrđuju od strane Gradskog vijeća Grada Karlovca.

1. **DRUGI OBLICI SOCIJALNIH USLUGA**

**3.1 SMJEŠTAJ U PRIHVATILIŠTE ILI PRENOĆIŠTE**

**Članak 11.**

Pravo na pružanje usluge smještaja u prihvatilište ili prenoćište imaju:

- beskućnici koje na smještaj uputi nadležno tijelo sukladno Zakonu;

- osobe kojima je zbog određene životne nedaće ugrožen život (požar, poplava, potres, druga elementarna nepogoda i slično), a ne mogu realizirati uslugu smještaja na drugi način.

**Članak 12.**

Smještajem se korisnicima osigurava stanovanje i organizirane aktivnosti tijekom dana te potpora osiguravanju njihovih osnovnih i dodatnih životnih potreba, a koje ne mogu biti zadovoljene u obitelji.

**Članak 13.**

Korisnike usluge smještaja iz članka 11. alineja 2, ove Odluke, kojima je zbog određene životne nedaće ugrožen život, utvrđuje Grad, na temelju zapisnika s mjesta događaja i izjave korisnika o nemogućnosti smještaja na drugi način, a usluga smještaja može se koristiti najviše godinu dana od dana smještaja na teret Grada Karlovca.

**3.2 SKRB O PREHRANI**

**Članak 14.**

Skrb o prehrani sastoji se od:

- svakodnevne pripreme, izdavanja i dostave toplih obroka (ručak);

- mjesečne isporuke i dostave paketa suhe hrane.

**Članak 15.**

Pravo na skrb o prehrani imaju:

- korisnici zajamčene minimalne naknade i jednokratnih naknada dok za to postoji prijeka potreba sukladno Zakonu o socijalnoj skrbi;

- korisnici Programa subvencija troškova stanovanja i drugih prava iz socijalne skrbi;

- korisnici centra za beskućnike;

- privremeno se može odobriti pravo skrb o prehrani i osobama bez hrvatskog državljanstva koji imaju stalni boravak u Republici Hrvatskoj, ako to zahtijevaju životne okolnosti u kojima su se našle.

**Članak 16.**

Korisnike usluge iz članka 14. ove Odluke utvrđuje Upravni odjel uz priloženu socijalnu anamnezu, te utvrđenim socijalnim statusom i materijalnim prilikama članova uže obitelji, a sukladno Zakonu o socijalnoj skrbi i Programa subvencija troškova stanovanja i drugih prava iz socijalne skrbi.

Za utvrđeno pravo Upravni odjel izdaje potvrdu za razdoblje od 3 mjeseca uz obaveznu reviziju korisnika po isteku razdoblja.

**3.3 SOCIJALNA SAMOPOSLUGA**

**Članak 17.**

Pravo na pružanje usluge Socijalne samoposluge imaju korisnici Programa subvencija troškova stanovanja i drugih prava iz socijalne skrbi Grada Karlovca i to:

- stariji od 65 godina;

- obitelji s troje i više malodobne djece;

- teško bolesne osobe i osobe s invaliditetom.

Osim korisnika navedenih u stavku 1. ovog članka, pravo na pružanje usluge Socijalne samoposluge imaju i:

- korisnici centra za beskućnike;

- korisnici tajnog skloništa za žene i djecu žrtve obiteljskog nasilja.

**Članak 18.**

Korisnike usluge smještaja iz članka 17. ove Odluke utvrđuje Upravni odjel i korisniku izdaje potvrdu o korištenju prava na Socijalnu samoposlugu.

**IV. POSTUPAK OSTVARIVANJA POJEDINIH PRAVA**

**Članak 19.**

Postupak za ostvarivanje prava socijalne skrbi propisanih ovom Odlukom, pokreće sena zahtjev stranke, na obrascu koji se objavljuje na internetskoj stranici Grada Karlovca, ako Odlukom nije drugačije utvrđeno.

Iznimno, postupak iz stavka 1. ovoga članka može pokrenuti i Upravni odjel po službenoj dužnosti.

**Članak 20.**

Uz zahtjev za pokretanje postupka za ostvarivanje prava socijalne skrbi, kao i tijekom korištenja prava, podnositelj zahtjeva dužan je dostaviti nadležnom upravnom odjelu dokaze i isprave propisane ovom Odlukom.

Upravni odjel će na internetskoj stranici Grada Karlovca i na oglasnim pločama gradske uprave istaknuti popis odgovarajućih dokaza, odnosno isprava, potrebnih za ostvarivanje prava utvrđenih ovom Odlukom.

U rješavanju zahtjeva Upravni odjel može odlučiti da se posjetom obitelji korisnika, odnosno podnositelja zahtjeva ili na drugi pogodan način, posebno ispitaju činjenice, okolnosti i uvjeti koji mogu utjecati na utvrđivanje prava.

**Članak 21.**

Korisnik se može odreći novčanih naknada i socijalnih usluga iz ove Odluke.

**Članak 22.**

Pravo na novčane naknade i socijalne usluge definirane ovom Odlukom korisnicima pripadaju od prvoga dana sljedećeg mjeseca nakon podnošenja urednog zahtjeva, ako Odlukom nije drugačije utvrđeno.

**Članak 23.**

Korisnik je dužan Upravnom odjelu prijaviti svaku promjenu činjenica, uvjeta i okolnosti koje mogu utjecati na daljnje ostvarivanje stečenih prava iz socijalne skrbi propisanih ovom Odlukom, u roku od 8 (osam) dana od dana nastanka promjene.

Ako su se promijenile okolnosti o kojima ovisi ostvarivanje pojedinoga prava iz ove Odluke, donijet će se novo rješenje, ako ovom Odlukom nije drugačije određeno.

**Članak 24.**

Upravni odjel je obvezan, najmanje jednom godišnje, preispitati postojanje uvjeta za korištenje prava iz članka 6. ove Odluke za sve korisnike.

Upravni odjel odlučuje o prestanku prava iz članka 6. ove Odluke, ako utvrdi da su prestali uvjeti za njihovo ostvarivanje.

**V. NAKNADA ŠTETE I KAZNENA ODREDBA**

**Članak 25.**

Korisnik koji je ostvario neko pravo socijalne skrbi propisano ovom Odlukom, dužan je nadoknaditi štetu ako je:

- na temelju neistinitih ili netočnih podataka za koje je on, odnosno njegov skrbnik, znao ili morao znati da su neistiniti odnosno netočni, ili na drugi protupravan način, ostvario pravo koje mu ne pripada ili ga je ostvario u većem opsegu nego što mu pripada,

- ostvario pravo zbog toga što on, odnosno njegov skrbnik, nije prijavio promjenu koja utječe na gubitak ili opseg prava za koju je on, odnosno njegov skrbnik, znao ili morao znati.

**Članak 26.**

 Novčanom kaznom, razmjernom visini dobivenog iznosa ostvarenog prava, kaznit će se korisnik prava socijalne skrbi iz ove Odluke koji je dao neistinite podatke na temelju kojih je ostvario pravo po ovoj Odluci, te je dužan vratiti neosnovano primljene iznose koje je stekao na temelju prava koja proizlaze iz ove Odluke.

**Članak 27.**

Rješenje o ostvarivanju pojedinog prava iz ove Odluke, ukoliko ovom Odlukom nije drugačije propisano, u prvome stupnju donosi Upravni odjel.

O žalbi protiv rješenja Upravnog odjela odlučuje u drugom stupnju nadležno upravno tijelo Karlovačke županije.

**Članak 28.**

U okviru svoga djelokruga Upravni odjel stalno prati izvršenje Odluke u vezi s ostvarivanjem prava iz Odluke, te postojanje uvjeta za njihovo daljnje ostvarivanje.

**Članak 29.**

Upravni odjel sastaviti će popis ili pregled dokumenata i isprava koje korisnik za ostvarivanje pojedinog prava mora priložiti zahtjevu.

**Članak 30.**

Upravni odjel ima pravo i obvezu nadzirati koriste li se sredstva, odobrena korisniku sukladno Odluci, u svrhu za koju su namijenjena.

Na zahtjev Upravnog odjela, korisnik je dužan Upravni odjel pismeno izvijestiti o korištenju odobrenih sredstava.

**VI. PRIJELAZNE I ZAVRŠNE ODREDBE**

**Članak 31.**

Sredstva za ostvarivanje prava utvrđenih Odlukom osiguravaju se u Proračunu Grada Karlovca.

**Članak 32.**

Postupci ostvarivanja prava iz socijalne skrbi započeti prema Programu subvencija troškova stanovanja i drugih oblika socijalne pomoći Grada Karlovca za 2022.g. dovršiti će se prema odredbama navedenog programa.

Korisnici prava koji su neko od prava iz socijalne skrbi ostvarili na temelju Programa iz stavka 1. ovog članka, i nadalje ostvaruju to pravo u skladu s izdanim rješenjima do donošenja novog rješenja sukladno odredbama Odluke.

**Članak 33.**

Danom stupanja na snagu ove Odluke prestaje važiti [Odluka](https://www.zakon.hr/z/3067/Zakon-o-socijalnoj-skrbi-2020-2022) o socijalnoj skrbi (Glasnik Grada Karlovca, 07/14, 13/15, 15/15, i 13/17).

**Članak 34.**

Ova Odluka stupa na snagu osmog dana od dana objave u Glasniku Grada Karlovca.

**TOČKA 35.**

**Zaključak o prihvaćanju Programa rada Savjeta mladih Grada Karlovca za 2023. godinu**

Uvodno obrazloženje dao je gospodin Ivan Karas, predsjednik Odbora za mlade.

Predsjednik Gradskog vijeća izvijestio je vijećnike da je Odbor za mlade razmatrao navedenu točku te predlažu da se donese Zaključak o prihvaćanju Programa rada Savjeta mladih Grada Karlovca za 2023. godinu.

U raspravi su sudjelovali: Predrag Pavlačić i Ivana Fočić.

Nakon provedene rasprave, od nazočnih 17 vijećnika u vijećnici, vijeće je sa 17 glasova ZA donijelo:

**Zaključak**

**o prihvaćanju Programa rada Savjeta mladih Grada Karlovca za 2023. godinu**

**I**

Prihvaća se Program rada Savjeta mladih Grada Karlovca za 2023. godinu.

**II**

Ovaj Zaključak objavit će se u Glasniku Grada Karlovca, a tekst Programa rada pohranit će se uz izvornik i neće se objavljivati.

**TOČKA 36.**

**Rješenje o imenovanju Šetnice Martina Šimunića**

Uvodno obrazloženje dao je gospodin Tihomir Mamić, predsjednik Povjerenstva za gradska znakovlja, imenovanja i preimenovanja javnih prostora i objekata u gradu Karlovcu.

Predsjednik Gradskog vijeća izvijestio je vijećnike da je Povjerenstvo za gradska znakovlja, imenovanja i preimenovanja javnih prostora i objekata u gradu Karlovcu razmatralo navedenu točku te predlažu da se donese Rješenje o imenovanju Šetnice Martina Šimunića.

U raspravi su sudjelovali: Ana Matan i Damir Mandić.

Nakon provedene rasprave, od nazočnih 17 vijećnika u vijećnici, vijeće je sa 13 glasova ZA i 4 glasa PROTIV donijelo:

**Rješenje**

**o imenovanju Šetnice Martina Šimunića**

I.

Imenuje se Šetnica Martina Šimunića na području arboretuma Šumarske i drvodjeljske škole Karlovac.

II.

Zadužuje se Upravni odjel za komunalno gospodarstvo da na odgovarajući način obilježi šetnicu imenovanu u točci I. Rješenja.

III.

Ovo Rješenje objavit će se u Glasniku Grada Karlovca.

**TOČKA 37.**

**Rješenje o imenovanju Šetnice Tomislava Lasića**

Uvodno obrazloženje dao je gospodin Tihomir Mamić, predsjednik Povjerenstva za gradska znakovlja, imenovanja i preimenovanja javnih prostora i objekata u gradu Karlovcu.

Predsjednik Gradskog vijeća izvijestio je vijećnike da je Povjerenstvo za gradska znakovlja, imenovanja i preimenovanja javnih prostora i objekata u gradu Karlovcu razmatralo navedenu točku te predlažu da se donese Rješenje o imenovanju Šetnice Tomislava Lasića.

Budući da nije bilo rasprave, od nazočnih 17 vijećnika u vijećnici, vijeće je sa 17 glasova ZA donijelo:

**Rješenje**

**o imenovanju Šetnice Tomislava Lasića**

I.

Imenuje se Šetnica Tomislava Lasića na području arboretuma Šumarske i drvodjeljske škole Karlovac.

II.

Zadužuje se Upravni odjel za komunalno gospodarstvo da na odgovarajući način obilježi šetnicu imenovanu u točci I. Rješenja.

III.

Ovo Rješenje objavit će se u Glasniku Grada Karlovca.

Dovršeno u 21:46

ZAPISNIČAR PREDSJEDNIK

Mirna Mileusnić GRADSKOG VIJEĆA GRADA KARLOVCA

Marin Svetić, dipl.ing. šumarstva, v.r.